
F.  HENDRIKSENS  REPRODUKTIONS-ATELIER 
NIELSEN  &  LYDICHE  (AXEL  SIMMELKIÆR) 


/ 


DENNE  BOG 

TILEGNER  JEG  MINDET  OM 

APOTEKEREN 

ETATSRAAD  CHR .  D.  A.  HANSEN 

DEN  PH  ARM  AGE  V  TISKE  LÆREANSTALTS 

FUND AT OR 


NICOLAI  BJERRE 


KORT  Tid  efter  at  jeg  den  1  Maj  1904  havde  overtaget  det 
kongelige  Frederiks  Hospitals  Apotek,  opstod  den  Tanke 
hos  mig  al  faa  Apotekets  Historie  skreven,  hvorfor  jeg  alle¬ 
rede  da  begyndte  at  samle  det  Billedstof,  der  skulde  vise  kom¬ 
mende  Slægter,  hvorledes  Apoteket  tidligere  havde  set  ud. 

Da  Apoteket  i  1908  fejrede  sit  150  Aars  Beslaaen,  kunde  Ud¬ 
givelsen  af  dets  Historie  synes  passende,  men  da  dets  Forhold 
til  Hospitalet  paa  dette  Tidspunkt  endnu  ikke  var  endelig  ord¬ 
net,  og  da  navnlig  Muligheden  af  at  flytte  det  til  en  anden  Byg¬ 
ning,  som  jo  ogsaa  senere  skete,  ikke  var  udelukket,  fandt  jeg, 
at  Realisationen  af  min  Tanke  burde  opsættes,  til  Apoteket  var 
rykket  ind  i  dets  nye  Hjem. 

Nu  bringer  jeg  min  Hustrus  Farbroder  Professor  Camillus 
Nyrop  min  hjærtelige  Tak  for  den  Bog,  han  efter  min  Opfor¬ 
dring  har  skabt,  og  som  giver  saa  gode  og  fy tdige  Meddelelser 
om,  hvorledes  Apotekets  Liv  under  de  forskjellige  Apotekere 
har  formet  sig.  Som  det  ovenfor  vil  ses,  har  det  været  mig  en 
Trang  at  vie  den  til  Mindet  om  den  Mand,  som  Nutidens  Phar- 
macie  i  Danmark  skylder  mest ;  den  udsendes  den  1  Novem¬ 
ber  1917,  25-Aarsdagen  for  den  pharmacevtiske  Læreanstalts 
Aabning. 


N.  B. 

FREDERIK  DEN  FEMTE. 


Maleri  af  Pilo,  stukket  af  Preisler. 


Frederiks  Hospitals  Fagade  mod  Bredgade. 

Efter  Thuras  Tegning  i  den  utrykte  Del  af  »Den  danske  Vitruvius«. 


JOACHIM  DIETRICH  CAPPEL 

Da  Frederik  V  fuld  af  ungdommeligt  Livsmod  og  Let¬ 
sind  i  1746  blev  Enevoldskonge  i  Danmark,  hilstes 
han  med  forventningsfuld  Glæde,  og  det  er  ejendommeligt 
at  se,  hvorledes  den  almindelige  Tilslutning,  hans  Optræden 
hurtigt  samlede  om  ham,  holdt  sig,  skjondt  han  langtfra  var 
den  deri  liggende  Hyldest  værdig.  Den  gav  sig  hojlydt  til- 
kjende  endog  længe  efter  hans  Død.  1785  kalder  Tyge  Rothe 
ham  »Frederik  den  Femte,  den  Gode«  og  opregner  de  mange 
Velgjerninger,  han  viste  sit  Folk;  Rothe  siger,  at  han  bl.  A. 
»med  en  Sjæls  blide  Lyst«  vilde,  »at  Kjøbenhavn,  denne 
vore  Kongers  gode  og  med  Rette  kjære  Stad  skulde  blive 
skjon  blandt  Evropas  Stæder«.  I  September  1749  skjænkede 
Kongen  det  nedbrændte  Amalienborgs  store  Have  til  Anlæg¬ 
gelsen  af  en  ny  Rydel  efter  forud  tilrettelagte  Planer  og  Teg¬ 
ninger  fra  Hol-Rygmester  Oberst  Nikolaj  Eigtveds  Haand. 
Her  rejste  sig  lidt  efter  lidt  den  anselige  »Frederiksstad« 
med  de  brede  Gader  og  smukke  adelige  »Hoteller« ;  Kongen 
selv  stod  som  Rygherre  for  det  arkitektonisk  fortrinlige  » Fre¬ 
deriks  Hospital«,  hvis  Rygningers  skjonne  Forhold  dog  vel 
væsentlig  skyldes  Arkitekten,  Generalmajor  Laurids  Thura; 
Eigtved  døde  i  Juni  1754. 

Løverdag  den  29  Juni  1752  »behagede  det  allernaadigst 
Hans  kongelige  Majestæt  at  lægge  Grundstenen  til  Kirke¬ 
bygningen  ved  det  store  Hospital,  som  paa  Amalienborg 

Plads  bliver  opført.  Monarken  lagde  med  egne  allerhøjeste 

Hænder  i  den  dertil  udhulede  Sten  adskillige  Guldstykker 
tilligemed  en  forgyldt  Kobberplade«,  der  var  forsynet  med 
den  fornødne  Indskrift.  Delle  skete  selvfølgelig  med  al  kon- 
gelig  Pomp  og  Pragt,  og  den  31  Marts  1757,  paa  Hans  Maje¬ 
stæts  »allerhøjst  glædelige«  Fødselsdag,  »i  lians  velsignede 
35  Aar«,  fik  Hospitalet  sine  første  Patienter,  efterat  det  Da¬ 
gen  for  »efter  allernaadigst  Befaling«  var  blevet  indviet  af 
den  første  Hof-Prædikant  »udi  mange  hoje  og  fornemme 
Ministres  Nærværelse«. 

Herefter  skulde  man  tro  alle  boj  officielle  Festligheder 
endte.  Men  nej,  der  kom  een  endnu.  Den  angik  Apoteket, 
og  efter  Datidens  Beretninger  synes  den  at  have  været  næ- 
sten  anseligere  end  de  andre.  Det  hedder,  at  Tirsdag  den  10. 
April  1758  »behagede  det  allernaadigst  Deres  kongelige  Ma¬ 
jestæt  at  tage  det  nye  opbyggede  og  nu  med  alle  sine  Indret¬ 
ninger  ganske  færdige  kongelige  Frederiks  Hospitals  Apotek 
udi  egen  allerhøjeste  Ojesyn.  Deres  kongelige  Majestæt,  som 
allerunderdanigst  ledsaget  af  Hospitalets  Oberdirektion  De¬ 
res  hojgrevelige  Excellence  Hr.  Ober-Hofmarskal  Greve 
Moltke,  Deres  Excellence  Hr.  Gehejmeraad  og  Ober-Kam- 
merjunker  von  der  Luhe  og  Deres  hojgrevelige  Excellence 
Hr.  Generalløjtnant  Greve  Ahlefeldt,  gav  med  en  særdeles 
allernaadigst  Behagelighed  sin  allerhøjeste  Fornøjelse  til- 
kjende  over  den  meget  skjonne  og  rare  Indretning,  som  fand¬ 
tes  saavel  i  Apoteket  selv,  dets  Urte- og  Pakkamre  som  i  Be¬ 
synderlighed  dets  Laboratorium,  hvilket  alt  er  inventeret  af 
Hospitalets  Apoteker  Hr.  Cappel  selv  og  efter  hans  Anord¬ 
ning  saaledes  indrettet  og  istandbragt,  at  det  af  Skjonnere 
eragtes  ikke  at  have  sin  Lige  i  disse  Riger  enten  i  Henseende 
til  Smukhed  eller  bekvemmelig  og  nyttig  Indretning,  hvil- 
ket  og  enhver  af  de  øvrige  tilstedeværende  hoje  Ministre  og 
Herrer  gav  deres  fulde  Fornøjelse  tilkjende  over. «  De  paa- 
gjældende  hoje  Herrer  nævnes  derpaa,  og  saa  hedder  det 

videre:  »Efterat  Deres  kongelige  Majestæt  saaledes  havde 
vist  sin  allernaadigste  Behag  over  Apotekets  Indretning  og 
samme  nu  befandtes  i  fuldkommen  Stand  og  vel  forsynet 

o  J 


Plan  af  Frederiks  Hospital. 

Efter  Thuras  Tegning  i  den  utrykte  Del  af  »Den  danske  Vitruvius«. 


med  gode  og  friske  Medikamenter,  blev  allernaadigst  for 
godt  befundet  og  befalet,  at  Apoteket  skulde  aabnes,  paa  det 
Enhver  saavel  her  i  Staden  som  paa  Landet,  der  maatte  finde 
Behag  udi  derfra  at  lade  hente  eller  forskrive  nogen  af  dets 

»ode  os'  friske  Medikamenter,  dermed  kunde  vorde  forsynet. 

O  O  j  %j 

Hvorefter  Deres  kongelige  Majestæt  med  sin  hoje  Suite  re- 
tournerede  til  Residensslottet  Christiansborg.  Og  blev  saa 
Dagen  derpaa  Hospitalets  Apotek  aabnet  og  Begyndelsen 
gjort  med  at  sælge  Medikamenter  derfra«. 

Det  er  et  for  Datiden  saare  karakteristisk  Stykke  Journa¬ 
listik,  en  Blanding  af  en  hojofficiel  Meddelelse  om  den  kon¬ 
gelige  Eneherskers  allernaadigste  Forgodtbefindender  og 
en  virksom  Reklame  for  det  nye  Apotek.  Det  findes  i  »Kjø- 
benhavnske  Danske  Post-Tidender«  for  Fredag  den  14  April 
1758,  et  lille  Blad,  der  senere  udvikledes  til  den  Berlingske 
Tidende,  og  man  kommer  uvilkaarligt  til  at  sporge,  om  Apo¬ 
tekeren  »Hr.  Cappel«  ikke  har  haft  en  Finger  med  i  Spillet 
her.  Som  Forskjelligt  tyder  paa,  har  han  ikke  alene  været 
en  dy»gtig  Apoteker  og  Kemiker,  men  tillige  en  praktisk  og, 
som  hans  Portræt  synes  at  vise,  jovial  Mand. 

Joachim  Dietrich  Cappel  var  født  den  13  Februar  1717  i 
Wismar  og  altsaa  tysk  af  Fødsel,  hvad  ikke  kan  forundre. 
Dansk  og  Tysk  gik  paa  den  Tid  i  mange  Maader  Side  om 
Side  her  i  Landet,  ja  Tysk  var  ofte  endog  det  Fornemste,  og 
særlig  Apotekervæsenet  var  jo  kommet  til  os  sydfra.  Frede¬ 
riks  Hospitals  Apotek  var  det  syvende  i  Rækken  i  Ivjøben- 
havn,  og  se  vi,  hvem  der  var  de  sex  fo rudgaaende  Apotekers 
første  Indehavere,  pege  deres  Navne  uden  Undtagelse  syd- 
paa,  skjondt  det  for  et  Par  af  de  Paagjældende  kan  oplyses, 
at  de  vare  fødte  indenfor  det  danske  Monarkis  Grænser.  1536 
oprettedes  Svaneapoteket  af  Vilhelm  von  Unna,  c.  1606  Lø¬ 
veapoteket  af  Mathias  Kalchof,  1658  Kong  Salomons  Apotek 
af  Johan  Kirchhof,  1659  Elefant  (eller  Hof)apoteket  af  Johan 
Gottfried  Recker  (født  i  den  slesvigske  By  Husum),  1707 
Kristianshavns  Apotek  af  B.  F.  Kiiblich  (født  i  Kjøbenhavn 
som  Son  afen  sikkert  tyskfødt  Guldsmed)  og  1734  (eller 
1736)  Vajsenhus  Apoteket  af  Avgust  Giinther. 

Cappel  var  som  nævnt  født  i  Wismar,  hvor  Faderen  var 
Kjøbmand,  han  lærte  imidlertid  ikke  paa  noget  Apotek  i  sin 


Joachim  Dietrich  Cappel. 

Efter  Maleri  i  Rigshospitalet. 

Fødeby,  men  i  Riga,  og  efterat  være  udlært  kom  han  endnu 
længere  bort,  han  blev  Provisor  ved  det  kejserlige  Apotek  i 
Petrograd,  hvor  han  skaffede  sig  et  saa  godt  Navn,  at  man 
tilbød  ham  at  gaa  som  Feltapoteker  til  Finland.  Han  fore- 

trak  imidlertid  en  Plads  i  Halberstadt,  hvorfra  han  i  1742 
blev  forskreven  af  Apoteker  Bernhard  Hagen  paa  Kong  Sa- 
lomons  Apotek  i  Kjøbenhavn,  og  her  fandt  han  sit  blivende 
Sted.  Da  Apoteker  Hagen  i  November  1747  døde  eller  et 
Slagtilfælde,  blev  Cappel  af  Arvingerne  udset  til  at  styre 
Apoteket  som  Provisor,  hvorfor  han  den  18  December  s.  A. 
underkastede  sig  den  i  saa  Henseende  efter  Lovgivningen 
fornødne  Examen  ved  det  medicinske  Fakultet.  Der  forelig- 
ger  en  paa  4"ysk  affattet  Erklæring  herom,  underskreven  af 
Professorerne  B.  J.  v.  Buchwald  og  C.  Lodberg  Friis  samt 

O  O 

Apotekerne  C.  Herfordt  Mangor  og  A.  Giinther,  hvori  de 
efter  en  kort  Udsigt  over  hans  tidligere  Liv  bevidne,  at  de 
have  forelagt  ham  forskjellige  Sporgsmaal  »sowohl  in  Pliar- 
maceuticis  als  in  Chymicis,  darauf  er  sehr  vernunftig  und 
solide  geantwortet,  so  dasz  wir  Unterschriebene  billige  Ur- 
sache  haben  seine  profectus  in  Pharmaceuticis  et  Chymicis 
zu  loben  und  ihn  hiedurch  habil  genug  erklåhren  nicht  al- 
lein  obgenante  Apothec  als  Provisor  zu  besorgen  sondern 
auch  bev  vorkommender  Gelegenheit  eine  Officin  als  Prin- 
cipal  selbst  vorzustehen«. 

Cappel  maa  i  det  Hele  ikke  alene  have  haft  omfattende 
Kundskaber,  men  have  været  en  paa  Grundlag  heraf  be- 
kjendt  og  vel  anset  Mand.  Den  vidt  berejste  Apoteker  i  Ny- 
kjøbing  paa  Falster  Claus  Seidelin  siger  i  sine  Optegnelser, 
at  han  strax  efter  sin  Son  Hans’  Konfirmation  i  1753  sendte 
ham  til  Kjøbenhavn  »udi  Disciplin  paa  de  Hagenske  Arvin¬ 
gers  Apotek  paa  Østergade  under  den  beromte  Provisor  Cap¬ 
pel«.  Denne  »beromte«  Mand  var  da  ogsaa  ærgjerrig  nok  til 
hellere  al  ville  være  selvstændig  Apoteker  end  Provisor.  Da 
Apoteker  Avgust  Gunthers  Forpagtning  af  Vajsenhus- Apo¬ 
teket  udløb  i  1752  —  han  gav  1000  Rd.  i  aarlig  Afgift  af  det 
og  fri  Medicin  til  alle  i  Vajsenhuset  boende  —  blev  en  fort¬ 
sat  Forpagtning  udbudt  paa  avktionsmæssig  Maade,  og  her 

var  Cappel  Byder.  Han  bød  1500  Rd.  i  aarlig  Afgift,  men 
blev  ikke  den  Hojstbydende,  hvad  han  muligvis  kan  være 
glad  ved,  ti  den,  der  fik  Apoteket,  Jacob  Buus,  gik  det  kun 
galt.  Og  fik  Cappel  ikke  Vajsenhus-Apoteket,  fik  han  nogle 
Aar  senere  det  helt  nye  Frederiks  Hospitals  Apotek.  §  35  i 
Hospitalets  ret  vidtløftige  kongelige  Fundats  af  6  Avgust 
1756  angaar  Apoteket  og  lyder  saaledes:  »Hospitalet  ville 
Vi  allernaadigst  forunde,  ligesom  Vi  og  herved  allernaadigst 
forunde,  Frihed  at  holde  eller  lade  holde  i  Hospitalet  et  egel 
Apotek,  hvilket  skal  have  og  nyde  lige  Frihed  og  Privilegier 
med  de  andre  privilegerede  Apoteker  i  bemeldte  Vores  kon¬ 
gelige  Residens-Stad  Kjøbenhavn  nu  og  i  Fremtiden  uden 
Hinder  i  nogen  optænkelig  Maade  af  hvem  det  maatte  være « . 

Det  var  et  Aktiv,  som  Frederik  V  herved  skjænkede  Ho¬ 
spitalet,  ti  selvfølgelig  maatte  dette  kunne  fordre  en  Afgift  af 
den,  der  fik  Apoteket,  men  til  at  begynde  med  kunde  denne 
Afgift  ikke  blive  stor.  Apoteket  laa  langt  ude  og  endda  i  en 
Bydel,  der  først  var  ved  at  blive  til.  Det  fremgaar  tydeligt  af 
Forholdet  mellem  Hospitalet  og  Cappel,  saaledes  som  vi  nu 
skulle  gaa  over  til  nærmere  at  se  det,  idet  vi  som  Udgangs¬ 
punkt  tage  hans  (ndfr.  gjengivne)  Ansøgning  om  at  blive  Ho¬ 
spitalets  Apoteker.  Den  er  dateret  den  27  Sept.  1756,  er  rettet 
til  Kongen  og  viser,  at  Cappel  allerede  i  noget  over  to  Aar 
havde  været  beskjæftiget  ved  Apotekets  Opførelse  og  Indret¬ 
ning.  Den  begynder  nemlig  saaledes:  »Efter  Deres  kongelige 
Majestæts  allernaadigste  Befaling  de  dato  den  22  Maj  1754  og 
den  hojkongelige  Naades  Forsikring  at  blive  Apoteker  haver 
jeg  med  afgangne  Obrist  Eigtved  og  siden  med  Generalmajor 
Thura  ved  det  kongelige  Hospital  udi  Frederiks  Kvarter  i 
den  til  Apotek  destillerede  Bygning  anvist  alle  saadanne 
nødvendige  Logementer,  Laboratoria,  Kjældere  m.  v.,  som 
til  et  Apotek  er  behøvende,  og  siden  ved  dets  Bygning  haft 
bestandig  Opsyn«,  hvorefter  han  er  »allerunderdanigst  bon- 

faldende«,  at  Majestæten  vilde  »konferere«  ham  og  Arvinger 
Privilegium  paa  at  drive  Apoteket  i  den  dertil  bestemte  ny¬ 
opførte  Bygning. 

Som  det  af  denne  Ansøgning  fremgaar,  havde  Cappel  al¬ 
lerede  i  nogen  Tid  været  i  Forbindelse  med  det  nye  tilbli¬ 
vende  Hospital.  Hans  bekjendte  Dygtighed  har  selvfølgelig 
her  banet  ham  Vej,  men  det  synes,  at  han  desuden  har  haft 
gode  Forbindelser  blandt  de  hoje  Styrende,  muligvis  —  som 
vi  senere  skulle  se  —  gjennem  Kabinetssekretæren  Justits- 
raad  H.  C.  Esmarch.  Sikkert  er  det  i  ethvert  Tilfælde,  at  Cap- 
pels  Ansøgning  til  Kongen  af  Majestætens  gode  Raadgiver 
og  Ven  Hofmarskallen  Greve  A.  G.  Moltke,  der  havde  været 
Hospitalets  væsentlige  Fremmer  og  nu  stod  som  Formand 
i  dets  Ober-Direktion,  blev  oversendt  til  Chefen  for  Danske 
Kancelli  Greve  J.  L.  Holstein.  Den  ene  Greve  og  Excellence 

o 

var  her  den  anden  hojgrevelige  Excellence  »tjenstskyldigst 
anmodende«  om,  at  »bemeldte  Provisor  Joachim  Dietrich 
Cappels  allerunderdanigst  indgivne  Ansøgning«  maatte  bli¬ 
ve  besorget  »til  allerunderdanigst  Forestilling  og  allernaa- 
digst  Expedition«.  En  saadan  Henvendelse  bar  naturligvis 
Frugt,  og  under  12  Oktober  s.  A.  forelaa  et  kongeligt  Privi¬ 
legium  for  Cappel  paa  »at  være  Apoteker  udi  den  ved  oven- 
bemeldte  Frederiks  Hospital  til  et  Apotek  indrettede  Byg¬ 
ning,  udi  hvilken  han  for  sin  egen  Regning  haver  at  indrette 
et  komplet  Apotek  og  samme  i  forsvarlig  Stand  bestandig 
vedligeholde«  med  en  sædvanlig Tilfojelse  om,  at  han  skul¬ 
de  være  »sin  absolute  og  souveræne  Arvekonge  og  Herre 
huld  og  tro«  osv. 

Nu  gjaldt  det  om  at  faa  Forholdet  mellem  Hospitalet  og 
den  kongelig  udnævnte  Apoteker  nærmere  bestemt.  Og  Ho- 
vedsporgsmaalet  var,  hvorledes  det  skulde  forstaas,  at  Cap¬ 
pel  »for  egen  Regning  skulde  indrette  et  komplet  Apotek«  i 
den  nyopførte  Bygning.  Der  var  Uenighed  herom  i  den  Kom- 

mission,  som  i  1755  var  bleven  nedsat  med  Hospitalets  Plan 
og  Fundation  for  Oje,  og  som  bestod  af  Greve  A.  G.  Moltke, 
Generalmajor  L.Tlnira,  Inspektør  ved  Vajsenhuset  Justits- 
raad  Joh.  Finckenhagen,  Sekretær  i  Tyske  Kancelli  Justits- 
raad  Joachim  Wasserschlebe  samt  Lægerne  Generaldirektør 
for  Kirurgien  S.  Kriiger,  Livmedicus  Dr.  J.  J.  von  Berger  og 
Hofkirurg  H.  F.  Wohlert.  I  denne  Kommission  var  Sporgs- 
maalet  om  Cappel  og  det  nye  Hospitals  Apotek  saa  godt  som 
strax  kommet  paa  Tale,  altsaa  for  han  i  1756  gik  direkte  til 
Kongen  herom.  Men  som  vi  nedenfor  skulle  se,  var  Behand¬ 
lingen  af  denne  Sag  paa  en  underlig  Maade  helt  gaaet  istaa 
her. 

Kommissionen  blev  nedsat  den  15  Februar  1755.  Med 
den  storste  Iver  holdt  den  strax  Møde  paa  Mode,  og  allerede 
i  dens  Møde  den  13  Marts  kom  Apoteket  for.  Det  vedtoges  at 
høre  Cappels  Mening  om,  hvorledes  dets  Drift  bedst  maatte 
kunne  ordnes;  hvorledes  det  vilde  stille  sig,  hvis  man  be¬ 
sluttede  at  lade  det  drive  for  kongelig  Regning,  og  hvorledes 
hvis  man  vedtog  at  lade  ham  faa  det  i  privat  Drift.  Hans 
Svar  lod  ikke  vente  længe  paa  sig.  I  en  lang  tysk  Skrivelse 
af  21  Marts  udmaler  han  levende  alle  Vanskelighederne  ved 
en  Drift  for  kongelig  Regning.  Han  nævner  Udgifterne,  der 
behøves  til  Indkjøb  af  Varer  og  Inventar  (15  å  16,000  Rd.), 
de  aarlige  Honninger  til  en  Apoteker,  hans  Svende,  Lær¬ 
linge  og  øvrige  Folk  m.  m.,  og  han  sLiller  i  Udsigt,  at  Driften 
ikke  vil  kunne  betale  sig,  idet  Apotekets  » Abgelegenheit« 
her  vil  faa  endog  stor  Betydning.  Saa  nævner  han  endnu 
ogsaa,  at  den  kongelige  Drift  vil  medføre  et  uendelig  van¬ 
skeligt  og  besværligt  Regnskab.  Ja  han  siger:  »Soilte  ich  fur 
meine  Person  mich  an  Fure  Hochgråfliche  Excellenz’  vor- 
ziigliche  schatzbare  Gnade  beståtigt  sehen  und  hev  dieser 
Einrichtung  agreirt  werden,  so  wiirde  ich  einer  unmogli- 
chen  Rechenschaft  und  Verantwortung  und  dabey  furfal- 

lende  Weitlauftigkeiten,  wobev  ich  der  allerredlichsten  Ver- 
waltung  ungeachtet  doch  nicht  fur  nachtheilige  Vermu- 
thungen  sicher  seyn  konnte,  gåntzlich  frei  zu  seyn  wiin- 
schen«,  og  det  saa  meget  mere  som  han  havde  Tilbud  om 
forskjellige  fordelagtige  Stillinger  i  Udlandet,  om  hvilke  han 
kun  »aus  unterthånigster  Schuldigkeit«  holdt  Forhandlin¬ 
gerne  hen,  »bis  dieses  Vorhaben  mit  der  Hospitals  Apotheke 
determinirt  worden«.  Den  bedste  Ordning  vilde  være,  at 
han,  naar  Bygningen  stod  helt  færdig,  »auf  eigenen  Kosten« 
overtog  Apoteket  og  leverede  Hospitalet  de  fornødne  Medi¬ 
kamenter  efter  en  approberet  Taxt.  For  Brugen  af  Bygnin¬ 
gen  vilde  han  endda  erlægge  »eine  nahmhafte  Summa«. 
Han  tvivlede  endelig  ikke  om,  at  Andre  kunde  opstille  vidt¬ 
løftige  Projekter,  der  lovede  store  Fordele,  men  bag  saa- 
danne  Forslag  laa  formentlig  »versteckte  Absichten«,  som 
hans  Forslag  var  ganske  fri  for.  Han  vilde  i  den  største  Re- 
delighed  bestræbe  sig  for  »die  mir  von  Ihro  Hochgråtlicher 
Excellence  zugewandten  hochsten  Wohlwollen  nach  tius- 

o 

serten  Moglichkeit  zu  verdienen«. 

Dette  Brev,  der  forelaa  i  Kommissionens  Møde  den  25 
Marts  1755,  var  ikke  forgjæves.  I  en  af  Grev  Moltke  under¬ 
tegnet  dansk  Skrivelse  blev  der  givet  ham  Tilsagn  om  at  faa 
Apoteket  »paa  egen  Regning  at  holde«,  naar  han  vilde  for¬ 
binde  sig  til  to  Gange  ugentligt  for  Vedkommende  at  holde 
et  »cursum  chymicum  &  pharmaceuticum«,  til  aarligt  at 
yde  Hospitalet  en  Erkjendtlighed  paa  200  Rd.  og  til  endelig 
at  forsyne  Hospitalet  med  gode  og  forsvarlige  Medikamenter 
efter  en  »billig  indrettende«  Taxt.  Nu  manglede  der  kun  et 
Svar  fra  Cappel  paa  denne  Skrivelse,  og  han  skrev  et  saa- 
dant  den  18  April,  men  —  i  Kommissionens  Protokol  findes 
der  mærkeligt  nok  Intetsomhelst  om  det,  det  er  ikke  nævnt 
med  en  Stavelse  i  den.  Da  Kommissionen  den  17  April  holdt 
Møde,  som  sædvanligt  paa  Kristiansborg,  blev  den  forelø- 

bigt  sluttet.  Den  var  væsentligt  færdig  med  de  Sager,  den 
skulde  forhandle,  og  hertil  kom,  »at  Ids.  Maj.’s  Udrejse  paa 
Landet  nu  forestaar  og  Hs.  hojgrevelige  Excellence  Hr.  Ober- 
hofmarchallen  altsaa  ej  liere  Sessioner  kan  bivaane«.  Sam¬ 
tidig  blev  det  dog  endnu  bestemt,  at  »de  øvrige  Herrer  Com- 
mitterede«,  hver  Gang  det  gjordes  nødvendigt,  skulde  sam¬ 
les  hos  Justitsraad  Finckenhagen,  der  fik  Protokollen  og  de 
til  den  hørende  Dokumenter  overleveret,  og  Kommissionens 
»øvrige«  Medlemmer  holdt  virkeligt  endog  flere  Gange 
Møde,  men  som  sagt  den  Gappelske  Sag  nævnes  ikke  med 
et  Ord,  det  er,  som  om  den  aldrig  havde  været  til.  Til  stor 
Forskrækkelse  for  de  Herrer  vaagnede  den  dog  op  igjen, 
men  det  sker  først  i  Avgust  1756,  altsaa  omtrent  samtidig 
med  at  Cappel  ved  direkte  Andragende  til  Kongen  søger  at 
faa  og  ogsaa  faar  det  ønskede  Privilegium. 

Der  foreligger  en  Extrakt  af  et  saare  ydmygt  Brev,  som 
Kommissionens  »øvrige«  Herrer  den  6  Oktober  1756  have 
sendt  til  den  hojgrevelige  Excellence,  der  i  en  Skrivelse  af 
18  Avgust  s}mes  at  have  paatalt,  al  han  Intet  havde  hort  til 
Cappels  Svar,  om  hvis  Existens  Greven  altsaa  ad  anden  Vej 
direkte  eller  indirekte  muligvis  fra  Cappel  selv  —  maa 
have  faaet  Kundskab.  Som  der  staar  i  Extrakten,  gjor  det 
visseligt  Brevskriverne  ondt,  at  der  med  Sagen  saalang  For¬ 
haling  er  tagen,  men  de  haabe,  at  Excellencen  vil  holde  dem 

uskyldige,  naar  han  i  Mildhed  vil  betragte,  at  de  aldrig  have 
været  vidende  om,  at  Sr  Cappel  havde  indgivet  det  oven¬ 
nævnte  Svar,  om  hvilket  endog  Cappel  selv  aldrig  havde  talt 
til  dem.  Naar  det  har  kunnet  komme  til  al  ligge  ubemærket 
hen,  sættes  det  i  Forbindelse  med,  at  det  er  af  den  18  April 
1755,  og  at  Kommissionen  Dagen  for  var  bleven  foreløbig 
afsluttet.  Men  strax  efter  Grevens  Brev  havde  Herrerne  nu 
faaet  Sagen  frem  og  grundigt  forhandlet  den,  ogsaa  sammen 
med  Cappel.  Nu  viste  det  sig  imidlertid,  at  de  saa  meget  for- 

skjelligt  paa  Sagen;  de  havde  ikke  kunnet  naa  til  et  enigt 
Resultat,  hvorfor  de  enkelte  Kommissionsmedlemmers  Vota 
vedlagdes. 

Man  faar  saaledes  ikke  meget  at  vide  af  denne  Extrakt,  og 
de  i  den  nævnte  Dokumenter  synes  alle  tabte,  men  dette  be¬ 
lyder  forsaavidt  ikke  stort,  som  der  foreligger  en  til  Kongen 
rettet  Forestilling  af  26  Marts  1757  fra  Hospitalets  Ober- 
direktion  med  Grev  Moltke  i  Spidsen,  i  hvilken  alle  Sagens 
væsentlige  Punkter  ere  refererede,  og  —  den  Cappelske  Sag 
gik  sejrrigt  fremad.  Som  vi  ovenfor  have  set,  opnaaede  Cap- 
pel  i  Oktober  1756  ved  GrevMoltkes  betydningsfulde  Støtte 
sit  Apotekerprivilegium,  og  det  er  sikkert  ved  denne  Lejlig¬ 
hed,  at  Greven  har  erfaret,  at  der  forelaa  et  Svar  fra  Cappel 
paa  Kommissionens  Skrivelse  til  ham  af  25  Marts  Aaret  for, 
samt  at  dette  Svar  ikke  var  en  simpel  Tiltræden  af  de  i  Skri¬ 
velsen  nævnte  Betingelser  for  hans  den  Gang  eventuelle 
Overtagelse  af  Apoteket.  Greven  har  da  tilskrevet  Kommis¬ 
sionen  for  at  blive  bekjendt  med  det  Cappelske  Svar  og  efter 
at  have  modtaget  det  sammen  med  Kommissionsmedlem- 
niernes  Udtalelser,  har  han  bragt  Sagen  ind  for  Hospitalets 
Oberdirektion.  Det  gjaldt  jo  nu  som  ovenfor  nævnt  om  at 
fastslaa  det  nærmere  Forhold  mellem  Hospitalet  og  den 
kongeligt  udnævnte  Apoteker. 

Efter  All  at  domme  er  Cappel  i  sin  Skrivelse  gaaet  ud  fra, 
at  en  til  Apotek  indrettet  Bygning  ikke  kunde  siges  at  være 
færdig,  for  den  stod  udrustet  med  alt  fornødent  mur-  og 
nagelfast  Inventar,  ligegyldigt  om  det  bestod  af  Træ-,  Jern¬ 
eller  Kobberarbejde.  Bekostningen  herved  kunde  derfor 
ikke  paahvile  ham.  Han  vilde  desuden,  uformuende  som 
han  var,  have  nok  at  g  jore  med  at  skaffe  de  nødvendige  Va¬ 
rer  og  det  nødvendige  løse  Inventar.  Han  havde  i  sin  Skri¬ 
velse  af  21  Marts  1755  ment,  at  der  hertil  vilde  behøves  15 
å  16,000  Rd.,  og  selv  om  Justitsraad  Finckenhagen,  der  gik 

ud  fra  sit  Kjendskab  til  Vajsenhusapoteket,  skulde  faa  Ret, 
naar  han  satte  Bekostningen  til  kun  12,000  Rd.,  var  denne 
Sum  meget  stor  for  Gappel,  der  helt  maatte  laane  sig  frem 
til  den,  ja  Beløbet  var  i  hans  Tanker  saa  enormt,  at  han  ikke 
mente  nogensinde  at  kunne  faa  en  saa  stor  Gjæld  afbetalt. 
Han  maatte  derfor  meget  ønske,  at  hans  Privilegium,  hvad 
han  allerede  havde  søgt  om  i  1756,  nu  maatte  kunne  formes 
saaledes,  at  det  kom  til  at  lyde  ikke  paa  ham  alene,  men  og- 
saa  paa  hans  Arvinger.  Endelig  ønskede  han  endnu,  at  han, 
indtil  Apoteket  var  kommet  i  fuldkommen  Stand  og  i  nogen 
Næring,  maatte  fritages  for  at  betale  den  til  200  Rd.  fastsatte 
aarlige  Afgift. 

Om  alt  dette  kan  der  læses  i  Oherdirektionens  ovennævnte 
Forestilling  af  26  Marts  1757,  i  hvilken  det  yderligere  oply¬ 
ses,  at  nogle  af  Kommissionens  Medlemmer  mente,  at  det 
ikke  var  Rygherrens,  men  Apotekerens  Sag  at  bekoste  det 
mur-  og  nagelfaste  Inventarium,  samt  at  de  to  Hoflæger  med 
et  herfra  helt  forskjelligt  Syn  ønskede  en  Ordning,  hvorefter 
Hospitalet  skulde  forsyne  Apoteket  ikke  alene  med  det  faste, 
men  ogsaa  med  det  løse  Inventarium,  ja  med  alle  dets  Va¬ 
rer,  men  saa  ogsaa  kræve  en  hoj  Afgift.  Oberdi rektionen 
fulgte  dog  helt  igjennem  Gappel.  Hvad  Inventariet  angaar 
henstillede  den  da,  at  det  skulde  anskaffes  for  kongelig  Reg¬ 
ning,  Gappel  skulde  kun  vedligeholde  det.  Med  Hensyn  til 
Sporgsmaalet  om  Privilegiets  Extension  til  Cappels  Arvin¬ 
ger  henvistes  til,  at  Gappel  i  en  Promemoria  af  20  Februar 
1757  »helligen  for  Gud  og  en  frelst  Samvittighed«  havde  be¬ 
vidnet,  at  han  ingen  anden  Hensigt  havde  hermed  end  re¬ 
deligt  og  uegennyttigt  at  ernære  sig  og  sine,  og  saa  indstil¬ 
ledes  det,  at  Privilegiet  maatte  udstrækkes  til  en  af  hans  Ar¬ 
vingers  Livstid,  »hvem  han  dertil  for  sin  Død  udnævner 
som  et  capabelt  Subjeetum,  der  havde  lært  Apotekkunsten 
og  lagde  Vind  paa  Chymien«,  Ali  imod  at  Gappel,  hvis  han 

skulde  bortdø  ugift  og  uden  Born,  og  hvis  lians  Gjæld  til 
den  Tid  var  helt  eller  for  storste  Delen  afgjort,  efter  hans 
eget  Tilbud  skulde  legere  Hospitalet  en  skikkelig  Kjendelse 
af  sin  Formue.  Og  endelig  indstilledes  det  endnu,  at  lian  i 
de  første  tre  Aar  skulde  fritages  for  at  betale  den  aarlige  Af¬ 
gift.  Herefter  faldt  der  den  29  Marts  1757  en  kongelig  Reso¬ 
lution,  der  ganske  fulgte  Oberdirektionen.  Gappel  staar  som 
den  ubetinget  Sejrende. 

Foruden  den  aarlige  Afgift  skulde  lian  imidlertid  endnu 
give  Hospitalet  en  Rabat  paa  25  å  30  pCt.  under  den  almin¬ 
delige  Apotekertaxts  Priser  paa  de  Medikamenter,  han  le¬ 
verede  det.  Og  det  er  nu  ganske  ejendommeligt  allerede  i 
Oktober  1757  at  se  ham  udtale  i  et  Andragende  til  Oberdi¬ 
rektionen,  at  denne  Rabat  sammen  med  Renterne,  han  skal 
svare  af  sin  store  Gjæld,  gjor  ham  det  næsten  umuligt  at 
subsistere,  særlig  da  Apoteket  er  saa  langt  fraliggende.  Dette 
er  imidlertid  kun  Udgangspunktet  for  en  Bon  fra  hans  Side 
til  Oberdirektionen  om,  at  den  vil  hjælpe  ham  til  at  faa  Told¬ 
frihed  paa  en  Del  udenlandske  Varer,  hvad  den  ogsaa  villig 
gjor,  da  han  under  5  November  1757  søger  om  Frihed  for 
Told  og  Konsumption  paa  8  Stykker  Esprit  og  paa  for  5  å 
6000  Rd.  Materialvarer,  »hvoraf  en  Del  allerede  til  Told¬ 
boden  er  ankommen«.  Rentekammeret  kunde  imidlertid 
ikke  helt  gaa  med  hertil.  Det  var  betænkeligt  overfor  de 
usædvanligt  store  Kvantiteter,  og  den  kongelige  Resolution 
af  29  November  1757  gav  kun  den  ønskede  Frihed  for  saa- 
danne  Apotekervarer,  hvoraf  Toldrullen  paabyder  8  pCt., 
indtil  en  Værdi  af  2000  Rd.  samt  for  en  aarlig  Indførsel  af 
3  Oxehoveder  fransk  Brændevin,  2  Oxehoveder  fransk  Vin 
og  1  Oxehoved  Vineddike,  Alt  til  Apotekets  eget  Brug. 

Dette  var  dog  efter  Gappels  Mening  et  vel  ringe  Resultat. 
Han  tik  Sagen  i  Gang  igjen,  og  det  saaledes  at  Oberdirek¬ 
tionen  nu  søgte  for  ham,  og  heraf  fulgte,  at  han  ved  konge- 

lig  Resolution  af  18  April  1758  »til  Apotekets  første  Indret¬ 
ning«  endnu  fik  fri  Indførsel  af  Varer  til  paany  2000  Rd.’s 
Værdi  samt  af  6  Stykker  fransk  Spiritus.  Ikke  at  tale  om,  at 
Direktionen  i  1759  yderligere  skaffede  Hospitalet  Ret  til  aar- 
lig  fri  Indførsel  af  4  Oxehoveder  fransk  Spiritus,  »dog  at 
Apotekeren  hver  Gang  sig  edelig  reverserer,  at  samme  til 
Apotekets  Laboratorium  alene  og  ikke  til  noget  Andet  vor- 
der  brugt«.  Denne  forøgede  Indførsel  var  altsaa  ogsaa  til 
Gavn  for  Cappel,  men  til  Gjengjæld  maatte  han  saa  ind- 
romme  Hospitalet  en  hojere  Rabat  paa  de  Medikamenter, 
han  leverede  del.  Kun  paa  Emplastra  og  Ungventa  forblev 
den  ved  de  tidligere  fastsatte  25  pCt.,  men  paa  Liqvida  sat¬ 
tes  den  til  50  pCt.  og  paa  alle  andre  Simplicia  og  Composita 
sicca  til  40  pCt.;  for  andre  særlig  kostbare  Medikamenter, 
som  steg  og  faldt  i  Pris,  skulde  der  dog  saa  igjen  betales 
ham  25  pCt.  over  Priskuranten  paa  den  Tid,  de  kjøbtes. 

Omtrent  samtidig  viste  Direktionen  ham  forøvrigt  endnu 

O  O 

den  Tjeneste  at  være  hans  Kavtionist  for  et  Laan  paa  1200 
Rd.  hos  Landkadet-Kassen,  idet  han  dog  samtidig  for  den 
nævnte  Sum  gav  Hospitalet  første  Prioritet  i  alle  hans  » i  Apo¬ 
teket  ejende  Midler  og  Effekter  af  hvad  Navn  nævnes  kan«. 
Gjældsbeviset  er  af  30  Marts  1759.  Laanet  skulde  afdrages 
med  150  Rd.  Kvartalet,  hvad  ogsaa  skete,  og  det  synes,  som 
om  Cappel  har  været  særlig  taknemlig  for  det,  altsaa  været 
særlig  trængende  til  at  faa  det.  Det  fremgaar  formentlig  af 
en  Paategning  fra  ham  paa  en  Regning  over  en  Del  til  Land¬ 
kadetterne  leverede  Medikamenter;  efter  Taxten  skulde  de 
koste  121  Rd.,  men  den  2  Januar  1762  kvitterede  han  Reg¬ 
ningen  for  59  Rd.  10  p,  Forskjellen  er  efter  Paaskriften  »we- 
gen  der  Anleyhe  . . .  welche  schon  voriges  Jahr  von  mir  vol- 
lig  abgetragen  worden,  zum  Gratial  geschenket«. 

Efter  Alt  at  domme  var  der  saaledes  det  bedste  Forhold 
mellem  Hospitalets  Direktion  og  Cappel,  der  sikkert  ogsaa 

fuldt  ud  har  passet  sine  Ting.  Han  har  bl.  A.  nok  hver  Løver¬ 
dag  indsendt  sin  »Beregning«  over  de  i  Ugens  Løb  for¬ 
skrevne  Medikamenter  og  Rekvisiter,  saaledes  som  det  var 
blevet  bestemt  i  Direktionens  Møde  den  10  Juni  1757.  Han 
var  ogsaa  paa  den  Tid  opmærksom  paa  en  eventuel  mindre 
behagelig  Konkurrence  mod  Hospitalets  Apotek.  Flaadens 
Forsyning  med  Medikamenter  var  i  1743  bleven  ordnet  saa¬ 
ledes,  at  den  skulde  deles  lige  mellem  alle  Kjøbenhavns 
Apoteker,  men  i  Begyndelsen  af  1757  søgte  desuagtet  Ma¬ 
thias  de  Place  paa  Kristianshavns  Apotek  og  J.  G.  Becker 
paa  Hof-Apoteket  med  god  Udsigt  til  at  opnaa  det  Ansøgte 
om  at  faa  Leverancen  alene.  I  den  Anledning  skriver  Cappel 
under  5  April  1757  til  Hospitalets  Oberdirektion,  der  igjen 
henvender  sig  til  Kancelliet  og  gjor  det  opmærksomt  paa 
Forholdet  som  en  Sag,  der,  hvis  den  ikke  blev  ordnet  rig¬ 
tigt,  »vilde  geraade  Hospitalet  til  Præjudice«.  Besultatet  blev 
herefter,  at  det  i  Juni  1757  blev  bestemt,  at  Leverancen 
skulde  deles  saaledes,  at  Kristianshavns  Apotek  skulde  have 
en  Tredjedel  af  den,  Hof-Apoteket  og  Frederiks  Hospitals 
Apotek  tilsammen  den  anden  Tredjedel  og  Kjøbenhavns 
øvrige  Apoteker  den  sidste  Tredjedel.  Cappel  bar  igjen  en 
Sejr  hjem. 

Det  har  ogsaa  sin  Interesse  at  kunne  gjore  opmærksom 
paa,  at  den  lærde,  polemisk  anlagte  Dr.  med.  Rudolph  Buch- 
have,  skjondt  Læge  ved  Sorø  Akademi  (1767-76),  synes  at 
have  taget  sin  Medicin  hos  Cappel,  det  kommer  frem  i  en 
Strid  mellem  Buchhave  og  den  daværende  Apoteker  i  Sorø. 
Sikkert  er  det  i  ethvert  Tilfælde,  at  Cappel  arbejder  sig  øko¬ 
nomisk  saa  godt  frem,  at  han  bliver  Ejer  af  »en  Landgaard 
udenfor  Østerport«,  Joachimsdal,  og  at  han  muligvis  i  den 
Anledning  behøver  Stald  og  Vognremise  ved  Hospitalet. 
1780  søger  han  dets  Direktion  om  for  egen  Regning  at 
maatte  opføre  en  Bygning  hertil  i  Hospitalets  østre  Side- 

gaard,  hvad  ogsaa  tillades  ham  paa  Betingelse  af,  at  Bygnin¬ 
gen  efter  hans  Død  skulde  tilfalde  Hospitalet,  og  deri  sam¬ 
tykkede  han. 

Aarene  gik  efter  Alt  at  domme  roligt  og  godt  for  Cappel, 
der  synligt  befandt  sig  vel  i  Kjøbenhavn.  1760  bliver  han 
Medlem  af  det  kjøbenhavnske  Skydeselskab  og  danske  Bro¬ 
derskab  og  i  1769  - —  hvad  der  er  af  væsentlig  storre  Betyd¬ 
ning  —  Medlem  af  Videnskabernes  Selskab.  Han  blev  det 
endda  i  klædelige  Omgivelser,  han  blev  optagen  sammen 
med  Professor  Dr.  med.  C.  J.  Berger,  Professor  hist.  nat.  M. 
T.  Brunnich  og  Professor  i  Sorø  J.  Erichsen.  Det  var  en  stor 
Anerkjendelse,  der  herved  vistes  ham,  og  den  staar  mulig¬ 
vis  i  Forbindelse  med,  at  han  paa  fremragende  Maade  del¬ 
tog  i  Udarbejdelsen  af  den  med  Længsel  imødesete  »Phar- 
macopoea  Danica«,  som  det  daværende  Sundhedskollegium 
(Gollegium  medicum)  endelig  naaede  at  kunne  udsende  i 
1772.  Professor  Tode  veed  at  berette,  at  Hovedfortjenesten 
ved  dette  gode  og  nyttige  Værk  var  Lægen  Etatsraad  J.  J.  v. 
Bergers,  men  han  nævner  tillige  Professor  C.  G.  Kratzen¬ 
stein  samt  »derdurch  seine  ausnehmende  Geschichtlichkeit 
bekannte«  Apoteker  Cappel  som  særlig  fortjente  Medarbej¬ 
dere.  Det  peger  yderligere  paa  Anseelse,  at  man  bl.  A.  hen¬ 
vendte  sig  til  Cappel,  da  Professor  C.  J.  Berger,  der  i  1770 
var  bleven  udnævnt  til  Livlæge  med  det  særlige  Hverv  at 
føre  Tilsyn  med  Kronprins  Frederiks  Opdragelse,  i  Januar 
1772  arresteredes  ved  Struensees  Fald,  og  det  derpaa  blev 
bestemt,  at  de  hos  ham  fundne  Medikamenter  skulde  un¬ 
dersøges.  Til  Medlemmer  af  Kommissionen,  som  skulde 
foretage  denne  Undersøgelse,  udnævntes  Lægen  Etatsraad 
J.  J.  v.  Berger,  Livlægen  Hans  Piper,  Apoteker  Cappel  og 
Materialisten  F.  H.  Muller.  I  Videnskabernes  Selskabs  Skrif¬ 
ter  findes  to  Afhandlinger  af  Cappel  »Om  Mursalt  som  et 
naturligt  Ludsalt«  (læst  1769)  og  »Beskrivelse  over  tvende 

Calcedonske  Skuestykker  fra  Færøerne«  (læst  1777).  —  Na¬ 
turvidenskaberne  vare  den  Gang  i  stærk  Udvikling.  Frank- 
lins,  Linné’s  og  Lavoisier’s  Navne  høre  Tiden  til.  Bl.  A.  be¬ 
gyndte  Elektriciteten  at  lægge  Beslag  paa  Opmærksomhe¬ 
den,  og  særligt  skal  det  her  nævnes,  at  en  ung  tysk  Stu- 
derende  C.  G.  Kratzenstein  i  1744  udgav  et  Skrift  om  den 
nyopdagede  Naturkrafts  Anvendelse  i  Lægekunsten.  Sang¬ 
vinsk  som  han  var,  ventede  han  sig  store  Besultater,  som 
dog  væsentlig  udeblev,  men  det  hindrede  ham  ikke  i  at 
komme  endog  meget  rask  frem.  Strax  efter  sin  Doktorpro¬ 
motion  blev  han  1746,  kun  23  Aar  gammel.  Professor  i  Fy¬ 
sik  ved  Universitetet  i  Halle  og  to  Aar  efter  Professor  i  Me- 
kanik  i  Petrograd.  Det  betragtedes  herefter  som  en  stor  Vin¬ 
ding  for  Danmark,  at  han  i  1753  gik  ind  paa  at  blive  Pro¬ 
fessor  i  Experimentalfysik  og  Medicin  ved  Kjøbenhavns  Uni¬ 
versitet,  og  kundskabsrig,  arbejdsivrig  og  fuld  af  Gemyt  som 
han  var,  samlede  hans  tyske  Forelæsninger  —  rigtig  Dansk 
lærte  han  aldrig  —  mange  Tilhørere  ogsaa  fra  hojere  Kredse. 
Hans  Studier  gik  i  snart  alle  Retninger.  De  omfattede  bl.  A. 
baade  Astronomi,  Navigation  og  Luftsejlads,  ja  Vejrforud¬ 
sigelser,  og  som  vi  senere  skulle  se,  havde  han  ogsaa  en  vis 
sangvinsk  Sympati  for  den  gamle  alkymistiske  Guldmager- 
kunst,  hvad  forøvrigt  ogsaa  Andre  paa  den  Tid  synes  at 
have  haft  her.  Men  inden  vi  komme  nærmere  ind  herpaa, 
skal  det  nævnes,  at  Kratzenstein  strax  ved  sin  Ankomst  her¬ 
til  lærte  Cappel  at  kjende,  og  at  denne  sexten  Aar  ældre 
Mand  fik  en  hqj  Stjerne  hos  ham.  Cappel  bestyrede  den 
Gang  Kong  Salomons  Apotek  for  de  Hagenske  Arvinger,  og 
den  ældste  af  disse  Arvinger,  Datteren  Anna  Margrete  Hagen 
(f.  1733,  f  1783),  blev  Kratzensteins  Hustru. 

Cappel  og  Kratzenstein  mødtes  i  en  Række  fælles  Inter¬ 
esser.  Det  kan  saaledes  nævnes,  at  blandt  de  Forelæsninger, 
Kratzenstein  holdt  paa  Universitetet,  var  flere  Rækker  ke- 

misk-farmaceu tiske  Forelæsninger,  om  hvilke  han  skriver, 
at  de  hørte  til  hans  » favorit-studia«.  Vi  have  jo  ogsaa  truffet 
dem  begge  som  Deltagere  i  Udarbejdelsen  af  den  danske 
Farmakopé.  De  mødtes  i  positivt  videnskabeligt  Arbejde, 
men  muligvis  ogsaa  i  de  ovenfor  nævnte  alkvmistiske  Drom- 
me.  Det  gamle  Rosenkreuz-Broderskab,  der  i  sin  Higen  efter 
at  forstaa  Naturens  hemmelige  Kræfter  troede  paa  Guldma- 
geri  og  endnu  hojere  Kunster,  var  paa  denne  Tid  repræsen¬ 
teret  i  Kjøbenhavn. 

Ved  Juletid  1704  fødtes  i  Kvarnæs  Præstegaard  i  Trond- 
hjems  Stift  en  Dreng  Hans  Barrhov,  Faderen  Amund  Bar- 
rhov  var  Præst  dér  og  tillige  Provst  i  Nordmøre.  Drengen 
kom  til  Bogen,  og  Student  blev  han,  ja  han  fik  Navn  som 
»dygtig  Student,  vittigt  Hoved  og  god  Botanikus«.  Mere  end 
Student  blev  han  dog  aldrig,  men  paa  en  eller  anden  Maade 
blev  han  i  Stand  til  endog  to  Gange  at  komme  ganske  vidt 
omkring  i  Udlandet,  og  paa  disse  sine  Rejser  maa  lian  have 
faaet  betydningsfulde  Rosenkreuz-Forbindelser,  der  gjorde, 
at  den  tidligere  Lektor  i  Kemi  i  Jena,  den  Hessen-Darm- 

O 

stadtske  Hofraad  og  Livmedikus  Dr.  R.  Schmidt  i  et  Brev 

o 

fra  1747  kalder  ham  »Hochzuehrender  Gbnner,  ehrwiirdig- 
ster,  herzgeliebtester  Bruder«.  Hofraad  Schmidt  var  Rosen- 
kreuzer.  Det  fortæller  Kratzenstein  1784  i  Dr.  L.  Crells  Tids¬ 
skrift  »Die  neuesten  Entdeckungen  in  der  Chemie«,  hvor 
han  yderligere  beretter,  at  Schmidt  havde  opgivet  sit  Lek¬ 
torat  i  Jena,  da  Arsenikdampe,  han  havde  været  udsat  for, 
væsentlig  havde  ødelagt  hans  Stemme;  derpaa  havde  han  i 
Rosenkreuz-Broderskabets  Tjeneste  rejst  rundt  for  at  finde 
arabiske  Haandskrifter,  der  kunde  oplyse  Naturens  Hemme¬ 
ligheder.  Han  havde  bl.  A.  været  i  Fez,  hvor  Broderskabets 
formentlige  Stifter  i  Middelalderens  Dage  havde  erhvervet 
sig  dybtgaaende  Kundskaber  i  den  hemmelige  Magi.  I  Kjø¬ 
benhavn,  som  Schmidt  ogsaa  kom  til,  var  hans  Opgave  den 

samme.  Her  gjorde  han  bl.  A.  Bekjendtskab  med  Cappel, 
som  han  efter  Kratzenstein  optog  i  Rosenkreuzernes  Bro¬ 
derskab. 

Schmidt  maa  mindst  to  Gange  have  været  i  Kjøbenhavn, 
sidste  Gang  i  1754,  og  naar  Kratzenstein  i  1784  kommer  til 
at  fortælle  saa  Meget  om  ham,  er  det,  fordi  nogle  af  Hofraa- 
dens  her  i  Aaret  1754  foretagne  Experimenter  i  1781  vare 
bievne  omtalte  i  det  ovennævnte  tyske  Tidsskrift,  saaledes 
at  det  gav  Anledning  til  tiere  stærkt  polemiske  Udtalelser 
imod  dem. 

1781  meddeler  en  anonym  Brevskriver  fra  Kjøbenhavn, 
at  en  tvsk  Hofraad  S.  1754  to  Gange  ved  el  Par  Draaber  af 
et  kun  af  ham  kjendt  Fluidum  havde  forvandlet  Vandet  i  et 
Glas  til  fast  Krystal,  den  ene  Gang  i  Overværelse  af  Apoteker 
Cappel,  den  anden  Gang  i  Overværelse  af  en  Etatsraad  M., 
og  Krystallet  var  saa  haardt,  hedder  det,  at  Cappel  med  et 
Fvrstaal  havde  slaaet  Gnister  af  det.  Det  ser  mærkeligt  ud, 
at  denne  27  Aar  gamle  Begivenhed  drages  frem  i  en  Korre- 
spondance,  og  havde  den  ikke  været  bekjendt  for,  blev 
den  det  nu.  Der  blev  leet  af  den.  I  » Allgemeine  deutsche  Bi- 
bliotek«  for  1782  siger  saaledes  en  Indsender:  »Zu  solehen 
Fabeln  ist  mein  Glaube  zu  schwach«.  Dette  giver  imidlertid 
Anledning  til,  at  Kratzenstein  ligesom  tager  den  paagjæl- 
dende  Korrespondance  paa  sig.  Han  oplyser  1783  i  Crells 
Tidsskrift,  at  Hofraad  S.  var  Hofraad  Schmidt,  og  at  Etats¬ 
raad  M.  var  Etatsraad  Malling,  samt  at  Schmidt,  ogsaa  i  1754, 
for  Cappel  viste  Fremgangsmaaden  ved  den  Proces,  der  ra¬ 
dikalt  kan  opløse  Guld,  og  Professoren  kom  endog  to  Gange 
senere  tilbage  til  disse  Begivenheder,  sidste  Gang  i  1784. 
Han  havde,  hvad  han  i  hoj  Grad  beklagede,  desværre  ikke 
selv  overværet  de  nævnte  Experimenter;  han  var  et  Par 
Maaneder  for  som  113^  Mand  kommen  til  Kjøbenhavn  og 
havde  været  travlt  optagen  af  at  installere  sig.  Men  han  tro- 

ede  paa  Experimenternes  Rigtighed, 
en  i  Fysik  og  særlig  i  elektriske  og 


Etatsraad  Malling  var 

o 

mikroskopiske  Forsøg 


øvet  Mand,  og  det  var  helt  utænkeligt,  at  Cappel  skulde  have 
ladet  sig  fixere  ved  en  Taskenspillerkunst.  Cappel  var  selv 


en  dygtig  Experimentator,  han  havde  for  en  Del  Aar  siden 
i  det  medicinske  Selskab  i  Kjøbenhavn  vist,  hvorledes  man 
ved  Behandling  med  Arsenik  kunde  gjore  Guld  af  Sølv,  af 
4  Unser  Sølv  havde  han  faaet  10  Gram  Guld. 

Hvad  Kratzenstein  saaledes  meddelte,  fik  dog  ikke  Lov 
til  at  staa  uimodsagt.  I  »Geschichte  des  Wachsthums  und 
der  Erfindungen  in  der  Chemie«  af  J.  C.  Wiegleb  (II,  1791) 
blev  det  Alt  prøvet  og  fundet  for  let.  Schmidt  kaldtes  »jener 
bekannte  abentheuerliche  Rosenkreuzer,  der  aufUnkosten 
leichtglaubiger  Kandidaten  des  Rosenkreuzerordens  um- 
herzog«,  og  med  Hensyn  til  Vandets  Forvandling  til  Krvstal 
hedder  det:  »dass  jene  Wundergeschichte  damals  und  be- 
sonders  von  Cappel  geglaubt  worden  ist,  das  lasst  sich  noch 
iibersehen;  aber  dass  1 783  Hr.  Professor  Kratzenstein  in  Ko- 
penhagen  diese  abentheuerliche  Geschichte,  woliey  er  nicht 
einmal  selbst  gegenwårtiggewesen  ist,  fur  einWahrheit  ver- 
th ei digt  hat  und  durch  Anfuhrung  eines  neuen  chemischen 
Abentheuers  —  der  radicalen  Auflosnng  des  Goldes  —  mehr 
erweislich  machen  wollen,  das  beweist  speciellen  starken 
Leich tglaube«.  Og  saa  tages  tilsidst  ogsaa  Cappels  Experi- 
ment  med  Sølvet,  der  bliver  til  Guld,  op  til  Behandling.  Det 
forklares  simpelthen  derved,  at  den  benyttede  Arsenik  har 


været  Salzburg- Arsenik,  der  er  guldholdig;  bruger  man 
Joachimthal-Arsenik,  der  ikke  er  det,  giver  Experimentet 
intet  Guld.  »Sic  transit  gloria  alchemistarum«,  slutter  Ar¬ 
tiklen. 


Schmidts  hele  Optræden  dommes  som  Taskenspilleri  og 
Rosenkreuzeri,  og  at  han  var  en  fuldblods  Rosenkreuzer, 
giver  Kratzenstein  et  yderligere  Bevis  for,  naar  han  i  1784 

til  de  ovenfor  nævnte  Oplysninger  om  ham  endnu  fdjer  en 
Meddelelse  om  hans  Begravelse.  Han  synes  nemlig  saa  vidt 
muligt  med  Hensyn  til  den  at  have  handlet  i  Overensstem- 
melse  med  den  Rosenkreuzerne  paahvilende  Pligt  at  skulle 
skjule  deres  Død  og  Grav.  I  god  Tid  havde  han  kjøbt  et 
Stykke  aaben  Mark,  hvor  hans  Kiste  efter  hans  Bestemmelse 
ogsaa  blev  sænket.  Den  fik  imidlertid  ikke  Lov  til  at  blive  dér. 
Han  havde  nemlig  ogsaa  villet,  at  et  af  ham  dertil  bestemt 
Fluidum  gjennem  et  Hul  skulde  heldes  i  Kisten,  og  da  der 
efter  nogle  Dages  Forløb  derpaa  stadig  steg  Dampe  op  gjen¬ 
nem  Jorden,  mente  Bønderne,  at  han  var  en  Hexemester,  og 
vilde  ikke  have  ham  paa  Marken.  Kisten  maatte  graves  op. 

Her  skal  endnu  bemærkes,  at  den  ovenfor  nævnte  Etats- 
raad  Malling  ganske  sikkert  er  den  Assessor  i  Hofretten  paa 
Kristiansborg  (senere  Hof-  og  Stadsretten)  Fr.  Ghr.  Malling, 
der  i  1763  bliver  Justitsraad  og  i  1776  Etatsraad,  og  som  fra 
1773  til  1780  fører  Hammeren  i  Murerlogen  Zorobabel  til 
Nordstjernen.  Han  har  allsaa  næppe  været  Medlem  af  Ro- 
senkreuz-Broderskabet,  med  hvilket  den  langt  yngre  og  i 
sin  Virksomhed  saa  vidt  forskjellige  Frimurerorden  ikke 
maa  sammenblandes.  Denne  sidste  viser  sig  første  Gang  i 
Danmark  1743,  medens  her  kan  have  været  Rosenkreuzere 
i  lange  Tider,  over  hundrede  Aar  for. 

Cappel  og  Kratzenstein  staa  i  de  her  skildrede  Forhold 
ikke  absolut  med  Palmer  i  Hænderne.  Men  hvorledes  man 
end  vil  domme  herom,  er  det  ejendommeligt  overfor  den 
Fortællelyst,  Kratzenstein  viser  sig  i  Besiddelse  af  med  Hen- 
syn  til  de  gamle  Schmidtske  Experimenter,  at  et  af  Hofraa- 
den  ogsaa  i  1754  her  udført  Experiment,  ved  hvilket  han 
viser  sig  som  virkelig  Guldmager,  slet  ikke  omtales,  skjondt 
det  er  attesteret  af  Cappel  i  en  skriftlig  endnu  foreliggende 
Erklæring.  Ved  det  gjor  der  sig  imidlertid  særlige  Forhold 
gjældende,  som  muligvis  have  bundet  Kratzensteins  Tunge. 

I  den  nævnte  Erklæring  attesterer  Cappel,  at  Schmidt  den 
28  Februar  1754  i  hans  Nærværelse  af  Kviksølv  har  frem¬ 
stillet  et  Metal,  som  han  efter  paa  alle  Maader  at  have  prøvet 
det  maa  erkjende  for  at  være  Guld.  Rygtet  herom  gik  hur¬ 
tigt  videre.  Greve  A.  G.  Moltke  fik  en  Prøve  af  det  produce¬ 
rede  Metal  til  sin  Mineralsamling,  og  han  lod  Meddelelsen 
om  den  interessante  Begivenhed  gaa  videre  til  Kong  Frede¬ 
rik  V,  hvorefter  Kabinetssekretæren  Justitsraad  Esmarch 
fik  Ordre  til  at  knytte  venskabelig  Forbindelse  med  Cappel 
for  om  muligt  at  kunne  blive  bekjendt  med  H  o  fra  ad  Schmidt. 
Greven  mente  forøvrigt  at  vide,  at  denne  var  kommen  til 
Kjøbenhavn,  saaledes  som  Esmarch  senere  fortæller,  »um 
von  Barrhow,  den  er  flir  einen  wahren  adeptam  gehalten, 
die  ihm  allein  noch  fehlende  multiplication  zu  erlernen«. 
Vi  staa  her  midt  i  den  magiske  Kunsts  dybeste  Hemmelig¬ 
heder  og  samtidig  overfor  den  tidligere  nævnte  Student 
Hans  Barrhov,  hvis  af  Mange  skattede  Vittighed  maa  have 
været  kjendt  som  i  forskjellig  Retning  ganske  ondartet.  Da 
han  den  17  Maj  1754  dør  i  sin  Bolig  i  Dybensgade,  laar  nem¬ 
lig  Justitsraad  Esmarch  og  Justitsraad  Professor  J.  C.  Kali 
strax  ved  Grev  Moltke  kongelig  Ordre  til  at  gjennemgaa  hans 
Efterladenskaber  og  borttage  Alt,  hvad  der  maatte  kunne 
findes  anstødeligt  for  Staten  eller  fornærmeligt  for  Private, 
og  Skifteforvalteren  ved  Universitetets  Jurisdiktion  Profes- 
sor  Chr.  Horrebow  sættes  ogsaa  i  Bevægelse. 

Der  blev  fundet  »en  fast  utrolig  Mængde  Papirer  og  Ma¬ 
nuskripter«  efter  den  Afdøde,  og  deres  Gjennemgang  blev 
et  besværligt  og  langsommeligt  Arbejde,  særlig  da  Barrhovs 
Skrift  ikke  alene  var  meget  lille,  men  i  boj  Grad  ulæselig. 
Det  var,  som  det  tydeligt  ses,  de  to  Professorer,  der  her 
maatte  holde  for,  Kabinetssekretæren  er  nemlig  optagen  af 
noget  ganske  Andet.  Han  leder  i  Boet  efter  to  smaaTrædaa- 
ser  med  en  svovlgul  Tinktur,  som  efter  Schmidt  skulde  fin- 

des  dér,  og  som  af  denne  var  sat  til  en  Værdi  af  16  Millioner 
Rd.  (!)  Esmarch  ledte  ihærdigt,  ledte  overalt,  men  de  vare 
der  ikke,  og  det  synes  at  være  ligesom  i  Fortsættelse  heraf, 
at  han  faar  Cappel  til  at  holde  en  Korrespondance  i  Gang 
med  Schmidt,  der  to  Dage  efter  Barrhovs  Død  vendte  til¬ 
bage  til  Tyskland.  Esmarch  opfordrer  Cappel  til  stærkt  at 
smigre  Schmidt  (»ihn  ånsserst  zu  cajoliren«).  Det  er  næsten, 
som  om  man  paa  hojere  Steder  har  ment  at  kunne  opnaa 
Noget  herved.  Men  der  kom  selvfølgelig  intet  Resultat.  Kor¬ 
respondancen  varede  ikke  længe.  »Hr.  Cappel  kriegte  nach- 
hero  die  Hospitals  Apotheque,  reiste  darauf  nach  Hamburg. 
Bey  seiner  Retour  frug  ich  ihn,  ob  er  Schmidt  gesprochen, 
antwortete  Ja,  er  sey  todlich  krank  gewesen,  håbe  einmal 
bey  ihm  gespeist,  wollte  mir  ein  mehres  nicht  sagen,  ob  er 
wahrere  Informationen  erhalten,  sagte  nur,  er  se}7  kurtz  dar¬ 
auf  gestorben«. 

Saaledes  udtaler  Esmarch  sig  i  en  Skrivelse,  der  maa  være 

O  7 

afgaaet  som  Svar  paa  et  til  ham  rettet  Sporgsmaal  om,  hvor¬ 
ledes  det  i  sin  Tid  havde  forholdt  sig  med  det  Schmidtske 
Guldmageri.  Men  hvem  Sporgeren  er,  kan  ikke  oplyses.  Skri¬ 
velsen  er  kun  bevaret  i  en  Koncept,  der  end  ikke  er  dateret. 
Den  maa  imidlertid  være  skreven  i  Tiden  mellem  Begyn¬ 
delsen  af  1766,  den  nævner  nemlig  Kong  Frederik  V  som 
»hochstselig«,  og  Slutningen  af  1769,  da  Esmarch  afgik  ved 
Døden.  Muligvis  er  den  da  samtidig  med  en  »unterthaniges 
Pro  Memoria«  af  10  Februar  1767,  med  hvilken  han  frem¬ 
sender  (formentlig  til  Greve  Moltke)  »die  gestern  erwåhnte 
Barrhowsche  Piece  von  seiner  unerbaulichen  Lebensart, 
die  wegen  der  darinn  vorkommenden  Familien  mir  die 
Freiheit  gelassen  worden  ins  Feuer  zu  werfen,  ich  aber  al¬ 
len  Verdaeht  zu  meiden  bishero  Anstand  genommen  solches 
ins  Werk  zu  setzen«.  ,1a  Esmarch,  der  i  Mellemtiden  var  ble¬ 
ven  adlet  og  havde  faaet  først  Etatsraads-  og  derpaa  Konfe- 

rensraadstitel,  har  Ret  til  at  tale  om  et  uopbyggeligt  fort  Liv, 
ti  i  den  paagjældende  »Piece«,  der  er  et  Stykke  Selvbiografi, 
viser  Hans  Barrhov  sig  som  et  sædeligt  fordærvet  og  helt  in- 
teresseløst  Menneske.  Det  er  kun  mærkeligt,  at  et  saa  smud¬ 
sigt  Skriftstykke  ikke  er  blevet  tilintetgjort  og  saa  længe, 
efter  at  Professorerne  Kali  og  Horrebow  havde  udtaget  det 
mellem  Boets  mange  Papirer,  kan  blive  Gjenstand  for  Kor¬ 
respondance.  De  øvrige  paa  Grund  af  Beslaglæggelsen  be¬ 
varede  Barrhovske  Optegnelser  er  der  absolut  ingen  Grund 
til  at  omtale,  det  skal  kun,  som  paa  forskjellig  Maade  oply- 
sende,  nævnes,  at  de  to  Professorer  have  fundet  det  rigtigt 
ogsaa  at  unddrage  Boet  følgende  større  haandskrevne  Ar¬ 
bejder,  der  endnu  den  Dag  idag  findes  mellem  de  Esmarch- 
ske  Papirer  i  Rigsarkivet,  nemlig:  1.  Zoroasters  Giavis  artis 
oder  chymische  Schriften;  2.  Pater  Eberhardt  vom  Kloster 
Walckenriedt  vom  Elixir  oder  Stein  derWeisen;  3.  Frede- 
rici  Gualdiani  oder  der  Printzen  Hulta-Zobs  geheime  Exta- 
sis;  4.  Handleitender  Schliissel  zur  rechten  Auslegung  der 
Hieroglyphischen  Sinnbilder  in  den  Erfurtischen  Glostern 
und  Kirchen  und  von  der  grossen  Kunst  der  wahren  Alchv- 
mie;  5.  Basilii  von  Valentin  Schola  veritatis  oder  wahrhafte 
Unterweisung  der  Quintessens  und  des  gebenedigten  Oleum 
metallorum  sampt  Stein  der  weissen;  6.  Rabbi  Micerini  ge¬ 
heime  Unterrichtung  von  der  grossen  Magie  der  Egypter; 

7.  Basilii  von  Valentin  Magnalia  Dei  vom  Stein  der  Weissen; 

8.  Idem  De  Elaboratione,  Multiplicatione  etc. 

Naar  vi  nu  forlade  den  for  hin  Tid  karakteristiske  Schmidt- 
Barrhovske  Episode,  maa  det  siges,  at  den  forsaavidt  har 
haft  endog  stor  Betydning  for  Cappel,  som  det  kan  synes  at 
være  den,  der  bragte  ham  i  Forbindelse  med  Hofmarskallen 
Grev  Moltke,  hvorved  Vejen  kan  være  bleven  banet  for  ham 
til  Frederiks  Hospitals  Apotek.  Nogen  Skade  har  den  slet 
ikke  gjort  ham.  De  skarpe  Domme  i  de  tyske  kemiske  Tids- 

skrifter  gik  stærkest  ud  over  Professor  Kratzenstein,  der 
endda,  som  vi  have  set,  ikke  undlod  at  forsvare  Cappel.  Apo¬ 
tekeren  paa  Frederiks  Hospital  stod  stadig  som  den  i  sit  Fag 
hojt  ansete  Mand,  saaledes  som  det  ogsaa  kan  ses  af  et  Par 
Begivenheder,  der  staa  i  Forbindelse  med  hans  unge  dyg¬ 
tige  Kollega  paa  Kong  Salomons  Apotek  Mathias  Hagen,  der 

Titelblad  fra  et  af  de  Barrhovske  Manuskripter  (Rigsarkivet). 

i  1764,  26  Aar  gammel,  havde  overtaget  det  fædrene  Apotek; 
det  var  det,  Cappel  i  en  Del  Aar  havde  styret  for  de  Hagen¬ 
ske  Arvinger  som  Provisor. 

Apoteker  Hagen  synes  at  have  været  en  ivrig  og  foretag¬ 
som  Mand,  som  stærkt  følte  sin  egen  Dygtighed,  der  dog 
ikke  altid  ledede  ham  rigtigt.  Han  indlod  sig  saaledes  bl.  A. 
med  en  paa  Kristianshavn  oprettet  Salpeterfabrik,  som  det 
gik  saa  galt,  at  Hagen,  der  var  Kavtionist  for  en  storre  Sum, 
den  6  Oktober  1773  mente  at  maatte  opgive  sit  Bo.  Hans 
Apotek  blev  lukket,  men  allerede  i  November  s.  A.  blev  det 

aabnet  igjen  under  en  Provisor,  for  Aaret  efter  at  blive  ex- 
traderet  Hagen  til  fri  Raadighed.  Kreditorerne  gave  deres 
Samtykke  dertil,  og  her  have  muligvis  de  af  Skifteretten  i 
Boet  udnævnte  Revisorer  Hof- Apoteker  J.  G.  Recker  og  Apo¬ 
teker  Cappel  været  medvirkende.  Gappel  har  efter  sit  oven¬ 
nævnte  Forhold  til  Kong  Salomons  Apotek  sikkert  staaet 
venligt  overfor  Apoteker  Hagen,  der  jo  yderligere  var  Svoger 
til  Professor  Kratzenstein.  Som  vi  senere  skulle  se,  var  Ha¬ 
gen  gjærne  i  Spidsen,  naar  det  gjaldt  Apotekerstandens  In¬ 
teresser,  men  det  ejendommeligste  Udslag  af  hans  Foretag¬ 
somhed  er  dog,  at  han  selv  søgte  om  at  faa  Rang  med  Dhrr. 
Doetores  medicinæ,  og  dette  Skridt  fra  hans  Side  fik  direkte 
Betydning  for  Gappel. 

Hagens  Ansøgning  er  af  16  Avgust  1780,  og  i  den  paabe- 
raaber  han  sig,  at  han  har  oparbejdet  sit  Apotek  »fra  en  me¬ 
get  forfalden  Tilstand  til  den  Kredit  og  Tillid,  som  det  nu  af 
Publico  nyder«  —  der  ligger  syv  å  otte  Aar  imellem,  at  Cap¬ 
pel  fratraadte  som  Provisor  ved  det  og  Hagen  tiltraadte  det  — 
samt  at  han  »næsten  stedse  og  alene  blandt  mine  Embeds- 
Brødre  af  Facultate  medica  ved  Deres  Majestæts  Universitet 
lier  i  Staden  kaldes  til  Co-Examinator  ved  de  forefaldende 
pharmaceutiske  Examina«.  Det  er  ikke  absolut  stærke  Grun¬ 
de,  han  anfører.  Collegium  medicum,  som  blev  hørt  om  Sa¬ 
gen,  var  ham  imidlertid  gunstigt.  Men  nu  kommer  det  mær¬ 
kelige,  at  samtidigt  med  at  det  indstiller  hans  Ansøgning  til 
at  komme  i  Betragtning,  indstiller  det  ogsaa  Gappel,  som 
det  kalder  »en  Mand,  der  er  beromt  for  sine  Indsigter  i  Chy- 
mie  og  Pharmacie  og  har  Fortienester  for  sit  Bidrag  til  Phar- 

macopoea  Daniea,  som  udenrigs  er  saa  vel  antaget«.  Og  un¬ 
der  18  December  1780  udfærdigedes  da  de  fornødne  Bevil- 
linger,  efter  hvilke  Cappel  sammen  med  Hagen  fremtidig 
udi  alle  Samkvem  skulle  nyde  og  have  Bang  med  Doetores 
medicinæ. 

Det  er  en  smuk  Anerkjendelse,  der  herved  bliver  den  nn 
64aarige  Cappel  til  Del  fra  Lægeverdenens  Side,  og  at  han 
ogsaa  havde  et  godt  Navn  blandt  de  dansk-norske  Apote¬ 
kere,  kan  bl.  A.  ses  deraf,  at  han  tik  Apotekersonner  til  Op- 
lærelse.  Allerede  som  Provisor  fik  han,  som  tidligere  nævnt, 
Apotekersonnen  Hans  Seidelin  fra  NAkjøbing  paa  Falster, 
senere  Apotekersonnen  Frantz  Peckel  fra  Kongsberg,  og  i 
1782  Apotekersonnen  Morten  Stillesen  fra  Drammen.  Hans 
berømteste  Disciple  ere  forøvrigt  Stifteren  af  den  danske 
Veterinærskole,  Professor  P.  C.  Abildgaard,  Porcellænsfa- 
brikens  Skaber,  Materialisten  og  Apotekeren  F.  H.  Muller, 
og  Forfatteren  af  den  første  danske  Kemi,  Apotekeren  N. 
Tyehsen,  der  alle,  som  vi  skulle  se,  have  ham  adskilligt  at 
takke  for. 

Af  disse  Tre  var  Peter  Christian  Abildgaard  kortest  hos 
Cappel,  nemlig  kun  i  c.  fire  Aar.  Han  kom  til  Frederiks  Hospi¬ 
tal  i  1757  som  sextenaarig  Dreng,  fuld  af  mange  Interesser, 
og  under  Cappels  og  F.  H.  Mullers  kyndige  Ledelse  fik  han 
da  ogsaa  Interesse  for  Kemi.  Det  hedder,  at  han  om  Dagen 
forrettede  sin  Dont  som  Lærling,  olie  brugte  Natten  til  ke¬ 
miske  Forsøg  og  sædvanligt  anvendte  Morgenstunden  til  at 
fortsætte  sine  Kundskaber  i  Skolevidenskaberne.  Han  vandt 
Cappel  for  sig  ved  sin  Flid,  sit  udmærkede  Hoved  og  sin 
Munterhed  samt  ved  sin  Pensel.  Han  malede  til  Cappels 
store  Glæde  skjonne  Signaturer  paa  Apotekets  Urtekammer, 
hvor  hans  Navn  endnu  kunde  læses  paa  en  af  Skufferne  50 
Aar  efter.  Han  kunde  imidlertid  ikke  holde  Læretidens  fem 
Aar  ud,  han  vilde  være  Student.  Til  lige  stor  Forundring  for 
hans  Fader,  Arkivtegner  Soren  Abildgaard,  og  Cappel  brød 
han  i  1700  uventet  af  paa  Apoteket,  og  Student  blev  lian 
endnu  i  samme  Aar.  Derpaa  skulle  vi  vende  os  til  den  oven¬ 
for  nævnte  F.  H.  Muller,  der  en  Tid  kom  til  at  staa  Cappel 
meget  nær,  hvad  ogsaa  N.  Tyehsen  gjorde. 

Frantz  Henrich  Muller  var  Son  af  en  Materialforvalter  paa 
Holmen,  han  blev  1746  sat  i  Lære  paa  Kong  Salomons  Apo¬ 
tek,  og  her  fik  dettes  Provisor  Cappel  stor  Indflydelse  paa 
ham.  Han  vakte  Interesse  hos  ham  for  Kemi  og  Mineralogi, 
og  hvor  godt  Forholdet  imellem  dem  var,  kan  ses  deraf,  at 
Muller  efter  i  1753  og  1757  paa  Studiernes  Vegne  at  have 
gjort  Udflugter  til  henholdsvis  Norge  og  Sverige  begge  Gange 
vendte  tilbage  til  sin  Læremester.  Fra  1757  til  1760  var  han 
hos  Cappel  paa  Frederiks  Hospitals  Apotek,  og  her  holdt 
han  i  Apotekets  Laboratorium  væsentlig  af  hans  Principal 
bekostede  Forelæsninger  over  Mineralogi,  der  vare  af  en 
saadan  Lødighed,  at  den  senere  Professor  i  dette  Fag  M.  T. 
Brtinnich,  der  hørte  dem,  i  1771  offentlig  roste  dem;  han 
regnede  dem,  skriver  han,  »til  de  første  Grunde,  jeg  lagde  i 
Mineralogien«.  Den  ivrige,  i  høj  Grad  koleriske  øg  myndige 
Muller  søgte  imidlertid  ud  i  selvstændig  Stilling.  1760  blev 
han  Guardejn  ved  Kurantbanken  i  Kjøbenhavn.  Men  derfor 
kølnedes  det  venskabelige  Forhold  mellem  ham  og  Cappel 
ikke.  Da  hans  ældste  Barn  i  1765  blev  døbt,  var  Cappel  en 
af  Fadderne.  Den  nævnte  Banks  Mønt  blev  imidlertid  i  1767 
nedlagt  og  Muller  selvfølgelig  afskediget,  og  nu  slog  han  ind 
paa  en  Vej,  der  lidt  efter  lidt  bragte  Uoverensstemmelser  til¬ 
veje.  Han  søgte  om  at  maatte  nedsætte  sig  som  Materialist  i 
Kjøbenhavn,  Noget,  der  rejste  Byens  Apotekere  imod  ham. 

J.  G.  Becker  paa  Hof-Apoteket  og  C.  H.  Mangor  paa  Svane¬ 
apoteket  udtalte  sig  i  en  Erklæring  skarpt  imod  hans  Fore¬ 
havende,  og  Apotekernes  Stemning  blev  ikke  blidere,  da  han 
i  1768  opnaaede,  hvad  han  søgte  om,  og  derefter,  da  en  gros 
Handelen  ikke  ret  vilde  gaa,  yderligere  søgte  om  ogsaa  at 
maatte  sælge  Apotekervarer  en  detail.  Den,  der  nu  var  sær¬ 
lig  ivrig  imod  ham,  var  den  unge  Apoteker  Hagen.  Apote¬ 
kerne  holdt  Møder  om  Sagen,  og  da  det  faldt  ud  til,  at  Mid¬ 
ler,  da  han  ikke  fik  den  søgte  Tilladelse,  ønskede  at  forpagte 

Vajsenhusets  Apotek  mod  en  aarlig  Afgift  paa  1000  Rd.,  bød 
Apotekerne  1200  Rd.  Her  gik  imidlertid  Muller,  der  havde 
tiere  indflydelsesrige  Forbindelser,  af  med  Sejren.  Han  fik  i 
1773  Apoteket  mod  en  aarlig  Afgift  paa  kun  1100  Rd.,  og  nu 
kunde  han,  da  han  stadig  sad  inde  med  sit  Materialist-Privi¬ 
legium,  sælge  Apotekervarer  baade  en  detail  og  en  gros.  Her- 
elter  ønskede  Apotekerne  hans  Privilegium  sat  ud  af  Kraft. 
Men  et  alt  forfattet  Andragende  til  Kollegium  medicum  om 
heri  at  støtte  dem  blev  dog  ikke  indgivet,  bl.  A.  ønskede  Cap- 
pel  ikke  at  underskrive  det.  Han  siger  i  den  Anledning:  »Alle 
diese \  orstellungen  niitzen  nichts,  weil  es  einmal  abgemacht 
ist,  dass  die  Waisenhaus-Apotheke  mit  samt  den  Material- 
laden  bey  F.  Muller  bleibt,  und  weil  selbiger  mich  fur  Sei¬ 
nen  årgesten  Feind  halt,  als  will  ich  die  Ånsuchung  nieht 
unterschreiben«. 

Mullers  Forhold  til  Cappel  havde  sørgeligt  forandret  sig, 
og  det  kunde  være  interessant  at  vide,  hvorledes  de  stillede 
sig  overfor  hinanden,  da  de  modtesi  Kommissionen  angaa- 
ende  Livlæge  C.  J.  Bergers  Medikamenter,  den  koleriske 
og  den  mei  e  ^ od  modn  j'e  Cappel.  I  Slutningen  af  1772 
havde  Cappel  forøvrigt  været  med  til  at  give  Muller  en  for 
ham  vigtig  Attest.  Muller  havde  i  længere  Tid  arbejdet  paa 
at  udfinde,  om  der  her  i  Landet  fandtes  Lerarter,  af  hvilke 
der  kunde  gjores  Porcellæn.  Han  mente  at  have  fundet  saa- 
danne  paa  Rornholm,  og  nu  søgte  han  med  Indsendelsen  af 
nogle  af  den  bornholmske  Lerart  brændte  Prøver  om  Un¬ 
derstøttelse  til  Foretagelse  af  videre  Forsøg.  Det  paagjæl- 
dende  Kollegium  sendte  Prøverne  til  Kratzensteins  og  Cap- 
pels  Erklæring,  og  de  udtalte  ikke  alene,  at  Prøverne  vare 
Porcellæn,  men  ogsaa  at  Mullers  Bestræbelser  maatte  be¬ 
tragtes  som  en  for  Fædrelandet  nyttig  og  vigtig  Sag. 

Medens  Cappel  altsaa  formentlig  var  forsonlig,  synes  Mul¬ 
ler  at  have  været  uforsonlig.  I  en  Skrivelse  af  26  Januar  1776 

gjor  Miiller,  der  nu  foruden  at  være  Apoteker  er  Fabrik- 
mester  paa  den  Aaret  for  oprettede  Porcellænsfabrik,  der  i 
1779  bliver  den  kongelige  Porcellænsfabrik,  sin  Best}U'else 
opmærksom  paa,  at  Apotekerne  Cappel  i  Kjøbenhavn  og 
Clar  i  Rendsborg  trods  Fabrikens  50-Aars  Monopol  gav  sig 
af  med  at  lave  Porcellæn,  og  han  udøser  navnlig  sin  Vredes 
Skaaler  over  Cappel.  Efter  ti  Aars  forgjæves  Spekulation 
havde  denne  efter  Mullers  Meddelelser  opgivet  sine  Porcel- 
lænsforsøg,  men  stærkt  berort  ved  Mullers  Held  paany  op¬ 
taget  dem,  ja  paa  nærgaaende  Maade  søgt  at  skaffe  sig  Kjend- 
skab  til  de  Stoffer  og  Fremgangsmaader,  som  Fabriken  be¬ 
nyttede;  Cappel  havde  endog  derom  sat  sig  i  Forbindelse 
med  Clar,  der  sikkert  var  naaet  frem  til  at  kunne  fremstille 
Porcellæn. 

Der  er  afgjort  noget  afen  opskræmt  Fantasi  i  denne  Skri¬ 
velse.  Muller  kunde  roligt  støtte  sig  til  sin  Fabriks  Monopol. 
At  Clar  interesserede  sig  for  Porcellænsfabrikation,  er  for¬ 
øvrigt  ganske  naturligt,  fra  at  drive  en  Fajancefabrik  var 
han  gaaet  over  til  at  drive  en  Stentojsfabrik,  hvis  Produkter 
søgtes  stærkt,  Porcellænet  laa  ham  derfor  ikke  fjærnt.  For 
Cappels  Vedkommende  var  hans  Syslen  med  Poreellæns- 
fremstilling  sikkert  en  teknisk- mineralogisk  Kundskabs¬ 
søgen.  Interesser  i  den  Retning  vare  absolut  tilstede  i  Apo¬ 
tekerstanden.  Muller,  Cappel  og  Clar  vare  alle  Apotekere,  og 
efter  Mullers  Anbefaling  blev  fra  Januar  1796  den  da  26- 
aarige  Apoteker  paa  Løveapoteket  Ludvig  Manthev  adj unge- 
ret  Administrator  ved  den  kongelige  Porcellænsfabrik,  for  i 
1801  al  blive  Mullers  Efterfølger,  og  den  senere  Apoteker 
paa  Løveapoteket  Marx  Boye  var  ogsaa  paa  forskjellig  Maade 
knyttet  til  Porcellænsfabriken.  Her  skal  forøvrigt  endnu  til¬ 
føjes,  at  Modsætningsforholdet  mellem  Cappel  og  Muller 
ikke  vedblev,  hvad  der,  som  vi  nedenfor  skulle  se,  fremgaar 
af  Cappels  Testamente. 

Gaa  vi  herefter  til  Nicolai  Tychsen,  et  Vajsenhusbarn  fra 
Tønder,  da  kom  han  1760  i  sit  femtende  Aar  som  Discipel 
til  Frederiks  Hospitals  Apotek,  og  han  skriver  i  sin  Selvbio¬ 
grafi:  »Den  Lykke,  jeg  havde  al  komme  til  en  Mand,  som 
selv  gjærne  læste  og  experimenterte,  foraarsagede,  at  jeg  og- 
saa  fik  Lyst  til  at  læse  og  anstille  mindre  Forsøg.  Han  op¬ 
muntrede  mig  ogsaa  selv  til  at  læse  og  laante  mig  til  den 
Ende  en  og  anden  kemisk  Bog.  O!  at  dog  mange  Apotekere 
vilde  følge  hans  Exempel  og  anvise  og  opmuntre  deres  Di¬ 
sciple  mere  til  Læsning,  end  en  Del  af  dem  virkelig  gjor.  Jeg 
stod  i  Lære  hos  denne  brave  Mand  i  6V2  Aar«.  Som  det  heraf 
fremgaar,  var  der  et  godt  Forhold  mellem  de  To.  Ja  Cappel 
lod  forslaa,  at  han  mente  at  kunne  forlade  sig  mere  paa  Di¬ 
sciplen  Tychsen  end  paa  de  samtidige  Svende;  han  vilde  da 
ogsaa  sorge  for  ham  som  en  Fader,  og  Tychsen  blev  efter  at 
være  udlært  endnu  syv  Aar  hos  Cappel,  skjondt  Lonnen, 
han  oppebar,  langtfra  var  glimrende.  » Det  var  en  Fejl«,  skri¬ 
ver  Tychsen,  »af  denne  ellers  raisonable  Mand,  at  han  lige¬ 
som  de  fleste  andre  Apotekere  kun  aflagde  sine  Folk  med 
saa  maadelig  Lon,  60  Rd.  aarlig  og  omtrent  10  til  15  Rd.  til 
Nyaar,  og  derfor  skulde  jeg  klæde  mig,  holde  mig  selv  med 
The,  Kaffe,  Vask  osv.«  Til  »en  anstændig  Fornojelse«  blev 
der  ikke  noget  tilovers  saa  lidt  som  til  —  hvad  han  særlig 
beklagede  —  at  kunne  tage  Undervisning  i  Sprog.  Saa  be¬ 
sluttede  han  sig  til  Mikkelsdag  1780  at  forlade  Hospitals- 
Apoteket,  og  efter  i  Vinterens  Lob  paa  forskjellig  Maade  at 
have  dygtiggjort  sig  tog  han  i  Foraaret  1781  »med  særdeles 
Bifald«  farmaceutisk  Examen,  hvorefter  han  ud  paa  Aaret 
opfordret  dertil  af  Professor  Tode  begyndte  et  »Collegium 
chemicum«,  d.  v.  s.  begyndte  at  holde  kemiske  Forelæs¬ 
ninger. 

O 

Skjondt  det,  siger  han,  blev  bebrejdet  ham,  at  han  havde 
»forladt  en  saa  brav  Mand«,  afbrødes  det  gode  Forhold  mel- 

lem  Cappel  og  ham  dog  ikke.  Han  vedblev  at  spise  ved  Gap- 
pels  Bord,  og  det  var  Cappel,  der  betalte,  hvad  hans  Examen 
kostede,  men  daTychsen  efter  en  lille  Rejse  til  Holsten  kom 
tilbage,  mærkede  han  fra  en  vis  Side  nogen  Kølighed.  Han 
fik  daglig  ved  Bordet  »Skoser  og  Stikpiller«  ikke  af  Cappel, 
hvem  han  vedblivende  kalder  »denne  brave  og  veltænkende 
Mand«,  men  af  hans  gamle  Husholderske  Jfru  Christiane 
Gitzer,  og  saa  mente  han  det  rigtigt  at  »renoncere«.  Der  er 
nogen  Bitterhed  i  hans  Ord,  naar  han  kommer  til  at  fortælle 
om,  hvorledes  det  gik,  da  Cappel  i  1780  gjorde  »eller  rettere 
sagt  overdrog  Andre  at  gjore«  sit  Testamente.  Ikke  Tychsen 
men  Provisoren  J.  S.  Gronlund  blev  udset  til  at  skulle  være 
hans  Efterfølger  som  Hospitals-Apoteker,  medens  der  kun 
tillagdes  Tychsen  —  400  Rd.,  et  Beløb,  som  dog  forhøjedes 
til  600  Rd.  »I  Sammenligning  med  det,  Andre  blev  tillagt, 
der  ikke  havde  gjort  den  gode  Mand  en  Tiendedel  af  den 
Tjeneste,  jeg  var  mig  bevidst  at  have  gjort  ham  i  de  lS1^  Aar, 
jeg  var  hos  ham,  synes  denne  Arvedel  at  være  for  liden«. 
Men  desuagtet  har  Tychsen  kun  gode  Ord  om  sin  gamle 
Principal  efter  hans  Død.  I  Portalen  til  sin  store  »Chemiske 
Haandbog«  (I-III,  1784),  den  første  danske,  nævner  han  de 
mange  Aar,  han  havde  tilbragt  »i  vores  afdøde  berømmelige 
Hospitals-Apoteker  Cappels  Tjeneste,  hvis  Velgjerninger  og 
Undervisning  jeg  skylder  den  storste  Højagtelse  og  Taknem¬ 
lighed«.  De  Tychsenske  Forhold  paa  Frederiks  Hospitals 
Apotek  have  lokket  til  digterisk  Behandling,  Apoteker  Vilh. 
Horn  fortæller  livligt  om  dem  i  sin  » Krønike  fra  Paryktiden «, 
som  bærer  Navnet  »Hjærtensfryd«  (1904,  1-2  Opl.). 

Som  tidligere  nævnt  arbejdede  Cappel  sig  frem  til  at  blive 
en  velstaaende  Mand,  hvad  der  tydeligt  fremgaar  af  hans  te¬ 
stamentariske  Dispositioner,  af  hvilke  der  kan  siges  at  fore¬ 
ligge  fem.  De  fire  sidste  slutte  sig  til  et  Testamente  af  28  Marts 
1780,  i  hvilket  han  indledningsvis  meddeler,  at  den  Almæg- 

tige  har  behaget  at  bortkalde  alle  hans  Nærpaarorende,  at 
han  aldrig  har  været  forlovet  eller  gift  og  ikke  efterlader  sig 
Livsarvinger.  løvrigt  er  han  i  dette  Testamente  ikke  saa 
rundhaandet  med  Hensyn  til  at  betænke  nu  den  Ene  og  nu 
den  Anden  som  i  de  senere  Tilføjelser,  der  skrive  sig  fra 
Aarene  1782  og  1783.  I  Testamentet  synes  Hovedsagen  for 
ham  at  have  været  Apotekets  Overdragelse  til  hansProvisor 
Jens  Samuel  Gronlund,  Noget  han  mener  udenvidere  at 
kunne  gjore  i  Henhold  til  den  ovenfor  omtalte  kongelige 
Resolution  af  29  Marts  1757  og  en  almindelig  Facultas  te- 
standi,  han  havde  erhvervet  i  1768.  Gronlund  skulde  imid¬ 
lertid  ikke  have  Apoteket  helt  for  Intet.  Han  skulde  aarligt  i 
fire  Aar  som  en  Kjendelse  for  Privilegiet  betale  500  Rd.  til 
Cappels  Dødsbo  og  desuden  for  Apotekets  Materialia,  Vasa, 
Instrumenta  og  øvrige  Inventar  erlægge  den  Sum,  som  en 
afholdt  Taxation  fastslog;  Summen  skulde  dog  ikke  betales 
strax.  I  fire  Aar  skulde  den  være  uopsigelig  mod  4  pCt.  aar- 
lig  Rente,  og  derefter  skulde  Exekutorerne  tage  Bestemmelse 
om,  hvorledes  den  skulde  afdrages.  løvrigt  bestemmes  der 
i  Testamentet,  at  Frederiks  Hospital  skulde  have  3000  Rd. 
(det  var  hans  Løfte  fra  1757,  der  her  virkede),  hans  Hushol¬ 
derske  Jfru  Christiane  Gitzer  fire  Aktier  i  det  asiatiske  Kom¬ 
pagni  og  300  Rd.  aarligt,  saa  længe  hun  levede,  hans  Stif- 
søsterson  Chr.  Ant.  Ziebeth  50  Rd.  aarligt,  Mr.  Tychsen  600 
Rd.,  Mr.  Joh.  Gronberg  og  Mr.  Gotfr.  Ziegler  (der  formentlig 
begge  vare  Svende  hos  ham)  hver  200  Rd.,  de  gamle  Folk 
paa  hans  Gaard  udenfor  Østerport  en  ikke  nærmere  bestemt 
lille  Hjælp  og  de  to  Exekutorer,  hans  »oprigtige  Venner«, 
Justitsraad  Hofkirurg  Alexander  Kolpin  og  Rogholder  ved 
den  almindelige  Enkekasse  Didrik  Jorgensen  hver  400  Rd. 
Hvad  der  herefter  blev  tilbage  bestemtes  til  et  Rejsestipen¬ 
dium  »for  en  Studioso  Pharmaciæ  eller  Chirurgiæ  og  Medi- 
cinæ«,  som  havde  Lyst  og  Dygtighed  til  at  excolere  det  ke- 

miske  Studium  paa  sin  Rejse,  Exekutorerne,  der  vare  Sti¬ 
pendiets  første  Direktører,  skulde  forfatte  en  nærmere  »Dis¬ 
position«  for  det. 

Tre  Dage  efter  at  Cappel  havde  underskrevet  dette  Testa¬ 
mente  i  sine  Venner,  J.  Giinther  og  J.  Bornowski’s  Overvæ¬ 
relse,  sluttede  han  udførlig  Kontrakt  med  Provisor  Gron- 
lund  om  Apotekets  Overtagelse  i  Overensstemmelse  med 
Testamentets  Bestemmelser,  og  —  saa  kom  det  desuagtet 
slet  ikke  til  at  gaa  som  der  fastsat.  Den  13  Oktober  1782  for- 
andrede  Cappel  selv  et  Punkt.  »For  end  ydermere  at  belønne 
min  Provisors  udvisende  Troskab,  Redelighed  og  Flid  i  at 
forestaa  mit  Apotek  til  alleVedkommendes  Fornøjelse«  strøg 
han  Restemmelsen  om,  at  Gronlund  i  fire  Aar  skulde  udrede 
500  Rd.  aarligt  for  Privilegiet,  idet  han  endda  yderligere  le- 
gerede  ham  1000  Rd.,  for  at  han  dermed  kunde  »sætte  sig  i 

O  j  O 

Stand«.  Og  saa  kom  der  endnu  en  anden  Forandring.  Cap¬ 
pel  var  gaaet  ud  fra,  at  han  efter  eget  Tykke  kunde  bestemme, 
hvem  der  efter  ham  skulde  arve  Apoteket  ganske  som  han 
selv  havde  det.  Men  Hospitalets  Direktion  maa  have  ladet 
ham  vide,  at  den  kongelige  Resolution  af  1757  ret  forstaaet 
gik  ud  fra,  at  den  paagjældende  Arving  skulde  være  en  Livs¬ 
arving,  og  da  han  derpaa  anmodede  om  dens  Anbefaling  til 
at  faa  den  af  ham  trufne  Bestemmelse  kongelig  konfirmeret, 
kom  det  ogsaa  frem,  at  en  ny  Apoteker  ikke  kunde  vente  de 
samme  billige  Afgiftsvilkaar,  som  tidligere  havde  raadet;  de 
hidtil  hvert  Aar  erlagte  200  Rd.  maatte  forhøjes  til  800  Rd. 
En  saa  stor  Afgift  vilde  efter  Cappels  Mening  dog  blive  Grøn¬ 
lund  en  for  tung  Byrde,  og  eller  den  Forhandling  med  Di- 
rektionen,  som  herefter  begyndte,  underskrev  Cappel  den 
9  Februar  1783  en  ny  testamentarisk  Disposition,  efter  hvil¬ 
ken  det  i  hans  Testamente  til  Frederiks  Hospital  bestemte 
Legat  fra  3000  Rd.  blev  forhøjet  til  10,000  Rd.,  saaledes  at 
denne  Kapitals  Renter,  400  Rd.,  blev  fradraget  den  nævnte 

aarlige  Afgift,  der  herved  for  Grønlunds  Vedkommende  kun 
voxede  fra  200  Rd.  til  400  Rd. 

Og  der  kom  endnu  liere  Tillæg  lil  det  oprindelige  Testa¬ 
mente.  Den  27  Avgust  1783  underskrev  han  ude  paa  sin 
Landgaard  Joachimsdal  et  Tillæg,  der  var  rigt  paa  nye  Ga¬ 
ver.  Det  bestemtes  i  det,  hvad  der  skulde  tillægges  alle  hans 
Folk  paa  Apoteket  »i  Forhold  til  de  Aar,  de  havde  tjent  ham«, 
idet  det  endnu  tilføjedes,  at  de  den  tidligere  nævnte  Gotfr. 
Ziegler  tillagte  200  Rd.  skulde  forøges  til  400  Rd.,  uden  Hen¬ 
syn  til  at  han  havde  ophørt  atvære  i  hans  Tjeneste;  han  maa 
altsaa  have  haft  en  hoj  Stjerne  hos  Cappel.  Det  bestemmes 
ogsaa  her,  hvad  hver  af  de  gamle  Folk  paa  Landgaarden 
skulde  have,  ligesom  at  de  to  Exekutorers  Honorar  skulde 
forhojes  fra  400  Rd.  til  800  Rd.  for  enhver  af  dem,  samt  en¬ 
delig  at  ogsaa  Professor,  Dr.  med.  P.  Chr.  Abildgaard  og  Ju- 
stitsraad,  Apoteker  samt  Inspektør  ved  den  kgl.  Porcellæns- 
fabrik  F.  H.  Muller  skulde  særlig  betænkes.  I  Testamentet  af 
1780  hedder  det,  atTaxationen  af  Apotekets  Inventar  skulde 
foretages  af  Professor  Abildgaard  og  Apoteker  Mathias  Ha¬ 
gen,  uden  at  der  dog  derfor  bliver  dem  tillagt  Noget,  men  i 
1783  stiller  Cappel  sig  anderledes  overfor  Justitsraad  Muller 
og  den  her  paany  nævnte  Professor  Abildgaard.  Han  kalder 
dem  »mine  første  tro  Medarbejdere  i  mit  Apotek«  og  tillæg¬ 
ger  dem  hver  1500  Rd.  »dels  som  en  Erkjendtlighed  for  de¬ 
res  tro  Flid  og  Arbejde  ved  mit  Apoteks  Indretning  dels 
som  en  Erkjendtlighed,  jeg  skylder  dem  endnu  for  den  Ven¬ 
lighed,  hvormed  de  have  lovet  at  bringe  mine  Materialier  i 

o  j  o 

Orden«.  Hvorledes  Forsoningen  med  Justitsraad  Muller  er 
kommen  i  Stand,  er  ikke  oplyst,  men  den  synes  afgjort  al 
have  glædet  Cappel. 

Derefter  hedder  det,  at  der  til  alle  de  i  hans  testamentari¬ 
ske  Dispositioner  bestemte  Pensioner  behøves  en  Fond  paa 
13,500  Rd.,  og  at  denne  Sum  skal  være  Rejsestipendielega- 

tets  Fond,  idet  del  samtidig  udtales,  at  Hospitalsdirektionens 
medicinske  Medlemmer  efter  Exekutorernes  Død  skulle 
bortgive  dette  Legat.  Og  saa  fastslaas  det  tilsidst,  al  hvad  der 

O  o  o 

derefter  endnu  maatte  være  i  Boet,  skal  udgjore  et  Legat  til 
Fordel  for  fattige,  kristelige  og  ordentlige  Apotekerenker  og 
-Svende  i  Portioner  fra  10  Rd.  til  100  Rd.  og  under  Ledelse 
af  tre  Apotekere,  af  hvilke  Frederiks  Hospitals  Apoteker  al¬ 
tid  skal  være  den  ene.  De  to  her  nævnte  Legaters  Kapital 
skulde  overgives  Frederiks  Hospital  med  Anmodning  om  at 
ville  forvalte  dem. 

Som  det  ses,  ere  de  her  nævnte  Bestemmelser  af  ikke  ringe 
Betvdning.  Den  nu  sikkert  svage  Mand  har  som  nævnt  un- 
derskrevet  dem  ude  paa  Joachimsdal,  hvor  han  havde  sine 
Venner,  Præsten  ved  Petri  Kirke  L.  Manthey  og  Bogholderen 
ved  Store  Kongensgades  Sukkerhus  Johan  Hallensen  hos 
sig.  De  skrev  under  til  Vitterlighed,  og  det  gjorde  de  ogsaa 
den  27  December  1783  inde  paa  Apoteket,  da  Cappels  sidste 
testamentariske  Disposition  blev  til,  ved  hvilken  Lejlighed 
forøvrigt  endnu  Notarius  publicus  Chr.  Schmidt  var  tilstede. 
Han  bevidnede,  at  Gappel  sad  svag  og  skrøbelig  i  en  Læne¬ 
stol,  men  var  ved  fuldkommen  Fornuft  og  Forstand.  Hvad 
det  nu  drejede  sig  om,  var,  at  hans  Husholderske  Jfru  Gitzer 
ved  sin  Opførsel  og  navnlig  ved  at  hun  kort  for  var  undvegen 
fra  hans  Hus,  havde  gjort  sig  uværdig  til  at  modtage,  hvad 
han  tidligere  havde  betænkt  hende  med.  Og  saa  kunde  han 
dog  ikke  helt  slaa  Haanden  af  hende.  Hvis  hun  meldte  sig 
hos  Exekutorerne  inden  el  Fjerdingaar  efter  hans  Død,  skul¬ 
de  hun  dog  beholde  el  Hundrede  af  de  tre  Hundrede  Rigs- 
daler,  han  tidligere  havde  tillagt  hende  aarligl  for  Livstid. 
Forøvrigt  betænktes  nu  i  hendes  Sted  Enkemadam  Breit- 
haupt  og  »Opvartersken«  Ellen. 

Disse  Bestemmelser  bleve  som  nævnt  Cappels  sidste.  Den 
4  Februar  1784  afgik  han  ved  Døden,  nogle  Dage  for  han 

L.  Grossi’s  Marmorbyste  af  Frederik  V 

Nu  i  Rigshospitalet. 

vilde  have  fvidt  67  Aar,  02'  lians  Begravelse  blev  holdt  i  gan- 

J  j  O  O  o 

ske  stor  Stil.  Exekutorerne  søgte  og  fik  Tilladelse  til,  at  der 
maatte  være  fire  Heste  for  Ligvognen,  at  der  maatte  bruges 
Marskalstave  osv.  Han  indtog  jo  en  ganske  fremtrædende 
Stilling  som  Danmarks  storste  Kemiker,  hvad  han  atter  og 
atter  kaldtes,  og  af  de  c.  50,000  Rd.,  han  efterlod  sig,  en  for 
den  Tid  anselig  Sum,  var  det  Meste  bestemt  til  de  af  ham 
stiftede  Legater.  Frederiks  Hospital  fik  10,000  Rd.,  Rejsele¬ 
gatet  var  paa  13,500  Rd.,  og  Legatet  til  Fordel  for  fattige  Apo¬ 
tekerenker  og  Apotekersvende  blev  paa  15,670  Rd.,  og  denne 
Anvendelse  af  hans  Midler  blev  der  sat  Pris  paa.  Da  Hospi¬ 
talets  Direktion  paa  Dronning  Juliane  Maries  Fødselsdag 
den  4  September  1783  som  en  Hyldest  til  hende  opsatte  en 
af  Italieneren  Ludovico  Grossi  udført  Marmorbuste  af  hen¬ 
des  afdøde  Gemal  Kong  Frederik  V  i  det  Værelse,  hvori  Di¬ 
rektionsmøderne  fandt  Sted,  holdt  Kjøbenhavns  Overpræ¬ 
sident  Gehejmeraad  G.  A.  Braem  en  Tale,  i  hvilken  ogsaa 
Cappel  blev  nævnt.  Taleren  takkede  paa  Hospitalets  Vegne 
»den  værdige  Apoteker  Cappel,  som  ved  et  saa  anseligt  Le¬ 
gat  af  10,000  Rd.  har  vist  sin  Erkjendtlighed  imod  det«,  og 
han  tilføjede:  »Jeg  vil  ønske,  at  dette  følgeværdige  Exempel 
maa  gjore  Indtryk  paa  dem,  der  kunne,  om  de  ville,  gjore 
godt  imod  deres  fattige  og  trængende  Næste«.  Cappel  selv 
har  næppe  været  tilstede  ved  denne  Lejlighed,  »Dhrr.  Direk¬ 
tører  og  Ober-Betjente  vare  indbudne  og  bleve  derefter  til 
Middag  beværtede  hos  Oberpræsidenten«,  men  han  sad  for¬ 
mentlig  svag  ude  paa  Joachimsdal. 

Det  af  hans  Legater,  der  har  spillet  den  storste  Rolle,  er 
sikkert  Rejselegatet.  Som  Cappel  havde  ønsket  det,  udarbej¬ 
dede  Exekutorerne  en  Fundats  for  det,  og  den  blev  under 
10  December  1785  indsendt  til  kongelig  Konfirmation.  Da 
der  imidlertid  var  Bestemmelser  i  dette  ganske  vidtløftige 

o  O 

Aktstykke,  der  efter  Kancelliets  Formening  helst  burde  æn- 

dres  noget,  blev  det  sendt  Hospitalsdirektionen  til  Erklæ¬ 
ring,  og  Direktionen  pegede  paa  fire  Punkter,  hvor  en  Æn¬ 
dring  formentlig  vilde  være  heldig.  Den  meddelte  imidlertid 
samtidig,  at  den  ikke  lagde  saa  stor  Vægt  herpaa,  at  den  øn¬ 
skede  at  korrespondere  med  Exekutorerne  herom,  og  saa 
blev  Resultatet,  da  disse  paa  given  Anledning  tilskrev  Kan¬ 
celliet,  at  de  loreslaaede  Ændringer  »ikke  kunde  koncilieres 
med  Testators  Vilje  og  Hensigt«,  at  Fundatsen  under  22  Juni 
178(3  blev  konfirmeret  i  uforandret  Skikkelse.  Det  var  væ¬ 
sentlig  paa  dette  Legat,  der  kunde  tildeles  den  Samme  tre 
Aar  itræk,  at  den  unge  Farmaceut  Dr.  ph il.  IJ.  C.  Ørsted  i 
1801  tiltraadte  den  Udenlandsrejse,  der  blev  af  saa  stor  Be¬ 
tydning  for  ham  og  derved  ogsaa  for  hans  Fædreland. 

Det  ovfr.  S.  15  gjengivne  Maleri  af  Cappel  er  kjendt  fra 
Direktionens  Mødeværelse  paa  Hospitalet.  Men  lige  strax 
efter  hans  Død  synes  det  dog  ikke  at  have  faaet  Plads  dér. 

kJ  O 

Etatsraad  Aaskow  bringer  Sagen  paa  Bane  i  Direktionens 
Møde  allerede  den  17  Marts  1784,  men  først  ti  Aar  efter  hed¬ 
der  det,  at  Portrætet  af  den  »forhen  beromte  Chymicus  og 
Apoteker  ved  dette  Hospital  J.  D.  Cappel«  var  »ivente«.  Saa- 
ledes  staar  der  i  alt  Fald  i  Tidsskriftet  Iris  for  1794  (II,  S.  (37). 
Det  skulde  i  Direktionens  Mødeværelse,  hvor  Frederik  V’s 
ovennævnte  Bvste  havde  Plads,  anbringes  sammen  med  et 
Maleri  af  Greve  A.  G.  Moltke  og  en  Byste  af  Generalmajor 
J.  F.  Classen,  det  var  tre  af  Hospitalets  Velgjorere,  som  her¬ 
ved  hædredes.  Greve  Moltke  havde  til  sine  øvrige  Fortjene¬ 
ster  af  Hospitalet  i  1785  tojet  et  Legat  paa  (3000  Rd.,  og  om 
Classen  skulle  vi  høre  nedenfor. 

Den,  der  i  Datidens  Bevidsthed  dog  særlig  stod  som  Ho¬ 
spitalets  Velgjorer,  var  Kongen,  Frederik  den  Femte,  den 
Gode,  han  var  dets  Skaber  og  Opretholder.  Hans  kronede 
Navneciffer  anbragtes  over  Portene  i  Midtbygningerne  til 
saavel  Bredgade  som  Amaliegade,  og  som  ovenfor  nævnt 

blev  hans  Byste  den  væsentlige  Prydelse  i  Direktionens  Mo- 
desal.  Ogsaa  Cappels  Tanker  rettedes  mod  Kongen.  Paa  den 
store  nedenfor  afbildede  Morter,  som  han  anskaffede,  og 
som  stadig  findes  i  Apoteket,  satte  han  øverst  det  kongelige 
Navneciffer  og  først  derunder  sine  egne  Initialer  J.  1).  C.  samt 
Aarstallet  1757,  hvoraf  det  kan  ses,  at  skjondt  Apoteket,  forst 
officielt  aabnedes  i  1758,  blev  det  udstyret  i  1757. 


Apotekets  Malmniorter 
1757. 


Originalen  formenes  at  være  et  Ungdomsarbejde  af  Thorvaldsen. 


JENS  SAMUEL  GRONLUND 

SOM  ovenfor  nævnt  mente  Apoteker  Cappel,  at  lian  var 
eneraadig,  med  Hensyn  til  hvem  der  skulde  være  hans 
Efterfølger  i  Hospitalets  Tjeneste  samt  med  Hensyn  til  paa 
hvilke  Vilkaar.  I  Overensstemmelse  med  hvad  han  herom 
havde  bestemt  i  sit  Testamente  af  28  Marts  1780,  sluttede 
han  da  den  31  s.  M.  en  omstændelig  Kontrakt  med  sin  Pro- 

visor  Gronlund;  lian  skulde  overtage  Apoteket  »udi  den 
Stand,  samme  ved  det  Fjerdingaars  Slutning,  hvori  det  be¬ 
hager  Gud  at  bortkalde  mig,  befindes«.  Denne  Cappels  Drom 
blev  imidlertid  helt  forstyrret  af  Hospitalets  Direktion,  der 
mente,  at  den  ogsaa  maatte  have  et  Ord  at  sige  ved  denne 
Lejlighed,  ja  at  det  Hele  væsentlig  kom  an  paa  den,  bl.  A. 
med  Hensyn  til  Fastsættelsen  af  den  aarlige  Afgift,  der  hidtil 
kun  havde  været  200  Rd.  Efter  forskjellig  Forhandling  blev 
Resultatet  da,  at  Cappel  under  9  Februar  1783  gjorde  saa- 
danne  Forandringer  i  sit  Testamente,  at  den  aarlige  Afgift 

O  J  o  o 

kunde  forhøjes  til  800  Rd.,  hvoraf  ved  hansVelvilje  dog  kun 
400  Rd.  kom  til  at  hvile  paa  Gronlund,  og  at  Direktionen 
derpaa  under  28  s.  M.  udfærdigede  en  Bestalling  for  denne, 
efter  hvilken  han,  »naar  Cappel  ved  Døden  afgaar  eller  Apo¬ 
teket  paa  anden  lovlig  Maade  bliver  ledigt,  fra  bemeldte  Tid 
.  .  .  maa  eje  og  beholde  dette  Apotek  med  sit  Privilegium«, 
selvfølgelig  paa  de  i  Restallingen  nærmere  fastsatte  Vilkaar. 
Hele  Ordningen  skulde  dog  endnu  kongelig  konfirmeres,  og 
i  sin  Skrivelse  til  Kancelliet  herom  af  1  Marts  anbefalede  Di¬ 
rektionen,  at  Cappel,  der  ingen  Livsarvinger  eller  beslæg¬ 
tede  Arvinger  havde,  fik  Lov  til  at  udpege  en  Testamentar- 
ving,  sin  Provisor,  til  sin  Efterfølger.  Det  vilde  være  »billigt 
at  foje  den  fortjente  Mand  heri«,  hvilket  ogsaa  skete;  under 
10  September  1783  fulgte  den  ønskede  Konfirmation. 

Det  var  som  en  Belønning  »for  mange  Aars  tro  Tjeneste«, 
skriver  Cappel  i  1782  til  Hospitalets  Direktion,  at  han  øn¬ 
skede  Gronlund  indsat  som  sin  Efterfølger.  Men  her  ud  over 
kan  der  Intet  oplyses  om  dennes  Forhold  til  det  Cappelske 
Apotek.  Det  vides  ikke  en  Gang,  naar  han  kom  til  det.  Rime¬ 
ligvis  har  dog  Husholdersken,  der  var  saa  uvenlig  mod  Ni- 
kolaj  Tychsen,  set  mildere  til  Gronlund,  der  i  Foraaret  1779 
underkastede  sig  den  farmaceutiske  Examen  og  sikkert  snart 
derefter  er  avanceret  til  Provisor.  Tychsen,  der  som  tidligere 

nævnt  i  1780  mente  at  maatte  forlade  Apoteket,  tog  først  sin 
Examen  i  Foraaret  1781.  For  Cappel  har  det  muligvis  været 
et  afgjorende  Moment,  at  Gronlund  i  1780  var  41  Aar,  men 
Tychsen  kun  29. 

Jens  Samuel  Gronlund  var  født  den  30  Avgust  1739  i  Kjø- 
benliavn  som  ældste  Son  af  Pakhusforvalter  Niels  Andersen 
Gronlund.  Han  tilhørte  herefter  den  Slægt,  til  hvilken  man 
har  henført  Thorvaldsens  Moder.  Noget  sikkert  om  dette 
Sidste  kan  dog  ikke  siges  —  og  det  kan  der,  som  ovenfor 
antydet,  heller  ikke  om  Gronlunds  første  farmacevtiske  Tid. 
Det  vides  saaledes  ikke,  hvor  han  har  disciplineret;  nogle 
Aar  har  han  vel  været  Svend  hos  Cappel,  er  saa  bleven  hans 
Provisor,  for  faa  Aar  efter  at  blive  udset  til  hans  Efterfølger, 
og  saa  staa  vi  ved  hans  i  September  1783  kongelig  konfir¬ 
merede  Bestalling,  som  vi  nu  lidt  nærmere  skulle  se  paa. 

Den  er  væsentlig  forskjellig  fra  Gappels,  og  i  saa  Henseen¬ 
de  maa  der  først  og  fremmest  lægges  Mærke  til,  at  medens 
Cappel  udnævntes  af  Kongen,  udnævnes  Gronlund  af  Ho¬ 
spitalets  Direktion,  der  herom  henviser  til  §  27  i  Hospitalets 
Fundats.  Denne  Paragraf  giver  Hospitalets  tre  Oberdirek- 
tører  »Magt  og  Myndighed  [til]  ej  alene  i  Almindelighed, 
men  endog  i  Særdeleshed,  uden  videre  allerunderdanigste 
Forespørgsel  at  resolvere,  decidere  og  anordne  Alt,  hvis  de 
fornødent,  nyttigt  og  tjenligt  eragte  til  denne  vores  allernaa- 
digste  Stiftelses  Befordring  og  Vedligeholdelse«.  Efter  denne 
næsten  ubegrænsede  Myndighedsoverdragelse  kunde  Ober- 
direktionen  i  sin  Tid  utvivlsomt  have  udnævnt  Cappel,  men 
som  vi  have  set,  havde  denne  allerede  i  1754,  altsaa  for  der 
existerede  nogen  Oberdirektion,  laaet  et  kongeligt  Tilsagn, 
og  Oberdirektørerne  have  derfor  naturligt  holdt  sig  tilbage. 
Nu  i  1783  var  der  forøvrigt  slet  ikke  længere  nogen  Ober¬ 
direktion.  Efter  en  voldsom  Indgriben  i  Bestyrelsesforhol¬ 
dene  1771  under  Struensee  blev  det  fra  1772  ordnet  saale- 

des,  at  der  kun  var  en  almindelig  Direktion,  men  da  denne 
formentlig  er  gaaet  ud  fra  at  have  arvet  alle  de  Oberdirek- 
tionen  i  Fundatsen  tillagte  Rettigheder,  kunde  den  herefter 
godt  udnævne  Hospitalets  Apoteker,  en  Anskuelse,  der  slo¬ 
ges  fast  som  rigtig  derved,  at  Kancelliet  uden  nogen  Bemærk¬ 
ning  herimod  indstillede  Grønlunds  Bestalling  til  Kongens 
Konfirmation.  Direktionens  betydelige  Myndighed  træder 
i  det  Hele  stærkt  frem  i  denne  Bestalling;  den  ender  med  en 
Bestemmelse  om,  at  Gronlund  skal  »rette  sig  efter  de  i  Fun¬ 
datsen  værende  og  afos  som  hans  foresatte  Direktører  gjo- 
rende  Anordninger  og  derudi  være  os  som  hans  foresatte 
Øvrighed  hørig  og  lydig«. 

Det  er  herefter  ogsaa  naturligt,  at  de  forskjellige  Forhold, 
der  for  Cappels  Vedkommende  maatte  afgjores  ved  særlige, 
efterhaanden  tagne  Bestemmelser,  her  alle  afgjores  i  Bestal¬ 
lingen.  Gronlund,  hedder  det,  skal,  »saa  længe  han  lever  og 
Apoteket  tilbørligen  forestaar,  eje  og  beholde  dette  Apotek 
med  sit  Privilegium«.  Han  skal  have  fri  Beboelse  i  Hospi¬ 
talets  Bygning  med  Indretning  til  Apotek,  Laboratorium, 
Urtekammere,  Lofter  og  Kjældere  samt  nyde  den  af  Hospi¬ 
talet  1759  erhvervede  Frihed  til  uden  Erlæggelse  af  Told  og 
Konsumption  at  kunne  indføre  fire  Oxehoveder  fransk  Esprit 
til  Brug  ved  Medikamenters  Tillavning  i  Laboratoriet.  Men 
saa  skulde  Gronlund  ogsaa  være  pligtig  til  at  levere  Hospi¬ 
talet  friske  og  uforfalskede  Medikamenter  med  den  samme 
Rabat,  som  Cappel  havde  givet,  idet  endvidere  den  aarlige 
Afgift  skulde  forhojes  fra  200  Bd.  til  800  Rd.,  hvoraf  Gron- 
lund,  som  tidligere  nævnt,  dog  kun  personlig  skulde  erlægge 
de  400  Rd. 

Efter  Alt  at  domme  kom  Gronlund  helt  igjennem  godtud 
af  det  med  sin  hoje  Foresatte,  Hospitalets  Direktion.  Det  si¬ 
ger  Intet,  at  han  ikke,  som  han  ønskede,  kom  til  at  benytte 
den  af  Cappel  i  den  østre  Gaard  opførte  Staldbygning.  Efter 

Cappels  Død  var  den  Hospitalets  Ejendom,  og  i  Direktionens 
Møde  den  2  Juni  1784  blev  det  bestemt,  at  den  skulde  sæl¬ 
ges  ved  Avktion  til  Nedbrydning.  Han  mødte  derimod  al 
ønskelig  Velvilje  f.  Ex.  med  Hensyn  til  den  Obligation,  han 
efter  Cappels  Testamente  maatte  udstede  til  dennes  Bo  for  de 
Varer  og  det  inventar,  han  overtog  efter  en  forud  foretagen 


Urtekammer  i  det  gamle  Apotek. 


Taxation,  og  som  i  fire  Aar  skulde  være  uopsigelig.  Denne 
Obligation  havde  Exekutorerne  overdraget  Hospitalet  som 
en  Del  af  de  Cappelske  Kapitaler,  de  skulde  indbetale  til  det, 
og  da  de  fire  Aar  vare  tilende,  gik  Direktionen  strax  ind  paa 
Grønlunds  Tilbud  om  aarligt  at  ville  afdrage  saa  meget,  han 
formaaede.  Obligationen  var  paa  6700  Rd.,  og  da  Afdragene 
havde  nedbragt  den  til  3000  Rd.,  blev  det  ordnet  saaledes, 
at  denne  Sum  blev  en  fast  Prioritet  for  ham  i  Apotekets  In¬ 
ventar.  Som  saadan  gik  den  ogsaa  over  til  hans  Eftermand; 
vi  ville  se  det  nedenfor. 

Jo  Gronlund  stod  sig  godt  med  Direktionen,  men  han  maa 
ogsaa  have  været  en  paapassende  Mand  samt  en  dygtig  og  an¬ 
set  Farmacevt.  Da  den  unge,  fremadstræbende .Mediciner og 
Kemiker  Ludvig  Manthey  i  1790  ønskede  at  tage  farmacev- 
tisk  Examen  —  Aaret  efter  blev  han  ved  Ægteskab  med  en 
Datter  af  Apoteker  Christopher  Giinther  Ejer  af  Kjøbenhavns 
Løveapotek  —  søgte  han,  som  han  siger,  Vejledning  ved  at 
»bivaane  de  farmacevtiske  Operationer«  hos  Apoteker  Gron¬ 
lund,  om  hvem  det  ogsaa  vides,  at  han  oftere  fungerede  som 
Medexaminator  ved  farmacevtisk  Examen.  Kunde  her  end¬ 
nu  være  peget  paa  en  Række  dygtige  Farmacevter,  som  havde 
staaet  deres  Læreaar  ud  hos  ham,  vilde  det  i  denne  Forbin¬ 
delse  have  haft  sin  Betydning.  Der  vides  imidlertid  slet  Intet 
om,  hvem  der  har  disciplineret  hos  ham.  Her  kan  kun  op¬ 
lyses,  hvorledes  hans  Medhjælper-  (d.  v.  s.  Svende-)stab  var 
i  1795,  da  hans  Provisor  og  gode  Ven  Gottfred  Ziegler,  den 
Samme,  der  havde  tjent  hos  Cappel,  havde  opnaaet  at  blive 
Apoteker  i  Rusland  og  derfor  forlod  ham.  Ældst  i  Tjenesten 
efter  Ziegler  var  den  senere  Odense-Apoteker  Carl  Henrik 
Mau,  der  var  kommen  til  ham  i  Foraaret  1792,  derpaa  fulgte 
Jacob  Janus  Koster  fra  Efteraaret  1792  og  endelig  Marx  Boye, 
der  var  kommen  til  ham  i  1793,  og  som  i  1795  tog  farma¬ 
cevtisk  Examen.  Han  var  den  yngste,  men  desuagtet  blev  det 
ham,  der  fik  den  ledige  Provisorplads.  Da  Gronlund  spurgte 
Ziegler  om,  hvem  der  skulde  være  hans  Eftermand,  pegede 
han  paa  Boye  som  den  dueligste,  og  Boye  blev  nu  som  Pro¬ 
visor  hos  Gronlund  til  1803,  da  han  drog  til  Holsten,  hvor 
han  var  født.  Ved  en  fortrinlig  Anbefaling  fra  Gronlund  op- 
naaede  Mau  at  blive  Provisor  ved  Løveapoteket  i  Odense, 
hvad  der  førte  til,  at  han  senere  blev  Ejer  af  det  derværende 
Svaneapotek,  oprindelig  kaldet  Hospitals-Apoteket;  Koster 
blev  Ejer  af  Svaneapoteket  i  Aarhus,  og  Boye  blev  Ludvig 
Mantheys  Efterfølger  som  Ejer  af  Løveapoteket  i  Kjøbenhavn. 

Grønlund  har  ubetinget  været  en  dygtig  Farmacevt,  men 
han  maa  tillige  have  været  en  Mand,  der  bl.  A.  forstod  at  sige 
sin  Mening.  I  1782  søgte  Apotekeren  paa  Kong  Salomons 
Apotek  Mathias  Hagen  at  samle  Kjøbenhavns  Apotekere  om 
at  faa  Apotekertaxten  sat  op.  I  den  Anledning  forfattede  han 
et  Andragende  til  Kollegium  medicum  med  et  tilhørende  Bi- 
lag,  hvori  han  nævnte  221  Medikamenter,  hvis  Pris  absolut 
burde  forhojes.  Den  ønskede  Enighed  kunde  imidlertid  ikke 
opnaas,  Sagen  faldt  til  Jorden.  Derfor  glemte  Apoteker  Hagen 
den  dog  ikke.  1792  optog  han  den  igjen.  Men  medens  han 
i  1782  havde  haft  Apotekeren  paa  Frederiks  Hospital  paa  sin 
Side  —  Cappel  havde  underskrevet  Andragendet  —  var  det 
nu  dette  Hospitals  Apoteker,  der  lagde  en  afgjorende  Sten 
i  Vejen.  Gronlund  sendte  Apoteker  Hagen  et  skarpt  Brev, 
hvori  det  hedder:  »Nærværende  Tidspunkt  synes  mig  ikke 
det  bekvemmeste  til  at  forestille  Collegium  medicum  en  For- 
hoyelse  af  Medikamenter,  da  det  er  hele  Magistraten  og  de 
Herrer  Professorer  velbekjendt,  at  tvende  af  mine  Herrer 
Colleger,  som  nu  ønske  Taxens  Forhoyelse,  have  tilbudt  sig 
at  levere  Medikamenterne  til  Fattigvæsenet  10  pC.  under 
den  mig  accorderte  Taxe,  som  er  50  pC.  for  Liquida,  40  pC. 
forSimplicia  ogComposita  sicca  og  25  pC.  forEmplastra  og 
Syruper.  leg  seer  altsaa  ingen  Grund  til  nu,  da  denne  Be¬ 
givenhed  er  i  saa  nye  Erindring,  at  indkomme  med  en  saa- 
dan  Proposition,  som  vilde  være  til  stor  Bebreidelse  for  dem, 
der  have  giort  ovenmeldte  Tilbud,  saa  meget  mere  som  den 
nye  Pharmacopoea  formodentlig  med  det  første  udkommer, 
da  ieg  ikke  tvivler  paa,  at  de  Herrer  Assessorer  jo  ville  ud- 
arbeideTaxen  efter  den  Tids  Indkiøbs  Priis,  saaledes  at  alle 
kunne  være  fornoyede«. 

Det  ses  heraf,  at  Gronlund  leverede  Medicin  til  Kjøben¬ 
havns  Fattigvæsen,  og  at  der  var  Kolleger,  der  vilde  manø¬ 
vrere  ham  ud  af  denne  Stilling.  Noget  nærmere  herom  synes 

dog  ikke  at  kunne  oplyses,  men  sikkert  er  det,  at  Gronlund 
og  lians  Kollega  Apoteker  L.  Manthey,  der  som  ovenfor  nævnt 
i  1790  havde  nydt  godt  af  hans  Vejledning,  den  7  December 
1797  sammen  indgive  Regninger  til  Kjøbenhavns  Magistrat 
for  leveret  Medicin  til  et  Beløb  af  ikke  mindre  end  16,433  Rd. 
1  $  15  P,  hvoraf  Gronlunds  Part  var  10,184  Rd.  4  $  3  P  for 
Medicin  og  1326  Rd.  3  $  8  P  som  Renter  af  Beløbet  sikkert 
for  lidt  over  tre  Aar.  Den  17  Juni  1802  vare  Regningerne 
endnu  ikke  betalte,  da  lod  nemlig  de  to  Leverandører  paany 
høre  fra  sig,  begge  to  som  tidligere  i  samme  Skrivelse.  Det 
synes  herefter  at  have  været  en  lidt  tvivlsom  Glæde  den  Gang 
at  levere  Medicin  til  Kjøbenhavns  Fattigvæsen. 

At  de  Omboende  tog  deres  Medicin  fra  det  under  Gron¬ 
lund  vel  ansete  Apotek,  er  naturligt.  Det  gjorde  saaledes  Fre- 
deriksværks  Skaber,  Excellencen  Generalmajor  J.  F.  Glassen, 
der  residerede  i  Amaliegade,  og  han  fik  endda  Medicin  fra 
det  sendt  til  Frederiksværk.  Det  kan  ses  af  den  her  gjen- 
givne  Kvittering  af  10  November  1785  fra  Gronlund  for  to 
den  16  Oktober  sendte  Pulvere  efter  den  ligeledes  her  gjen- 
givne  Recept,  der  formenes  skreven  af  daværende  Overlæge 
ved  Frederiks  Hospital,  Dr.  med.  F.  L.  Bang.  Efter  Datidens 
Skik  er  den  ikke  underskreven.  Lægernes  Antal  var  begræn¬ 
set  den  Gang,  deres  paa  Apotekerne  kjendte  Haandskrift  var 
tilstrækkelig.  Receptens  Ordlyd  er  følgende:  »Recipe  Pulve¬ 
ris  lactis  sulfuris  scrupulum  semissem  Pulveris  antispas- 
modici  scrupulum  semissem,  misce,  fiat  Pulvis  subtilis,  da 
ad  chartam,  dispensa  in  duodecuplo,  signa  Schwefel  Pulver. 
—  Pulveris  corticis  peruviani  rubri  subtilis  drachmam  se¬ 
missem,  da  ad  chartam,  dispensa  in  duodecuplo,  signa  Chi- 
na  Pulver.«  —  Det  skal  endnu  ikke  lades  ubemærket,  at 
Kvitteringens  Text  er  affattet  paa  Tysk,  medens  Gronlund 
selv  kvitterer  den  paa  Dansk. 

Naar  Generalmajor  Classen  her  er  bleven  nævnt,  skal  det 

anføres,  at  han  var  een  af  dem,  der 
traadte  i  Cappels  Spor  som  Legat¬ 
stifter  overfor  Frederiks  Hospital. 
Da  han  den  24  Marts  1792  afgik 
_  ,  7  ved  Døden,  viste  det  sig,  at  han, 

den  beromte  Stifter  af  det  Classen- 
J'.  ske  Fideikommis,  igjennem  dette 
*  havde  betænkt  Hospitalet  med  ikke 

ytt*.  .  r*fo.  mjndre  end 3000 Rd.om  Aaret. Det 

i>A  -  3/0  er  derfor  fuldt  fortjent,  at  en  Byste 

r>  AA  sGjt-hh*.  {  af  ham,  som  ovenfor  nævnt,  fik 

^  Livet  paa  Apoteket  i  Grønlunds 
Tid  er  sikkert  gaaet  i  alle  Henseen- 

der  roligt  og  stille.  Hans  første  Hu- 


stru  Ursula  Christiane  f.  Sathin ann 
har  været  svagelig.  Da  hun  i  sit  49 
Aar  den  7  Juni  1794  døde,  staar  der 
i  Gronlunds  Avertissement  herom,  at  hans  »dyrebare  og 
uforglemmelige  Kone«  bukkede  under  for  en  »langvarig  og 
udtærende  Sygdom«.  Men  inden  et  halvt  Aars  Forløb  var 

han  gift  paany.  Den  26  November  1794  blev  han  i  Garnisons 
Kirke  viet  til  Anna  Marie  Schmidt.  Den  20  September  1804 
døde  han  selv  65  Aar  og  21  Dage  gammel;  saaledes  staar  der 
i  Enkens  Avertissement  over  ham,  i  hvilket  hun  kalder  ham 
»min  ejegode,  elskværdige  Mand«.  Der  var  i  dette  Ægteskab 
een  Datter,  men  det  første  Ægteskab  var  barnløst. 

Som  ovenfor  meddelt  var  Grønlund  udset  til  at  være  Ho¬ 
spitalets  Apoteker  inden  Gappels  Død,  og  han  har  afgjort 
haft  et  Ønske  om  at  faa  en  lignende  Ordning  i  Stand  inden 
sin  egen  Død.  Den,  han  ønskede  som  Efterfølger,  var  den 
ovennævnte  Apoteker  C.  H.  Mau.  Han  skriver  herom  til  Ho¬ 
spitalets  Direktion;  men  det  skete  —  for  sent.  Fire  Dage  efter 
at  han  havde  skrevet,  tog  Døden  ham,  og  et  Sporgsmaal  er 
det  jo  forresten  ogsaa,  om  han  havde  faaet  sit  Ønske  opfyldt, 
Gronlunds  Stilling  overfor  Direktionen  var  jo  ikkeCappels. 
Strax  efter  hans  Død  søgte  forøvrigt  hans  Enke  Direktionen 
om,  at  hun  maatte  vedblive  Apotekets  Drift  til  den  1  April 
1805,  og  dette  tilstodes  hende  beredvilligt,  blot  skulde  hun 
lade  Apoteket  bestyre  af  en  Provisor,  og  hertil  antog  hun 
den  ovenfor  nævnte  Marx  Boye,  der  var  vendt  tilbage  fra 
Holsten  og  kom  til  at  bestyre  Apoteket  lige  til  den  1  Juli 
1805.  Det  trak  nemlig,  som  vi  skulle  se  nedenfor,  ud  med 
Valget  af  en  ny  Apoteker.  Her  skal  endnu  kun  meddeles,  at 
Gronlunds  Enke  overfor  Hospitalets  Direktion  mente  at  have 
Krav  paa  en  Godtgjorelse  for  de  af  hendes  Mand  paa  Apote¬ 
ket  gjorte  Forbedringer,  og  at  der  i  den  Anledning  blev  til- 
staaet  hende  450  Rd.,  hvormed  hun  dog  kun  »efter  Omstæn¬ 
dighederne«  fandt  sig  fornojet,  hun  mente,  at  der  rettelig  til¬ 
kom  hende  mere.  Det  skal  dog  ikke  lades  ubemærket,  at 
den,  der  her  førte  Pennen  for  Enken,  og  som  i  det  Hele  efter 
Mandens  Død  bistod  hende  ved  Forholdenes  Ordning,  var 
hendes  Svoger  Underfoged  Anders  Gronlund. 


Efter  I’astel  af  Chr.  Hornemann.  1817. 

Strax  efter  Grønlunds  Død  indløb  der  Ansøgning  paa  An¬ 
søgning  til  Hospitalet  om  at  komme  i  Betragtning  ved 
Nybesættelsen  af  Posten  som  dets  Apoteker.  Da  Direktionen 
var  samlet  til  Mode  den  15  Oktober  1804,  forelaa  der  sex 
Ansøgninger  fra  henholdsvis  Apoteker  C.  H.  Mau  i  Odense, 
hvem  Grønlund  havde  ønsket  at  se  som  sin  Efterfølger,  fra 

fhv.  Apoteker  i  Kongsberg  Frantz  Peckel,  der  havde  været 
Discipel  paa  Apoteket  under  Cappel,  fra  Provisor  Marx  Bove, 
der  bestyrede  Apoteket  for  Gronlunds  Enke,  fra  fhv.  Apote¬ 
ker  i  Kristianssund  og  Molde  F.  0.  Flohr,  der  Aaret  for  havde 
solgt  sit  Apotek,  fra  Apoteker  Jacob  Møller,  der  var  Indeha¬ 
ver  af  Vesterbros  Apotek  ved  Kjøbenhavn,  og  endelig  fra 
fhv.  Apoteker  i  Moss  Henrik  Finch,  der  i  1801  var  gaaet  kon¬ 
kurs.  Direktionen  ønskede  imidlertid  at  se  Tiden  an,  bl.  A. 
for  at  lade  den  ledige  Plads  avertere  i  de  offentlige  Tidender, 
oo'  ved  dens  Møde  den  2  Januar  1805  forelaa  der  ikke  min- 

o 

dre  end  syv  nye  Ansøgninger.  De  vare  fra  henholdsvis  Apo¬ 
teker  Anton  Jacobæus  i  Hobro,  fra  Apoteker  Soren  Christian 
Ørsted  i  Rudkjøbing,  fra  Apoteker  Knud  Vinding  i  Hillerød, 
fra  Apoteker  J.  F.  Z.  Siiersen  i  Kiel,  fra  Apoteker  M.  H.  Ing- 
versen  i  Kongsberg,  fra  Assessor  pharmaciæ  J.  A.  Miihlen- 
stedt,  der  havde  haft  Svaneapoteket  i  Kjøbenhavn,  og  fra 
Apoteker  M.  H.  Klein  i  Sorø. 

Nu  var  der  tretten  Ansøgere,  ikke  at  tale  om  en  Forespørg¬ 
sel  fra  Apoteker  Fr.  Willi.  Ernst  i  Hamborgs  Forstad  Si.  Ge¬ 
org.  Nu  var  der  ingen  Grund  til  at  udsætte  Valget  længere, 
men  forinden  det  foretoges,  blev  det  nævnt,  at  Direktionens 
Medlem,  Lægen  Etatsraad  U.  B.  Aaskov  allerede  under  8  Ok¬ 
tober  1804  havde  stillet  Forslag  om,  at  Apoteket  kun  skulde 
bortforpagtes  for  en  vis  Aarrække  og  saaledes,  at  Hospitalet 
reserverede  sig  en  Del  af  Værelserne  i  Apoteket  til  Syge-  eller 
Officiantværelser.  Under  Forhandlingerne  faldt  dette  For¬ 
slag  dog  bort,  og  derefter  valgtes  den  mest  standsmæssige  af 
Ansøgerne,  en  af  Apotekerstandens  i  alt  Fald  forhenværende 
Repræsentanter  i  Sundbedskollegiet,  den  60aarige  Assessor 
Mtihlenstedt.  Efter  i  tyve  Aar  at  have  drevet  Svaneapoteket 
her  havde  han  i  1802  solgt  det,  og  med  Hensyn  til  hans  Stil¬ 
ling  som  Assessor  skal  det  oplyses,  at  da  Sundhedskollegiet 
i  1803  traadte  i  Stedet  for  det  tidligere  Collegium  medicum, 

var  han  gaaet  over  fra  dette  til  hint  sammen  med  sin  Kollega 
Apotekeren  Professor  G.  Becker,  men  i  Sundhedskollegiets 
første  Møde  den  23  Maj  1803  besluttedes  det,  da  Miihlen- 
stedt  havde  solgt  sit  Apotek  og  derefter  taget  Bolig  paa  Lan¬ 
det,  at  indgaa  til  Kancelliet  med  et  Andragende  om  at  faa  en 
anden  af  Stadens  Apotekere  beskikket  i  hans  Sted,  hvilket 
ogsaa  skete. 

Strax  efter  Direktionens  Møde  blev  den  fornødne  Bestal¬ 
ling  for  Assessor  Muhlenstedt  udfærdiget  og  tilsendt  ham, 
men  det  blev  alligevel  ikke  ham,  der  kom  til  at  fungere  som 
Hospitalets  Apoteker.  Han  mente  at  have  været  i  Forstaaelse 
med  Direktionen  om,  at  de  Vilkaar,  han  fik  Apoteket  paa, 
skulde  være  ganske  de  samme,  som  Cappel  og  Gronlund 
havde  haft  det  paa,  kun  at  den  aarlige  Afgift  paa  800  Rd.  for¬ 
højedes  til  2000  Rd.,  men  ved  at  læse  sin  Restalling  igjen- 
nem,  fandt  han,  at  den  væsentlig  havde  begrænset  de  Medi¬ 
kamenter,  hans  Formænd  havde  faaet  betalt  med  25  pCt. 
over  Tidens  Priskurant.  Han  skrev  herom  til  Direktionen, 
men  da  det  trak  ud  med  et  Svar  fra  den,  tilskrev  han  den 
paany  den  25  Februar,  synlig  krænket  herover.  Han  ankede 
atter  over  det  Indgreb,  Bestallingen  gjorde  i  Apotekets  Ind¬ 
tægt,  og  fortsatte  saa,  at  da  hans  svage  Helbred  næppe  vilde 
give  ham  Kræfter  til  at  kunne  bære  de  Fortrædeligheder, 
Apotekets  Overtagelse  sikkert  vilde  medføre,  takkede  han 
for  den  Tillid,  der  var  vist  ham,  og  —  sendte  Bestallingen 
tilbage. 

O 

Muhlenstedt  ønskede  ikke  at  opretholde  det  paa  ham 
faldne  Valg,  og  samtidig  modtog  Direktionen,  endda  gjen- 
nem  Kancelliet,  fra  en  anden  af  Ansøgerne  en  bitter  Klage 

j  o  O 

over  det  skete  Valg.  Fhv.  Apoteker  Peckel  mente,  at  Direk¬ 
tionen  havde  handlet  uforsvarligt  ved  ikke  at  vælge  ham, 
han  havde  nemlig  tilbudt  at  give  3000  Rd.  i  aarlig  Afgift,  og 
han  vilde  endog  være  gaaet  til  4000  Rd.  Han  havde  fra  Gron- 

lunds  Fuldmægtig  J.  Faarbeck  faaet  en  Opgjorelse,  efter 
hvilken  Apotekets  aarlige  Indtægt  sattes  til  29,500  Rd.  og 
Udgiften  til  18,200  Rd.  Det  kan  imidlertid  sikkert  siges,  at 
selv  om  Miihlenstedt  i  Direktionens  Møde  den  2  Januar  ikke 
havde  laaet  de  fleste  Stemmer,  vilde  Peckel  alligevel  ikke 
være  bleven  valgt.  Efter  Miihlenstedt  var  Stemningen  nem¬ 
lig  for  Marx  Bove.  Om  Peckel  kunde  Direktionen  i  en  Skri- 
velse  til  Kancelliet  oplyse,  at  han  formentlig  var  ude  af  Raa- 
dighed  over  sit  Bo,  og  at  den  Kavtion,  han  tilbød,  var  en  alt¬ 
for  besværlig  Kavtion,  femten  Borgere,  der  hver  vilde  sige 
god  for  200  Rd.  Peckel  var  ikke  godt  mulig.  Hvad  derimod 
Boye  angaar,  da  var  han  jo  ikke  alene  den,  der  i  Øjeblikket 
styrede  Apoteket  for  Gronlunds  Enke,  men  han  havde  i  ti 
Aar  været  knyttet  til  det  under  Grønlund,  og  han  var  med 
veltalende  Sympati  bleven  anbefalet  af  Tidens  store  Bota¬ 
niker  Professor  Martin  Vabl  som  en  dygtig  Farmacevt  med 
videnskabelige  Interesser,  ja  da  Boye  ved  Gronlunds  Død 
endnu  var  i  Holsten,  var  det  Vahl,  der  i  hans  Navn  havde 
søgt  om  Pladsen  til  ham,  hvorpaa  han  kort  efter  pludseligt 
var  afgaaet  ved  Døden. 

Da  der  nu  ved  Miihlenstedts  Tilbagetræden  skulde  fore¬ 
tages  et  nyt  Valg,  kunde  man  efter  det  her  Meddelte  have 
ventet,  at  Marx  Boye  var  bleven  den,  der  havde  baaret  Sej¬ 
ren  hjem,  men  Resultatet  blev  mærkeligt  nok  et  andet.  I  Di¬ 
rektionens  Møde  den  14  Marts  samledes,  uden  at  det  er  mu¬ 
ligt  at  give  nogen  forklarende  Oplysning,  »de  fleste  Stem¬ 
mer«  om  Apotekeren  fra  Vesterbro  Jacob  Møller.  Dog  me¬ 
dens  Miihlenstedt  skulde  have  tiltraadt  den  1  April,  blev  det 
bestemt,  at  Møller  først  skulde  tiltræde  den  1  Juli.  Saa  længe 
havde  Gronlunds  Enke  nemlig  efter  Direktionens  Opfordring 
indvilget  i  og  altsaa  forberedt  sig  paa  at  vedblive  Driften. 

Herefter  skal  Opmærksomheden  samles  om  den  Nyvalgte, 
men  inden  vi  gaa  over  til  en  nærmere  Omtale  af  denne  Mand, 


J.  MØLLER 


69 


skal  her  kort  gjores  Rede  for  Direktionsforholdene  ved  Ho¬ 
spitalet,  ti  som  vi  nedenfor  ville  faa  at  se,  udvikler  Jacob 
Møllers  Apotekertid  sigtil  et  stadigt  stigende,  voldsomt  Sam¬ 
menstød  mellem  ham  øg  Direktionen.  Som  tidligere  nævnt 
styredes  Hospitalet  efter  Fundatsen  af  1756  af  en  Oberdirek- 
lion  paa  tre  Medlemmer,  der  raadede  over  ikke  mindre  end 
ni  Tilforordnede,  tre  Læger,  to  Rentekammer-Kom  mitterede, 
en  Gejstlig,  en  Lovkyndig  og  to  vederheftige  Rorgermænd, 
der  forstod  sig  paa  Handel  og  Negotie.  Disse  Tilforordnede 
skulde  være  Oberdirektionen  til  H  jælp  i  den  daglige  Styrelse. 
Hele  den  heraf  følgende  indviklede  og  derfor  langsomme 
Ordning  forsvandt  imidlertid  i  1771,  det  voldsomme  Stru- 
enseeske  Uvejr,  der  gik  hen  over  Landet,  fejede  ogsaa  den 
bort,  men  det,  der  kom  i  Stedet,  fik  ikke  Varighed.  I  1772 
underlagdes  Hospitalet  en  Direktion  paa  i  Alt  otte  (senere 
ni)  Medlemmer,  der  traadte  istedenfor  Oberdirektionen  og 
densTilforordnede,  og  de  Otte  (Ni)  bleve  Kjøbenhavns  Kom¬ 
mandant,  Kjøbenhavns  Overpræsident,  een  af  de  kongelige 
Livmedici  (senere  to),  een  af  Professorerne  i  Medicin  ved 
Kjøbenhavns  Universitet,  Generaldirektøren  over  Kirurgien, 
en  Rentekammer-Repræsentant  samt  to  af  Magistraten  eller 
Rorgerskabet.  Da  Jacob  Møller  i  1805  blev  valgt  til  Hospi¬ 
talets  Apoteker,  vare  de  ni  Direktionsmedlemmer:  Kjøben¬ 
havns  Kommandant  Generalmajor  J.  F.  Leth,  Overpræsi¬ 
denten  Kammerherre  Chr.  Urne,  de  fire  Læger  Etatsraader- 
ne  IL  Gallisen  og  J.  V.  Guldbrand  samt  Professorerne  F.  L. 
Rang  og  F.C.Winsløw,  Rentekammer-Deputeret  Konferens- 
raad  Peder  Wormskjold,  Justitsraad  Rorgemester  Ralthasar 
Schiott  og  Kancelliraad  Raadmand  J.  H.  Voltelen. 

Vende  vi  os  herefter  til  Apoteker  Jacob  Møller,  da  siger 
han  i  sin  Ansøgning  til  Hospitalets  Direktion,  at  han  var  født 
den  15  September  1777  i  Svendborg,  men  hans  Sonneson 
Apoteker  H.  J.  Møller  oplyser  i  sin  Rog  »Jacob  Møller  og 


70 


FREDERIKS  HOSPITALS  APOTEKERE 


J.  MØLLER 


71 


72 


FREDERIKS  HOSPITALS  APOTEKERE 


hans  Slægt«  (1889),  at  han  etter  Kirkebogen  for  Vor  Frue 
Kirke  i  Svendborg  er  døbt  i  denne  Kirke  den  15  September 
177(5;  lian  har  altsaa  været  eet  Aar  ældre,  end  han  selv  vid¬ 
ste.  Ogsaa  da  han  tog  farmacevtisk  Examen,  har  han  som 
sin  Fødselsdag  opgivet  den  15  September  1777,  det  kan  ses 
af  det  Testimonium,  han  fik  for  vel  aflagt  Examen.  Det  er 
ogsaa  urigtigt,  naar  han  begge  Steder  anfører,  at  hans  For¬ 
ældre,  der  vare  uformuende  Møllerfolk  i  Svendborg,  begge 
døde  i  1778,  de  døde  efter  Kirkebogen  begge  i  Marts  1780, 
Faderen  begravedes  ti  Dage  efter  Moderen.  Bornene  i  det 
helt  fattige  Hjem  bleve  herefter  spredte,  Jacob  kom  i  Huset 
hos  en  fattig  Kone  i  Svendborg,  men  han  var  saa  heldig  alle¬ 
rede  i  April  1783  at  blive  optagen  i  det  kongelige  Vajsenhus 
i  Kjøbenhavn.  Her  forblev  han  i  sex  Aar,  og  Vajsenhusets 
daværende  Inspektør,  teologisk  Kandidat  Christen  HeeVa- 
dum,  der  gjærne  vilde  staa  i  et  »Faderligheds«-Forhold  til 
Anstaltens  Børn,  fattede  Godhed  for  den  flinke  og  opvakte 
Dreng,  hvem  han,  som  vi  skulle  se,  senere  trofast  hjalp. 

Det  er  sikkert  ved  hans  Bistand,  at  han  i  April  1789  kom 
som  Elev  paa  Apoteket  i  Nyborg  hos  Apoteker  J.  B.  Rieffe- 
stahl.  Da  dette  Apotek  endnu  samme  Aar  gik  over  til  den 
Nævntes  Son  Johan  Peter  Rieffestahl,  er  det  dog  væsentlig 
ham,  Jacob  Møller  kom  tilhuse  hos,  og  hvem  han  stadig 
mindedes  med  Taknemlighed.  Efterat  han  i  179(5  som  »et 
dueligt  Subjekt«  var  bleven  »dimitteret  af  Disciplin«,  blev 
han  endnu  halvandet  Aar  paa  Apoteket  i  Nyborg.  Ved  Ud¬ 
gangen  af  Oktober  1797  tog  han  til  Kjøbenhavn,  hvor  han 
først  konditionerede  hos  Apoteker  J.  P.  Pflugmacher  paa 
Kristianshavns  Apotek  og  derpaa  fra  1  Maj  1799  i  tre  Aar 
hos  Professor  L.  Manthey  paa  Løveapoteket.  Flittig  og  in¬ 
teresseret  i  sit  Fag  var  han,  nu  23  Aar  gammel,  færdig  til  at 
kunne  tage  sin  Examen,  og  den  underkastede  han  sig  den 
9  November  1799  med  det  Udfald,  at  han  fik  et  enstemmigt 

laudabilis.  Hans  Examensbevis  er  underskrevet  af  Univer¬ 
sitets-Professorerne  M.  Saxtorph,  Tode,  F.  L.  Bang,  Aasheim 
og  J.  S.  Saxtorph  samt  af  de  to  Apotekere  G.  Becker  og  J.  S. 
Gronlund. 

Nu  kunde  Jacob  Møller,  om  han  vilde,  søge  selvstændig 
Virksomhed,  men  hvilke  Udsigter  skulde  han,  der  var  al¬ 
deles  uformuende,  have  til  at  kunne  faa  et  Apotek?  Og  dog 
forsøgte  han  det.  Under  24  Avgust  1802  andrager  han  om  at 
maatte  oprette  et  Apotek  i  Nykjøbing  paa  Mors,  og  med  An¬ 
søgningen  fulgte  en  Udtalelse  fra  en  Række  ansete  Borgere 
i  denne  By  om  den  store  Trang,  der  var  til  et  saadant  Apo¬ 
tek.  Vejen  til  Thisted,  hvor  det  nærmeste  Apotek  laa,  var 
lang  og  besværlig,  ja  om  Vinteren  kunde  det  ofte  i  lange  Ti¬ 
der  være  umuligt  at  naa  frem  til  det  til  stor  Men  for  de  stak- 
kels  ventende  Syge.  Men  Møller  søgte  ikke  alene  om  Tilla¬ 
delse  til  at  oprette  et  Apotek,  han  ansøgte  ogsaa  om  at  faa  et 
Laan  paa  2000  Rd.  af  den  kongelige  Kasse,  uden  det  vilde 
han  ikke  kunne  oprette  Apoteket.  Erklæringer  fra  Amtman¬ 
den  over  Thisted  Amt  Niels  Ferslev  ligesom  fra  Byskriveren 
i  Thisted  O.  G.  Hoegh  gik  dog  Møller  haardt  imod.  Apoteket 
i  Thisted  kunde  ikke  taale  et  Apotek  i  Nykjøbing,  kom  et 
saadant  i  Stand,  vilde  Resultatet  blive,  at  de  begge  paa  Grund 
af  utilstrækkelig  Afsætning  maatte  gaa  tilgrunde.  Ikke  desto 
mindre  fik  Jacob  Møller  under  5  November  1802  den  øn¬ 
skede  Bevilling,  men  samtidig  et  Afslag  med  Hensyn  til  det 
ansøgte  Laan. 

Det  er  herefter  forstaaeligt,  at  Bevillingen  ikke  blev  be¬ 
nyttet.  Men  det  er  dog  et  Sporgsmaal,  om  Jacob  Møller  ikke, 
allerede  for  Bevillingen  forelaa,  var  i  Gang  med  et  helt  an¬ 
det  Apotekforetagende,  der  syntes  ham  mere  tiltalende  og 
angik  det  i  1795  ude  paa  Kjøbenhavns  Vesterbro  oprettede 
Apotek.  Det  var  anlagt  af  Cand.  pharm.  Joh.  Georg  Blau,  der, 

da  han  i  1797  overtog  Forpagtningen  af  Vajsenhusets  Apo- 

tek,  solgte  det  til  Cand.  pharm.  W.  A.  Resch,  som  dog  hur¬ 
tigt  syntes,  at  dets  Drift  ikke  var  tilfredsstillende.  Han  vilde 
gjærne  afhænde  Apoteket,  og  Jacob  Møller  synes  allerede  i 
Efteraaret  1802  at  have  meldt  sig  som  eventuel  Kjøber,  hjul¬ 
pen  hertil  af  formuende  Venner.  Hans  gamle  Velynder  Chr. 
HeeWadum  var  i  1792  afgaaet  som  Inspektør  ved  Vajsen- 
huset,  ikke  i  udelt  Paaskjonnelse,  men  hvad  der  end  kan 
have  været  at  udsætte  paa  ham,  var  han  absolut  trofast  mod 
sin  unge  Ven.  Sammen  med  to  andre  Mænd  tilbød  han  denne 
Penge  til  at  etablere  sig  for,  og  forholdsvis  hurtigt  blev  Møl¬ 
ler  Herre  paa  Vesterbros  Apotek. 

Under  disse  Forhold  er  der  noget  mærkeligt  ved  at  finde 
ham  som  Ansøger  til  Frederiks  Hospitals  Apotek  allerede  i 
1804,  og  hans  Beslutning  i  saa  Henseende  synes  at  være  ble- 
ven  tagen  overordentlig  hurtigt.  Grønlund  døde  den  20  Sep¬ 
tember  1804,  og  Jacob  Møllers  Ansøgning  er  dateret  den  30 
September  1804.  Han  mener  da  ogsaa  i  den  at  maatte  gjore 
nærmere  Rede  forsit  Forhold  lil  Apoteket  paa  Vesterbro.  Ved 
sin  Tiltræden  fandt  han  det  »kuns  i  maadelig  Forfatning«, 
men  »ved  utrættelig  Flid  og  Virksomhed«  bragte  han  det  i 
en  langt  bedre  Tilstand,  hvorom  han  henviser  til  to  af  Sund¬ 
hedskollegiet  i  1803  afholdte  Visitationer.  Men,  skriver  han 
videre,  »dette  Apoteks  Situation  er,  som  bekjendt,  af  den 
Beskaffenhed,  at  der  ikke  hidtil  har  været  Udsigt  endog  ved 
al  mulig  Flid  og  Virksomhed  til  at  bringe  det  dertil,  at  en 
Familie  derved  kan  vinde  anstændig  Udkomme«.  Derfor 
søgte  han  nu  om,  at  Frederiks  Hospitals  Apotek  maatte  an- 
fortros  ham.  »Vilkaarene  underkaster  jeg  mig  aldeles  efter 
den  høje  Direktions  eget  Godtbefindende,  som  jeg  er  over¬ 
bevist  om  vil  blive  saa  billige,  som  Hospitalets  og  mit  Vel 
kan  fordre,  og  for  hvilkesomhelst  Vilkaar  jeg  ser  mig  i  Stand 
til  at  stille  al  uforkastelig  Sikkerhed,  om  det  endog  var  for 

o  j  o 

22  å  2400  Rd.  aarlig  og  derover«. 

Denne  Ansøgning  var  een  af  de  sex,  der  forelaa,  da  Direk¬ 
tionen  første  Gang  beskjæftigede  sig  med  et  eventuelt  Valg 
afen  ny  Apoteker,  og  ved  Direktionens  næste  Møde  heroin, 
efterat  Apotekets  Bortforpagtning  havde  været  hekjendtgjort 
i  Bladene,  forelaa  der  en  nv  Henvendelse  af  24  November 
fra  Jacob  Møller,  hvori  han  til  sin  tidligere  »underdanigste« 
Ansøgning fojer  den  Oplysning,  »at  Hr. Grosserer A.  M.  Morck, 
der  er  i  Compagnie  med  Ryeberg  &  Saabye,  har  beviist  mig 
den  igientagne  Vel  giern  in  g  ved  i  ovenmeldte  Henseende  at 
være  min  Gautionist«,  og  skulde  Direktionen  ønske  endnu 
mere  Sikkerhed,  »da  har  Hr.  Consul  Saabye,  hvis  ivrige  Øn- 
ske  er,  at  mine  Kaar  maatte  blive  blidere,  end  de  nu  ere,  li¬ 
geledes  yttret  at  ville  med  Glæde  tiltræde  Gautionen«.  Over¬ 
for  saa  suffisant  Sikkerhed  kan  det  forstaas,  at  Jacob  Møller, 
da  Assessor  Miihlenstedt  tilbagesendte  sin  Bestalling,  vandt 
frem  mellem  Ansøgerne,  og  muligvis  er  det  da  den,  der  har 
bevirket,  at  han  blev  udset  til  Hospitalets  Apoteker  fra  den 
1  Juli  1805.  Herefter  solgte  han  Apoteket  paa  Vesterbro  til 
Cand.  pharm.  J.  I.  Thaning,  og  den  7  December  1805  stod 
nu  hans  Bryllup  i  Flodstrup  Præstegaard  ved  Nyborg,  hvor 
hans  Forlovedes  Hjem  var.  Han  ægtede  Præstedatteren  Ama¬ 
lia  Crone,  hvis  Bekjendtskab  han  sikkert  har  gjort,  da  han 
tjente  paa  Nyborg  Apotek.  Apoteker  J.  P.  Rieffestahls  Søsler 
Karen  blev  1793  Provst  Hans  Crones  tredje  Hustru  og  der¬ 
ved  Stifmoder  til  dennes  Born  af  andet  Ægteskab  —  første 
Ægteskab  var  barnløst  —  mellem  hvilke  den  i  1788  fødte 

O 

Datter  Amalia;  hun  gik  altsaa  ved  sit  Ægteskab  i  attende 
Aar,  medens  Møller  var  fyldt  29. 

Under  24  April  1805  udfærdigede  Hospitalets  Direktion 
den  for  Møller  fornødne  Bestalling  som  Frederiks  Hospitals 
Apoteker,  og  den  viser  tydeligt,  hvorledes  Direktionen  føler 
sig  som  den  i  dette  Forhold  eneste  Afgjorende.  Efter  den  fra 

Granlunds  Bestalling  kjendte  Slutningspassus,  at  den  ud¬ 
io* 

nævnte  Apoteker  skulde  være  Direktionen  som  sin  foresatte 
Øvrighed  hørig  og  lydig,  er  her  endnu  tilfojet  et  Paalæg  til 
ham  om  »paa  dette  vort  Bestallingsbrev«  at  søge  kongelig 
Konfirmation,  en  Akt,  som  herved  synker  ned  til  en  blot  og 
bar  Formalitet.  For  Møllers  Vedkommende  blev  den  fyldest- 
gjort  den  17  Maj  1805.  Forøvrigt  er  Bestallingen  i  væsentlig 
Overensstemmelse  med  den  Gronlundske.  Da  Sporgsmaalet 
om  den  Babat,  han  skal  give  Hospitalet,  atter  og  atter  blev 
Gjenstand  for  Tvivl  og  Strid,  vil  det  dog  være  rigtigt  her  at 
anføre  Bestallingens  Ordlyd  paa  dette  Punkt.  Her  staar: 
»Naar  de  Medikamenter,  som  af  Hospitalets  Medicus  og  Chi- 
rurgus  ordineres  til  Brug  i  Hospitalet,  altid  ere  uforfalskede, 
friske  og  gode  og  i  alle  Henseender  upaaklagelige,  beregner 
han  Hospitalet  dem  til  samme  Priser  som  hans  Formænd 
nemlig:  Liquida  50  pCt.,  Emplastra  &  Ungventa  25  pCt.  og 
alle  øvrige  Simplicia  &  Composita  sicca  40  pCt.  ringere  end 
den  avtoriserede  Medicinal-Taxt,  derimod  betales  ham  an¬ 
dre  Medikamenter,  der  ikke  ere  anførte  i  Taxten,  saasom 
nye  opfundne  eller  arcana,  som  paa  Direktionens  Forlan¬ 
gende  anskaffes,  med  25  pCt.  mere,  end  Priskuranten  paa 
den  Tid  maatte  lyde«.  Det  sidste  Stykke  er  det,  der  voldte, 
at  Muhlenstedt  trak  sig  tilbage,  det  lød  da  ogsaa  tidligere: 
»men  andre  kostbare  Medikamenter,  som  stige  og  falde  i 
Prisen,  betales  ham  med  25  pCt.  mere  end  Priskuranten  paa 
den  Tid,  de  kjøbes,  indeholder«.  Her  er  altsaa  en  Ændring  i 
de  for  hans  Formænd  gjældende  Betingelser,  og  der  kan  i 
saa  Henseende  nævnes  endnu  baade  en  Ændring  og  en  Til¬ 
føjelse,  der  begge  ere  ganske  betydningsfulde.  Den  aarlige 
Afgift  forhqjes  fra  800  Bd.  til  2000  Bd.,  hvad  Jacob  Møller 
efter  sin  Ansøgning  dog  maa  siges  at  have  været  fuldt  for- 
beredt  paa,  og  dernæst  skal  han  ved  sin  Tiltræden  forevise 
sit  Vareforraad  og  sit  mobile  Inventarium  for  Hospitalets 
medicinske  Direktion  [d.  v.  s.  de  Læger,  der  sad  i  Direk- 

tionen],  der  yderligere  forbeholder  sig  at  være  tilstede  ved 
Modtagelsen  af  alle  de  Apotekervarer,  han  maatte  tilfor¬ 
handle  sig  af  Grønlunds  Enke  eller  af  andre  Apotekere  her 
i  Staden.  De  sidste  Bestemmelser  bleve  indsatte  i  Bestallin¬ 
gen  efter  et  Forslag  af  Etatsraad  Guldbrand,  og  her  er  aaben- 
bart  en  Stræben  tilstede  efter  at  gjore  Apotekeren  til  en  al¬ 
mindelig  Funktionær  under  en  helst  meget  enevældig  Di- 
rektion.  Hospitalets  Inspektør,  der  som  Embedspligt  havde 
at  føre  Direktionens  Protokol,  gjor  dette  ved  i  den  »under- 
danigst«  at  indføre  de  Sager,  der  i  hvert  Møde  ligger  for  til 
Forhandling,  »underdanigst«  at  tilfoje  de  vedtagne  Resolu¬ 
tioner  og  derpaa  atter  »underdanigst«  affatte  de  fornødne 
Skrivelser.  Den  Obligation,  hvorved  Møller  overtog  det  Laan 
paa  3000  Rd.,  som  allerede  Grønlund  havde  haft  fra  Hospi¬ 
talet,  mod  Sikkerhed  i  Varelager  og  Inventar,  er  af  30  Av- 
gust  1805. 

Det  var  en  bevæget  Tid  for  de  danske  Apotekere,  der  var 
ved  at  begynde,  da  Jacob  Møller  kom  til  Frederiks  Hospi¬ 
tals  Apotek.  Det  i  1803  oprettede  Sundhedskollegium  havde 
strax  taget  fat  paa  Udarbejdelsen  af  en  ny  Farmakope,  der 
blev  færdig  i  1805,  og  sammen  med  den  kom  en  ny  Medi- 
cinaltaxt,  avtoriseret  ved  en  kongelig  Resolution  af  3  Januar 
1806,  der  samtidig  bestemte,  at  Sundhedskollegiet  hvert  Aar 
inden  November  Maaneds  Udgang  skulde  meddele  de  Pris¬ 
ændringer,  som  Omstændighederne  maatte  medføre.  I  de 
følgende  Aar  kom  dels  enkelte  Ændringer  dels  helt  nye 
Taxter,  og  i  1811  sendte  Kjøbenhavns  Apotekere  Sundheds¬ 
kollegiet  Forslag  til  en  Del  Prisforandringer,  som  de  i  hoj 
Grad  maatte  ønske.  November  Maaned  gik  imidlertid,  uden 
at  Kollegiet  lod  høre  fra  sig,  og  saa  sendte  Apotekerne  det 
en  ny  Skrivelse,  i  hvilken  de  meddelte,  at  de,  da  de  gik  ud 
fra,  at  den  tidligere  Taxt  ikke  længere  stod  ved  Magt,  vilde 
følge  en  af  dem  selv  udarbejdet  Taxt.  Saaledes  var  Forholdet 

imidlertid  slet  ikke.  Den  sidst  af  Sundhedskollegiet  udsendte 
Taxt  gjaldt,  stod  der  paa  den,  »indtil  en  ny  blev  publiceret«. 
Der  blev  derfor  lagt  Sag  an  mod  de  ni  Apotekere,  der  alle 
idomtes  Bødestraf.  De  to  Assessorer  pharmaciæ  G.  Becker 
paa  Hof-Apoteket  og  J.  P.  Pflugmacher  paa  Kristianshavns 
Apotek  maatte,  da  de  vare  Medlemmer  af  det  Kollegium,  de 
optraadte  imod,  hver  bøde  500  Rd.,  medens  Apotekerne  J.  G. 
Blau  paa  Vajsenhusets  Apotek,  J.  B.  Hagen  paa  Kong  Salo- 
mons  Apotek,  N.  J.  Stolpe  paa  Svaneapoteket,  N.  Tychsens 
Enke  paa  Hjorteapoteket,  Marx  Bove  paa  Løveapoteket  og 
Jacob  Møller  paa  Frederiks  Hospitals  Apotek  hver  slap  med 
300  Rd.,  og  endelig  skulde  Apoteker  Niels  Møller  paa  Vester¬ 
bros  Apotek  endda  kun  bøde  100  Rd. 

Apotekernes  Optræden  var  imidlertid  ikke  alene  rettet 
mod  Sundhedskollegiet,  men  ogsaa  mod  en  anden  i  den 
tunge  og  vanskelige  Tid  oprettet  Institution.  Under  Krigen 
med  England  var  her  Mangel  paa  mange  Ting,  der  kun  van¬ 
skeligt  kunde  skaffes,  navnlig  paa  Øerne,  og  Landets  Forsy¬ 
ning  med  Apotekervarer  var  da  i  1808  bleven  lagt  i  Hæn¬ 
derne  paa  en  »Medicinal  Providerings-Kommission«  (Pro¬ 
fessor  J.  D.  Herholdt,  Professor  C.  F.  Schumacher  og  Stabs¬ 
kirurg  N.  Tønder),  der  bl.  A.  strax  havde  oprettet  to  Medi- 
cinal-Varedepoter,  hvorfra  samtlige  Apoteker  i  Danmark 
skulde  forsyne  sig,  og  af  hvilke  det  ene  fik  Plads  her  i  Kjø- 
benhavn,  paa  Gammelholm,  under  Bestyrelse  af  en  ung  far- 
cevtisk  Kandidat  J.  P.  Groth. 

Men  med  de  herved  opstaaende  særdeles  generende  For¬ 
hold  vare  Kjøbenhavns  Apotekere  i  hoj  Grad  utilfredse,  saa 
meget  mere  som  Kommissionens  Forretningsgang  var  mær¬ 
kelig  langsom.  Apotekerne  klagede  hojlydt,  kaldte  de  dem 
paalagte  Indskrænkninger  for  ikke  alene  trykkende  men 
vanærende,  og  saa  tilbød  de  endnu  at  overtage  Varedepotet 
paa  Gammelholm,  hvorfra  Sjælland  med  omliggende  Øer 

skulde  forsynes.  Det  fik  de  imidlertid  ikke  Lov  til,  oo-  da 
Provideringskommissionens  Priser  steg  endog  kolossalt, 
medens  Apotekertaxten  langtfra  gik  ud  paa  at  ville  holde 
Skridt  hermed,  var  det,  at  Apotekerne  i  1811  optraadte  som 
ovenfor  nævnt.  Og  til  alle  disse  Vanskeligheder  kom  endnu 
Tidens  fortvivlede  Pengeforhold,  der  kulminerede  i  Stats¬ 
bankerotten  1813.  Alt  tegnede  morkt  og  uhyggeligt,  hvad 
der  ikke  maa  lades  ude  af  Betragtning,  naar  vi  nu  gaa  over 
til  at  se  Forholdet  mellem  Jacob  Møller  og  Frederiks  Hospi¬ 
tals  Direktion,  og  det  vil  sikkert  ogsaa  være  rigtigt  at  have 
for  Oje,  at  Apoteker  Møller  paa  denne  Tid  fik  en  stærkt  vox- 
ende  Familie,  i  hans  Ægteskab  fødtes  hurtigt  efter  hinanden 
ikke  mindre  end  fjorten  Børn,  af  hvilke  kun  to  døde  som 
smaa.  Havde  der  ingen  Born  været  paa  Apoteket  under  Cap- 
pel  og  saa  godt  som  heller  ingen  under  Gronlund,  blev  det 
nu  helt  anderledes,  saa  det  var  godt,  at  Professor  Aaskovs 
Forslag  om  at  tage  nogle  af  Apotekets  Værelser  ind  som  Syge¬ 
stuer  ikke  var  blevet  iværksat. 

Til  at  begynde  med  gik  Alt  let  og  behageligt  mellem  den 

O  O  o  o  o 

nye  Apoteker  og  Direktionen.  Da  Hospitalets  daværende  Be- 
visor  Nordmanden  Professor,  Dr.  med.  Mich.  Skjelderup, 
der  en  Tid  (1785-88)  havde  været  i  Apotekerlære,  gjorde 
nogle  Udsættelser  ved  Apotekets  Regninger  for  Januar  1808, 
i  Alt  til  et  Beløb  af  c.  10  Bd.,  der  fradroges  ved  Betalingen, 
skrev  Møller,  at  han  skyldte  sin  Ære  at  forsvare  sig,  men  at 
han  følte  sig  rolig,  da  han  havde  med  en  ædeltænkende  og 
oplyst  Direktion  at  gjore,  hvis  Medlemmer  »ved  flere  Lejlig¬ 
heder  har  forsikret  mig  om  deres  hqje  Yndest  og  hvor  meget 
de  ønskede  at  bidrage  til  mit  Vels  Fremme«.  Udsættelserne 
gjaldt  ikke  Medikamentpriserne,  Revisor,  der  maa  have  væ¬ 
ret  ny  i  sin  Stilling,  ankede  over,  at  der  ikke  var  givet  Rabat 
paa  alt  det,  der  hørte  under  den  saa  kaldte  »taxa  laborum«, 
d.  v.  s.  den  Afdeling  af  Medicinaltaxten,  der  angik  hvad  en 

Apoteker  maatte  beregne  sig  for  Blanding,  Propning,  Eti¬ 
kettering  osv.  Og  lier  sejrede  Møller  fuldstændigt.  Den  me¬ 
dicinske  Direktion,  de  fire  ovennævnte  Læger  Callisen,  Guld¬ 
brand,  Bang  og  Winsløw,  tilskrev  ham  under  17  Juni  1808, 
at  han  vilde  faa  8  Rd.  4  $  10  P  tilbagebetalt,  Kontrakten  mel¬ 
lem  ham  og  Hospitalet  indeholdt  Intet  om  Babat  paa  taxa 
laborum. 

Ogsaa  den  samlede  Direktion  var  ham  velvilligt  stemt.  Da 

O  O 

den  af  Sundhedskollegiet  for  1809  fastsatte  Taxt  var  haard 
imod  Apotekerne  og  Moller  i  den  Anledning  søgte  om  enten 
at  blive  helt  fritagen  for  at  give  Babat  eller  i  alt  Fald  om  at 
faa  den  beregnet  ikke  efter  Medikamenternes  Udsalgspriser 
men  efter  den  Avance,  de  skiftende  Indkjøbspriser  levnede 
ham,  meddelte  Direktionen  ham  i  Januar  1810,  at  man  »be¬ 
væget  af  Tidsomstændighederne,  Billighed  og  en  nylig  an- 
stillet  Beregning  med  lige  Hensyn  til  Dem  og  Hospitalets 
Vel«  fra  30  Juni  1809,  og  saa  længe Taxten  for  1809  vedblev 
at  gjælde,  indvilligede  i,  at  hans  Rabat  for  Liquida  blev  ned¬ 
sat  fra  50  til  334/5  pCt.  og  for  Simplicia  og  Composita  sicea 
fra  40  til  264/5  pCt. 

Hurtigt  herefter  opkom  der  imidlertid  en  Tvivl  om,  hvor¬ 
vidt  Direktionen  havde  haft  Ret  til  at  indromme  Møller  en 
saadan  Nedsættelse.  Etatsraad  Gallisen  gjorde  sig  til  Tals¬ 
mand  for,  at  Direktionen  kun  kunde  holde  sig  til  den  af  Kon¬ 
gen  konfirmerede  Kontrakt;  kunde  Apotekeren  ikke  staa  sig 
ved  den,  maatte  han  søge  den  ophævet,  og  han  tilfojede  end¬ 
nu,  at  der  var  Mange,  der  gjærne  strax  vilde  træde  i  Møllers 
Sted.  Dette  fik  sin  Betydning,  da  Apoteker  Møller  meddelte, 
at  Taxten  for  1810  var  lige  saa  ublid  for  Apotekerne  som 
Taxten  for  1809,  og  i  den  Anledning  indstillede,  om  det  ikke 
maatte  findes  billigt  at  vende  tilbage  til  Forholdene  i  180(5, 
det  var  med  dem  for  Oje,  at  han  havde  afsluttet  sin  Kontrakt. 
I  det  Aar  havde  hans  Rabat  til  Hospitalet  i  Alt  udgjort  2800 

Rd.,  og  han  androg  nu  om,  at  den  aarlige  Rabat  fremtidig 
maatte  blive  fastsat  til  just  denne  Sum. 

Møllers  Andragende  blev  sammen  med  en  Erklæring  fra 
Revisoren  Professor  Skjelderup  sat  i  Cirkulation  mellem  Di¬ 
rektionens  Medlemmer,  og  nu  gjor  der  sig  to  Strømninger 
g  jældende.  Medens  saaledes  Professor  F.  L.  Rang  stiller  sig 
paa  Møllers  Side,  gjør  Etatsraad  Callisen  endog  skarp  Front 
imod  ham.  Der  burde  først  og  fremmest  tages  Hensyn  til 
Hospitalet,  siger  han,  og  Hospitalets  Financer  vare  desværre 
i  sorgelig  Nedgang.  Forholdet  burde  være  saaledes,  at  Apo¬ 
tekeren,  der  stod  med  sit  Privilegium,  sit  Apotek  og  sin  gode 
Rolig,  burde  levere  Medikamenterne  til  Hospitalet  uden  be¬ 
regning  af  nogen  Fortjeneste  paa  dem.  I  ethvert  Tilfælde 
vilde  den  med  ham  sluttede  Kontrakt  ikke  kunne  forandres 
uden  Kongens  Samtykke,  og  en  Forandring  burde  saa  meget 
mindre  tilstræbes,  »som  Møllers  Fordringer  ogsaa  efter  Pro¬ 
fessor  Skjelderups  Erklæring  ej  ere  antagelige  og  den  skjulte 
Fremgangsmaade,  hvormed  han  søgte  at  mislede  Direk¬ 
tionen  ved  at  ville  formaa  Professor  Skjelderup  til  at  antage 
beregningen  ikke  efter  Indkjøbspris  men  efter  Avancen,  bor 
give  Direktionen  grundet  Mistanke  om  hans  Fremgangs- 

O  o  o  o 

maade.  Tak  være  Professor  Skjelderup,  som  opdagede  det 
for  Direktionen«. 

Det  er  mærkeligt  skarpe  Ord,  men  de  bragte  dog  ikke  Di¬ 
rektionen  til  at  afvise  Møllers  Ansøgning.  Der  blev  skrevet 
til  Sundhedskollegiet  for  at  faa  oplyst,  om  Taxterne  for  1809 
og  1810  vare  affattede  efter  andre  Principer  end  Taxterne 
for  1806,  07  og  08,  og  dette  bekræftedes  i  Kollegiets  Svar  af 
9  Februar  1811,  der  endda  tilfojede,  at  Møller  kunde  have 
Grund  til  at  beklage  sig,  naar  han  nu  skulde  give  Rabat  efter 
sin  Kontrakt,  som  han  burde  kunne  søge  hævet.  Herefter 
blev  Sagen  forelagt  Kancelliet,  som  Møller  nu  ogsaa  sendte 
ikke  een,  men  flere  Skrivelser,  han  søgte  om  at  faa  sin  Rabat 

ændret  og  omtrent  samtidig  om  at  faa  en  Kommission  ned¬ 
sat  til  at  prøve  hans  forskjellige  Krav.  Møller  skrev  let,  han 
havde  Formen  i  sin  Magt,  men  hans  Lyst  til  at  skrive  gjorde 
Sagen  vidtløftig  og  bevirkede  desuden,  at  den  trak  ud,  da 
enhver  af  hans  Skrivelser  blev  sendt  Hospitalets  Direktion 
til  Erklæring,  men  ved  denne  Trækken  i  Langdrag  var  der 
Ingen,  der  paa  forskjellig  Maade  led  mere  end  Møller  selv. 
Hospitalet  holdt  under  de  svævende  Forhold  igjen  med  at 
betale  hans  Regninger,  de  kunde  jo  ikke  endelig  opgjores. 
Han  maatte  nojes  med  Forskud,  som  det  endda  oftere  kneb 
med  at  faa,  hvilket  han  bittert  følte.  I  et  Brev  af  15  Septem¬ 
ber  1811  til  Direktionen  siger  han,  at  det  er  »med  urolig 
Længsel«  han  venter  Afgjorelsen  paa  et  Andragende  om  en 
Udbetaling  paa  10,000  Rd. ;  han  staar  overfor  en  Række  nød¬ 
vendige  Indkjøb  til  Apoteket  og  føler  sig  tynget  af  en  voxende 
Gjæld.  »Med  inderlig  Bedrøvelse«  maa  han  gjore  opmærk¬ 
som  paa,  at  hans  »Fordele«  siden  1808  aldeles  ikke  have 
svaret  til  hans  Forventninger  eller  til  den  Moje  og  Flid,  han 
havde  anvendt. 

Sagen  trak  som  sagt  ud.  Ikke  alene  Hospitalsdirektionen 
blev  hørt,  men  ogsaa  paany  Sundhedskollegiet.  Tiden  trak 
ud  til  December  1812,  for  Kancelliet  mente  at  kunne  slutte 
med  en  Indstilling  til  Kongen,  i  hvilken  det  bl.  A.  hedder: 
»Efter  Kancelliets  Formening  er  det  klart,  al  Apoteker  Møl¬ 
ler  ikke  vil  kunne  bestaa  ved  at  tilsvare  den  i  hans  Bestal¬ 
ling  fastsatte  Rabat,  men  da  den  velgjorende  Stiftelses  [d.  e. 
Hospitalets]  iværende  slette  Forfatning  og  derpaa  grundede 
Trang  for  Indtægter  ikke  taaler,  at  Møllers  Forslag  om  en 
aarlig  bestemt  Rabat  af  2800  Rd.  bliver  antaget,  og  det  der¬ 
hos  paa  den  anden  Side  vilde  være  haardt,  om  Apoteker 
Møller,  ved  at  finde  sig  brøstholden  med  for  bestandig  at  til- 
svare  den  af  Direktionen  foreslaaede  Rabat,  skulde  tillige- 
med  en  talrig  Familie  aldeles  sættes  ud  af  Næringsvej,  saa 

indstill  es  allerunderdanigst,  at  den  Rabat,  som  Apoteker 
Møller  skal  tilsvare  for  1810  og  1811  fastsættes  til  2800  Rd. 
for  hvert  Aar,  hvorimod  det  for  Fremtiden  nærmere  vil  blive 
at  bestemme,  om  der  efter  Omstændighederne  maatte  være 
Anledning  til  at  tilstaa  Suplikanten  nogen  Nedsættelse«. 


Apotekets  Kjælder. 

Dette  blev  stadfæstet  ved  en  kongelig  Resolution  af  22  De¬ 


cember  1812. 

Under  alt  dette  synes  Forholdet  mellem  Direktionen  og 
dens  Apoteker  vedblivende  at  have  været  i  alt  Fald  formelt 
godt.  Da  Kancelliet  en  Gang  under  Sagens  Forløb  vilde  have 
at  vide,  om  det,  hvis  Møller  trak  sig  tilbage,  vilde  være  for¬ 
bundet  med  Vanskeligheder  at  faa  en  anden  Apoteker  i  hans 
Sted,  svarede  Direktionen,  at  det  ikke  vilde  være  vanskeligt 
at  skaffe  et  dueligt  Subjekt,  men  at  Direktionen  var  af  den 
Mening,  »at  Møller  fremfor  Andre  har  fortjent  at  vedblive«, 
hvad  Møller  maa  have  erfaret.  Han  siger  nemlig  Tak  herfor 
i  et  Brev  af  12  Marts  1812.  Direktionens  Udtalelse  var,  skri- 

ver  han,  »et  opmuntrende  Bevis  paa  dennesTilfredshed  med 
mit  Forhold  som  Hospitalets  Apoteker,  hvilket  jeg  stedse 
skal  bestræbe  mig  for  at  værdiges«.  Men  saaledes  vedblev 
Forholdet  ikke. 

Det  skal  ikke  regnes,  at  Direktionen  paa  denne  Tid  var 
noget  tilbageholdende  overfor  en  af  Moller  ønsket  Istand- 
sættelse  og  Forbedring  af  Laboratoriet.  Han  maatte  paa  egen 
Regning  gjore,  hvad  der  skulde  gjores,  mod  et  Tilskud  af 
100  Rd.  aarligt  i  femten  Aar,  men  Istandsættelsen  kostede 
c.  2500  Rd.  Et  voxende  Modsætningsforhold  kan  derimod 
dateres  fra  September  1813,  da  den  daværende  Revisor  Un- 
dermedikus  ved  Hospitalet  O.  G.  Sommer  indberettede,  at 
Møller  havde  indsendt  sine  Regninger  for  tredje  Kvartal 
1812  uden  nogen  tilføjet  Rabatberegning,  hvad  Møller  mente 
var  rigtigt,  da  han  efter  den  kongelige  Resolution  af  Decem¬ 
ber  1812  gik  ud  fra,  at  Rabatsporgsmaalet  aarligt  skulde 
prøves.  Direktionen  delte  ikke  denne  Forudsætning,  den  gik 
ud  fra,  at  nu  gjaldt  igjen  de  i  Møllers  Bestalling  fastsatte  Ra¬ 
batbestemmelser,  og  idet  den  gjorde  dette  gjældende,  be¬ 
brejdede  den  ham  yderligere,  at  han  ikke  rettidigt  hver  Maa- 
ned,  som  han  skulde,  indsendte  sine  Regninger.  Imod  dette 
Sidste  bemærkede  Møller,  at  han  i  saa  Henseende  gjorde  Alt, 
hvad  han  kunde,  men  at  de  aarligt  skiftende  Taxter  voldte 
store  Vanskeligheder,  og  samtidig  lagde  han  Vægt  paa,  at 
Hospitalets  langsomme  Revision  af  hans  Regninger  var  ham 
yderst  byrdefuld.  De  bleve  to  Gange  gjennemsete  af  Læger, 
derpaa  af  Hospitalets  Inspektør,  saa  først  gik  de  til  Revisor, 
hvorefter  de  med  dennes  Udsættelser  forelagdes  Direktionen 
til  Decision.  I  den  lange  Tid,  som  alt  dette  tog,  maatte  han 
vente  efter  sin  Betaling,  hvad  han  haardt  følte,  da  Hospitalet 
var  hans  væsentligste  Indtægtskilde.  For  ikke  at  stanse  sin 
Bedrift  var  han  derfor  nødt  til  at  gjore  Gjæld,  og  hans  Gjæld 
var  bleven  altfor  stor  for  ham. 

Direktionen  var  ham  ikke  helt  venlig  stemt,  da  han  her¬ 
efter  ønskede  Rabaten  for  1812  sat  til  2800  Rd.  ganske  som 
for  Aarene  1810  og  1811  og  omtrent  samtidig  androg  om  et 
Forskud  paa  2000  Rd.  Men  saa  vendte  Møller  sig  med  sine 
Ønsker  til  Kancelliet,  og  i  en  Skrivelse  af  26  Februar  1814 
henstillede  dette,  at  Direktionen  »i  alt  Fald  for  denne  Gang« 
tilstod  det  ønskede  Forskud,  medens  det  efterat  have  hørt 
Sundhedskollegiet  i  Skrivelse  af  26  Juli  1814  ganske  gik  imod 
ogsaa  for  1812  at  sætte  Rabaten  til  2800  Rd.  Den  for  dette 
Aar  gjældende  Taxt  var  Apotekerne  langt  gunstigere  end 
Taxterne  for  Aarene  1809-11,  men  paa  den  anden  Side  var 
den  dem  dog  endnu  ikke  saa  gunstig,  at  det  burde  bestem¬ 
mes,  at  Møller  skulde  betale  Rabat  efter  sin  bestalling.  Tax- 
ten  for  1812  gav  ham  tredobbelt  mod  Taxten  for  1806,  og 
derfor  maatte  han  betale  tre  Gange  2800  Rd.,  d.  v.  s.  8400  Rd. 
d.  C.  eller  1400  Rd.  N.V.,  for  hvilken  Afgjorelse  Kancelliet, 
hvis  Hospitalets  Direktion  og  Møller  kunde  slutte  sig  hertil, 
vilde  foranledige  kongelig  Resolution.  Møller  protesterede 
imidlertid  med  stor  Kraft,  men  helt  uden  Virkning,  Kancel¬ 
liet  fastholdt  i  en  ny  Skrivelse  sin  Afgjorelse,  for  hvilken  der 
dog  ikke  blev  indhentet  nogen  kongelig  Resolution. 

Af  Sagens  Dokumenter  er  det  interessant  at  se,  at  Profes¬ 
sor  F.  L.  Bang  i  Hospitalets  Direktion  stadig  stod  paa  Møl¬ 
lers  Side,  men  at  Etatsraad  Callisen  ligesaa  stadig  var  Møller 
gram.  Han  regnede  ud,  at  Møller  i  1810  burde  have  svaret 
10,200Rd.ogi  1811  12,874 Rd.,  tilsammen  altsaa  23,074  Rd., 
medens  han  var  sluppen  med  to  Gange  2800  Rd.  eller  i  All 
5,600  Rd.,  saaledes  at  Hospitalet  herved  havde  tabt  17,474 
Rd.,  hvad  der  var  gaaet  ud  over  dets  fattige  Syge,  Gratister¬ 
nes  Antal  var  blevet  indskrænket.  Møllers  »ubegrundede 
Prætention«  burde  efter  Callisens  Mening  forkastes,  og  Ra¬ 
baten  fra  hans  Bestalling  gjenindføres.  I  Sundhedskollegiet 
havde  der  ogsaa  været  delte  Meninger.  Her  stod  Professor 

F.  L.  Bang,  sammen  med  sin  Stifson  Professor  0.  H.  Mynster 

O  1/ 

paa  Møllers  Side,  men  Professor  J.  D.  Herholdt  var  gaaet  nok 
saa  stærkt  imod  ham  som  Callisen  i  Hospitalsdirektionen; 
han  vilde,  at  Møller  for  1812  skulde  erlægge  14,400  Rd.,  heri 
dog  medregnet  de  2000  Rd.,  Møller  gav  i  aarlig  Afgift,  og 
Kollegiets  Majoritet  fulgte  ham  uden  dog  derved  helt  at  faa 
Kancelliet  med  sig.  Der  kæmpedes,  kan  man  sige,  haardt  i 
Sagen;  et  Indlæg  fra  Professor  Mynster  er  paa  ikke  mindre 
end  ni  Foliosider. 

I  en  af  sine  mange  Skrivelser  havde  Møller  forøvrigt  brugt 
uvenlige  Ytringer  imod  og  derved  fornærmet  baade  Sund¬ 
hedskollegiet  og  Herholdt.  Han  vidste,  at  der  i  Kollegiet  var 
en  vis,  helt  uberettiget  Lvst  til  at  se  bort  fra  dets  farmacevti- 
ske  Medlemmer  og  til  ikke  at  ville  indbyde  dem  til  sine  Mø- 
der,  og  med  dette  for  Oje  havde  han  hos  Kancelliet  andraget 
om,  at  de  farmacevtiske  Medlemmer  maatte  være  med  ved 
Afgjorelsen,  naar  Sundhedskollegiet  afgav  sin  Erklæring  i 
hans  Sag,  i  hvilken  Anledning  Kollegiet  spydigt  udtalte,  at 
det  nok  selv  skulde  vide  at  styre  sine  egne  Anliggender.  De 
farmacevtiske  Assessorer  bleve  ikke  tagne  med,  hvad  A.  S. 
Ørsted  forøvrigt  betegnede  som  en  Fejl;  Sagen  ophørte  ikke 
med  at  være  farmacevtisk,  fordi  den  var  økonomisk.  Hvad 
dernæst  Herholdt  angaar,  havde  Møller  sagt,  at  han  troede 
at  kunne  spore  fejlagtige  Begreber  hos  ham  med  Hensyn  til 
den  foreliggende  Sag;  og  det  vovede  han  at  sige  overfor  den 
den  Gang  saa  udelt  h o j t  ansete,  dygtige  og  kundskabsrige 
Mand,  der  ogsaa  paa  Farmaciens  Omraade  stod  med  grun¬ 
dig  og  betydelig  Viden.  Han  var  en  af  de  Tre,  af  hvilke  Me- 
dicinal-Provideringskommissionen  havde  bestaaet,  ogi  Det 
skandinaviske  Litteraturselskabs  Skrifter  (1811)  havde  han 
skrevet  en  længere  Afhandling  »Et  Bidrag  til  Apotekerkun¬ 
stens  og  Medicinaltaxtens  Historie  i  de  danske  Stater«,  som 
rigtignok  ikke  mindst  havde  til  Formaal  at  vise,  at  Taxierne 

for  1809, 1 0  og  1 1  ikke  gik  Apotekerne  for  nær,  hvad  jo  ikke 
rimede  med  Møllers  Anskuelser. 

Det  var  sære  og  svære  Tider,  og  de  bleve  det  endnu  mere 
ved  de  fortvivlede  Pengeforhold.  Vi  have  mødt  dem  oven- 
for  ved  Kancelliets  Bestemmelse  i  1814  om,  at  Møller  for 
1812  skulde  svare  8400  Rd.  dansk  Gourant,  hvilket  Beløb 
sattes  lier  med  1400  Rbd.  Navneværdi,  hvad  der  er  i  Over- 
ensstemmelse  med  Forordningen  af  5  Januar  1813  om  For¬ 
andring  i  Landets  Pengevæsen,  denne  sørgelige  Forordning, 
der  slog  Danmarks  Bankerot  fast  og  i  Almindelighed  redu¬ 
cerede  G  Rd.  d.  C.  til  1  Rigsbankdaler.  Efter  dens  §  39  skulde 
imidlertid  Lejeafgifter  i  Henhold  til  Kontrakter  ældre  end 
September  1807  svares  fuldt  ud  med  100  Rbd.  for  100  Rd. 
d.  G.,  og  Hospitalet  fordrede  da  herefter  Møllers  Aarsafgift 
omsat  fra  Dansk  Gourant  til  Rigsbankpenge  Daler  for  Daler 
uden  noget  Afslag,  hvad  der  fremkaldte  en  lang  elegisk  Skri¬ 
velse  af  4  Maj  1813  fra  Møller.  Han  udviklede  i  den  indtræn¬ 
gende,  at  det  var  de  tidligere  herskende  gode  Apotekerfor¬ 
hold,  der  i  1805  havde  ladet  ham  indgaa  paa  de  i  hans  Be¬ 
stalling  fastsatte  hoje  Afgifter,  som  under  de  nu  saa  stærkt 
forandrede  Forhold  virkede  i  højeste  Grad  trykkende,  ja 
saa  trykkende,  at  Billighed  krævede  deres  Nedsættelse.  Da 
Direktionen  ikke  vilde  hans  og  hans  Families  Undergang, 
ikke  vilde,  at  Hospitalet  skulde  lukrere,  medens  han  og  hans, 
vemodsfulde  maatte  beklage  Tabet,  henstillede  han,  at  hans 
aarlige  Afgift  blev  væsentligt  nedsat  f.  Ex.  til  400  Rd.,  der 
var,  hvad  hans  Forgænger  Gronlund  havde  betalt.  Herpaa 
mente  Direktionen  dog  slet  ikke  at  kunne  indlade  sig,  men 
da  den  var  i  Tvivl  om,  hvorvidt  Afgiften  fremtidig  skulde 
betales  i  Rigsbankpenge  Sølv  eller  Navneværdi,  hvad  der 
under  de  stærkt  svingende  Kurser  havde  Betydning,  bragte 
den  dog  Sagen  ind  for  Kancelliet.  Den  Afgjorelse,  som  der- 
paa  kom,  slog  Rbd.  Sølv  fast,  samtidig  med  at  det  blev  ud- 


88 


FREDERIKS  HOSPITALS  APOTEKERE 


talt,  at  denne  paa  sin  Vis  knn  formelle  Afgjorelse  var  uden 
Forbindelse  med  Sporgsmaalet  om,  hvorvidt  Afgiften  kunde 
betragtes  som  trykkende;  i  saa  Henseende  udtalte  Kancel¬ 
liet  ingen  Mening;  men  troede  Apotekeren,  at  han  af  denne 
Grund  havde  Krav  paa  en  Nedsættelse,  maatte  han  bringe 
Sagen  for  Domstolene. 

Da  dette  var  meddelt  Moller,  kom  der  en  ny  lang  Skri¬ 
velse  fra  ham,  denne  Gang  ledsaget  af  et  til  Gunst  for  hans 
Opfattelse  stærkt  talende  Bilag  fra  to  Kolleger,  de  to  Asses¬ 
sorer  i  Sundhedskollegiet  Apotekerne  J.  P.  Pflugmacher  og 
J.  G.  Blau,  der  troligt  havde  staaet  ved  hans  Side  i  Rabat- 
sagen.  Der  opnaaedes  imidlertid  Intet  herved,  men  det  skal 
ikke  lades  uomtalt,  at  Stemningen  i  Direktionen  denne  Gang 
helt  var  imod  Møller.  Selv  Professor  F.  L.  Bang  vendte  sig 
fra  ham.  Han  viser  i  en  lang  skriftlig  Redegjorelse,  at  Dhrr. 
Ptlugmachers  og  Blaus  Beregninger  vare  aldeles  urigtige, 

O  O  O  O  O  O  J 

og  Etatsraad  Callisen  undlader  ikke  at  fremsætte  følgende 

o  O 

drastiske  Udtalelse:  »Jeg  har  alle  Tider  været  af  den  Mening, 
at  Møllers  Klager  ere  aldeles  ugrundede,  som  Hr.  Professor 
Bangs  Beregning  tydeligt  viser,  og  at  han  under  Tidernes 
nærværende  Calamitet  og  Hospitalets  synkende  Pengevæsen 
vil  blive  lige  saa  rig  som  hans  Formænd  og  det  i  en  kort  Tid, 
om  ikke  Direktionen  vaager  over  Hospitalets  upaatvivlelige 
Rettigheder«. 

Møller  fulgte  ikke  den  af  Kancelliet  anviste  Vej,  som  Di¬ 
rektionen  for  sit  Vedkommende  ogsaa  havde  peget  paa,  at 
gaa  til  Domstolene.  Han  søgte  —  forgjæves  —  at  faa  Direk¬ 
tionen  med  til  at  andrage  om  en  Kommissions  Nedsættelse, 
og  da  lian  omtrent  samtidig,  i  1814  søgte  den  om  et  Forskud 
paa  4000  Rd.,  fik  han  Afslag  under  Henvisning  til,  at  han 
stod  tilbage  med  Indleveringen  af  sine  Regninger,  at  han 
havde  ladet  de  ham  til  Erklæring  sendte  reviderede  Regnin- 
ger  for  1812  ligge  ubesvarede  med  Hensyn  til  de  gjorte  Ud- 

sættelser,  og  at  han  ikke  havde  betalt  sin  Afgift  for  1814. 
Forholdet  var  altsaa  slet  ikke  godt,  og  det  bedredes  ikke,  da 
Møller  troede  at  mærke,  at  Hospitalet  søgte  at  emancipere 
sig  fra  ham  ved  selv  at  dispensere  Medicin.  Professor  J.Cols- 
mann  rekvirerede  raa  Medicinalvarer  hos  ham,  som  han 
derpaa  lod  sine  Kandidater  videre  tilberede.  Det  førte  til,  al 
Mølleri  1818  stærkt  protesterede  herimod.  Det  var  et  Ind¬ 
greb  i  hans  Ret  til  at  levere  Hospitalets  Medikamenter.  Men 
Direktionen  vendte  det  døve  Øre  til;  vilde  Møller  ikke  le¬ 
vere  de  paagjældende  Varer,  vilde  de  blive  rekvirerede  fra 
et  andet  Apotek. 

Nu  syntes  det  at  kunne  komme  til  at  gjælde  den  Eneret, 
som  han  kraftigt  hævdede,  at  han  efter  sin  Bestalling  maatte 
have,  og  da  nu  ogsaa  Taxien  for  1818  igjen  beskar  Apoteker¬ 
nes  Fordele,  sendte  han  Kancelliet  en  ny  lang  Klage,  idet 
han  samtidig  mindede  om  nogle  tidligere  Klager,  han  havde 
indsendt,  men  som  han  endnu  ingen  Svar  havde  faaet  paa. 
Han  bad  om  en  billig  Afgjorelse  »af  den  nu  i  saa  lang  Tid 
henstaaende  mit  Helbred  og  Formue  ruinerende  Sag«,  der 
for  hans  Vedkommende  stadig  gik  ud  paa  Opnaaelsen  af  en 
nedsal  Rabat.  Hans  Andragender  af  1815  og  1817  vare  af 

o  o 

Kancelliet  tilsendte  den  i  1814  nedsatte  »Kommission,  der 
skulde  gjore  Forslag  til  Grundsætningerne  for  en  ny  Medi- 
cinal-Taxt«,  og  dér  laa  de.  Hans  nye  Klage  blev  tilsendt  Sund¬ 
hedskollegiet,  og  nu  viste  det  Mærkelige  sig,  at  Kollegiet  var 
Møller  venligt  stemt,  hvad  der,  som  vi  skulle  se,  ikke  und¬ 
lod  at  vække  forundret  Opmærksomhed  i  Kancelliet.  Under 
29  Maj  1819  indsendte  Kollegiet  en  udførlig  Betænkning, 
hvormed  som  Bilag  fulgte  en  Erklæring  fra  dets  farmacev- 
tiske  Assessorer,  og  i  Betænkningen  udtaltes,  at  Apotekernes 
Avance  efter  Taxten  for  1806  havde  været  162^2  pCt.,  og  at 
de  hqje  Rabatbestemmelser  i  Møllers  Bestalling  50,  40  og 

25  pCt.  eller  i  Gjennemsnit  38  V3  pCt.  maatte  betragtes  som 

12 

en  Følge  heraf;  efterTaxten  for  1818  var  Apotekernes  Avance 
kun  100  pCt.,  og  det  var  da  billigt,  at  Møllers  Gjennemsnits- 
rabat  3  8  73  pCt.  nu  i  Overensstemmelse  hermed  blev  nedsat 
til  23  pCt. 

Sagen  blev  derefter  tilsendt  Hospitalets  Direktion.  Her 
synes  den  imidlertid  at  skulle  møde  den  sædvanlige  Mod¬ 
stand,  Professor  C.  F.  Schumacher  voterede  skarpt  imod  den. 
Havde  Møller  tabt  Noget,  maatte  det  erindres,  hvormeget 
mere  Hospitalet  havde  tabt  i  de  sidste  tolv  Aar.  En  Apote¬ 
kers  Post  var  efter  Schumachers  Mening  en  af  de  lukrative- 
ste  Poster  i  Staten;  der  var  Exempler  nok  paa,  at  de  fleste 
Apotekere  her  i  Byen  havde  fra  Begyndelsen  været  fattige, 
men  en  føje  Tid  derefter  været  rige.  Det  tegnede  ikke  godt 
for  Møller,  saa  meget  mere  som  Direktionen  i  en  Skrivelse 
noget  for  havde  udtalt  sig  uvilligt  over,  at  Møller  »nu  i  over 
syv  Aar  har  trættet  saavel  det  kongelige  danske  Kancelli  som 
Direktionen  med  lignende  Foredrag«.  Men  der  laa  dog  For- 

o  o  o 

soning  i  Luften.  Direktionens  Formand  Overpræsident  Molt- 
ke  vilde  ikke  lade  det  blive  ved  den  skriftlige  Votering,  han 
vilde  have  Sagen  for  i  et  Møde,  og  i  dette,  der  blev  afholdt 
den  7  Juli  1819,  enedes  man  om  med  nogen  Begrænsning 

j  o  o  o 

at  følge  Sundhedskollegiet,  hvilket  tilskreves  Kancelliet  den 
17  s.  M. 

Efter  saa  megen  Enighed  med  Hensyn  til  at  vise  sig  ven¬ 
lig  mod  Møller  skulde  man  tro,  at  nu  naaede  han,  hvad  han 
saa  længe  og  saa  ivrigt  havde  tilstræbt.  Kancelliet  vilde  na¬ 
turligvis  følge  de  enige  Erklæringer  fra  Sundhedskollegium 
og  Hospitalsdirektion.  Men  kan  det  betegnes  som  uventet, 
at  disse  Institutioner  stillede  sig  venligt  overfor  Apoteker 
Møllers  Krav,  kommer  muligvis  nu  som  det  allermest  Uven¬ 
tede,  at  deres  enige  Indstillinger  ikke  bleve  fulgte.  Kancel¬ 
liet,  der  tidligere  havde  vist  sig  forstaaende  overfor  Møllers 
Klager,  svigtede  ham  nu.  En  kongelig  Besolulion  af  17  Maj 

1 820  bestemte  kun,  at  Rabaten  for  Liqvida  skulde  nedsættes 
fra  50  til  40  pCt.  Det  blev  det  Hele,  og  dette  Resultat  synes  i 
boj  Grad  at  have  alarmeret  Møller.  Atter  og  atter  havde  han 
lige  lil  det  Sidste  sendt  Skrivelse  paa  Skrivelse  til  Kancelliet, 
den  1  Februar,  den  1 1  Marts  og  den  25  Marts,  og  i  sin  Skrivelse 
af  11  Marts  havde  han  endda  fremsat  en  underdanig  Bon 
om  at  han,  forinden  Sagen  forelagdes  Hans  Majestæt,  maatte 
blive  underrettet  om  Kancellikollegiets  Indstilling,  hvad  der 
efter  hans  Mening  var  »analogt  med  den  Fremgangsmaade, 
det  hoje  Kollegium  i  en  lignende  Sag  fulgte  imod  mig  for 
Aarene  1810-11  og  1812«,  da  han  jo  ellers  kunde  blive  nød¬ 
saget  til  atter  at  maatte  ulejlige  det  med  uye  Ansøgninger! 
Kancelliet  maatte  erindre,  at  det  var  hans  Velfærd,  det  drej¬ 
ede  sig  om. 

Han  havde  altsaa  fra  sin  Side  gjort  All,  mente  han,  og  saa 
kom  det  helt  uventede  Resultat.  Hvad  kunde  dog  Grunden 
være?  Han  søgte  Kancelliets  Præsident  Hs.  Excellence  Ge- 
hejmestatsminister  F.  J.  Kaas  ligesom  flere  af  det  hoje  Kan¬ 
cellis  Deputerede,  og  efter  hos  dem  at  have  hørt  Forskjelligt 
affattede  han  et  nyt  langt  Andragende  til  Kongen.  Det  er  af 
26  November  1820,  og  i  det  bruger  han  helt  igjennem  stærke 
Udtryk.  Han  havde  stadig  haabet  »paa  en  lykkelig  Ende  paa 
denne  for  mig  saa  vigtige  Sag  og  derved  tillige  paa  den  na¬ 
gende  Ængstelse,  Uvisheden  i  min  Stilling  naturligen  maatte 
opvække  hos  mig  som  Fader  og  Forsorger  af  en  talrig  Fa¬ 
milie«.  Ja  han  siger  videre,  at  opnaar  han  ikke  den  ønskede 
almindelige  Nedsættelse,  »saa  er  jeg  aldeles  ødelagt,  altsaa 
sat  ud  af  Stand  til  at  soutenere  mig  i,  og  med  en  Familie  af 
Kone  og  otte  Born  tvungen  til  at  forlade  en  Levevej,  hvori 
jeg  for  femten  Aar  siden  indtraadte  med  rimeligt  Haab  om 
tarveligt  Udkomme«.  Men  ved  Siden  heraf  gaar  der  endnu 
en  anden  Strom  i  Andragendet.  Han  er  bleven  forurettet; 

han  har  ikke  faaet,  hvad  der  tilkom  ham  som  hans  Ret.  For- 

mindskede  Fordele  efter  Medicinaltaxten  maatte  medføre 
en  forholdsvis  Formindskelse  i  den  oprindeligt  bestemte 
Rabat,  og  han  var  efter  den  kongelige  Resolution  af  22  De¬ 
cember  1812  ikke  mere  pligtig  at  tilsvare  denne  Rabat,  for 
det  for  hvert  Aar  var  blevet  bestemt,  hvorvidt  og  da  hvilken 
Nedsættelse  der  burde  finde  Sted.  Ja  han  mener  det  endda 
rigtigt  at  gjore  opmærksom  paa,  at  han  Intet  havde  kjendt 
til  den  Indstilling  fra  Kancelliet,  der  var  gaaet  forud  for  den 
sidste  kongelige  Resolution  af  17  Maj  1820,  »hvilken  Ind¬ 
stilling  Kancelliet  ikke,  uagtet  jeg  anholdt  derom  og  det  al¬ 
tid  [!]  tilforn  var  sket,  gjorde  mig  bekjendt  med,  forinden 
den  blev  forelagt  Deres  Majestæt«. 

I  Henhold  til  hvad  han  saaledes  fremførte,  andrager  han 
underdanigst  om,  at  den  sidst  nævnte  Resolution  maatte 
blive  forandret  saaledes,  at  han  opnaaede  følgende  tre  Ting, 
at  Hospitalets  Direktion  tilbagebetalte  ham,  hvad  han  efter 
Kancelliets  bestemmelse  havde  maattet  rabattere  for  meget 
for  1812,  nemlig  4200  Rd.  d.  G.  eller  700  Rbd.  Sedler,  idet 
Taxien  for  det  nævnte  Aar  ikke  havde  givet  ham  3  Gange 
saa  stor  Fordel  som  i  1806  men  kun  1 72  Gang,  at  Sundheds¬ 
kollegiets  og  Hospitalsdirektionens  enige  Forslag  i  deres 
Skrivelser  af  29  Maj  og  17  Juli  1819  gjennemførtes,  saaledes 
at  han  fremtidig  kom  til  at  svare  en  ensartet  Rabat,  der  re¬ 
guleredes  efter  den  Avance,  hvert  Aars  Taxt  gav  Apotekerne, 
ganske  i  Forhold  til  de  for  1806  gjældende  Tal,  da  Avancen 
var  162^2  pCt.  og  Rabaten  3873  pCt.,  samt  endelig  at  denne 
Ordning  fik  tilbagevirkende  Kraft  fra  og  med  1813. 

Det  er  store  Fordringer,  Møller  stiller.  Hans  Andragende 
maa  i  det  Hele  betegnes  som  hojt  Spil,  men  desuagtet  har 
det  sikkert  været  ganske  imod  hans  Forventning,  at  Spillet 
gik  ham  imod.  Forundret  over  Sundhedskollegiets  uven¬ 
tede  Indstilling  havde  Etatsraad  A.  S.  Ørsted  som  Deputeret 
i  Kancelliet  allerede  i  1819  taget  Sagen  op  til  Undersøgelse, 

o«'  lians  Resultat  blev,  at  Forholdene  i  1818  langtfra  vare 
saa  forskjellige  fra  Forholdene  i  1806,  som  Kollegiet  antog; 
Apotekernes  Avance  i  1806  havde  næppe  været  1627a  men 
kun  1 28 4/7  pCt.  Herefter  havde  han  foranlediget  Sagen  sendt 
tilbage  til  Sundhedskollegiet,  men  da  der  ikke  herved  op- 
naaedes  storre  Klarhed,  var  Kancelliets  Forestilling  til  Kon¬ 
gen  hleven  affattet  i  Overensstemmelse  med  Ørsteds  Syn  paa 
Forholdene.  Efter  streng  Ret  var  Møller  pligtig  til  at  betale 
Hospitalet  den  Rabat,  der  var  bestemt  i  lians  Restalling,  men 
Rillighed  kunde  nok  tale  for  nogen  Moderation,  skjondt  Møl¬ 
lers  Stilling  dog  slet  ikke  var  saa  daarlig,  hvad  der  nærmere 
paavistes.  Det  vilde  derfor  næppe  være  rigtigt  at  gaa  ind  paa 
Sundhedskollegiets  Forslag,  saa  meget  mere  som  det  paa 
forskjellig  Maade  ikke  kunde  staa  Prøve.  Ved  en  Række  Ex- 
empler  vises  det  derpaa,  at  Tidens  Avance  paa  Composita 
ikke  var  væsentlig  ringere  end  i  1806,  medens  det  Samme 
ikke  kunde  siges  om  Avancen  paa  alle  Liqvida,  og  saa  endte 
Forestillingen  med  et  Forslag  om,  at  Rabaten  paa  disse  sidste 
Medikamenter  skulde  nedsættes  fra  50  til  40  pCt.,  saaledes 
som  det  ogsaa  blev  kongelig  stadfæstet.  Der  er  ikke  her  Tale 
om  nogen  Uvilje  mod  Møller,  tværtimod,  Forestillingen  hen¬ 
stillede  desuden  ganske,  om  Majestæten  i  Overensstemmelse 
med  Hospitalsdirektionen  yderligere  skulde  ville  vise  ham 
nogen  Naade.  Den  kongelige  Resolution  saa  dog  helt  bort 
herfra  og  blev  staaende  ved  Nedsættelsen  af  Rabaten  paa 
Liqvida. 

Saa  kom  imidlertid  Møllers  store  Skrivelse  af  26  Novem¬ 
ber  1820,  og  den  forandrede  hele  Stillingen.  Den  første  Vo¬ 
terende  i  Kancelliet  Konferensraad  P.  J.  Monrad  er  tilbøje¬ 
lig  til  at  komme  Møller  imøde,  idet  han  dog  henstiller,  om 
Sundhedskollegiet  ikke  burde  høres,  men  saa  kommer  Etats- 
raad  Ørsted,  og  nu  er  han  ikke  mildt  stemt,  han  er  nærmest 
forarget:  »Moller  klager  paa  den  mest  uforskammede  Maade 

over  Forurettelse,  hvor  der  er  vederfaret  ham  Naade,  og  yt¬ 
rer  sig,  som  om  han  ved  Proces  kunde  indtale  et  Afslag  [d.  e. 
en  Nedsættelse],  hvortil  han  var  indstillet  af  Sundhedskolle¬ 
giet,  der  nu  er  blevet  den  kyndige  Avtoritet,  fordi  det  træt  af 
at  undersøge  omsider  har  taget  det  bekvemme  Parti  at  tro 
Apotekerne  paa  deres  Ord,  om  det  endog  modsiger  Alt,  hvad 
disse  forhen,  da  Omstændighederne  gav  deres  Interesse  en 
anden  Vending,  have  sagt;  forhen  angreb  Moller  denne  Av¬ 
toritet  paa  den  mest  uforskammede  Maade«.  Paany  at  hore 
Sundhedskollegiet  var  til  ingen  Nytte;  der  var  intet  Nyt  i 
Møllers  Skrivelse,  og  Kollegiet  syntes  jo  desuden  at  være 
blevet  baade  »fojeligt  og  lettroende«,  overfor  hvad  Apote¬ 
kerne  berettede.  Nu  var  det  som  sagt  Kancelliet,  Møller  an¬ 
greb,  det  Kancelli,  »som  ved  flere  Lejligheder  havde  beslut¬ 
tet  Apotekerne  mod  Sundhedskollegiets  overdrevne  Stræ¬ 
ben  efter  at  indskrænke  deres  Fortjeneste«,  hvad  det  ogsaa 
havde  gjort  ved  sin  Afgjorelse  i  1814  af  Møllers  Rabat  for 
Aaret  1812,  men  selv  denne  Afgjorelse  var  i  hans  Øjne  »vil- 
kaarlig«,  og  »med  den  Møller  egne  Uforskammethed«  tor 
han  endnu  klage  over,  »at  man  ikke,  forend  man  frembar 
Indstillingen  [af  1820]  for  Kongen,  har  meddelt  ham  den«, 
osv.  osv.  Under  disse  Forhold  henstiller  Ørsted  til  sine  Kol¬ 
leger.  om  man  anstændigvis  mere  kan  indstille  ham  til  no- 
gen  ny  kongelig  Naade,  »da  man  kan  forudse,  at  han  isteden- 
for  med  al  Taknemlighed  at  erkjende  samme  vil  skrige  der¬ 
over  som  en  Uret,  naar  han  ikke  i  alle  Maader  faar,  hvad 
han  forlanger«.  Han  kunde  muligvis  godt  trænge  til  en  kon¬ 
gelig  Naade,  men  man  kunde  først  hjælpe  ham  til  en  saadan, 
naar  han  enten  skriftligt  havde  erkjendt,  at  han  ingen  Ret 
havde  at  støtte  sine  Krav  paa,  eller  en  Dom  havde  belært 
ham  herom. 

Hvad  Ørsted  saaledes  skrev,  tiltraadtes  af  de  øvrige  De¬ 
puterede  Etatsraaderne  C.  F.  Rerner,  Andreas  Aagesen  og 

C.  L.  Lassen,  Konferensraad  C.  M.  Tb.  Cold  og  Kancelliets 
Præsident  Kaas.  Den  derpaa  udfærdigede  Forestilling  gjor 
gjentagende  Bemærkning  om  den  Tone,  der  gaar  igjennem 
Møllers  Ansøgning,  og  ender  med,  at  da  han  paaberaaber 
sig  en  Ret  til  den  Nedsættelse,  han  attraar,  og  antager,  at 
han  ved  Domstolene  vilde  blive  kjendt  berettiget  til  den, 
samt  tror  sig  forurettet  ved  de  Resolutioner,  der  have  til- 
staaet  ham  Eftergivelser,  »saa  kan  Deres  Majestæt  ingen¬ 
lunde  indlade  Dem  paa  forom  meldte  Ansøgning  eller  de 
flere  Ansøgninger,  han  om  denne  Gjenstand  maatte  indgive, 
men  det  maa  overlades  til  ham,  om  han  vil  se  sin  foregivne 
Ret  til  ovenmeldte  Nedsættelse  paakjendt  ved  Domstolene«. 
I  Henhold  hertil  resolverede  Kongen  den  31  Marts  1821,  at 
den  af  Apoteker  Møller  ansøgte  Forandring  af  de  i  Vore  aller- 
naadigste  Resolutioner  indeholdte  Bestemmelser  ikke  bevil- 
ges,  hvorimod  det  skal  være  Suplikanten  uform ent  for  Dom¬ 
stolene  at  indtale  sin  foregivne  Ret,  uden  at  bemeldte  Vore 
Resolutioner  i  saa  Henseende  skulle  være  ham  til  Hinder. 

Saa  stærkt  som  ingensinde  for  var  det  nu  betvdet  Møller, 
al  den  Vej,  han  havde  at  gaa,  var  Domstolenes.  Det  gjorde 
han  imidlertid  ikke.  Han  gik  til  det  juridiske  Fakultet  med 
Anmodning  om  et  Responsum  til  Oplysning  om  Rabat- 
sporgsmaalets  juridiske  Beskaffenhed,  og  Nej  synes  han  ikke 
at  have  faaet  paa  sin  Anmodning.  Men  Sygdom  og  Optaget¬ 
hed  af  andre  Forretninger  hindrede,  som  han  senere  en 
Gang  oplyser,  de  paag  jældende  Professorer  i  at  efterkomme 
hans  Ønske.  Han  fik  intet  Responsum,  og  det  Ene  med  det 
Andet  har  muligvis  gjort  hans  Sind  pirreligt.  Da  Hospitalets 
Tyfuspatienter  paa  denne  Tid  overflyttedes  til  de  Sygestuer, 
der  vendte  ud  imod  Apotekets  Gaard,  betragtede  han  dette 
som  noget  overfor  ham  og  hans  Familie  Farligt,  ja  næsten 
som  en  imod  ham  rettet  fjendtlig  Handling,  og  da  han  Intet 
opnaaede  ad  Forhandlingens  Vej,  som  han  forsøgte,  beslut- 

tede  han  paa  en  anden  og  hell  forunderlig  Maade  at  søge  Pa¬ 
tienterne  fordrevne.  En  Dag  i  Oktober  1821  lod  han  uden- 
for  de  paagjældende  Sygestuers  vistnok  aabentstaaende  Vin¬ 
duer  foretage  Præparationer,  der  fremkaldte  en  stærk  Svovl¬ 
stank,  samtidigt  med  at  han  lod  en  Del  Born,  sine  egne  og 
deres  Kammerater,  bevæbnede  med  Piber  ogTrom mer  gjore 
et  øredøvende  Spektakel  i  Gaarden. 

Dette  skulde  han  dog  hellere  have  undladt.  Dagen  efter 
blev  han  stævnet  for  den  medicinske  Direktion,  som  han 
dog  var  i  hoj  Grad  kjæphoj  overfor.  Han  skyldte  Ingen  Regn¬ 
skab  for,  hvad  han  brugte  sin  Gaard  til.  Dette  var  dog  en 
ganske  uholdbar  Paastand.  Sagen  bragtes  ind  for  den  sam- 
lede  Direktion,  og  da  han  for  den  skriftligt  havde  maattet 
erkjende,  at  han  havde  fejlet,  vedtoges  det,  at  Direktionen 
for  denne  Gang  vilde  tilgive  ham,  i  Forventning  om  at  han 
som  en  af  Hospitalets  Betjente  ifølge  sin  Bestalling  og  Hospi¬ 
talets  Fundats  vilde  være  Direktionen  hørig  og  lydig,  efter¬ 
komme  enhver  Befaling  fra  den  og  in  specie  hverken  tillade 
sine  Born  at  stoje  i  Gaarden  eller  sine  Folk  at  præparere  Me¬ 
dicin  i  den.  Det  har  sikkert  været  en  bedsk  Mundfuld  for 
ham,  saa  meget  mere  som  Bestemmelsen  krævedes  absolut 
overholdt.  Da  han  en  Gang  i  1822  ansøgte  om  at  maatte  præ¬ 
parere  visse  Medikamenter  i  Gaarden,  lød  Svaret,  at  det  blev 
ved  Resolutionen  af  31  Oktober  1821. 

Og  det  var  ikke  det  eneste  Afslag,  han  fik  i  1822.  Da  han 
ønskede  en  Tinhat  paa  en  Destillermaskine  repareret,  fik 
han  at  vide,  at  han  selv  skulde  vedligeholde  sit  Inventarium, 
og  da  det  derefter  drejede  sig  om  en  Opmaling  af  Navnene 
paa  Apotekets  Skuffer,  vilde  Direktionen  kun  deltage  i  Op¬ 
malingen  i  selve  Apoteket,  ikke  i  Materialkamrene.  I  1823 
gjaldt  det  de  Ruder,  som  Gadedrenge  eller  fulde  Folk  slog 
itu;  med  dem  vilde  Direktionen  slet  Intet  have  at  gjore.  Saa 
kom  Sporgsmaalet  om  en  ham  paalagt  Fattigskat.  Den  pro- 

testerede  han  imod,  da  hans  Bestalling  kun  talte  om  Areal¬ 
skat;  men  hverken  hos  Direktionen  eller  Kancelliet  fik  han 
her  Medhold,  han  henvistes  til  at  bringe  Sporgsmaalet  for 
Domstolene.  Og  i  samme  Aar  mener  Møller  endelig  at  maatle 

O  o 

protestere  imod  at  skulle  kvittere  de  Regninger,  han  tik  be¬ 
talt,  naar  han  ikke  samtidig  fik  sine  Forskudskvitteringer 
udleverede,  han  ønskede  ikke,  at  en  Dobbel-Ivvittering  fra 


Apotekergaarden. 


hans  Side  skulde  kunne  komme  ham  til  Skade.  Denne  Sag 
blev  dog  efter  nogen  Tids  Forløb  ordnet  til  hans  Tilfredshed. 
Men  saa  kom  Aaret  1824  med  dets  store  Sammenstød,  der 
fik  vidt  rækkende  Følger. 

Hospitalets  Revisorpost  beklædtes  snart  af  den  Ene,  snart 
af  den  Anden;  der  var  en  stadig  Skiften.  Ovenfor  er  der 
nævnt  to  Revisorer;  der  kunde  have  været  nævnt  flere,  og 
da  Posten  i  December  1822  blev  ledig  ved,  at  den  72aarige 
Assessor  pharmaciæ,  den  tidligere  Rudkjøbing-  og  Sorø- 
Apoteker  S.  C.  Ørsted  døde,  gik  den  over  til  en  Cand.  med. 
Beeh,  der  snart  efter  afløstes  af  Cand.  med.  J.  L.  Drejer.  Dette 

13 

hastige  Skifte  bragte,  som  naturligt  er,  Forstyrrelse  i  Revi- 
sionen,  og  i  Direktionens  Mode  den  7  Januar  1824  foreligger 
der  en  Klage  fra  Møller  over,  at  han  siden  Ørsteds  Død  Intet 
havde  hørt  fra  Revisionen.  Der  vedtoges  et  Paalæg  til  Revi- 
sor  om  at  fremme  Arbejdet,  men  Paalæget  var  ganske  sik¬ 
kert  overflødigt.  Drejer  synes  at  have  været  en  energisk 
Mand,  og  han  var  i  fuld  Gang  med  al  omskrive  og  omtaxere 
Møllers  Regninger  for  Avgust  1822;  en  saadan  Omarbejdelse 
var  nemlig  efter  hans  Mening  nødvendig  overfor  en  ønske¬ 
lig  Lettelse  i  det  hojst  besværlige  Revisionsarbejde.  De  ens¬ 
artede  Medikamenter  burde  saaledes  saa  vidt  muligt  stilles 
sammen  og  Rabaten  tilsidst  fradrages  Endesummerne  i  de 
forskjellige  Rækker  osv.  Han  forelagde  sit  Forslag  for  den 
medicinske  Direktion,  der  igjen  bragte  det  for  den  samlede 
Direktion  med  det  Resultat,  at  der  under  4  Februar  1824 
biev  tilskrevet  Møller,  at  hans  Regninger  fra  Aarets  Begyn¬ 
delse  skulde  affattes  efter  Forslaget.  En  fra  Hospitalets  første 
Tid  bestaaende  Ordning  skulde  altsaa  forandres,  og  Drejer 
opnaaede  skjondt  under  Modstand  desuden,  al  den  aarlige 
Revisorion  forliojedes  fra  100  til  200  Rd.  Som  Etatsraad 
Brandis  senere  oplyste,  var  Drejer  i  sit  Revisionsarbejde 
bleven  støttet  af  ham  samt  af  Vajsenhusapotekeren  Groth. 

Den  vedtagne  Reform  var  imidlertid  slet  ikke  efter  Møl- 
lers  Høved.  Han  svarede  Direktionen,  at  han  ikke  saa  sig  i 
Stand  til  at  gaa  ind  paa  den.  Gjorde  han  det,  kom  han  bl.  A. 
til  at  svare  Rabat  af  taxa  laborum,  og  det  var  han  ikke  plig¬ 
tig  til.  Han  vilde  imidlertid  gjærne  gjore  Sit  til,  at  Revisionen 
kunde  lettes,  og  foreslog  i  den  Anledning,  at  en  af  ham  ud¬ 
regnet  Taxt  af  Direktionen  blev  avloriseret  som  fast  Regel 
for  ham  og  Revisor,  samt  al  en  bestemt,  for  alle  Medika¬ 
menter  lige  Rabat  —  han  pegede  paa  23  pCt.  —  blev  indført; 
skete  det,  vilde  han  gaa  ind  paa  fremtidig  at  give  Rabat  og- 
saa  af  taxa  laborum.  Men  Direktionen  stod  fast  paa  Sil,  hvad 

der  gav  Anledning  lil  gjentagne  Skriverier,  saa  meget  mere 
som  der  tonede  andre  Tvistepunkter  frem.  Møller  fik  ved  en 
Udbetaling  i  Juni  Termin  1824  fradraget  Fattigskat  for  næ¬ 
sten  fem  Aar  med  i  All  376  Rbd.  7  p,  og  ved  Etatsraad  Bran¬ 
dis'  Ihærdighed  blevSporgsmaalet  om  en  egen  Dispensering  i 
Hospitalet  draget  saa  stærkt  frem,  at  det  i  Direktionens  Møde 
den  23  Februar  1825  kunde  blive  vedtaget,  at  en  medicinsk 
Kandidat  skulde  ansættes  som  Dispensator  med  fri  Bolig  og 
200  Bd.  i  aarlig  Lon.  Beslutningen  blev  dog  næppe  gjennem- 
ført.  Dispenseringen  blev  paalagt  Hospitalets  Kandidater, 

der  var  otte  - 


der  i  den  Anledning 

O 


sidst  i  1826  ansøgte 


om  et  Tillæg  til  deres  Gage.  De  fik  imidlertid  hver  kun  et 
Gratiale  paa  20  Rd.  med  Meddelelse  om,  at  det  kun  skete 
denne  Gang.  Direktionen  vilde  ikke  fremtidig  indlade  sig 

o  o  o 


paa  slige  Ansøgninger. 

Der  var  Sprængstof  i  Luften.  Det  trak  aabenbart  sammen 
til  en  Explosion.  I  Direktionens  Møde  den  7  September  1825 
kom  det  frem,  at  Møller  stadig  affattede  sine  Regninger  som 
hidtil,  og  at  han  havde  ladet  de  Drejerske  Udsættelser  al¬ 
deles  ubesvarede,  det  ham  tilstillede  af  Drejer  omarbejdede 
Regningskomplex  havde  han  sendt  uaabnet  tilbage,  som  om 
det  slet  ikke  vedkom  ham.  1  den  Anledning  fik  han  en  skarp 
Skrivelse  om,  at  hvis  han  ikke  efterkom  Direktionens  Be¬ 
stemmelse,  vilde  hans  Regninger  herefter  hverken  helt  eller 
forskudsvis  blive  betalte,  hvortil  Møller  svarede,  at  han  i  saa 
Fald  maatte  søge  sin  Ret  ved  Lovene.  I  saa  Henseende  kom 
Direktionen  ham  forøvrigt  i  Forkjøbet.  I  Begyndelsen  af 
1826  lod  den  ham  indkalde  for  Forligskommissionen  til  Be- 
taling  af  sin  Aarsafgift  og  nogle  skyldige  Renter,  hvad  der 
lod  Møller  reagere  paa  en  Maade,  der  stærkt  minder  om  hans 
Optræden  den  15  Oktober  1821.  Da  Dagrenovationsvognen 
en  Dag  i  Februar  1826  var  kjørt  ind  i  den  smalle  kirurgiske 
Baggaard  og  var  bleven  fuldt  læsset  dér,  hindrede  han,  at 

den  som  sædvanligt  kunde  komme  til  at  vende  i  Apotekets 
Gaard,  ved  at  aflaase  Porten  ind  til  den*.  Hestene  maatte 
spændes  fra  og  Vognen  derpaa  med  stort  Besvær  vendes; 
der  maatte  sex  Mand  dertil.  Hospitalets  Inspektor  tilbod  her¬ 
efter  al  ønskelig  Garanti  for,  at  ingen  Uorden  skulde  ske  ved 
Vognens  ugentlige  Indkjørsel  i  Gaarden,  men  Moller  sva¬ 
rede  kort,  at  han  ingen  uvedkommende  Kjørsel  vilde  have  i 
sin  Gaard.  Saa  lod  Inspektoren  Porten  aabne  ved  en  Hoved- 
nogle,  og  da  Moller  derpaa  lod  den  stænge,  som  var  den  Ind¬ 
gangen  til  en  Fæstning,  tilkaldtes  Fogeden,  men  ham  mødte 
Møller  med  saadanne  Exceptioner,  at  Porten  i  alt  Fald  fore¬ 
løbigt  forblev  lukket,  og  derefter  lagde  han  paa  sin  Side  og- 
saa  Sag  an  mod  Direktionen,  dog  ikke  om  Rabatsporgs- 
maalet.  Han  krævede  alt  det  udbetalt,  som  han  mente  at 
have  tilgode  hos  den,  herunder  ogsaa  Tilbagebetaling  af  den 
Fattigskat,  der  var  bleven  ham  afkortet. 

Trods  alt  dette  virkede  Møller  stadig  som  Hospitalets  Apo¬ 
teker,  men  saa  fremkaldte  en  Visitats  paa  Apoteket  den  13 
Oktober  1826  en  muligvis  ikke  uventet  Katastrofe.  Visitatsen 
var  berammet  af  Stadsfvsikus  i  Kjøbenhavn  Professor  An¬ 
dreas  Lund,  og  tilstede  ved  den  vare  foruden  Professoren  Ho- 
spitalets  Overlæger  Professorerne  O.  L.  Bang  og  C.  G.  Wit- 
husen  samt  Lægerne  Professor  J.  D.  Herholdt  og  Professor 
C.  M.  Lunding,  men  af  Hospitalets  Direktion  var  Ingen  til¬ 
stede.  Moller  havde,  som  det  oplystes,  denne  Gang  imod  Skik 
og  Brug  undladt  at  underrette  den.  Ved  Visitatsen  bemærke- 
des  det  bl.  A.,  at  Apotekets  Forraad  af  Radix  valerianæ  syl- 
vestris  (Skov-Baldrianrod)  var  altfor  ringe,  men  hertil  sva¬ 
rede  Moller,  at  Radix  valerianæ  majoris  var  kraftigere,  af  den 
var  der  Forraad,  og  den  havde  han  i  flere  Aar  stedse  brugt, 
selv  naar  Radix  sylvestris  var  ordineret.  Men  det  skulde  han 

*  Den  smalle  Gaard  ses  paa  Planen  ovfr.  S.  13  længst  tilhojre;  Porten  er 
ikke  gjengiven  paa  Planen. 

ikke  have  sagt,  en  Apoteker  maa  selvfølgelig  ikke  paa  egen 
Haand  forandre  en  Ordination.  Fra  Fysikus  Lund  modtog 
han  nogle  Dage  efter  en  skriftlig  Advarsel  i  den  Anledning, 
og  de  tilstedeværende  Overlæger  indberettede  det  Skete  til 
Direktionen,  i  hvis  Møde  den  26  November  det  derpaa,  da 
man  ikke  mente  længere  at  kunne  betro  ham  Tillavningen 
af  Hospitalets  Medicin,  blev  vedtaget  at  suspendere  ham  som 
Hospitalets  Apoteker  samt  at  indberette  Sagen  til  Kancelliet 
med  Begjæring  om,  at  han  maatte  blive  j  usti  tiel  t  tiltalt  til  sin 
Bestallings  Forbrydelse.  I  Forbindelse  hermed  vedtoges  det 
ogsaa,  at  Hospitalets  Medicin  nu  skulde  tages  fra  Vajsenhus- 
apoteket  efter  nærmere  Aftale  med  dets  Indehaver  Kancelli- 
raad  J.  P.  Groth. 

Den  medicinske  Del  af  Direktionen  var  ved  denne  Lejlig¬ 
hed  særlig  virksom.  Der  foreligger  en  lang,  paa  Tysk  affattet 
Udtalelse  fra  Etatsraad  Brandis  om,  hvorledes  Møller  »seit 
Jahren  durch  unabånderlichen  Trotz  auf  seine  vermeinten 
Bechte  und  Pseudogelehrtsamkeit  die  Ordnung  des  Hospi¬ 
talsgestort  hat«.  Han  gjennemgaar  hele  Møllers  fra  det  Fore- 
gaaende  kjendte  Synderegister  som  Bevis  paa  hans  Ulydig¬ 
hed,  Uforskammethed,  Frækhed,  Pukken  paa  indbildte  Bet- 
tigheder  samt  uretmæssige  Fordelssøgen,  og  ender  med  en 
Indstilling  om,  at  Apoteket  burde  lukkes  for  ham.  Og  under 
dette  skarpe  Indlæg  har  den  medicinske  Direktions  to  andre 
Medlemmer,  Professorerne  C.  F.  Schumacher  og  J.  Colsmann 
skrevet:  »I  et  og  alt  fuldkommen  enig  med  Hr.  Etatsraad 
Brandis«.  Inden  herefter  gaas  videre,  skal  det  med  Hensyn 
til  den  ovenfor  nævnte  uretmæssige  Fordelssøgen  oplyses, 
at  Brandis  i  sit  Anklageskrift  paastaar,  at  Møller  »nicht  in 
einzelnen  Fallen  durch  Irthum  sondern  ununterbrochen . . . 
sich  mehrere  tausend  Beichsbankthaler  zu  viel  berechnet 
hat«,  og  han  støtter  dette  paa,  at  Devisionen  for  1822  har 
oplyst,  at  han  i  September  har  beregnet  sig  340  Bbd.  2  $  13  P 

for  meget,  i  Oktober  164  Rbd.  7  P,  i  November  257  Rbd.  1  $ 
11  P  og  i  December  307  Rbd.  5  $  10  P,  eller  i  fire  Maaneder 
tilsammen  1069  Rbd.  4  $  9  Pfor  meget.  At  disseTal  dog  næppe 
kunne  være  helt  rigtige,  fremgaar  formentlig  deraf,  at  de  ikke 

0  0  7  o  o 

svnes  senere  at  være  benvttede  i  Sagen. 

Revisionen  gjorde  mange  Udsættelser  ved  Mollers  Reg¬ 
ninger  —  altfor  mange  —  men  Tallene  bleve  dog  ikke  saa 
svimlende  som  de  ovenfor  nævnte,  for  April,  Maj  og  Juni 
1823  er  der  kun  en  Udsættelsessum  paa  i  Alt  370  Rd.,  og 
Moller  synes  da  ogsaa  at  have  taget  Sagen  med  forholdsvis 
Ro.  Strax  da  Suspenderingen  var  bleven  meddelt  ham,  til¬ 
skrev  han  Direktionen  med  Anmodning  om  at  maatte  faa 
Grundene  til  denne  uventede  Optræden  imod  ham  skriftligt 
meddelte,  et  Brev,  han  slet  intet  Svar  fik  paa,  og  til  Kancel¬ 
liet  skrev  han  om  endelig  Intet  at  foretage;  han  haabede 
sikkert,  at  Sagen  kunde  ordnes  i  Mindelighed,  hvad  der  fuld¬ 
stændigt  faldt  sammen  med,  hvad  Kancelliet  helst  saa.  Af  de 
til  Sagen  hørende  Voteringer  fremgaar  det  nemlig,  at  Direk- 
tionens  Meddelelse  om,  at  den  paa  egen  Haand  havde  sus¬ 
penderet  Møller,  kom  Kancelliet  ret  overraskende.  Naar 
han  var  suspenderet  som  Hospitalsapoteker,  skulde  han  saa 
ikke  ogsaa  suspenderes  som  Stadsapoteker?  Vilde  det  ikke 
være  nødvendigt  at  lade  tage  Forhør  over  ham  for  at  faa  det 
klart  oplyst,  hvilke  Misligheder  han  havde  gjort  sig  skyl¬ 
dig  i?  Hans  Optræden  var  uheldig,  ja  mere  end  uheldig,  den 
var  utilbørlig,  men  Etatsraad  Brandis’  Klagepunkter  syntes 
ikke  at  kunne  begrunde  justitiel  Indskriden.  Direktionens 
Optræden  maatte  sikkert  nærmest  betragtes  som  en  Over¬ 
ilelse,  der  maaske  kunde  medføre  et  kjedeligt  Skadeserstat- 
nings-Søgsmaal  imod  den  fra  Møllers  Side.  Kancelliet  udbad 
sig  Direktionens  Erklæring  over  det  fra  Møller  modtagne 
Brev  om,  at  Sagen  forhaabentlig  kunde  ordnes  i  Mindelig¬ 
hed;  det  saa  gjærne,  at  denne  Vej  forsøgtes. 

I  den  Anledning  delegerede  Direktionen  tre  af  sine  Med- 
lemmer  til  at  konferere  med  Møller,  Etatsraad  Brandis,  Pro¬ 
fessor  Schumacher  og  Overavditør  Mundt.  Men  delte  førte 
ikke  til  noget,  saaledes  som  det  fremgaar  af  en  lang  Skrivelse 
af  28  December  fra  Direktionen  til  Kancelliet.  I  den  rekapi¬ 
tuleredes  først  hele  Sagen,  og  til  de  tidligere  fremsatte  Klage- 
punkter  føjedes  endnu,  at  Møller  »saa  godt  som  daglig« 
havde  givet  falsk  Maal  og  Vægt  paa  de  til  Dispensering  i  Ho¬ 
spitalet  hos  ham  hentede  Medikamenter,  at  han  ikke  paa 
rette  Vis  havde  holdt  Apoteket  vedlige,  og  at  han,  der  skulde 
være  Direktionen  hørig  og  lydig,  havde  tilladt  sig  at  lægge 
Sag  an  imod  den.  Direktionen  er  i  det  Hele  i  denne  Skrivelse 
hojt  oppe.  »Det  vilde  være  en  Tilsidesættelse  af  den  os  som 
Hospitalets  Bestyrere  paaliggende  Pligt,  om  vi  gave  vort 
Minde  til,  at  han  vedblev  i  sin  Stilling,  hvor  han  kan  skade 
Stiftelsen  saa  meget  oger  i  Stand  til  ganske  at  forhindre  Læ- 
gernes  Bestræbelser  for  de  S vges  Helbredelse«,  medmindre 
de  tik  tilstrækkelige  Garantier,  og  saa  havde  de  da  efter  den 
fra  Kancelliet  modtagne  Opfordring  ikke  undladt  al  hen¬ 
vende  sig  til  Møller  for  om  muligt  ved  et  Forlig  med  ham  at 
opnaa  disse  Garantier. 

Direktionen  vilde  herefter  hæve  Suspenderingen,  hvis 
Møller  enten  aldeles  vilde  frasige  sig  Bestyrelsen  af  Apoteket 
eller  antage  en  Provisor,  der  skulde  tages  i  Ed  af  Direktionen, 
skulde  følge  en  ham  af  Direktionen  given  Instrux  og  endelig 

O  O  O  O 

ikke  skulde  kunne  afskediges  uden  med  Direktionens  Sam- 
tykke;  saa  skulde  Møller  endvidere  skriftligt  renoncere  paa 
den  Eneret,  han  mente  at  have,  og  samtykke  i,  at  Babaten,  der 
nu  var  henholdsvis  40  og  25  pCt.,  blev  sat  til  40  pCt.  for  Alt, 
hvad  han  leverede  Hospitalet,  heri  ogsaa  regnet  »pro  la¬ 
bore«.  Men  medens  Møller  erklærede  sig  villig  til  nærmere 
at  forhandle  om  Ansættelsen  af  en  Provisor,  havde  han  gan¬ 
ske  afvist  de  to  andre  Betingelser,  og  Direktionen  kunde  der- 

for  ikke  Andet  end  nu  paany  andrage  Kancelliet  om  justitiel 
Tiltale  imod  ham. 

Fra  Møller  kom  der  ogsaa  en  Skrivelse,  i  hvilken  han  sta¬ 
dig  udtalte  sit  Haab  om,  at  hans  Suspendering  snart  maatte 
kunne  blive  hævet;  fandtes  det,  at  han  havde  forset  sig,  var 
han  villig  til  at  erlægge  den  Bøde,  med  hvilken  Sagen  da  i 
ethvert  Fald  maatte  kunne  afgjores.  Særlig  hvad  det  angik, 
at  han  skulde  have  givet  falsk  Maal  og  Vægt,  oplyste  han, 
at  der  aldrig  nogensinde  var  talt  til  ham  om  noget  Saa- 
dant,  og  at  han  sad  inde  med  de  nødvendige  Kvitteringer 
fra  Hospitalets  Overlæger,  der  viste,  at  Leverancerne  altid 
havde  været  rigtige.  I  sin  Gjennemgang  af  Sagen  viste  han 
derefter,  paa  hvor  mange  Punkter  han  var  villig  til  at  komme 
Direktionen  imøde:  med  Hensyn  til  sine  Regningers  Form, 
Besvarelsen  af  Revisionens  Udsættelser,  Aabningen  af  Apo- 
tekergaardens  Port  osv.;  han  vilde  i  det  Hele  strække  sig  vi¬ 
dest  muligt,  men  der  var  Grænser,  og  de  sidste  af  Direktio¬ 
nens  Betingelser  laa  udenfor  Grænsen.  Ogsaa  denne  Skri¬ 
velse  sendte  Kancelliet  betegnende  nok  til  Direktionens  Er- 
klæring,  og  det  kan  i  Forbigaaende  nævnes,  at  Kancelliet 
aabenbart  følte  sig  lidt  ilde  berort  ved,  at  Direktionen  havde 
villet  benytte  Lejligheden  til  at  skaffe  Hospitalet  forøget  Ind¬ 
tægt  gjennem  en  Forhøjelse  af  Rabaten.  FMrøvrigt  havde 
Møller  ogsaa  direkte  tilskrevet  Direktionen  og  i  Skrivelsen 
til  den  bl.  A.  meddelt,  at  han  havde  antaget  Hqjesteretsadvo- 
kat  P.  E.  Sporon  som  sin  juridiske  Konsulent. 

Den  19  Januar  1827  afholdtes  der  herefter  et  extraordi- 
nært  Møde  i  Direktionen,  der  nu  saa  lidt  mere  nøgternt  paa 
Situationen.  De  to  Betingelser,  Moller  havde  protesteret 
imod,  nævntes  ikke  mere,  og  det  vedtoges  at  ville  frafalde  An¬ 
modningen  om  Sagsanlæg  mod  ham,  hvis  han  vilde  antage 
en  Provisor  paa  de  ovenfor  nævnte  Vilkaar,  vilde  hæve  de 
af  ham  mod  Direktionen  anlagte  Sager,  vilde  besvare  Bevi- 

sionens  Antegnelser  uden  Hensyn  til  den  forandrede  Form, 
der  var  givet  hans  Regninger,  og  endelig  fremtidig  selv  vilde 
give  sine  Regninger  den  af  Direktionen  ønskede  Form.  Her¬ 
om  underrettedes  Kancelliet,  og  i  Skrivelse  af  20  Februar 


Apotekets  Hovedindgang. 


meddelte  dette,  at  det  Intet  havde  at  erindre  imod,  at  Sagen 
afgjordes  paa  denne  Maade.  Nu  henvendte  man  sig  til  Møl¬ 
ler,  der  fik  tilsendt  Udkast  til  en  Deklaration,  han  skulde  un¬ 
derskrive,  til  den  Ed,  som  hans  første  Receptarius  Th.  Lose 
skulde  aflægge,  og  til  den  Instrux,  som  denne  skulde  følge. 
Møller  havde  hertil  kun  nogle  faa  Bemærkninger  at  gjore; 

14 

et  Par  Smaaændringer  i  Instruxen,  som  han  ønskede,  voldte 
ingen  Vanskeligheder,  men  anderledes  forholdt  det  sig,  naar 
han  ikke  mente  at  kunne  gaa  ind  paa,  at  Receptarius  kun 
kunde  afskediges  med  Direktionens  Samtykke.  Saa  kom  Sa- 
gen  igjen  for  i  Direktionen,  og  i  dens  Møde  den  1 1  April  ved¬ 
toges  det  ikke  atgjore  Møller  nogensomhelst  videre  Indrøm¬ 
melse.  Vilde  han  ikke  underskrive  den  ham  sendte  Deklara¬ 
tion,  kunde  hans  Suspendering  ikke  hæves.  Følgen  heraf 
blev,  at  Møller  under  21  Maj  indklagede  Direktionen  for  For¬ 
ligskommissionen  for  enten  at  faa  en  mindelig  Forening  eller 
faa  Sagen  henvist  til  Rettergang,  samt  at  Direktionen  strax 
herefter  paany  androg  Kancelliet  om,  at  den  justitielle  Til¬ 
tale  mod  Møller  nu  maatte  blive  iværksat. 

Kancelliet  var  imidlertid  ikke  villig  til  at  indlade  sig  her- 
paa.  Efter  dets  Anskuelse  vilde  det  være  tilstrækkeligt,  at 
Direktionen,  naar  Møllers  Sag  imod  den  blev  anhængiggjort 
ved  Retten,  under  samme  tog  til  Gjenmæle  og  fra  sin  Side  ud¬ 
tog  Kontrastævning;  der  skulde  i  den  Anledning  blive  udfær- 

O  O  1  O 

diget  Revilling  for  den  til  fri  Proces.  Men  det  syntes  Direk- 

O  O 

tionen  slet  ikke  om.  Den  skrev  indtrængende  til  Kancelliet, 
at  den  ikke  mente  at  kunne  nøjes  hermed.  Ville  vi  tiltale  en 
af  vore  underordnede  Embedsmænd,  vil  det  svække  vor  Av- 
toritet,  hvis  det  skal  staa  i  hans  Magt  at  forekomme  Saadant 
ved  forud  at  anlægge  Sag  mod  os.  Saa  blev  det  da  ordnet  saa- 
ledes,  at  Direktionen  i  et  selvstændigt  civilt  Søgsmaal  ved  en 
beskikket  Sagfører,  Overretsprokurator  V.  R.  Dahl,  skulde 
søge  Møller  fradømt  sin  Stilling  som  Hospitalets  Apoteker, 
men  ved  den  derpaa  følgende  Forligsprøve  saa  det  ud  til,  at 
Sagen  skulde  blive  overflødig.  Skjondt  Møller  tidligere  havde 
negtet  at  gaa  ind  paa,  hvad  Direktionen  havde  erklæret  at 
ville  nojes  med,  det  gik  han  nu  ind  paa;  han  sagde  nu  Ja  til 
i  en  særlig  Skrivelse  til  Direktionen  at  ville  binde  sig  til  ikke 
at  afskedige  den  paag  jældende  Receptarius  uden  under  saa- 

danne  Omstændigheder,  der  af  Enhver  maatte  erkjendes  for 
gyldig  Grund  til  Afskedigelse.  Nu  var  der  altsaa  naaet  Enig¬ 
hed  om  dette  vigtige  Punkt,  og  saa  kom  der  dog  —  intet  For¬ 
lig  i  Stand.  Møller  opstillede  nemlig  nu  en  ny  Fordring.  For 
den  Tid,  Suspenderingen  varede,  vilde  han  fritages  forater- 
lægge  den  aarlige  Afgift  til  Hospitalet.  Dette  nye  Sporgsmaal 
maatte  tages  op  i  et  Direktions-Møde,  der  blev  afholdt  den 
26  Avgust  1827,  men  her  mente  man  aldeles  ikke  at  kunne 
gaa  ind  paa  det,  og  saa  maatte  da  Sagen  gaa  sin  Gang. 

Man  skulde  forøvrigt  tro,  at  Møller  paa  denne  Tid  havde 
maattet  føle  sig  noget  trykket.  Der  var  hændt  to  Ting,  som 
sikkert  hver  for  sig  maatte  gjore  Indtryk  paa  ham.  Ønsket 
om  et  Responsum  fra  det  juridiske  Fakultet,  som  han  ikke 
fik  opfyldt  i  1821,  havde  han  paany  fremsat  i  1825,  og  Sagen 
var  kommen  i  Gang.  Det  var  Sporgsmaalet  om  Rækkevidden 
af  hans  Restallings  Rabatbestemmelser,  han  ønskede  prøvet, 
og  det  maa  da  sikkert  have  været  ham  en  Skuffelse  at  mod- 
tage  Fakultetets  vidtløftige  Udtalelse  af  18  Januar  1827.  Efter 
først  at  have  udviklet  Alt,  hvad  der  talte  for,  at  Rabaten  bur¬ 
de  nedsættes,  og  derpaa  Alt,  der  talte  derimod,  konkludere¬ 
des  der  i,  at  Apoteker  Møller  ikke  kunde  være  berettiget  til 
nogen  Nedsættelse  i  den  Rabat,  det  paahvilede  ham  at  give 
Hospitalet.  Det  har  sikkert  kun  kunnet  være  ham  en  mindre 
Trøst,  at  Fakultetets  første  Medlem  Konferensraad  J.  F.  W. 
Schlegel  i  et  Særvotum  sluttede  helt  modsat  og  udtalte  sig  for, 
at  Møllers  Krav  paa  Skadeserstatning  var  grundet,  lige  saa 
meget  i  streng  Ret  som  paa  Rillighed.  Det  ønskede  Respon¬ 
sum  maatte  alligevel  siges  atvære  gaaet  ham  imod,  og  de  øv¬ 
rige  Fakultetsmedlemmer  vejede  godt  ved  Siden  af  Konfe¬ 
rensraad  Schlegel,  det  var  Konferensraad  C.  R.  Brorson,  Ftats- 
raad  F.  T.  Hurtigkarl  samt  Professorerne  M.  H.  Rornemann 
og  J.  L.  A.  Kolderup-Rosenvinge.  Den  anden  Ting,  der  gik 
ham  imod,  var  Hol-  og  Stadsretsdommen  af  2  April  1827. 

14* 

Som  ovenfor  nævnt  havde  han  anlagt  Sag  imod  Direk- 

O  o 

tionen.  Han  krævede  den  domt  til  Betaling  af  Alt,  hvad  den 
efter  hans  Mening  den  Gang  skyldte  ham;  til  Rest  for  leveret 
Medicin  i  Aarene  1822-24  og  i  Januar  1825  2244  Rbd.  4  T 
10  P  S.  o.T.,  for  Medicin  leveret  i  Maanederne  Februar-Juni 
1825  4195  Rbd.  3  #  11  P  r.  S.  samt  Tilbagebetaling  af  de  Be¬ 
løb,  der  efterhaanden  vare  bievne  ham  afkortede  som  Fat¬ 
tigskat,  i  Alt  544  Rbd.  14  p  r.  S.  Men  Direktionen  blev  helt 
frifunden.  Hvad  de  to  første  Beløb  angik,  da  vare  de  endnu 
ikke  forfaldne,  da  de  paag  jældende  Regninger  fra  ham  end¬ 
nu  ikke  vare  færdig  reviderede,  endsige  deciderede.  Der 
kunde  i  saa  Henseende  formentlig  bebrejdes  Direktionen 
stor  Langsomhed,  men  Møller  var  ikke  selv  uden  Skyld  i 
denne  Langsomhed,  han  havde  vægret  sig  ved  at  besvare 
gjorte  Udsættelser,  saaledes  som  det  havde  været  hans  Pligt. 
En  Revisor  havde  Ret  til  at  forandre  sin  Revisions  Form, 
ikke  at  tale  om  at  Møller  allerede  af  den  Grund  var  pligtig 
at  efterkomme  en  Direktionsanordning  i  saa  Henseende, 
som  han  efter  sin  Bestalling  skulde  være  Direktionen  hørig 
og  lydig,  den  var  hans  Øvrighed.  Hvad  endelig  Fattigskatten 
angik,  var  det  rigtigt  nok,  at  Hospitalet  var  fritaget  for  Skat, 
men  det  vedkom  ikke  dets  Embedsmænd  og  Betjente;  det 
sagde  heller  Intet,  at  Møllers  Bestalling  kun  nævnte  Areal¬ 
skat,  Fattigskatten  var  et  senere  Paalæg.  I  denne  Sag  repræ¬ 
senteredes  Direktionen  af  Hojesteretsadvokat  F.  W.  Tre- 
schow,  der  formentlig  var  Hospitalets  juridiske  Konsulent, 
og  det  er  da  forsaavidt  ejendommeligt  nok,  at  Direktionen  i 
den  ovenfor  nævnte  langt  vigtigere  Sag  mod  Møller  maa 
nojes  med  at  blive  repræsenteret  ved  en  tilfældig,  af  det  Of¬ 
fentlige  beskikket  Sagfører. 

o  o 

Efter  det  saaledes  Passerede  er  det  forstaaeligt,  at  Møller 
mente  nu  at  maatte  tage  Revisionssporgsmaalet  op.  I  No¬ 
vember  1825  var  forøvrigt  Revisor  Drejer  traadt  tilbage  og 

var  bleven  efterfulgt  af  Dr.  phil.  J.  G.  Forchhammer,  den  se¬ 
nere  saa  bekjendte  Geolog,  og  som  et  af  hans  Revisions  Re¬ 
sultater  kan  mærkes,  at  Apotekets  Regninger  for  Avgust 
Maaned  1823,  der  lød  paa  730  Rd.  87  p,  reduceredes  til  048 
Rd.  29  p,  hvad  Møller  paa  et  mindre  Beløb  nær  maatte  lade 
det  blive  ved.  Da  han  herefter  sikkert  ønskede  snarest  at  faa 
om  muligt  det  hele  Revisionssporgsmaal  ud  af  Verden,  til¬ 
bød  han  nu,  at  hvis  Direktionen  vilde  gaa  ind  paa  en  ens¬ 
artet  Rabat  paa  33  ^  pCh,  vilde  han  slaa  1000  Rd.  af  for  hvert 
Aar  paa  de  Beløb,  hans  foreliggende  Regninger  udgjorde, 
ligegyldigt  om  de  vare  reviderede  eller  ej,  altsaa  for  de  fire 
Aar,  det  drejede  sig  om,  4000  Rd.,  og  dette  Tilbud  vakte  ikke 
ringe  Opmærksomhed.  Da  Sagen  kom  for  i  Direktionens 
Møde  den  5  Marts  1828,  skriver  Inspektør  N.  J.  Binderup, 
der  ikke  kan  have  været  nogen  Ven  af  Møller,  i  det  Indled¬ 
ningsstykke,  hvormed  han  i  Protokollen  forelagde  Sagen, 
følgende  mærkeligt  kategoriske  Ord,  som  han  sikkert  burde 
have  været  vist  tilrette  for:  »Til  en  saa  betydelig  Sums  Op¬ 
ofrelse  kan  Undgaaelsen  af  den  Vidtløftighed  og  Vanskelig¬ 
hed,  der  ved  de  gamle  Regningers  Fuldendelse  er  forbun¬ 
den,  ikke  være  den  sande  Bevæggrund  . . .  Mistanke  om  Ure¬ 
delighed  maa  derimod  opstaa,  og  da  der  næppe  herom  kan 
være  Tvivl,  saa  vilde  formentlig  ingen  Overenskomst  for  den 
foregaaende  Tid  være  at  indgaa«.  Sagen  blev  dog  slet  ikke 
forhandlet  i  Mødet,  men  besluttet  sat  i  Cirkulation,  og  nu 
viser  det  sig,  at  der  trods  Alt  var  Forligstilbojelighed  i  Di¬ 
rektionen,  der  paa  denne  Tid  bestod  af:  Overpræsidenten  Ge- 
hejmekonferensraad  W.  J.  A.  Moltke,  den  fungerende  Kom¬ 
mandant  Generalmajor  F.  C.  J.  Gruner  (han  fulgte  efter  Ge¬ 
neralløjtnant  Greve  C.  L.  v.  d.  Schulenburg,  der  døde  den  28 
Marts  1828),  Konferensraad  J.  D.  Brandis,  Generaldirektør 
for  Kirurgien  Professor  Johs.  Colsmann,  Etatsraad  Profes¬ 
sor  H.  C.  F.  Schumacher,  Kommitteret  i  Rentekammeret 

Etatsraad  Chr.  Lund,  Raadmand  Overavditør  J.  H.  Mundt 
og  Grosserer  Agent  E.  C.  Busch,  en  af  Kjøbenhavns  32  Mænd. 

Af  disse  erklærede  kun  Brandis  og  Mundt  sig  mod  et  For¬ 
lig.  Brandis,  der  voterede  paa  Tysk,  var  ikke  alene  som 
Mundt  betænkelig  ved  et  Forlig,  men  han  ønskede  desuden, 
at  Møller  udtrykkeligt  skulde  erkjende,  at  han  ikke  var  en 
sideordnet  kontraherende  Part,  men  en  Betjent  ved  Hospi¬ 
talet.  Efter  endt  Cirkulation  kom  Sagen  for  i  et  Møde  den 
2  April,  og  Resultatet  blev,  at  Direktionen  nok  vilde  indlade 
sig  paa  et  Forlig,  men  dog  kun  hvis  hele  Mellemværendet 
mellem  den  og  Møller,  altsaa  ikke  blot  hvad  der  hørte  til 
Revisionssporgsmaalet,  i  Mindelighed  kunde  blive  ordnet. 
Hertil  svarede  Møller,  at  han  Intet  hellere  attraaede,  og  nu 
skulde  man  da  tro,  at  Alt  vilde  gaa  let.  Det  synes  efter  det 
Ovenstaaende  at  kunne  være  rigtigt,  hvad  Apoteker  S.  M. 
Trier  udtaler  i  sine  »Bidrag  til  den  danske  Farmacis  Histo- 
rie«,  at  det  Indlæg,  Advokat  Sporon  havde  skrevet  i  den  ver¬ 
serende  Sag,  og  som  af  Overretsprokurator  Dahl  var  blevet 
tilstillet  Direktionen,  havde  gjort  Indtryk  paa  den.  Advo¬ 
katen  havde  vist,  at  Møllers  Optræden  kunde  vidne  om  Man¬ 
gel  paa  tilbørlig  Fojelighed,  men  ikke  om  nogen  svigagtig 
Hensigt,  og  at  de  mod  ham  i  Retssagen  fremsatte  Klagepunk¬ 
ter  led  af  Overdrivelser  og  Forvanskninger;  Direktionens 
Sagfører  havde  givet  dem  et  ufortjent  odiøst  Udseende. 

Ja  Trier  siger  endnu,  at  hvor  stridige  Direktionens  læge- 
kyndige  Medlemmer  end  tidligere  havde  været,  bleve  de  nu 
i  en  paafaldende  Grad  medgjorlige.  Og  sikkert  er  det,  at  da 
Sagen  kom  for  i  Direktionsmødet  den  18  April  og  Binderup 
i  Protokollen  havde  opført  alle  de  Punkter,  der  Tid  eller  an¬ 
den  fra  forskjellig  Side  vare  bievne  fremsatte  som  Betingel¬ 
ser  for,  at  Direktionen  kunde  indlade  sig  paa  et  Forlig,  var 
der  Tilbøjelighed  til  at  stryge  liere,  ja  endog  det  paa  en  vis 
Maade  vigtigste.  Strøget  blev,  at  Møller  skulde  forpligtes  til 

at  antage  en  af  Direktionen  edfæstet  Receptarius,  ligesom 
det  ogsaa  faldt  bort,  at  Møller  skulde  erkjende,  at  han  efter 
sin  Bestalling  skyldte  Direktionen  Hørighed  og  Lydighed. 
Tilbage  blev  følgende  syv  Punkter:  1.  at  han  for  Tidsrummet 
fra  1  Avgust  1822  til  31  December  1823  skulde  godkjende 
alle  de  af  Dr.  Forchhammer  gjorte  Udsættelser,  og  at  han 
for  Tiden  fra  1  Januar  1824  til  6  November  1826  skulde  slaa 
1000  Rd.  af  for  hvert  Aar  i  de  Beløb,  hans  Regninger,  der  jo 
vare  ureviderede,  androg;  2.  at  han  fremtidig  skulde  affatte 
sine  Regninger  i  Overensstemmelse  med  Direktionens  lid¬ 
ligere  Skrivelser  til  ham  herom,  hvoraf  fulgte,  at  Rabaten 
skulde  være  henholdsvis  40  og  25  pCt.,  ogat  den  ogsaa  skulde 
omfatte  taxa  laborum;  3.  at  han  skulde  frafalde  de  Excep¬ 
tionel',  han  havde  nedlagt  for  Kongens  Foged  mod  Aabnin- 
gen  af  Apotekergaardens  Port;  4.  at  hele  Sagen  imod  ham 
skulde  staa  Direktionen  aaben,  hvis  han  ikke  gik  ind  paa 
de  her  anførte  Betingelser  eller  paa  anden  Maade  gav  gyldig 
Grund  til  Klage;  5.  at  han  frafaldt  ethvert  Krav  paa  Erstat¬ 
ning  for  de  Tab,  Suspenderingen  kunde  have  paaført  ham, 
og  betalte  fuld  Afgift  af  Apoteket  ogsaa  for  Suspensionstiden ; 
6.  at  den  Reservation,  under  hvilken  han  havde  kvitteret 
alle  sine  Regninger  siden  1813,  skulde  bortfalde,  samt  7.  at 
han  i  et  Brev  til  Direktionen  erkjendte,  at  han  havde  fejlet 
ved  den  Substitution  af  et  Medikament  istedenfor  et  andet, 
der  havde  foranlediget  Suspenderingen. 

Saa  langt  vilde  Direktionen  strække  sig,  men  heller  ikke 
længere.  Selv  Konferensraad  Brandis  synes  mærkeligt  nok 
at  have  sluttet  sig  hertil.  Kun  Overavditør  Mundt  lod  tilføre 
Protokollen,  at  han  ikke  kunde  gaa  med  til,  at  Fordringen 
om  en  edfæstet  Receptarius  blev  frafalden,  eller  til  at  de 
ureviderede  Regninger  afgjordes,  som  af  Flertallet  vedtaget. 
Men  een  Stemme  kunde  Intet  udrette,  og  under  25  April  til¬ 
skrev  Inspektør  Binderup  Apoteker  Møller  Resultatet.  Di- 


112 


FREDERIKS  HOSPITALS  APOTEKERE 


rektionen  forventede  hans  Svar  inden  otte  Dage;  gik  han 
ind  paa  de  stillede  Betingelser,  vilde  Sagen  imod  ham  blive 
hævet,  den  Saldo,  der  tilkom  ham,  blive  udbetalt  og  Leve¬ 
rancen  af  Hospitalets  Medicin  paanv  blive  overdragen  ham. 

Møllers  Svar  foreligger  allerede  under  29  April,  men  det 
er  ikke  kun  et  Buk  og  et  Ja,  Sligt  laa  nu  en  Gang  ikke  for 
ham.  Han  stiller  i  Svaret  et  helt  Regnskab  op,  hvorefter  der 
tilkommer  ham  11,515  Rd.SU/2P,  af  hvilket  Beløb  han  endda 
fra  1  Juli  1826  beregner  sig  4  pCt.  p.  a.,  saaledes  at  det  voxer 
til  12,431  Rd.  lD/2  P,  og  af  Regnskabet  fremgaar  det,  hvad 
han  ogsaa  senere  i  Svaret  gjor  nærmere  Rede  for,  at  han  for 
de  reviderede  Regningers  Vedkommende  ikke  mener  at 
kunne  strække  sig  videre  end  til  at  give  Afkald  paa  det  Be¬ 
løb,  der  endnu  ikke  er  udbetalt  ham  paa  dem,  nemlig  1284 
Rd.,  og  hvad  de  ureviderede  Regninger  angik,  da  saa  han 
sig  ikke  i  Stand  til  at  give  et  Afslag  paa  1000  Rd.  for  hvert 
Aar,  han  kunde  kun  afdrage  5  pCt.  paa  det  samlede  Beløb, 
hvilket  blev  808  Rd.  S1/^  P.  Han  havde  ogsaa  i  Regnskabet 
ment  at  maatte  nedsætte  den  aarlige  Afgift  af  Apoteket  i 
Suspenderingstiden  til  500  Rd.  aarligt.  Hvad  de  øvrige  Be¬ 
tingelser  angik  var  han  heller  ikke  uden  Indvendinger.  Han 
vilde  gjærne  i  Fremtiden  give  sine  Regninger  den  ønskede 
Form  og  gaa  med  til,  at  Rabaten  ogsaa  kom  til  at  gjælde  taxa 
laborum,  men  saa  turde  han  ogsaa  haabe,  at  Direktionen 
vilde  finde  hans  Proposition  om  en  lige  Rabat  for  Alt  paa 
33 7:!  pCt.  billig.  Med  Hensyn  endelig  til  det  Br  ev,  han  skulde 
skrive  til  Direktionen,  vilde  han  ikke  kunne  give  det  den 
ønskede  Form,  hvorimod  han  gjærne  vilde  erkjende,  at  han 
ved  Visitatsen  den  13  Oktober  t826  havde  brugt  Udeladel- 
ser,  der  kunde  give  Anledning  til  Misforstaaelse. 

Som  det  heraf  fremgaar,  betragter  han  sig  aldeles  ikke 
som  en  Underordnet,  nej  han  er  en  med  Direktionen  lige¬ 
stillet  Kontrahent,  saaledes  som  det  ogsaa  klart  fremgaar  af 

Skrivelsens  Slutning:  »Jeg  udbeder  mig  inden  fjorten  Dage 
underrettet,  om  og  hvorvidt  den  hoje  Direktion  maatte  ville 
entrere  paa  de  fremsatte  Forligs-Propositioner,  og  tillader 
mig  iøvrigt  til  Slutning  at  tilføje,  at  jeg,  saafremt  det  maatte 
antages,  at  en  nærmere  Underhandling  med  min  Sagfører 
Hojesteretsadvokat  Sporon  maatte  snarere  kunne  lede  til  et 
Forlig,  ønskede,  at  en  saadan  maatte  finde  Sted,  og  vil  da 
være  tilfreds  med  hvad  bemeldte  Sagfører  paa  mine  Vegne 
i  Henseende  til  den  hele  Gjenstand  maatte  vedtage«. 

Her  er  Haanden  rakt  ud  til  en  ny  endelig  Forhandling, 
men  Haanden  blev  ikke  modtagen.  Møllers  Skrivelse  rejste 
en  Storm  imod  ham,  der  fik  sit  Udtryk  i  Direktionens  Møde 
den  7  Maj.  Stemningen  ses  allerede  i  Inspektørens  mærke¬ 
lige  Protokoltilførsel:  »Jeg  finder  Møllers  Propositioner  ufor¬ 
skammede  og  at  afgive  det  tydeligste  Bevis  paa,  at  han  ikke 
attraar  mindelig  Afgjorelse,  at  Retten  udenvidere  burde  til¬ 
skrives,  at  der  ingen  længere  Udsættelse  kunde  samtykkes«. 
Resolutionen,  som  Mødet  vedtog,  kom  til  at  lvde  saaledes: 
»Da  Apoteker  Møller  paa  en  paafaldende  Maade  har  forka¬ 
stet  de  ham  opgivne  Forligs-Propositioner,  saa  er  der  ikke 
videre  paa  noget  Forlig  at  tænke,  men  Sagen  fremmes  paa 
lovlig  Maade,  hvorom  Vedkommende  underrettes«. 

Herefter  var  da  alt  Haab  om  et  Forlig  ude,  og  —  saa  staa 
vi  dog  umiddelbart  foran  det!  Den  mærkelige  Møllerske  Sag 
rummer  Overraskelse  paa  Overraskelse.  Nu  træder  Advokat 
Sporon  personlig  op,  udrustet  med  den  behørige  General¬ 
fuldmagt,  nu  er  det,  som  om  Maalet  skal  naas,  og  det  kan 
naas,  da  Alle  sikkert  inderst  inde  vare  lede  og  kjede  af  den 
endeløse  Sag.  Under  den  29  Maj  foreligger  der  en  Skrivelse 
fra  Sporon  til  Direktionen,  og  Forslagene  i  den  ere  sikkert 
forud  forhandlede  mellem  ham  og  enkelte  af  Direktionens 
Medlemmer.  Paa  Møllers  Vegne  tiltraadte  Advokaten  Betin¬ 
gelserne  Nr.  2-6  i  Inspektørens  tidligere  nævnte  Skrivelse  af 

25  April.  Møller  skulde  altsaa  bl.  A.  vedblivende  give  40  og 
25  pCt.  i  Rabat,  denne  Rabat  skulde  ogsaa  gjælde  taxa  labo- 
rum,  og  den  aarlige  Afgift  af  Apoteket,  2000  Rd.,  skulde  ufor¬ 
mindsket  svares  i  Suspensionstiden.  Kun  med  Hensyn  til  Nr. 
1  og  7  ønskede  Sporon  en  Forandring.  Da  Møller  havde  lidt 
store  Tab  ved  Suspenderingen,  vilde  det  være  billigt,  at  Af¬ 
slaget  1000  Rd.  aarligt  udstrakt  over  hele  Tiden  blev  nedsat 
til  400  Rd.  aarligt,  og  med  Hensyn  til  den  Skrivelse,  Møller 
skulde  afgive,  foreslog  han,  at  man  blev  staaende  ved,  at  han 
erkjendte  at  have  fejlet  ved  det  i  Anledning  af  Visitatsen  i 
Oktober  1826  Passerede  og  meddelte,  at  han  paa  det  Om¬ 
hyggeligste  skulde  sorge  for,  at  de  af  vedkommende  Læger 
ordinerede  Recepter  bestandig  ved  Udlevering  fra  Apoteket 
bleve  fulgte  uden  nogen  Fravigelse. 

Denne  Skrivelse  blev  strax  sat  i  Cirkulation  med  en  kraf¬ 
tig  Udtalelse  fra  Overpræsident  Moltke  om  at  slutte  sig  til 
den,  hvad  Agent  Rusch  efter  en  ganske  udførlig  Gjennem- 
gang  af  dens  enkelte  Punkter  ogsaa  stærkt  anbefalede,  og  saa 
samledes  Stemmerne  herom,  idet  dog  Mundt  som  tidligere, 
nu  fulgt  af  Brandis,  stod  imod.  Ja  Brandis,  der  »auf  keiner 
Art«  kunde  være  med  her,  fordrede  Møller  straffet  for,  hvad 
han  havde  gjort.  Plertallet  afgjorde  Sagen,  og  under  6  Juni 
meddelte  Inspektør  Binderup  Advokat  Sporon  efter  Ordre, 
at  Direktionen  efter  Omstændighederne  gik  ind  paa  hans 
Forslag,  dog  at  Møllers  Brev  til  Direktionen  skulde  ændres 
noget.  Herved  var  Maalet  naaet,  og  efterat  en  af  Inspektøren 
foretagen  lidt  uheldig  Kvartalskurs-Beregning  var  bragt  i 
Orden,  fandt  Afslutningen  Sted  den  20  Juni  1828  ved  et 
Møde  paa  Advokat  Sporons  Kontor.  Den  21  Juni  indberet¬ 
tede  Inspektør  Binderup  underdanigst,  »at  Hospitalets  hele 
Mellemværende  med  Apoteker  Møller  nu  er  afgjort,  som  be¬ 
hageligst  af  vedlagte  hans  Erklæring  og  Opgjorelse  af  hans 
Tilgodehavende  vil  ses,  og  ham  som  Følge  heraf  overdraget 

Leverancen  af  den  fornødne  Medicin  til  Hospitalets  Syge  fra 
igaar  at  regne«.  Men  medens  Erklæringen  synes  tabt,  er  Op- 
gj oreisen,  der  nedenfor  aftrykkes,  bevaret.  Efter  den  blev 
der  udbetalt  Møller  8996  Rd.  84  p  Sølv  eller  9840  Rd.  32  p 
Sedler  og  Tegn,  og  den  er  i  det  Hele  god  at  faa  Forstand  af 
med  Hensyn  til  Storreisen  af  Møllers  Medicin-Leverance  til 
Hospitalet  i  Aarene  1819  til  1826  og  med  Hensyn  til  Tidens 
indfiltrede  Pengevæsen: 


OPGJORELSE 

af  Hr.  Apotheker  Møllers  pecuniaire  Mellemværende  med  den  kongelige  Di- 
rection  for  Frederiks  Hospital  for  Tiden  fra  lste  Januar  1819  til  Datum. 


Apotheker  Møllers  indleverede  og  revideerte  Regninger  fra  lste  Januar 
1819  til  31te  Juli  1822  beløbe  nemlig 


for  1819,  den  medicinske  Afdeling .  8185rd14p  S.  o.T. 

»  chirurgiske  do .  2977  -  12  - 

»  1820,  »  medicinske  do .  11,676 rd  54  p  S.  T. 

»  chirurgiske  do .  5,994  -  75  - 

»  1821  indtil  September  Maaneds  Udgang 

den  medicinske  Afdeling .  8534  rd  43  [3  S.  T. 

»  chirurgiske  do .  4477  -  56  - 

»  1822  fra  lste  Februar  til  ultimo  Juli 

den  medicinske  Afdeling .  4941  rd  43  (i  S.  og  T. 

»  chirurgiske  do .  2315  -  43  - 


11,162  rd  26  p 


17,671  -  33- 


13,012  -  3  - 

7,256  -  86- 


Anm.  Medicament  Regningerne  for  October,  November  og  De¬ 
cember  Maaned  1821  ere  afgjorte  og  mod  Apothekerens 
Qvittering  førte  til  Udgivt  i  den  forhen  constituerede 
Inspecteur  Schmidts  Regnskab  for  Aaret  1822. 


Tilsammen  .  .  .  49,102  rd  52  P 

Da  herpaa  er  betalt  i  Afdrag .  49,102 ld  52  P 

ere  Medicamentregningerne  fra  lste  Januar  1819  til  ultimo  Juli  1822  vel  saa- 
ledes  afgjorte,  men  Regningerne  ikke  bievne  forsynede  med  Qvittering  paa 
Grund  af  en  formeentlig  nødvendig  Forbeholdenhed  fra  Apothekerens  Side 
betræffende  Rabatten  af  Medicament  Leverancen. 

For  Aaret  1822  fra  lste  August  indtil  16de  November  1826  andrage  de  ind¬ 
leverede  Medicamentregninger  saaledes: 

15* 


116 


FREDERIKS  HOSPITALS  APOTEKERE 


for  1822  fra  lste  August  til  ultimo  December 


den  medicinske  Afdeling .  3458  r<1  41  p  S.  og  T. 

»  chirurgiske  do .  1677  -  38  - 


»  1823,  den  medicinske  Afdeling .  8190  rd  77  P  S.  ogT. 

»  chirurgiske  do .  3799  -  42  - 


5,135  rd  79  P 


11,990  -  23- 


17,126 rd  ep 

de  herpaa  i  Løbet  af  Aaret  1823  udbetalte  Forskudde  beløbe.  11,020  -  50  - 


Ig'jen  Sedler .  .  .  6,105  rd  52  p 

eller  efter  dagjeldende  Qvartals  Cours  250  °/o . Sølv  4,884  rd  42  p 

for  1824  fra  lste  Januar  til  ultimo  Juni 


den  medicinske  Afdeling .  4696  rd  92  p 

»  chirurgiske  do .  1658  -  7  - 


6355  rd  3  P  S.  og  T. 

eller  efter  dagjeldende  Qvartals  Cours 

250  %  5084  rd  2  p  Sølv 

fra  lste  Juli  til  ultimo  December 

den  medicinske  Afdeling  .  .  4071  rd  37  p 
»  chirurgiske  do.  .  .  1837  -  51  - 

5908  rd  88  P 

eller  efter  Qvartalscours  2371/2°/o .  4975  -  89- 


for  1825 

Januar Maaned  med.  Afdeling  679  rd  57  p 
chir.  do.  281  -  17  - 


10,059  -  91  - 


960  rd  74  p  S.  ogT. 

eller  efter  Qvartalscours  225  °/o .  854  rd  2(1 

fra  lste  Febr.  til  ult.  Decbr. 

med.  Afdeling .  .  .  5273  rd  90  p  Sølv 
chir.  do.  .  .  .  3191  -  3  - 

8464  -  93- 


for  1826  indtil  16de  November 

med.  Afdeling . 4165  rd  49  p 

chir.  do .  2762  -  63- 


9,318  -  95- 


6,928  -  16- 


Tilsammen  .  .  .  31,191  rd  52  P 

I  dette  Beløb  liqvideres: 

1.  De  i  Løbet  af  Aarene  1824  og  1825  successive 

udbetalte  Forskudde  i  rede  Sølv  af .  14,100  rd 

2.  En  Rabat  af  400  rd  Sølv  aarlig  af  Medicinal 
Regningernes  totale  Beløb  for  Tidsløbet  fra 

Transport .  .  .  14,100  rd  31,191  rd  52  p 


lste  August  1822  til  16  November  1826  eller 
4  Aar  M/vt  Maaned .  1,716  -  64  P 

3.  Leien  af  Apotheket  fra  lste  Juli  1825  til  samme 

Tid  1828  a  2000  rd .  6,000  - 

4.  Renter  af  Capital  3000  rd  Sølv  for  samme  Tid  360  - 

5.  Bidrag  til  Hospitalets  Betjentes  Fattigkasse 

for  samme  Tid  a  6  Rbd.  Sølv .  18  - 

22,194  -  64  - 


Igjen  .  .  .  8,996  rd  84  p 

Sølv 

eller  efter  nærværende  Qvartalscours  2183A°/o  i  Sedler.  .  .  .  9,840  rd  32  p 

hvilke  Nie  Tusinde  Otte  Hundrede  og  fyrgetyve  Rigsbankdaler  32  p  Sedler 
og  Tegn  er  det  Beløb  Apotheker  Møller  kommer  tilgode. 


Frederiks  Hospital  den  19de  Juni  1828. 


Bi  ilder  up. 


For  disse  Nie  Tusinde  Otte  Hundrede  og  fyrgetyve  Rigsbankdaler  32  p 
Sedler  og  Tegn  meddeler  jeg  herved  min  Tilstaaelse,  hvorved  mit  hele  pe- 
cuniaire  Mellemværende  med  den  Kongl.  Direction  for  Frederiks  Hospital 
til  Datum  er  afgjort. 

Datun,  ut  supra.  jr.  MeUer, 


Efter  Forlangende  meddeles  at  Ud- 
Til  Vitterlighed  betalingen  til  mig  er  skeet  med  Sølv- 

I.E.Sporon.  Binderup.  beløbet  i  rede  Sølv. 

J.  Møller. 


Freden  var  nu  sluttet,  men  som  vi  nedenfor  skulle  se,  var 
der  dog  ulmende  Gløder  efter  den  store  Brand.  Forliget  hav¬ 
de  ikke  nedsat  den  Rabat,  Møller  skulde  give  Hospitalet  hen¬ 
holdsvis  (fra  1820)  40  og  25  pCt.,  og  denne  Rabat  var  stadig 
i  hans  Ojne  for  hoj. 

For  vi  nedenfor  se  Gløderne  blusse  op,  skal  her  kort  dvæ- 
les  ved  den  Mand,  som  under  Møllers  Suspendering  fra  den 
26  November  1826  til  den  20  Juni  1828  leverede  Hospitalets 
Medicin,  Kancelliraad  J.  P.  Groth.  I  det  nævnte  Tidsrum, 
d.  v.  s.  i  næsten  halvandet  Aar,  var  han  Frederiks  Hospitals 
Apoteker,  og  her  skal  da  først  siges,  at  han  var  en  i  højeste 
Grad  dygtig  Mand.  S.  M.  Trier,  der  langtfra  kan  betragtes 
som  helt  igjennem  venlig  stemt  imod  ham,  siger,  at  han  be- 

styrede  sit  Apotek  bedre  end  de  fleste  andre  Apotekere  i  Kjø- 
benhavn.  Født  1788  i  Svendborg  tog  han  allerede  i  1807  far- 
macevtisk  Examen  og  blev,  som  tidligere  nævnt,  i  Begyn¬ 
delsen  af  1 809  Bestyrer  af  den  medicinale  Provideringskom- 
missions  Pakhus  paa  Gammelholm.  Med  en  fortrinlig  Anbe¬ 
faling  fra  denne  Kommission  i  Haanden  fik  han  i  November 
1811  en  heldig  Forpagtningskontrakt  for  Livstid  oprettet 
med  Vajsenhuset  om  dets  Apotek,  som,  efterat  dets  gamle 
Hjem  paa  Nytorv  var  gaaet  til  Grunde  i  Kjøbenhavns  store 
Brand  1795,  blev  indrettet  i  dets  nye  Ejendom  paa  Kjøb- 
magergade  (nu  Nr.  44),  og  et  halvt  Aar  efter  fik  han  endvi¬ 
dere,  ogsaa  paa  gode  Betingelser,  Eneret  til  at  forsyne  Land¬ 
etaten  med  Medikamenter,  hvad  der  yderligere  skaffede  ham 
et  Laan  af  Staten  paa  30,000  Rd.  Han  var  nu  Indehaver  af 
det  kgl.  Militær-  og  Vajsenhusapotek,  hvis  Virksomhed  snart 
blev  saa  stor,  at  det  oprindelige  Lokale  blev  for  lille.  Han 
kjøbte  derfor  i  1824  Ejendommen  paaHjornet  af  Kronprin¬ 
sensgade  og  Kjøbmagergade,  hvor  Apoteket  blev  aabnet  i 
1826  og  stadig  endnu  er. 

Groths  store  Forretningsdygtighed  kan  yderligere  belyses 
ved  tiere  forøvrigt  stiklende  Bemærkninger  om  ham  fra  S.  M. 
Triers  Side.  Han  fortæller  saaledes,  at  Rygtet  i  1811  vilde 
vide,  at  han  fik  Vajsenhusapoteket  mod  at  paatage  sig  en 
Forpligtelse  til  at  klare  Provideringskommissionens  Under¬ 
balance.  Naar  han  anlagde  sit  Apotek  paa  Kjøbmagergade, 
hvor  der  ingen  Trang  var  til  et  saadant,  Hof-Apoteket  laa 
ikke  langt  fra  det,  i  det  nuværende  Nr.  9  i  samme  Gade, 
skete  det  ved  Støtte  af  Stadens  mest  beskjæftigede  Læger, 
hedder  det,  idet  Trier  endnu  veed  at  tilfoje,  at  da  de  en  Tid 
afskaffede  Nyaarsgaver  fra  Apotekere  til  Læger  bleve  bragte 
i  Brug  igjen,  skete  det  »sandsynligvis  ved  Vajsenhusapote¬ 
ket«.  Endelig  berettes  det  endnu,  at  da  det  efter  Taxten  for 
1818  gik  nedad  for  Kjøbenhavns  Apotekere,  fra  hvem  der 

lød  mange  Klager,  var  der  »stigende  Tilløb  til  Groths  Apo¬ 
tek,  bevirket  dels  ved  Lægernes  Anbefaling  dels  ved  de  paa 
dette  Apotek  betydeligt  under  Taxten  nedsatte  Salgspriser 
for  alle  Haand kjøbsartikler«. 

Groth  var  Forretningsmanden  par  excellence,  og  det  er 
derfor  kun  naturligt,  at  det  blev  ham,  der  kom  til  at  levere 
Medikamenterne  til  Frederiks  Hospital  under  Møllers  Su¬ 
spendering.  Som  han,  sikkert  efter  Etatsraad  Brandis’  Op¬ 
fordring  havde  været  villig  til  at  assistere  Kandidat  Drejer 
som  Revisor,  var  han  ogsaa  strax  rede  til  at  overtage  Medi¬ 
kamentleverancen;  han  vilde  rabatere,  hvad  Direktionen  i 
sin  Tid  vilde  finde  billigt.  Anmodet  om  en  nærmere  Udta¬ 
lelse  herom  svarede  han,  at  han  ej  kunde  give  50  pCt.  uden 
Tab,  men  da  Etatsraad  Brandis  og  Professor  Schumacher 
oplyste,  at  han  overfor  dem  havde  tilsagt  at  ville  overtage 
Leverancen  med  50  pCt.’s  Rabat,  blev  det  ordnet  saaledes, 
at  han  indtil  den  1  April  1827  kom  til  at  give  50  pCt.  og  der¬ 
efter  40  pCt.  Den  dygtige  Mand  blev  forøvrigt  ikke  nogen 
gammel  Mand,  han  døde  den  17  Januar  1832  kun  44  Aar 
gammel. 

Vende  vi  nu  tilbage  til  Møller,  skal  det  strax  meddeles,  at 
da  han  i  September  1828  ønskede  to  Destillerkjedler  i  Labo¬ 
ratoriet  istandsatte,  Refrigeratorerne  paa  dem  skulde  helst 
erstattes  af  Destillerhatte  med  fortinnede  Kogecylindre,  blev 
det,  han  anmodede  om,  bevilget.  Der  blev  taget  Hensyn.  Og 
dog  var  der  i  alt  Fald  Een  i  Direktionen,  der  stadig  saa  paa 
ham  med  mere  end  skeptiske  Ojne.  Ved  Dr.  Forchhammers 
Fratræden  som  Revisor  i  1828  begyndte  et  nyt  livligt  Revi¬ 
sorskifte.  Han  blev  efterfulgt  af  Cand.  jur.  Vigfus  Erichsen, 
og  da  han  ikke  magtede  Gjerningen,  siger  Konferensraad 
Brandis  ved  det  nye  Valg,  der  skulde  foretages,  at  det  gjaldt 
om  at  faa  en  kyndig  og  paalidelig  Revisor  »gegen  einen  sol¬ 
ehen  Mann«  som  Møller  var.  Valgt  blev  saa  fhv.  Apoteker 

paa  Bornholm  P.  Mangor,  der  da  var  Graver  ved  Frederiks 
tyske  Kirke  paa  Kristianshavn.  Det  er  forøvrigt  ganske  ejen- 


Messingstativ  fra  det  gamle  Apotek  til  at  hænge  Vægte  paa. 

Overflyttet  til  Apotekets  nuværende  Officin. 

dommeligt  at  se,  at  Posten  samtidig  blev  søgt  af  Hospitalets 
Reservemedikus  Dr.  med.  Seligmann  Meyer  Trier,  en  Bro¬ 
der  til  den  oftere  ovenfor  nævnte  Apoteker  Salomon  Meyer 
Trier,  men  han  fik  ikke  Posten. 

Særlig  interessant  er  det  at  se,  at  Møller  allerede  i  Februar 
1829  vender  tilbage  til  sin  kjære  gamle  Tanke  om  at  faa  den 
Rabat,  han  skal  svare  Hospitalet,  nedsat.  Han  er  dog  forsaa- 
vidt  bleven  klog  af  Skade,  at  han  nu  ikke  gaar  ud  fra,  at  Ned¬ 
sættelsen  er  en  Ret,  der  tilkommer  ham;  han  søger  om  en 
Naade,  og  han  gaar  til  Hospitalets  Direktion  med  en  Anmod¬ 
ning  om,  at  den  vil  indsende  Ansøgningen  fra  ham  til  Kan- 
celliet  med  sin  Anbefaling,  og  —  der  blev  Flertal  i  Direktio- 
nen  for  at  gjore  det.  Hans  Ansøgning  gik  ud  paa  at  faa  en 
Nedsættelse  enten  i  Rabaten  eller  i  den  aarlige  Afgift  eller  et 
Privilegium  til  at  anlægge  et  nyt  Apotek  et  andet  Sted  i  Kjø- 
benhavn  eller  endelig,  hvis  intet  af  dette  kunde  bevilges  ham, 
da  at  maatte  afstaa  Rrugen  af  første  Sal  i  Apoteket  til  Hospi¬ 
talet  imod  at  faa  den  aarlige  Afgift  nedsat  til  Halvdelen  d.  v.  s. 
til  1000  Rd.  Hvad  han  særlig  støttede  sin  Ansøgning  paa,  var, 
at  hans  Leverance  til  Hospitalet  var  gaaet  endog  stærkt  ned, 
det  brugte  meget  mindre  kostbar  Medicin  end  tidligere  og 
dispenserede  selv  en  Række  forskjellige  Medikamenter.  At 
det  virkelig  forholdt  sig  saaledes,  bevidnedes  af  Direktionen, 
der  herpaa  grundede  den  Anbefaling,  den  gav  ham,  dog  først 
i  Juni  1829,  og  som  gik  ud  paa,  at  der  kunde  indrommes 
ham  en  for  alle  Medikamenter  gjældende  lige  Rabat  paa  kun 
3 3 Vs  pCt. 

Møller  opnaaede  imidlertid  Intet  herved.  I  November  fik 
Direktionen  en  lang  Skrivelse  fra  Kancelliet,  der  endte  med, 
at  det  ikke  kunde  finde  Anledning  til  at  understøtte  Møllers 
Reklamationer.  Kancelliet  havde  ikke  glemt  hans  tidligere 
Optræden,  og  særlig  var  den  nærværende  hos  A.  S.  Ørsted, 
hvis  Votum  er  meget  skarpt  imod  Ansøgeren.  Men  Jacob 
Møller  vilde  ikke  have  været  Jacob  Møller,  hvis  han  derfor 
havde  givet  tabt.  Den  5  Januar  1830  havde  lian  en  ny  lang  An¬ 
søgning  færdig,  der  denne  Gang  sendtes  direkte  til  Kongen; 
den  angik  »en  for  mig  og  talrig  Familie  uomgængelig  nod- 

vendig  Forandring  i  min  Still  ino* « .  Fra  Konsens  Kabinet  blev 

den  sendt  til  Kancelliet  med  Paalæg  om  at  indkomme  med  en 
Forestilling,  og  fra  Kancelliet  gik  den  derpaa  til  Direktionen, 
der  hurtig  tog  Sagen  op  igjen.  Da  den  stadig  maatte  erkjen- 
de,  at  Hospitalets  Forbrug  af  Medicin  var  gaaet  væsentlig 
ned,  mente  den  ganske  som  Aaret  for  at  maatte  anbefale,  at 
hans  Rabat  blev  nedsat  til  3373  pCt.  for  alle  de  Medikamen¬ 
ter,  han  leverede  til  Hospitalet.  Det  skinner  imidlertid  tyde¬ 
ligt  igjennem,  at  dens  Motiv  ikke  er  ublandet  Velvilje.  Di¬ 
rektionen  tror  bl.  A.  ikke  at  turde  skjænke  Møllers  Opgivel¬ 
ser  om  hans  Indtægter  ubetinget  Tiltro;  de  lyde  anderledes 
i  1830,  end  de  lød  i  1829,  og  Konferensraad  Brandis  er  lige¬ 
som  Professor  Colsmann  absolut  imod,  at  der  tilstaas  ham 
nogen  Nedsættelse.  Derimod  vilde  de  gjærne  se,  at  han  fik 
Lov  til  at  anlægge  et  nyt  Apotek;  derved  kunde  Frederiks 
Hospital  blive  fri  for  ham. 

Efter  Modtagelsen  af  denne  Erklæring  gik  Kancelliet  til 
Affattelsen  af  en  Forestilling,  der  slet  ikke  kan  betegnes  som 
venlig  mod  Møller.  Det  lyser  ud  af  den,  at  skal  der  vises 
ham  en  Naade,  bor  det  gjores  saaledes,  at  der  dermed  sæt¬ 
tes  et  endeligt  Punktum  for  hans  Bestræbelser  i  denne  Ret¬ 
ning,  og  i  Overensstemmelse  hermed  sluttede  da  Sagen  med 
en  kongelig  Resolution  af  14  December  1830,  i  hvilken  det 
hedder:  »I  Betragtning  af  den  forringede  Leverance,  som 
Apoteker  Møller  i  de  senere  Aar  har  til  Hospitalet,  ville  vi 
allernaadigst  have  sammes  Direktion  bemvndiget  til,  saa 
længe  Omstændighederne  vedblive  at  være  de  samme  som 
nu,  og  den  i  hans  Forhold  finder  Grund  til  at  vise  ham  no¬ 
gen  Begunstigelse,  at  tilstaa  ham  saadan  Moderation  i  den 
Rabat,  han  er  pligtig  at  give  Hospitalet  paa  de  Lægemidler, 
han  leverer  samme,  at  denne  Rabat  kun  paa  samtlige  Midler 
uden  den  Forskjel,  hans  Bestalling  i  saa  Henseende  gjor  paa 

de  forskjellige  Medicamina,  beregnes  til  337s  pCt.,  hvilken 

Bemyndigelse  overlades  til  Direktionen  at  ben}dte  eller  ikke, 
nden  at  Apoteker  Møller  bliver  befojet  til  at  paaanke  den  Be¬ 
slutning,  den  i  saa  Henseende  tager,  eller  at  han  skal  kunne 
unddrage  sig  for,  naar  Direktionen  ikke  længere  finder  An¬ 
ledning  til  saadan  Begunstigelse,  at  give  Hospitalet  den  fulde 
Babat,  han  efter  sin  Kontrakt  med  samme  er  pligtig  at  give 
dog  med  den  ham  ved  Vor  allernaadigste  Besolution  af  17 
Maj  1820  forundte  Lettelse.  Lige  saa  lidt  skal  han  være  be¬ 
føjet  til,  naar  Apoteker-Taxten  undergaar  nogen  Nedsættelse, 
derpaa  at  grunde  nogen  Forventning  om  yderligere  Lettelse 
i  hans  kontraktmæssige  Forpligtelser.  Derhos  ville  Vi  aller- 
naadigst  have  tilladt,  at  foranførte  Bemyndigelse  maa  efter 
Omstændighederne  benyttes  med  Hensyn  til  Leverancen  for 
1830«. 

I  Overensstemmelse  hermed  kunde  Kancelliet  fremtidig 
afvise  den  Møllerske  Rabatsag.  Den  var  nu  lagt  i  Direktio¬ 
nens  Haand  og  alle  Adgange  til  yderligere  Klager  fra  Møl¬ 
lers  Side  saa  vidt  muligt  lukkede.  Sagen  kom  for  i  Direk¬ 
tionens  Møde  den  2  Februar  1831,  og  her  bevilgede  man 
Møller  den  nedsatte  Rabat  før  1830  og  1831  samt  for  1830 
en  Tilbagebetaling  paa  272  Bd.  3  T  15  P,  hvoraf  det  kan  ses, 
at  Sagen  egentlig  ikke  drejede  sig  om  svimlende  Summer. 

Nu  var  Enden  naaet.  Rabatsagen,  som  man  kunde  fristes 
til  at  tro,  at  Møller  i  alt  Fald  til  Tider  havde  drevet  rent 
sportsmæssigt,  kunde  ikke  godt  føres  videre,  og  saa  falder 
det  forunderligt  i  Traad  hermed,  at  Møller  under  12  Marts 
1831  ansøger  Direktionen  om,  at  Cand.  pharm.  J.  A.  Bech 
fra  1  April  1832  maa  overtage  Apoteket  i  hans  Sted  og  gan¬ 
ske  paa  de  Betingelser,  han  selv  havde  det;  Bech  skulde  for 
Overtagelsen  aarligt  godtgjore  ham  1000  Rd.  Det  kan  imid¬ 
lertid  ikke  lades  uomtalt,  at  Møller  ogsaa  i  den  her  nævnte 
Ansøgning  i  stærke  Udtryk  taler  om  de  Apoteket  paaliggende 
Byrder,  »der  paa  Grund  af  de  siden  min  Kontrakts  Indgaa- 

else  forandrede  Omstændigheder  overstige  mine  Evner  at 
udrede«.  Det  er  af  den  Grund,  han  nu  gjærne  vil  modtage 
det  ham  af  Grosserer  Jorgen  Bech  jun.  paa  Sønnens  Vegne 
gjorte  ovenfor  nævnte  Tilbud,  Sønnen  stod  i  Begreb  med  at 
tiltræde  en  længere  videnskabelig  Udenlandsrejse.  Direk¬ 
tionen  havde  absolut  Intet  imod,  at  Møller  traadte  tilbage, 
men  den  ønskede  selv  at  faa  Sagen  i  Haand,  saaledes  at  det 
bl.  A.  blev  den,  der  pensionerede  Møller  og  i  det  Hele  fik  Alt 
lagt  tilrette  paa  en  saadan  Maade,  at  Møller  ikke  igjen  kunde 
blive  Hospitalets  Apoteker,  hvis  hans  Efterfølger  døde  for 
ham  eller  paa  anden  Maade  trak  sig  tilbage.  Saaledes  blev 
det  da  ogsaa  ordnet,  hvad  vi  nærmere  ville  faa  at  se  i  næste 
Afsnit.  Her  skal  der  endnu  kun  peges  paa,  at  det,  karakteri¬ 
stisk  nok,  ikke  skulde  kunne  undgaas,  at  der  til  det  Sidste 
opstod  forskjellig  Uoverensstemmelse  mellem  Møller  og  Di¬ 
rektionen. 

Møller  havde  betinget  sig  først  at  skulle  fratræde  fulde  tre 
Maaneder,  efter  at  han  havde  faaet  officiel  Meddelelse  om, 
hvem  der  blev  hans  Efterfølger,  samt  om  at  hans  Pension 
paa  rette  Maade  var  sikret  ligesom  ogsaa  den  Udbetaling, 
han  skulde  have  for  det  Varelager  og  det  Inventar,  Efterføl¬ 
geren  skulde  overtage.  Da  det  stillede  sig  vanskeligt  at  skaffe 
ham  det  fornødne  Brev  herom  ihænde  den  1  April,  gik  In¬ 
spektøren  til  ham,  gjorde  mundtlig  Bede  for  Forholdene  og 
udtalte  et  Haab  om,  at  han  ikke  herefter  vilde  vægre  sig  ved 
at  fratræde  den  1  Juli.  »Paa  ingen  Maade«,  lød  Svaret,  »da 
jeg  nu  veed,  hvad  der  er  bestemt«.  Brevet  kom  i  hans  Hæn¬ 
der  den  8  April,  men  to  Dage  efter  fik  Direktionen  en  Skri¬ 
velse  fra  ham  om,  at  han  nu  ikke  var  pligtig  til  at  fratræde 
for  1  Avgust,  idet  han  yderligere  gjorde  en  Bække  Bemærk¬ 
ninger  om,  at  Brevet  var  mangelfuldt.  Der  stod  saaledes  ikke 
i  det,  at  hans  Pension  var  livsvarig,  ikke  naar  og  hvor  den 
kunde  hæves  osv.  Ja  efter  en  senere  Skrivelse  kunde  han 

ikke  bestemt  huske,  at  Inspektøren  havde  været  hos  ham, 
oa'  i  alt  Fald  maatte  denne  fuldstændig  have  misforstaaet 
ham,  det  ham  af  Inspektoren  tillagte  Svar  kunde  han  paa 
ingen  Maade  vedkjende  sig.  Det  er  et  kjedeligt  Kværulant- 
Skjær,  Møller  herved  kaster  over  sin  sidste  Apotekertid,  og 
Skjæret  voxer  herefter  naturligt  ud  over  hele  hans  lange 
Virksomhed  paa  Frederiks  Hospitals  Apotek,  saaledes  at  det 
næsten  kan  blive  vanskeligt  at  faa  Oje  paa,  at  denne  ogsaa 
viser  gode  Egenskaber  hos  ham. 

Vi  have  ovenfor  et  Par  Gange  haft  Lejlighed  til  at  nævne 
Apotekeren  Salomon  Meyer  Trier,  der  —  født  i  1804  —  var 
28  Aar  yngre  end  Møller,  men  allerede  i  1825  tog  farmacev- 
tisk  Examen  for  derpaa,  efter  først  i  nogle  Aar  at  have  været 
Apoteker  i  Nysted,  i  1830  at  kjøbe  Apoteket  i  Lyngby  og  saa 
som  Apoteker  dér  fik  en  stærkt  voxende  Indflydelse  paa  den 
danske  Farmacis  Udvikling.  1844  begyndte  han  saaledes  Ud- 
giveisen  af  »Arkiv  for  Farmaci«,  som  han  vedblev  at  staa  i 
Spidsen  for  i  50  Aar,  og  samtidig  var  lian  den  væsentlige 
Stifter  af  »Danmarks  Apotekerforening«,  hvis  mangeaarige 
Formand  han  derpaa  blev.  Denne  dygtige  og  foretagsomme 
Mand  kan  have  kjendt  Møller  personlig,  og  han  kan  videre 
af  sin  fire  Aar  ældre  Broder,  Lægen  Seligmann  MeyerTrier, 
der  saa  væsentligt  var  knyttet  til  Frederiks  Hospital,  have 
faaet  Meget  at  vide  om  Forholdene  dér,  det  var  jo  denne 
Broder,  om  hvem  vi  ovenfor  hørte,  at  han  i  1828,  skjondt 
Dr.  med.  og  Reservemedikus  ved  Hospitalet,  til  Alles  For¬ 
undring  søgte  den  ledige  Post  som  Hospitalets  Bevisor. 

Under  disse  Forhold  har  det  sin  Betydning  at  se  den  store 
Interesse,  Apoteker  Trier  i  sine  »Bidrag  til  den  danske  Far- 
maci’s  Historie«  viser  for  Jacob  Møller  og  hans  Gjerning  paa 
Hospitalet.  Han  aftrykker  en  stor  Del  af  det  Responsum,  som 
Møller  i  1827  fik  fra  det  juridiske  Fakultet,  idet  han  som  sin 
Mening  udtaler,  at  Direktionen  fra  et  moralsk  Standpunkt 

havde  Uret,  og  at  Møller  derfor  havde  Grund  til  at  nære  Ani¬ 
mositet  imod  den.  Men  paa  den  anden  Side  er  han  dog  ikke 
blind  for,  at  Møller  var  »en  Mand,  deri  Almindelighed  haard- 
nakket  forfegtede  sine  formente  Rettigheder  og  var  mindre 
eftergivende,  end  han  fornuftigvis  og  især  overfor  et  Syge- 
hospital  burde  være«.  Her  kan  der  altsaa  bebrejdes  Møller 
noget,  men  ved  Siden  heraf  kan  der  efter  Triers  Mening  kun 
siges  rosende  Ord  om  ham  som  en  flittig  og  paapassende 
Apoteker,  der  altid  var  at  finde  i  sit  Officin,  hvor  han  holdt 
strengt  paa  Orden  og  Nøjagtighed,  og  endelig  er  han  i  hans 
Ojne  »en  meget  kundskabsrig  Farmacevt«,  der  endda  viste 
alvorlige  Bestræbelser  for  at  virke  for  sine  yngre  og  ældre 
Kollegers  Dannelse.  Trier  tænker  her  paa  det  af  Møller  i  1823 
udgivne,  576  Sider  store  Værk  »Forsøg  til  en  farmacevtisk 
Haandbog  for  Begyndere  eller  kortfattet  Beskrivelse  over  de 
i  Medicinaltaxten  anførte  Lægemidler«. 

Det  er  en  Bog,  der  da  ogsaa  helt  igjennem  er  til  Ære  for 
Forfatteren.  Paa  det  første  Blad  i  den  staarder  kjont  og  følt: 
»Min  Lærer  i  Farmacien  Hr.  Johan  Peter  Rieffestahl,  Apo¬ 
teker  i  Nyborg,  tilegnes  dette  Forsøg  af  Forfatteren«.  Og  af 

%j  O  J  o  o  o 

den  derpaa  følgende  Fortale  ses  det,  at  Møller  i  en  Aarrække 
har  anvendt  en  Del  af  sin  Tid  som  Vejleder  til  farmacevtisk 
Examen  dels  for  de  i  hans  eget  Apotek  disciplinerende  unge 
Mennesker,  dels  for  adskillige,  som  disciplinerede  anden¬ 
steds.  I  den  Anledning  gjorde  han  stadig  Optegnelser  over 
herhen  hørende  Fremskridt  i  Kemi  og  Farmaci,  og  da  Ni¬ 
kolai  Tychsens  bekjendte  Værk  »Teoretisk  og  praktisk  An¬ 
visning  til  Apotekerkunsten«  (efter  Forfatterens  Dod  udgi¬ 
vet  1804  af  J.  F.  Bergsøe)  var  udsolgt  og  Mange  ønskede  et 
Skrift,  der  kunde  vejlede  de  Unge,  havde  han  efter  Tid  og 
Evne  udarbejdet  sit  Skrift,  ikke  dreven  af  Egennytte,  men 
af  Lyst  til  at  gavne,  og  det  gjorde  han  i  boj  Grad  ved  sin  Bog. 
Efter  dens  Udgivelse  vedblev  han  stadig  med  sine  Opteg- 

neiser.  Ved  sin  Død  efterlod  han  en  Række  saadanne,  som 
det  en  Tid  havde  været  hans  Ønske  at  faa  trykt,  hvad  dog 
ikke  lykkedes  ham.  Han  ophørte  i  det  Hele  ingensinde  at 
følge  med  i  sin  Videnskab,  hvad  der  bl.  A.  ogsaa  kan  ses  af 
det  Bibliotek,  han  samlede  sig,  og  som  han  aabenbart  følte 
sig  stolt  af. 

Han  stod,  kan  der  siges,  paa  en  vis  Maade  som  Avtoritet  i 
sit  Fag.  Da  Forordningen  af  2  Juni  1828  gav  nye  og  nær¬ 
mere  Bestemmelser  for  den  farmacevtiske  Examen,  hedder 
det  bl.  A.,  at  der  »i  farmacevtisk  Varekundskab  og  Bereg¬ 
ning  samt  mekaniske  Præparationer«  skal  examineres  af  en 
af  Kjøbenhavns  Apotekere,  »som  enten  skal  være  en  af  As¬ 
sessorerne  i  det  kongelige  Sundhedskollegium  eller  hvem 
bemeldte  Kollegium  ellers  maatte  udnævne  til  stedse  at  ud- 
fore  denne  Forretning«,  og  Kollegiets  Valg  faldt  paa  Møller, 
han  blev  valgt  den  30  Oktober  1 828  tiltrods  for  hans  kort  for 
endte,  halvandet  Aar  lange  Suspendering  som  Frederiks  Ho¬ 
spitals  Apoteker.  Skjondt  Hospitalets  Læger,  som  vi  have 
set,  paa  denne  Tid  stod  bestemt  imod  ham,  maa  der  have 
været  andre  Lægekredse,  der  satte  endog  megen  Pris  paa 
ham.  Da  han  i  1832  ophørte  med  atvære  Apoteker  i  Kjoben- 
havn  og  altsaa  ikke  længere  opfyldte  Forordningens  For¬ 
dringer,  blev  det  dog  efter  en  Indstilling  fra  Sundhedskol¬ 
legiet  ved  en  kongelig  Resolution  tilladt,  at  han  vedblev  som 
bestandig  Examinator  ved  den  farmacevtiske  Examen. 

Herefter  er  det  naturligt,  at  da  man  i  maritime  Kredse  øn¬ 
skede  Hjælp  til  at  faa  et  Middel  imod  den  i  Skibe  ofte  op- 
staaende  raadne  Stank,  blev  »den  saavel  for  sine  Kundska¬ 
ber  som  for  sin  Dygtighed  som  Laboratør  bekjendte  Frede¬ 
riks  Hospitals  Apoteker«  opfordret  til  at  træde  til,  og  den 
Erklæring,  han  afgav,  kan  læses  i  »Arkiv  for  Søvæsen«  (V, 
1831),  hvor  der  ogsaa  findes  en  lille  Artikel  fra  hans  Haand 
om  et  »Røgnings-Apparat  for  Breve  og  andre  Dokumenter«. 

Han  havde  assisteret  Karantæne-Kommissionen  med  at  kon¬ 
struere  de  paa  Lynetten,  paa  Kristiansø  og  paa  Kyholm  an¬ 
bragte  Røgnings-Apparater  mod  Kolera. 

Møller  har  afgjort  været  en  dygtig  Mand  i  sit  Fag,  men 
man  kan  se,  at  han  ogsaa  gjærne  vilde  have  Ære  som  saa- 
dan.  I  November  1833  ansøgte  han  om,  at  der  maatte  for¬ 
undes  ham  et  til  hans  Stilling  som  bestandig  Examinator 
ved  den  farmacevtiske  Examen  passende  Prædikat.  Han  øn¬ 
skede  at  blive  udnævnt  til  intet  mindre  end  Professor  Phar- 
maciæ.  Det  mente  Kancelliet  dog  ikke  at  kunne  gaa  med  til. 
noget  Saadant  var  ikke  sket  for.  Men  da  det  i  Overensstem¬ 
melse  med  Sundhedskollegiets  Erklæring,  der  kaldte  Møller 
en  meget  duelig  Farmacevt,  der  vedvarende  søgte  at  gjore 
Fremskridt  i  sin  Videnskab  og  stifte  Gavn,  nok  vilde  gjore 
noget  for  ham,  indstillede  det  ham,  saaledes  som  det  tidli¬ 
gere  var  sket  med  nogle  Andre,  til  at  faa  Titelen  Assessor 
pharmaciæ  med  virkelig  Kancelliraads-Rang,  og  dette  blev 
bifaldet  i  en  kongelig  Resolution  af  1  Februar  1834.  Da  Sund¬ 
hedskollegiet  beskjæftigede  sig  med  denne  Sag,  blev  det  for¬ 
øvrigt  opmærksomt  paa,  at  dets  Medlem  Ejeren  af  Løveapo¬ 
teket  Assessor  pharmaciæ  MarxRoye  ingen  Rang  havde,  og 
saa  blev  han  med  det  Samme  indstillet  til  ogsaa  at  skulle 
have  Rang  med  virkelige  Kancelliraader.  Den  ovennævnte 
kongelige  Resolution  skabte  altsaa  formentligt  Glæde  to 
Steder. 

Da  Møller  i  1832  forlod  Apoteket,  hvor  han  havde  reside¬ 
ret  i  27  Aar,  flyttede  han  ud  til  sin  Ejendom  »Vennero«  paa 
Østerbro,  Nr.  5  paa  det  Stykke  af  den  daværende  Kastelsvej, 
der  nu  er  Regyndelsen  af  Classensgade.  Ejendommen  laa 
landligt  i  en  stor  Have,  og  her  dyrkede  han  sine  botaniske, 
kemiske  og  farmacevtiske  Studier  som  en  vel  situeret  Mand. 
Det  gik  i  Opfyldelse,  som  Etatsraad  Callisen  havde  spaaet. 
at  Møller  trods  hans  mange  Klager  vilde  ende  som  en  for- 

muende  Mand.  Hvor  formuende,  kan  dog  ikke  oplyses.  Det 
Testamente,  som  han  og  hans  Hustru  oprettede  den  7  Ok¬ 
tober  1835,  og  som  er  trykt  i  hans  Sonnesons  Bog  »Jacob 
Møller  og  hans  Slægt«  (1889),  nævner  væsentlig  ingen  Tal, 
men  det  fremgaar  tydeligt  af  det  lidt  vidtløftigt  affattede  Akt¬ 
stykke,  at  her  var  noget  at  raade  over,  og  hermed  stemmer 

J  J  O  J  O 

følgende  Ytring  af  Apoteker  Trier  i  hans  »Bidrag  til  den  dan¬ 
ske  Farmacis  Historie«,  der  udkom  fra  1882  til  1886:  »Hvis 
Møllers  Formuestilstand  forekommer  hans  nulevende  Kol¬ 
leger  ikke  at  være  bleven  god  nok  ved  hans  Virksomhed, 
saa  maa  vi  ønske  dem  alle  til  Lykke«.  Møller  har  sikkert 
baade  taget  ind  og  givet  ud  med  en  paapassende  og  forsigtig 
Haand.  I  sidste  Henseende  taler  formentlig  det  Legat,  han  i 
1838  gav  til  Vajsenhuset,  ganske  tydeligt. 

Som  den  oprindelige  Vajsenhusdreng,  han  var,  havde  han 
stadig  følt  sig  knyttet  til  det  gamle  Hjem.  Da  det  kongelige 
Vajsenhus  den  1  November  1827  fejrede  sin  Hundredaars- 
fest  i  Frederik  VFs  Nærværelse,  var  Apoteker  Jacob  Møller 
en  af  dets  Gjæster.  Han  vilde  da  ogsaa  nok  have  sit  Navn 
knyttet  til  det  som  Stifter  af  et  Legat,  hvis  Bente  skulde  an¬ 
vendes  som  en  aarlig  Præmie  til  forøget  Udstyr  vexelvis  for 
en  Dreng  og  en  Pige,  og  Legatet,  som  han  oprettede  i  1838, 
blev  paa  500  Bd.,  med  hviket  Beløb  endnu  fulgte  150  Rd., 
der  skulde  anvendes  dels  til  Fordel  for  de  to  i  Øjeblikket 
dygtigste  Vaj  ser,  en  Dreng  og  en  Pige,  dels  til  en  Fest  den 
18  April  1839,  paa  hvilken  Dag  han  50  Aar  for  som  en  tretten- 
aarig  Dreng  havde  forladt  Vajsenhuset.  Ved  denne  Fest  var 
han  selv  tilstede  og  blev  fejret  med  en  Sang.  Beløbene,  han 
her  anvender,  tor  ikke  kaldes  overvældende,  saa  meget  mere 
som  A.  Exner,  der  fortæller  herom  i  sin  Bog  om  Vajsenhuset 
(1881),  slutter  sin  Omtale  af  Møller  med  de  Ord:  »Han  efter¬ 
lod  sig  en  talrig  Familie  og  betydelig  Formue«. 

Endnu  skal  her  nævnes,  hvorledes  det  gik  med  det  af  ham 

samlede  Bibliotek.  Som  ovenfor  antydet  vilde  han  gjærne 
have,  at  det  blev  bemærket.  Efter  hans  Testamente  skulde 
det  tilfalde  Kjøbenhavns  Universitets-Bibliotek,  for  at  det 
ogsaa  efter  hans  Død  kunde  blive  »nyttigt  især  for  unge  flit¬ 
tige  Farmacevter«.  Der  skulde  trykkes  en  Fortegnelse  over 
det,  og  en  saadan  foreligger  da  ogsaa;  den  er  paa  76  Sider,  og 
Biblioteket  omfatter  2330  Bind.  Samlingen  er  god,  men  efter 
en  Bemærkning  i  Kjøbenhavns  Universitets  Aarbog  for  1839 
fik  Universitets-Biblioteket  ved  at  blive  Arving  til  det  ikke 
mange  nye  Værker,  væsentlig  kun  en  stor  Del  Doubletter. 

Da  Møllers  ældste  Son  Christian  Møller  i  1839  skulde  ind¬ 
sættes  som  Præst  paa  Anholt,  ønskede  Faderen  at  være  til¬ 
stede  ved  Højtideligheden.  Han  tog  afsted,  men  paa  denne 
Rejse  overraskede  Døden  ham  den  6  Juli  1839  i  Horsens. 
Han  blev  ingen  gammel  Mand,  ikke  fuldt  63  Aar,  men  med 
ham  forsvandt  en  ejendommelig  Skikkelse,  en  flittig,  dygtig 
og  kundskabsrig  Mand,  der  sikkert  aldrig  har  tænkt  paa  at 
gjore  Uret,  men  som  i  den  Grad  var  fyldt  af  Troen  paa  egen 
Dygtighed  og  paa  hvad  han  derfor  kunde  kræve  som  sin 
Ret,  at  han  med  sin  stædige  og  lidenskabelige,  ja  sikkert 
voldsomme  Karakter  umuligt  kunde  opgive  blot  en  Tøddel 
af  den.  Det  fik  saa  briste  eller  bære,  og  saa  blev  hans  lange 
Apotekervirksomhed,  under  hvilken  han  dog  fra  forskjellig 
Side  høstede  baade  Anseelse  og  Ære,  væsentlig  Karakter  af 
en  uhyggelig  og  ufredelig  Tid. 

Hans  Enke  Fru  Amalie  Møller  f.  Crone  overlevede  ham  i 
tjorten  Aar.  Hun  døde  paa  »Vennero«  den  26  Juli  1853  un¬ 
der  den  da  i  Kjøbenhavn  herskende  store  Kolerasyge.  Kun 
een  af  Ægteparrets  Sonner,  Axel  Møller,  der  var  født  den 
5  November  1819,  gik  den  farmacevtiske  Vej ;  han  naaede  at 
blive  Elev  paa  Kong  Salomons  Apotek,  men  blev  saa  til  For¬ 
ældrenes  store  Sorg  uventet  heftig  syg  og  døde  den  25  Av- 
gust  1838.  Fn  Sonneson  Hans  Jacob  Møller,  født  29  April 

1855  som  Son  af  Ejeren  af  Gammelgaard  paa  Als  Hans  Tel¬ 
lus  Møller,  kom  derimod  til  at  fortsætte  den  farmacevtiske 
Tradition,  han  blev  1904  Ejer  af  Nørrebros  Apotek  ved  Kjø- 
benhavn,  hvor  han  virkede  til  sin  Død  den  12  Marts  1916. 


Kande  fra  det  gamle  Apotek. 


Efter  Fotografi. 


CHRISTEN  SCHIFTER  HOLM 

Det  var  ikke  Alderen,  der  tyngede,  da  Jacob  Møller  i 
Marts  1831  tilskrev  Direktionen,  at  han  under  visse 
Betingelser  kunde  være  villig  til  at  ophøre  som  Hospitalets 
Apoteker.  Født  i  1776  var  han  endnu  ikke  55,  men  hans  g  jen- 
nem  de  mange  Aar  med  voxende  Bitterhed  førte  Krig  med 
Hospitalets  Direktion  kan  have  gjort  ham  træt.  Han  tilbød, 

som  tidligere  nævnt,  at  træde  tilbage,  naarCand.  pharm.  J.  A. 
Bech  for  Livstid  maatte  indtræde  i  hans  Sted;  Bech  vilde  i 
saa  Fald  yde  ham  en  aarlig  Godtgjorelse  paa  1000  Rd.  Hvor- 
meget  det  nu  end  tiltalte  Direktionen  at  faa  en  anden  Mand 
i  Møllers  Sted,  mente  den  dog  ikke  udenvidere  at  kunne  gaa 
ind  paa  Forslaget,  som  det  forelaa.  Mod  den  unge  Kandidat 
Bech,  der  var  født  i  1808  og  havde  taget  sin  Examen  i  1829, 
havde  den  sikkert  Intet;  han  var  Son  af  en  kjendt  kjøben- 
havnsk  Grosserer,  og  det  var  ham,  der  senere  blev  Ejer  af 
Løveapoteket,  og  som  efter  at  have  været  Borgerrepræsen¬ 
tant  og  Raadmand  i  Kjøbenhavn  døde  1876  som  Ejer  af 
Taarnholm  ved  Korsør.  Men  som  Forslaget  lød,  kunde  Møl¬ 
ler,  hvis  Bech  traadte  tilbage  eller  døde  for  Møller,  paany 
blive  Hospitalets  Apoteker,  og  det  ønskede  man  ikke.  For¬ 
slaget  maatte  forandres. 

Sagen  maatte  ordnes  saaledes,  at  Direktionen  blev  Herre 
over  Situationen.  Det  maatte  være  Hospitalet,  der  skulde  yde 
Møller  den  af  ham  ønskede  Pension  og  samtidig  benyttede 
Lejligheden  til  at  faa  de  hidtil  gjældende  Kontraktbestem¬ 
melser  saaledes  ændrede,  at  man  sikredes  imod  at  faa  Møller¬ 
ske  Tilstande  om  igjen.  Men  herom  maatte  der  forhandles,  og 
det  tog  Tid.  Først  ved  Direktionens  Møde  den  10  Avgust  1831 
var  man  naaet  saavidt,  at  man  kunde  beslutte,  at  Kancelliet 
skulde  tilskrives  om  Kongens  Tilladelse  for  Direktionen  til 
at  løse  Møller  ud  og  træde  i  Forhandling  om  Postens  Nybe¬ 
sættelse.  Den  kongelige  Resolution,  der  gik  ud  herpaa,  faldt 
den  2  November  1831. 

Direktionen  havde  haabet  at  faa  Ret  til  at  kunne  sætte  Stil¬ 
lingen  som  Hospitalets  Apoteker  til  Avktion,  men  da  Kan¬ 
celliet  og  den  afsluttende  kongelige  Resolution  helt  saa  bort 
herfra,  maatte  Tanken  herom  forlades.  Direktionen  maatte 
slaa  sig  til  Ro  med,  at  den  aarlige  Afgift  forhøjedes  til  3000 
Rd.,  saaledes  at  Pensionen  til  Jacob  Møller  kunde  tages  af 

den.  Men  alle  øvrige  Betingelser  for  Postens  Besættelse  bleve 
nu  noje  drøftede,  hvorefter  en  Bekjendtgjorelse  om  den  le¬ 
dige  Post  indrykkedes  i  Statstidenden  og  Adresseavisen,  saa- 
ledes  at  Direktionen  endelig  i  sit  Møde  den  4  April  1832 
kunde  gaa  til  at  foretage  et  Valg  imellem  de  Ansøgere,  der 
havde  meldt  sig. 

Derforelaafem  Ansøgninger,  henholdsvis  fra  Cand.pharm. 
Theodorus  Lose,  der  i  fjorten  Aar  havde  tjent  som  Medhjæl¬ 
per  paa  Frederiks  Hospitals  Apotek,  fra  Cand.  pharm.  C.  S. 
Holm,  der  i  femten  Aar  havde  konditioneret  paa  Hof-Apo¬ 
teket,  fra  Cand.  pharm.  F.  W.  Aabye,  der  i  syv  Aar  havde  væ¬ 
ret  knyttet  til  Svaneapoteket,  fra  Cand.  pharm  J.  J.  Berg  og 
fra  Apoteker  A.  G.  Begtrup  i  Nykjøbing  paa  Mors;  desuden 
var  der  endnu  en  Forespørgsel  fra  Apoteker  Hertzberg  i 
Holmestrand,  men  Cand.  pharm.  J.  A.  Bech,  der  oprindelig 
stod  som  den  formentlige  Efterfølger,  havde  trukket  sig  til¬ 
bage.  Saa  kom  Valget,  og  ved  det  samledes  »de  fleste  Stem¬ 
mer«  om  C.  S.  Holm. 

Christen  Schifter  Holm  var  født  i  Kjøbenhavn  den  20  Maj 
1801.  Han  var  Son  af  Urtekræmmer  Henrik  Holm  og  Hustru 
Michaeline  Schmidt,  og  Henrik  Holm  var  forsaavidt  ingen 
almindelig  Urtekræmmer,  som  det  var  i  hans  Butik  paa 
Hjornet  af  Gammeltorv  og  Vestergade,  at  hans  yngre  Bro¬ 
dér,  den  senere  saa  bekjendte  Grosserer  Jacob  Holm  i  1790 
havde  begyndt  sin  Karriere  heri  Byen  som  Svend  hos  ham. 
De  vare  begge  fødte  i  Skafterup  ved  Næstved,  hvor  deres  Fa¬ 
der  var  Skoleholder.  Sonnesonnen  Christen  Schifter  Holm 
havde  ført  en  meget  rolig  Tilværelse,  i  femten  Aar  været  i 
Tjeneste  paa  et  og  samme  Sted  her  i  Byen,  nemlig  paa  Hof¬ 
apoteket,  først  som  Lærling,  derpaasom  Medhjælper;  i  1823 
havde  han  taget  farmacevtisk  Examen  med  godt  Besultat. 
Han  anbefaledes,  som  det  herefter  kan  forstaas,  varmt  af  Hof- 
Apoteker  Professor  Becker,  hvilket  naturligvis  har  styrket 

lians  Stilling,  men  umuligt  er  det  ikke,  at  den  ogsaa  er  ble- 
ven  styrket  derved,  at  han,  som  nævnt,  var  en  Brodersøn  af 
den  Grosserer  Jacob  Holm,  der  saa  mærkelig  hurtigt  havde 
kunnet  svinge  sig  op  til  at  blive  en  stor  Kjøbmand,  en  stor 
Skibsreder  og  en  stor  Industridrivende  i  Kjøbenhavn. 

I  Direktionens  Møde  den  4  April  1832  blev  den  nye  Apo¬ 
teker  valgt,  og  i  det  samme  Møde  blev  det  bestemt,  at  den 
Sikkerhed,  han  skulde  stille,  skulde  bestaa  i  10,000  Rd.  i 
kongelige  Obligationer  samt  et  halvt  Aars  indestaaende  Reg- 
ningsbeløb.  Den  4  April  var  imidlertid  nogle  Dage  for  sent 
til,  at  Jacob  Møllers  Fordring  om  først  at  skulle  fratræde 
fulde  tre  Maaneder  efter  at  have  modtaget  Underretning  om, 
hvem  der  blev  hans  Efterfølger  m.  m.,  kunde  ske  Fyldest 
med  den  1  Juli  forOje,  der  var  sat  som  den  nye  Apotekers  Til- 
trædelsesdag.  De  heraf  tlydende  Vanskeligheder  ere  nævnte 
ovenfor,  og  det  staar  muligvis  i  Forbindelse  med  dem,  at 
Holms  Bestalling  først  udfærdigedes  den  11  Avgust  og  først 
blev  kongelig  konfirmeret  den  5  September  1832. 

Og  se  vi  nu  nærmere  paa  denne  Kontrakt,  hvor  er  den  da 
ikke  forskjellig  fra  hans  Formænds.  Han  faar  som  de  Stil¬ 
lingen  som  Frederiks  Hospitals  Apoteker  paa  Livstid,  men 
som  vi  nedenfor  skulle  se,  er  Leverancen  af  Hospitalets  Me¬ 
dicin  væsentlig  udløst  fra  Stillingen,  der  i  det  Hele  paa  mange 
Punkter  er  stærkt  beskaaren.  Holm  faar  saaledes  ikke  Raa- 
dighed  over  hele  Apotekets  Bygning,  kun  over  Kjælderen, 
Stuen  og  Mansarden  samt  en  Bræddebygning  i  Gaarden,  der 
er  indrettet  til  Stald  og  Vognremise.  Hele  første  Sal  unddra- 
ges  ham,  men  derfor  slaas  der  ikke  af  paa,  hvad  han  skal 
betale.  Skattesporgsmaalet  er  særlig  nævnt.  Han  skal  svare 
al  behørig  Skat,  betale  1000  Rd.  mere  i  aarlig  Afgift  til  Ho¬ 
spitalet  end  hans  Formand,  3000  Rd.  istedenfor  2000  Rd., 
og  hvad  Medicinleveringen  og  den  Rabat  angaar,  han  skal 
svare  af  den,  hedder  det,  at  denne  Leverance  ikke  er  nogen 

Ret,  han  kan  kræve,  Direktionen  vil  indtil  videre  overlade 
ham  den,  imod  at  han  svarer  den  Rabat  af  den,  som  Direk¬ 
tionen  bestemmer,  og  som  foreløbigt  sættes  til  3373  pCt.,  ens 
for  alle  Medikamenter,  idet  Direktionen  endnu  forbeholder 
sig  Retten  til  i  Hospitalet  at  lade  dispensere  de  Medikamen¬ 
ter,  den  finder  passende.  Leverancen  er,  som  det  ses,  i  hoj 
Grad  betinget  og  begrænset,  og  saa  nævnes  det  endnu  sær¬ 
ligt,  at  den  fra  Direktionens  Side  kan  opsiges  med  et  halvt 
Aars  Varsel,  hvilket  Varsel  endda  helt  kan  bortfalde,  hvis 
Kontrahenten  skulde  gjore  sig  skyldig  i  noget  efter  Direk¬ 
tionens  Mening  misligt  Forhold.  Hospitalets  medicinske  Di¬ 
rektører  skulle  naarsomhelst  kunne  visitere  Apoteket. 

Den  nye  Apoteker  skal  yderligere  efter  nærmere  Regler 
overtage  Forgængerens  Varelager,  Vaser  og  Instrumenter  og 
af  det  paagjældende  Beløb  betale  Hospitalet  de  3000  Rd., 
Møller  skylder  det  efter  den  tidligere  nævnte  Obligation  af 
30  Avgust  1805,  først  det  Oversk}rdende  skal  betales  til  Møl¬ 
ler.  Hvorledes  den  behørige  Sikkerhed,  der  skal  stilles,  blev 
bestemt,  have  vi  hørt  ovenfor,  og  saa  er  tilsidst  Slutnings- 
bestemmelsen  fra  de  tidligere  Kontrakter  ikke  glemt.  Holm 
skal  »rette  sig  saavel  efter  Fundatsen  som  efter  andre  ham 
som  Apoteker  vedkommende  Anordninger  ligesom  og  efter 
de  Bestemmelser,  vi  med  Hensyn  til  hans  Forhold  til  Hospi¬ 
talet  maatte  finde  fornødent  at  gjore,  og  forpligte  sig  til  at 
være  os  som  hans  foresatte  Øvrighed  hørig  og  lydig«. 

Efter  denne  Bestalling  maa  det  siges,  at  den  nye  Apoteker 
var  bastet  og  bunden  paa  enhver  Maade.  Han  havde  Intet  at 
sige  med  Hensyn  til  Rabatens  Størrelse,  han  havde  ingen 
Eneret,  Hospitalet  kunde  selv  tilberede  sin  Medicin  eller  gaa 
til  andre  Apotekere,  og  den  ham  indtil  videre  overdragne 
Leverance  kunde  i  Løbet  af  et  halvt  Aar  om  ikke  endnu  hur¬ 
tigere  berøves  ham.  Og  saa  trak  Konferensraad  Brandis  dog 

paa  Skuldrene  af  Kontraktens  »intetsigende«  Restriktioner. 

Men  Sagen  maa  for  hans  Vedkommende  ses  paa  Baggrund 
af  et  Forslag,  som  han  omtrent  samtidig  havde  fremsat  an- 
gaaende  en  Forandring  i  Tidens  Lægeundervisning,  og  i 
hvilket  Frederiks  Hospital  spillede  en  Rolle.  Han  vilde  have 
Apotekets  Bygning  helt  inddraget  til  nye  Sygeværelser  og 
Apotekets  Privilegium  økonomisk  udnyttet  ved  en  særlig 
Bortforpagtning  eller  Afstaaelse  til  Kjøbenhavns  andre  Apo¬ 
tekere;  den  til  Hospitalets  Syge  fornødne  Medicin  kunde  væ¬ 
sentlig  dispenseres  i  Hospitalet  selv  af  en  dertil  antagen  Far- 
macevt  med  en  Lærling.  Brandis’  paa  Tysk  affattede  Forslag 
forhandledes  væsentligt  i  Sundhedskollegiet,  men  det  kom 
ogsaa  for  i  Hospitalets  Direktion,  og  saa  stor  Vægt  lagde  han 
paa  det,  at  han  ønskede  at  udtræde  af  Direktionen,  hvis  det 
ikke  vandt  Bifald.  Det  var  ham  ikke  nok,  at  der  til  Fordel 
for  Hospitalets  Udvidelse  blev  lagt  Beslag  paa  første  Sal  i 
Apoteket  til  Indlogering  af  forskjellige  Funktionærer  og 
Kandidater,  der  tidligere  havde  haft  Bolig  i  Hospitalet,  og 
ved  hvis  Flytning  der  i  dette  kunde  indvindes  33  nye  Syge¬ 
senge.  Efter  Bestallingen  skulde  Hospitalet  dog  selv  bruge 
sit  Privilegium  og  have  en  Apoteker,  og  man  kan  herefter 
forstaa,  at  Konferensraad  Brandis’  Navn  ikke  findes  under 
Holms  Bestalling;  af  Lægers  Navne  ses  her  kun  Professo¬ 
rerne  C.  Fengers  og  J.  S.  Saxtorphs. 

Med  Hensyn  til  det  paa  G.  S.  Holm  faldne  Valg  veed  Apo¬ 
teker  S.  M.  Trier  forøvrigt  at  berette,  at  der  i  den  farmacev- 
tiske  Verden  var  ikke  ringe  Misfornøjelse  med  hans  Ansæt¬ 
telse.  Den  Tanke  blev  fremsat,  at  en  Post  som  Apoteker  ved 
vort  anseteste  og  storste  Hospital  kun  burde  bortgives  efter 
en  offentlig  Konkurrence  og  i  ethvert  Tilfælde  kun  burde 
overdrages  en  Mand  med  meget  betydelig  og  videnskabelig 
Fagdannelse.  Trier  tilfojer  imidlertid,  at  Hospitalet  kom  godt 
ud  af  det  med  Holm.  Det  havde  i  ham  naaet  at  faa  en  fojelig 
Mand,  som  ikke  gav  Anledning  til  nogen  betydningsfuld 

Kl  age  og  omhyggeligt  søgte  at  undgaa  at  komme  paa  Kant 
med  saavel  Hospitalets  Direktion  som  med  dets  Læger,  og 
mere  syntes  Direktionen  ikke  at  fordre  eller  vente.  Triers 
Ytringer  ere  da  vel  egentlig  et  Angreb  paa  Direktionen,  ikke 
paa  Holm,  og  sikkert  er  det,  at  dennes  Virksomhed  blev  et 
langt  og  godt  Arbejde  i  Hospitalets  Tjeneste.  Der  hvilede 
Fred  og  god  Forstaaelse  over  Gjerningen,  og  det  er  da  lige¬ 
som  symbolsk,  at  Adgangen  til  Apoteket  fra  Hospitalet  nu 
blev  lettere  end  for.  Tidligere  skulde  man  gjennem  Jern¬ 
porten  ud  paa  Gaden  og  saa  opad  Apotekets  Trappe  dér  for 
at  faa  et  Medikament,  nu  blev  der  indrettet  en  Adgang  til  det 
fra  Apotekets  Gaard. 

Datidens  Apotekerverden  kjendte  forøvrigt  godt  til  Splid 
og  Strid.  Med  Hensyn  til  Apoteker  Dr.  ph il.  J.  G.  Burman- 
Beckers  Salg  i  1845  af  Hofapoteket,  den  Beckerske  Slægts 
gamle  Ejendom  paa  Kjøbmagergade,  skriver  hans  Son  efter 
Faderens  Død  i  1880 :  »Naar  der  er  dem,  der  have  villet  søge 
en  væsentlig  Grund  til,  at  han  trak  sig  tilbage,  deri,  at  han 
ikke  kunde  finde  sig  i  det  Forhold,  som  herskede  mellem 
Apotekerne  i  Henseende  til  deres  indbyrdes  Konkurrence, 
fordi  det  var  hans  Karakter  imod,  saa  er  der  meget  Sandt 
heri«.  Og  Gud  veed,  om  ikke  Apoteker  Holm  har  staaet  paa 
en  lignende  Maade  her.  Han  har  sikkert  ikke  været  med  i 
nogen  hidsig  Konkurrence,  men  derimod  nok  strax  meldt 
sig  ind  i  »Danmarks  Apotekerforening«,  da  Apoteker  Trier 
blæste  til  Samling  om  en  saadan  i  1844.  Dr.  Burman-Becker 
var  en  af  Indbvderne  sammen  med  S.  M.  Trier.  Paa  selve 
Hospitalets  Omraade  havde  der  en  Tid,  der  dog  nu  laa  no¬ 
get  tilbage,  ogsaa  været  Uro;  der  førtes  et  vildt  Liv  af  de  ki¬ 
rurgiske  Kandidater  og  Volontører.  Den  senere  bekjendte 
Professor  Carl  Otto,  der  blev  Student  i  1813,  fortæller,  at  han 
i  den  Anledning  valgte  at  uddannes  i  Kirurgi  paa  Alminde¬ 
ligt  Hospital  istedenfor  paa  Frederiks  Hospital;  de  paagjæl- 

dende  Kandidater,  fortæller  han  videre,  »ødelagde  sig  selv 
ved  deres  Liv«.  Det  maa  have  været  en  mindre  hyggelig  Tid, 
men  den  varede  dog  vist  ikke  længe,  og  den  senere  i  god 
Forstand  studentikose  Tone  mellem  Hospitalets  Kandidater, 
som  Lægen  J.  H.  Lorck,  der  blev  Student  i  1828,  har  saa  me- 


Materialkammer  i  det  gamle  Apotek. 


get  at  fortælle  om,  havde  en  ganske  anden  Karakter,  den  var 
vittig  og  fornojelig,  skjondt  ikke  altid  helt  stilfærdig,  hvad 
der  særlig  berorte  Apotekeren,  da  Kandidaterne  nu  havde 
faaet  Bolig  paa  første  Sal  i  hans  Hus.  »Der  var  stadig  Liv  paa 
Kandidatgangen«,  hedder  det,  »og  den  neden  under  boende 
Apoteker  fik  det  ofte  at  føle«.  Der  synes  imidlertid  ikke  at 
foreligge  nogen  Klage  fra  Holm  i  den  Anledning. 

Holms  Navn  forekommer  i  det  Hele  yderst  sjældent  i  Di¬ 
rektionens  Mødeprotokol,  og  hver  Gang  angaar  det  kun  et 


C.  S.  HOLM 


141 


eller  andet  beskedent  Andragende  fra  ham  om  en  lille  For¬ 
højelse  af  Prisen  paa  de  Igler,  hvis  Levering  han  efter  An¬ 
modning  i  1833  havde  overtaget  —  tidligere  leveredes  de  af 
Hospitalets  Barber  —  om  nogle  nødtørftige  Istandsættelser 
i  de  ham  af  Hospitalet  overladte  Lokaler  eller  om  en  Foran¬ 
dring  i  Ordningen  af  den  Sikkerhed,  han  havde  stillet.  1835 


Laboratoriet  i  det  gamle  Apotek. 

søger  han  om  at  faa  den  noget  nedsat,  hvad  han  ogsaa  op- 
naaede.  Han  gjor  opmærksom  paa,  at  han  ikke  længere  er 
den  for  Direktionen  ubekjendte  Cand.  pharm.,  og  at  han  ikke 
alene  havde  indfriet  Jacob  Møllers  Obligation  paa  3000  Rd., 
men  yderligere  havde  betalt  denne  andre  3000  Rd.  for  det 
overtagne  Varelager  og  Inventarium,  Risikoen  for  Hospitalet 
var  altsaa  væsentlig  mindre,  og  saa  blev  da  ogsaa  hans  De¬ 
positum  af  10,000  Rd.  i  kongelige  Obligationer  formindsket 
til  6000  Rd. 

Der  var  ogsaa  Velvilje  imod  ham,  da  han  i  1843  ønskede 

at  faa  et  Dampapparat  indlagt  i  Laboratoriet.  Apoteker  Jo¬ 
han  GI  ah  n,  der  ikke  alene  var  farmacevtisk  men  ogsaa  po- 
lyteknisk  Kandidat,  havde  til  stor  Nytte  for  Medikamenter¬ 
nes  Tilberedning  faaet  et  saadant  Apparat  indrettet  paa  Hjor¬ 
teapoteket,  som  han  havde  kjøbt  i  1842,  og  flere  af  Kjøben¬ 
havns  Apotekere  vare  hurtigt  gaaede  i  Gang  med  at  skaffe 
sig  et  lignende.  Efter  et  Overslag  fra  Mekanikus  Cornelius 
Knudsen  vilde  Apparatet  med  alt  Tilbehør,  Dampkjedel 
m.  m.  koste  800  Rd.,  hvortil  endnu  kom  hvad  det  nødven¬ 
dige  Mur-  og  Snedkerarbejde  vilde  andrage.  Overfor  en  saa 
stor  Udgift  mente  Direktionen  trods  al  Velvilje  imidlertid, 
at  Hospitalet  ikke  i  Øjeblikket  kunde  træde  til,  og  saa  er  det 
ejendommeligt  at  se,  at  Sagen  ligger  roligt  hen  i  næsten  nit¬ 
ten  Aar.  Først  den  4  April  1862  henvender  Apoteker  Holm 
sig  paany  til  Direktionen  om  et  saadant  Apparats  Indrettelse, 
nu  havde  alle  Byens  Apotekere  paa  en  enkelt  nær  Dampap¬ 
parat,  og  nu  gik  Direktionen  med  til  det,  men  nu  kom  Appa¬ 
ratet,  der  leveredes  af  Kobbersmed  H.  H.  Adrian,  til  at  koste 
1700  Rd.,  et  Beløb,  som  Holm  den  31  December  1862  gav 
behørigt  Gjældsbevis  for.  Det  skulde  forrentes  og  afdrages 
med  6  pCt.  aarligt,  hvoraf  4  pCt.  beregnedes  som  Rente. 

Som  en  Ære  for  Apoteker  Holm  og  Frederiks  Hospital 
skal  det  nævnes,  at  den  i  1843  fødte  Chr.  D.  A.  Hansen  den 
1  Maj  1859  blev  Discipel  her  og  saaledes  her  fik  den  første 
Oplærelse  i  den  Farmaci,  for  hvis  Udvikling  her  i  Landet 
han  skulde  faa  saa  stor  Betydning.  I  hoj  Grad  baade  viden¬ 
skabelig  og  praktisk  interesseret  stiftede  han  ikke  alene  »Ny 
farmacevtisk  Tidende«  (1869)  og  fik  i  1872  Universitetets 
Guldmedalje  for  en  kemisk  Afhandling,  men  han  drev  ved 
Siden  af  sit  Apotek,  Krone-Apoteket  paa  Gammelholm,  som 
han  fik  Privilegium  til  at  anlægge  1876,  en  betydningsfuld 
Osteløbefabrikation  baade  her  og  i  Amerika.  Endemaalet  for 
hans  store  Virksomhedstrang  blev  dog  Oprettelsen  af  »Far- 

macevtisk  Læreanstalt«  (1892),  som  Staten  overtog,  og  hvis 
første  Direktør  han  blev  (1892-95).  Han  døde  den  20  Juni 
1916  som  stor  Godsejer  og  Etatsraad. 

Under  Holm  herskede  der  Fred  og  Ro  i  alle  Apotekets 
Forhold,  og  der  var  ogsaa  stille  i  Apotekets  Stuer  og  Gaard, 


Etatsraad,  Apoteker  Chr.  D.  A.  Hansen. 

Efter  Maleri  af  Knud  Larsen. 


som  i  Møllers  Tid  havde  været  befolket  med  en  talrig  Borne- 
tlok.  Da  C.  S.  Holm  31  Aar  gammel  overtog  Apoteket,  var 
han  ugift,  og  det  vedblev  han  at  være  endnu  i  tyve  Aar.  Først 
den  18  Maj  1852  blev  han  i  Hornslet  Kirke  sydøst  for  Ran¬ 
ders  ved  Rosenholm  viet  til  Baronesse  Anna  Rosenkrantz, 
der  var  født  den  10  Avgust  1829  paa  Rosenholm  og  var  Sø¬ 
ster  til  hans  Svigerinde  Baronesse  Margrethe  Rosenkrantz, 
der  den  14  December  1850  havde  ægtet  hans  Broder  Pastor 

Peter  Holm,  den  Gang  Præst  for  Rær,  Hansted  og  Vigsø  Me¬ 
nigheder  i  Thisted  Amt.  De  to  Søstre  vare  Døtre  af  Baron 
Kaptajn  Holger  Rosenkrantz.  Men  Apoteker  Holms  Ægte¬ 
skab  skaffede  ingen  Born  til  Apoteket,  det  forblev  barnløst, 
hvorfor  Ægtefællerne  adopterede  en  lille  Pige  Fanny  Niel¬ 
sen,  født  den  19  December  1859  i  Gjeddesby  paa  Falster. 
I  sine  sidste  Aar  var  Apoteker  Holm  en  Del  svag,  og  i  1869 
ønskede  han  derfor  at  trække  sig  tilbage.  Han  vilde  imidler¬ 
tid  gjærne  have  sin  Brodersøn  Cand.  pharm.  Frederik  Holm 
til  sin  Efterfølger,  og  dette  Ønske  opnaaede  han  at  faa  op¬ 
fyldt  fra  den  1  November  s.  A.,  hvorpaa  han  den  10  Februar 
1870  afgik  ved  Døden,  ikke  fuldt  69  Aar  gammel.  Han  blev 
i  38  Aar  overlevet  af  sin  Hustru,  der  først  døde  den  21  Marts 
1908  i  Stockholm  hos  Plejedatteren,  der  i  andet  Ægteskab 
(1891)  er  gift  med  Hofrets-Notar  Frederik  Bjorckmann  (f. 
1861);  første  Gang  havde  hun  været  gift  med  Oberstløjtnant 
Ludvig  Schaffalitzky  de  Muckadell. 


Efter  Fotografi. 


FREDERIK  HOLM 

Apoteker  C.  S.  Holms  to  Aar  ældre  Broder  Georg  Frede- 
.  rik  Holm  (f.  1799,  f  1873)  var,  som  Faderen,  Urtekræm¬ 
mer  i  Kjøbenhavn;  han  ægtede  i  1838  Frederikke  Brummer, 
en  Datter  af  Universitets-Boghandler  J.  C.  F.  Brummer,  og 
det  var  deres  Son  Frederik  Henrik  Holm  (f.  16  Marts  1840), 
der  blev  Farbroderens  Efterfølger  som  Frederiks  Hospitals 
Apoteker. 

Efter  endt  Skolegang  blev  han  først  Discipel  og  derpaa 
Medhjælper  ved  dette  Apotek.  Det  er  derfor  naturligt,  at  Far¬ 
broderen,  da  han  begyndte  at  føle  sig  svag,  som  sin  Efter¬ 
følger  tænkte  paa  Brodersønnen,  der  stadig  havde  været  hos 
ham,  osf  som  i  1862  havde  taget  farmacevtisk  Examen  med 
hedste  Karakter.  Han  henvendte  sig  herom  til  Direktionen, 
og  under  21  Juli  1869  tilskrev  den  Justitsministeriet  og  ud- 
had  sig  Tilladelse  til  at  overdrage  Cand.  pharm.  Frederik 
Holm  Hospitalets  Apotek  fra  1  November  s.  A.,  paa  hvilken 
Dag  C.  S.  Holm  ønskede  at  fratræde.  Han  skulde  have  Apo¬ 
teket  paa  de  samme  Betingelser  som  Farbroderen,  kun  at 
den  aarlige  Afgift  forhøjedes  med  1000  Bd.  til  4000  Bd.,  og 
saaledes  at  Forholdet  fra  begge  Sider  kunde  opsiges  med  et 
Aars  Varsel  til  en  1  Maj  eller  1  November.  Da  Ministeriet 
havde  givet  den  ønskedeTilladelse,  afsluttedes  under  20  Ok- 
tober  en  Kontrakt  om  Sagen  mellem  Direktionen  og  den  nve 

O  O 

Apoteker,  der  efter  den  fik  det  til  Apotek  indrettede  Lokale  i 
Hospitalets  Bygning  med  dertil  hørende  Laboratorium,  fem 
Material-  eller  Varekamre  og  tre  Kvistværelser  i  Mansard¬ 
etagen  samt  en  Beboelseslejlighed  paa  sex  Værelser  i  Stue¬ 
etagen  med  Kjøkken,  Pigekammer,  Spisekammer  og  Vaske- 
kjælder,  hvorimod  Hospitalet  forbeholdt  sig  Brugen  af  den 
i  Gaarden  ved  Apoteket  liggende  Bræddebygning,  og  idet 
det  endnu  udtrykkeligt  bemærkedes,  at  det  i  Laboratoriet 
værende  Dampapparat  ikke  tilhørte  Hospitalet,  men  at  dette, 
naar  den  tiltrædende  Apoteker  havde  ordnet  sig  med  sin 
Forgænger  om  det,  var  villig  til  at  tage  ham  som  Debitor  for 
den  Sum,  der  endnu  skyldtes  i  det.  Den  aarlige  Afgift  skulde 
betales  med  333  Bd.  32  p  hver  Maaned,  og  saalænge  Direk¬ 
tionen  overdrog  ham  at  levere  Hospitalet  den  Medicin,  det 
brugte,  skulde  han  yde  det  33x/3  pCt.  i  Babat;  han  skulde  end¬ 
videre  betale  alle  Skatter  og  Afgifter  osv.  Ved  Kontraktens 
Underskrift  deponerede  han  6000  Bd.  i  Nationalbankaktier. 

Men  forøvrigt  er  det  nu  helt  nye  Navne,  der  stod  under  Kon¬ 
trakten  som  Repræsentanter  for  Hospitalet.  Underskriverne 
vare  Kjøbenhavns  Overpræsident  Gehejmekonferensraad 
G.  J.  C.  Bræstrup,  Konferensraad  Professor  0.  L.  Bang,  Depar¬ 
tementsdirektør  i  Indenrigsministeriet  L.  P.  Larsen,  Korps¬ 
læge  Professor  John  Rorbye,  Etatsraad  Borgemester  J.  C.  J. 
Gammeltoft  og  Etatsraad  Dr.  med.  C.  P.  M.  Hansen. 

Efterat  Kontrakten  var  sluttet,  udfærdigede  Direktionen 
under  22  s.  M.  den  fornødne  Bestalling,  som  den  20  Novem¬ 
ber  1869  blev  kongelig  konfirmeret,  og  nu  gik  Virksomheden 
støt  og  rolig  for  den  nye  Apoteker.  Fremtiden  laa  lys  og  lo¬ 
vende  for  den  29aarige  Mand,  og  Aaret  efter  stod  da  ogsaa 
hans  Bryllup.  Den  28  Oktober  1870  ægtede  han  Marie  Schou- 
boe  (f.  3  September  1848),  Datter  af  Urtekræmmer  og  Gros¬ 
serer,  senere  Etatsraad  J.  L.  Schouboe  og  Charlotte  Christiane 
f.  Hansen,  der  begge  døde  i  1899.  Fremtiden  blev  dog  næppe 
ganske,  som  den  unge  Apoteker  havde  haabet.  Den  Tid,  Apo¬ 
tekerne  efter  Cappel  havde  forestaaet  Apoteket  i,  var  stadig 
tiltagen  i  Længde.  Grønlund  havde  drevet  det  i  20^2  Aar, 
men  Møller  i  28  Aar  og  C.  S.  Holm  i  37  Aar,  og  efter  den  nye 
Apotekers  Alder  kunde  han  godt  være  kommen  til  at  drive 
det  i  40  Aar.  Men  saaledes  blev  det  ikke. 

Der  indtraadte  i  hans  Tid  en  stor  Forandring  i  den  Maade, 
Hospitalet  blev  styret  paa.  Det  betød  ikke  meget,  at  det  efter 
Enevældens  Ophør  istedenfor  at  staa  under  Danske  Kancelli 
blev  henlagt  under  først  Justitsministeriet  og  derpaa  Mini¬ 
steriet  for  Kirke-ogUndervisningsvæsenet,  Direktionen  ved¬ 
blev,  og  det  var  det  Væsentlige,  selv  om  der  skete  nogle  Smaa- 
forandringer  i  dens  Sammensætning.  Den  kongelige  Livme- 
dikus  ophørte  saaledes  med  1860  at  have  Sæde  i  den,  og  i 
1876  bortfaldt  Generaldirektøren  for  Kirurgien.  Dette  havde 
kun  ringe  Interesse,  men  saa  hævedes  ved  en  kongelig  Re¬ 
solution  af  2  Oktober  1882  fra  1  November  s.  A.  Direktionen, 

den  hidtil  bestaaende  Direktion,  hvemTraditionerne  fra  Ho¬ 
spitalets  gamle  Fundats  af  1756  forlenede  med  den  store 
Myndighed,  der  dog  igjen  fordeltes  paa  ikke  faa  Hænder,  og 
istedenfor  denne  af  Flere  sammensatte  ulonnede  Bestyrelse 
traadte  under  Ministeriets  Overledelse  nu  en  lonnet  Enedi¬ 
rektør.  Den  første  saadanne  blev  den  tidligere  Kultusmini- 
ster,  Landstingsmand  Chr.  Fischer,  der  dog  allerede  døde 
den  16  September  1885,  men  hans  korte  Funktionstid  blev 
lang  nok  til  at  faa  væsentlig  Indflydelse  paa  Apoteker  Fr. 
Holms  Stilling,  saaledes  som  det  vil  kunne  ses  af  et  Par  Breve 
fra  ham  af  17  og  25  Januar  1884  til  henholdsvis  Hospitalets 
Lægeraad  og  Apoteker  Fr.  Holm. 

I  det  første  hedder  det:  »Da  den  nuværende  Afgift  af  Apo¬ 
teket,  8000  Kr.  aarligt,  forekom  mig  for  lav,  opsagde  jeg  Hr. 
Holm  til  Fraflytning  den  1  November  d.  A.  To  Maaneders 
Forhandling  med  ham  ledede  ikke  til  noget  fyldestgjorende 
Besultat,  hvorfor  Forhandlingen  afbrødes  den  31  December. 
Jeg  begyndte  derefter  en  Forhandling  med  den  tidligere  Ejer 
af  Kristianshavns  Apotek  Hr.  Horn,  der  har  ledet  til,  at  en 
Kontrakt  idag  er  underskreven,  ifølge  hvilken  han  skal  svare 
af  Apoteket  13,000  Kr.  aarligt«.  I  det  andet  læses:  »Da  det 
den  31  December  var  blevet  klart  for  os  begge,  at  en  Fort¬ 
sættelse  af  Forhandlingen  om,  at  De  paany  skulde  overtage 
Forpagtningen  af  Hospitalets  Apotekerprivilegium, var  unyt¬ 
tig,  skiltes  vi  med  den  Udtalelse  fra  min  Side,  at  jeg  vilde 
søge  mig  en  ny  Forpagter.  Jeg  skal  derfor  herved  meddele, 
at  den  tidligere  Ejer  af  Kristianshavns  Apotek  Hr.  Horn  har 
forpagtet  Privilegiet  fra  1  November  d.  A.  at  regne« .  Paa  dette 
Brev  svarede  Holm  i  en  Skrivelse  et  Par  Dage  efter,  og  han 
ender  Skrivelsen  saaledes:  »Idet  jeg  erkjender,  at  Deres  Hoj- 
velbaarenhed  i  den  Samtale,  De  den  31  December  f.  x4.  for¬ 
undte  mig,  udtalte,  at  De  vilde  forsøge,  om  De  ikke  kunde 
faa  mere  i  Leje  af  Apoteket  end  af  mig  budt,  kan  jeg  dog  ikke 

skjule,  at  jeg  liavde  baabet,  forinden  Bestemmelse  derom 
blev  taget,  at  jeg  vilde  have  faaet  en  bestemt  Udtalelse  fra 
Dem,  om  hvilken  Sum  De  vilde  have  i  Forpagtning,  da  De  i 
en  tidligere  Samtale  til  mig  havde  udtalt,  at  De  ikke  havde 
noget  at  udsætte  paa  min  Drift  af  Apoteket,  og  Apotekets 
Forpagtning  har  været  i  min  Familie  over  50  Aar«. 

Det  var  et  haardt  Slag,  som  herved  ramte  Apoteker  Holm, 
han  var  endnu  kun  en  44aarig  Mand,  men  selvfølgelig  maatte 
Alt  nu  ordnes  til  den  forestaaende  Fraflytning,  og  forsaavidt 
har  det  været  en  Lettelse,  at  Apoteker  Horn  kunde  optræde 
som  den  økonomisk  vel  stillede.  Bl.  A.  skete  Ordningen  med 
Hensyn  til  Dampapparatet  i  Laboratoriet  paa  den  Maade,  at 
han  kontant  afkjøbte  Holm  det;  Restgjælden  1194  Kr.  57  Øre 
med  paaløbne  Renter  blev  af  denne  i  Juni  Termin  1884  be¬ 
talt  Hospitalet.  Men  det  var  efter  en  kun  femten  Aars  Tje¬ 
nestetid,  at  Holm  den  1  November  1884  forlod  Apoteket,  og 
dermed  var  dettes  Holmske  Æra  ude. 

Det  kan  have  sin  Interesse  her  at  nævne  nogle  Navne,  der 
vise,  hvem  der  har  været  Disciple  og  Medh  jælpere  paa  Apo¬ 
teket  hos  Fr.  Holm.  Som  helt  unge  Mennesker  kom  til  Op- 
lærelse  paa  det  gamle  Apotek  A.  G.  Norlund  i  1866,  H.  P.  Daue 
i  1871  og  C.  Dahlmann-Møller  i  1879,  og  ved  Siden  af  dem 
kan  som  Medhjælpere  endnu  nævnes  A.  J.  E.  Simonsen  og 
A.  E.  Sibbernsen.  Hvad  der  kan  synes  ganske  oplysende,  er, 
at  alle  de  saaledes  Nævnte  senere  bleve  selvstændige  Apote¬ 
kere,  to  af  dem  ved  nyoprettede  Apoteker,  hvad  der  forment¬ 
lig  viser,  at  der  paa  denne  Tid  var  en  ikke  ringe  Udvikling  i 
Landets  Apotekvæsen.  Norlund  blev  1878  Apoteker  i  Sla¬ 
gelse,  Simonsen  fik  1885  det  nye  Apotek  i  Farum,  Sibbern¬ 
sen  blev  1903  Apoteker  i  Vester  Skjerninge  paa  Fyn,  Dahl¬ 
mann-Møller  blev  1904  Bestyrer  og  1914  Ejer  af  Apoteket  i 
Uldum  Vest  for  Horsens,  og  Daue  fik  1909  det  nye  kjøben- 
havnske  Apotek  paa  Søndre  Boulevard. 

Hvad  Fr.  Holm  angaar,  da  træffe  vi  ham  efter  et  Par  Aars 
Forløb  som  Raadmand  i  Kjøbenhavn.  Den  18  April  1887 
blev  han  af  Kjøbenhavns  Borgerrepræsentanter  valgt  til 
Raadmand,  og  som  saadan  overtog  han  Raadmandspladsen 
i  Magistratens  første  Afdeling  under  Borgemester  Etatsraad 
H.  N.  Hansen.  Hvad  han  her  særlig  beskjæftigede  sig  med, 
var  Magistratens  Legatsager,  Stadens  betydelige  Legatkapi¬ 
tal  administreredes  under  første  Afdeling.  Lfter  de  sex  Aars 
Forløb,  for  hvilke  han  var  valgt,  traadte  han  imidlertid  til¬ 
bage,  og  nu  kom  han  til  at  beklæde  Stillingen  som  Forret¬ 
ningsfører  for  Dronning  Louises  Bornehospital,  i  hvilken 
Egenskab  han  paa  Kong  Kristian  IX’s  Lødselsdag  den  8  April 
1898  blev  udnævnt  til  Ridder  af  Dannebrog. 

Den  18  December  1915  døde  han,  75 1/2  Aar  gammel. 


Efter  Fotografi. 


VICTOR  HORN 


Der  var  paa  denne  Tid  forskjellig  Uro  i  det  gamle  Ho¬ 
spital.  Som  vi  ovenfor  have  set,  var  Direktionen,  der 
havde  styret  det  i  over  hundrede  Aar,  bleven  ophævet  i  1882; 
der  var  kommet  en  Enedirektør  i  Stedet.  Men  denne  Ord¬ 
ning  blev  ikke  af  Varighed.  Da  Landstingsmand  Chr.  Fischer 
døde  i  1885,  blev  han  vel  efterfulgt  af  Oberst  F.  C.  G.  v.  Schol- 

ler,  men  han  afgik  i  1892,  uden  at  Direktørembedet  blev  besat 
paany.  Der  havde  været  store  Uoverensstemmelser  mellem 
ham  og  Lægeraadet.  Hospitalet  styredes  nu  direkte  under 
Ministeriet  ved  en  Inspektor  (K.  Teisen).  Og  saa  var  derved 
Siden  heraf  ogsaa  Uro  med  Hensyn  til  Hospitalets  lokale  Ud¬ 
vikling.  Der  havde  i  Tidernes  Løb  lvdt  mange  rent  ud  be- 
gejstrede  Udtalelser  om  det,  om  dets  Storhed,  dets  ypperlige 
Indretning  og  dets  velsignelsesrige  Virksomhed,  men  der 
havde  ogsaa  forholdsvis  tidligt  hævet  sig  Røster,  der  talte 
om,  at  Grunden,  del  laa  paa,  var  lav  og  fugtig,  at  dets  sanitære 
Forhold  helt  igjennem  vare  uheldige,  og  at  dets  Anlæg  ikke 
var  økonomisk.  Lignende  Udtalelser  kom  nu  frem  med  stor 
Kraft,  hvad  der  førte  til  Nedsættelsen  af  Kommissioner  (1881 
og  1892),  og  Maalet,  der  stræbtes  mod,  var  at  faa  Hospitalet 
flyttet,  d.v.  s.  faa  et  nyt  Hospital  bygget  et  andet  Sted.  Der 
blev  i  saa  Henseende  peget  paa  Blegdamsfælleden,  og  langt 
om  længe  slog  Loven  af  13  Marts  1903  fast,  at  der  dér  skulde 
opføres  et  for  hele  Laudet  fælles  Rigshospital,  der  skulde 
drives  af  Staten. 

Det  er  i  denne  urolige  Tid,  at  Apoteker  Horn  overtog  For¬ 
pagtningen  af  Frederiks  Hospitals  Apotek  (1884),  og  Tiden 
præger  Forpagtningskontrakten.  Forpagtningen  skulde  fra 
begge  Sider  kunne  opsiges  med  et  Aars  Varsel  til  en  1  No¬ 
vember,  idel  dog  Hospitalet  ikke  skulde  kunne  opsige  For¬ 
pagteren  for  1  November  1889,  saafremt  der  ikke  forinden 
fandt  nogen  Flytning  af  Hospitalet  Sled.  Og  saa  ligger  Tyng¬ 
depunktet  ved  denne  Kontrakt  dog  et  helt  andet  Sted,  det  lig¬ 
ger,  som  vi  ovenfor  have  set,  i  den  forøgede  Aarsalgift,  som 
Apoteker  Horn  skulde  give,  5000  Kr.  mere  end  Apoteker 
Holm  havde  givet,  13,000  Kr.  istedenfor  8000  Kr. 

Ludolf  Victor  Christian  Emil  Horn  var  født  den  22  Maj 
1842  i  Kjerleminde,  hvor  Faderen  Christian  Hempel  Horn 
var  Kjøbmand.  Efter  endt  Skolegang  blev  han  Discipel  paa 

Kjøbenhavns  Svaneapotek  (1858-62),  1864  tog  han  farma- 
cevtisk  Examen  med  tørste  Karakter,  konditionerede  der¬ 
efter  først  paa  Nyt  Apotek  i  Kjøbenhavn,  men  vendte  derpaa 
tilbage  til  Svaneapoteket,  hvor  han  var,  til  han  i  1870  kjøbte 
Kristianshavns  Apotek  af  den  bekjendte  Assessor  pbarmaciæ 
J.  C.  Hauberg  for  112,000  Rd.  Kjøbekontrakten  er  af  9  Juli 


Officinet  i  det  gamle  Apotek. 


1870.  Efter  den  skulde  lian  overtage  Apoteket  den  1  Oktober; 
sit  Privilegium  fik  han  den  22  s.  M.  og  endelig  Skjøde  paa 
Ejendommen,  Torvegade  Nr.  19,  med  Apotek,  Inventar  og 
Varelager  den  17  December  1870.  I  sin  Ansøgning  om  Apo¬ 
tekbevillingen  oplyser  han,  at  Apotekets  Gjennemsnitsom- 
sætning  i  de  sidste  fem  Aar  havde  været  c.  18,000  Rd.  Der 
er  imidlertid  ingen  Tvivl  om,  at  han  drev  den  betydeligt 
hojere  op.  Da  der  blev  oprettet  et  nyt  Apotek  i  Sundbyerne 
(1882),  solgte  han  sit  paa  Kristianshavn,  og  nu  var  Prisen 

ikke  mindre  end  340,000  Kr.  Det  var  den  tidligere  Apoteker 

i  Rødby  C.  F.  Petersen,  der  kjøbte  det,  han  skulde  tiltræde 
det  den  1  April  1883,  og  den  herefter  ledige  Apoteker  Horn 
kastede  nu  sine  Ojne  paa  Frederiks  Hospitals  Apotek. 

Her  synes  han  og  Direktør  Fischer  hurtigt  at  have  fundet 
hinanden.  Horn  var  villig  til  i  Afgift  at  betale  1083  Kr.  33  Øre 
hverMaaned,  d.  e.  13,000  Kr.  om  Aaret,  hvorved  den  aarlige 
Afgift  til  Hospitalet  voxede  med  5000  Kr.,  og  hvorledes  han 
stillede  sig  med  Hensyn  til  Dampapparatet  i  Laboratoriet, 
er  nævnt  ovenfor;  han  var  rede  til  kontant  at  udbetale,  hvad 
der  endnu  skyldtes  paa  det.  Forpagtningskontrakten  kom  i 
Stand  allerede  i  Januar  1884,  saaledes  at  han  fra  1  Novem¬ 
ber  s.  A.  skulde  tiltræde  Apoteket.  Da  Direktør  Fischer  imid¬ 
lertid  ikke  alene  var  Direktør  for  Frederiks  Hospital  men 
ogsaa  for  den  nu  med  Hospitalet  forbundne  kongelige  Fød¬ 
sels-  og  Plejestiftelse,  kom  Kontrakten  ogsaa  til  at  omfatte 
Leveringen  af  Medicin  til  den.  Horn  skulde  svare  saavel 
Hospitalet  som  Stiftelsen  3373  pCt.  i  Rabat,  og  det  skulde  han 
ogsaa  svare  Kjøbenhavns  Magistrat  for  Medicinleverancen 
til  den  nye  St.  Johannes  Stiftelse  i  Rvesgade,  der  aabnedes 
den  21  Juli  1885.  Efter  hans  Kontrakt  herom  af  5  Maj  s.  A. 
skulde  han  paa  en  af  denne  Stiftelses  Overlæger  bestemt  Tid 
hver  Dag  lade  de  paagjældende  Recepter  afhente  og  inden 
372  Time  efter  udbringe  Medikamenterne. 

Som  det  heraf  vil  ses,  var  der  Forretningsiver  i  Horn,  og 
han  var  da  ogsaa  opmærksom  paa,  om  det  under  de  for- 
haandenværende  Forhold  ikke  eventuelt  skulde  være  mu¬ 
ligt  at  kunne  kjøbe  Apoteket.  Han  henvendte  sig  herom  pri¬ 
vat  til  Justitsminister  Nellemann,  der  i  Rrev  af  27  Avgust 
1889  svarede  ham  saaledes:  »Højstærede  Hr.  Apoteker!  Efter 
de  gjældende  Bestemmelser  er  det  kgl.  Frederiks  Hospital 
ikke  berettiget  til  at  sælge  Apoteket,  men  derimod  nok  til  at 
tage  det  med,  hvor  det  flytter  hen.  Det  har  ogsaa  altid  været 
forudsat  fra  Justitsministeriets  Side.  Men  jeg  tror  ikke,  at  det 

har  stor  praktisk  Betydning,  hvad  de  g jældende  Regler  føre 
til.  Thi  dersom  Apotekets  Flytning  besluttes,  vil  dette  ske 
enten  ved  en  Lov  eller  i  alt  Fald  ved  Bestemmelser  paa  Fi¬ 
nansloven,  og  man  vil  saa  ikke  genere  sig  ved  at  trætfe  de 
Bestemmelser  angaaende  Apoteket,  som  man  maatte  finde 


Det  gamle  Apoteks  Laboratorium. 

Efter  Maleri  af  Borge  Nyrop. 


hensigtsmæssige,  og  skulde  Kultusministeriet  ønske  at  sælge 
Apoteket  f.  Ex.  for  ad  denne  Vej  at  skaffe  nogle  Penge  til  H  jælp 
til  det  nye  Hospital,  saa  vilde  Justitsministeriet  naturligvis 
ikke  modsætte  sig  det,  især  hvis  det  nye  Apotek  ved  Hospi¬ 
talet  kun  blev  til  dettes  eget  Brug«. 

Herefter  var  der  i  alt  Fald  foreløbigt  Intet  at  gjore  ved  et 
eventuelt  Kjøb.  Som  ovenfor  nævnt  trak  det  ud  med  For¬ 
handlingerne  om  Hospitalets  Flytning.  Men  saa  fornyedes 
Kontrakten  om  Forpagtningen  af  Apoteket  først  den  17  De¬ 
cember  1888  mellem  Horn  og  Oberst  Scholler  og  derpaa  den 

15  November  1893  mellem  Horn  og  Inspektør  Teisen,  hver 
Gang  paa  fem  Aar,  og  nu  nærmede  den  Tid  sig,  da  der  for 
Alvor  kunde  blive  Tale  om  et  muligt  Kjøb  af  Apoteket,  men 
den  29  December  1903  overraskede  Døden  den  i  denne  Sag 
stærkt  interesserede  Apoteker. 

Det  blev  hans  Efterfølger,  der  kom  til  at  kjøbe  Apoteket, 
som  Horns  Enke  fik  Tilladelse  til  at  drive  til  Udgangen  af 
April  Maaned  1904.  Den  22  November  1876  havde  han  æg¬ 
te!  Elisabeth  Glalm  (f.  14  Juli  1852),  Datter  af  General  Poul 
Egede  Glahn. 


Det  kgl.  Frederiks  Hospitals  Apoteks  gamle  Bygning. 

Efter  Maleri  af  Erick  Struckmann. 


NICOLAI  BJERRE 

V  i  staa  nu  ved  den,  der  som  den  Sidste  skulde  være  Inde¬ 
haver  og  Bruger  af  de  gamle  beromte  Rum,  i  hvilke  Ko¬ 
ryfæer  i  den  danske  Farmaci  som  Cappel,  F.  H.  Muller  og 
Nikolaj  Tychsen  havde  arbejdet,  og  fra  hvilke  der  var  ud- 
gaaet  saa  mange  for  det  danske  farmacevtiske  Studium  be¬ 
tydningsfulde  Strømninger.  Her  havde  Cappel  og  Kratzen¬ 
stein  konfereret  og  gjort  Forsøg,  her  havde  F.  H.  Muller  holdt 
Forelæsninger,  her  havde  Nik.  Tychsen  og  JacobMøller  sam¬ 
let  Stof  til  deres  fortrinlige  Haandbøger  osv.  Og  Ingen  kun¬ 
de  se  paa  disse  Rum  med  større  Pietet  end  den  Mand,  der  nu 
blev  den  Sidste  til  at  benytte  dem  efter  deres  oprindelige  Be¬ 
stemmelse.  Han  fredede  om  ethvert  Stykke  af  det  gamle  In¬ 
ventarium,  han  fod  Borge  Nyrop  male  det  i  sin  Tid  tonean¬ 
givende  Laboratorium,  og  han  fod  Struckmann  male  Apo- 

tekets  smukke  Bygning.  Han  var  ikke  alene  Farmacevt  med 
Liv  og  Sjæl,  men  han  tilhørte  tillige  en  Slægt  af  kjøbenhavn- 
ske  Næringsdrivende,  der  stadig  havde  haft  Interesser  ud 
over  det  daglige  Stræb. 

Hans  Oldefader  var  kommen  til  Kjøbenhavn  fra  Lands¬ 
byen  Bjerre  i  Udbyneder  Sogn  Øst  for  Mariager,  ogi  Hoved¬ 
staden  tjente  han  sig  op  til  at  blive  Brændevinsbrænder. 
Slægten,  der  nedstammer  fra  ham,  blev  en  Brændevins¬ 
brænder-  og  Bryggerslægt,  men  den  havde  som  sagt  andre 

O  OO  O  J  o 

Interesser  end  Brænderi  og  Bryggeri.  Hans  Son  Anders  Han¬ 
sen  Bjerre  (f.  1798,  f  1864)  tog  28  Aar  gammel  Borgerskab 
som  Brygger,  men  han  var  den  Gang  ikke  alene  Student 
men  teologisk  Kandidat,  ikke  at  tale  om  at  han  var  Kaptajn 
i  Studenterkorpset.  Kaptajn  og  Brygger  A.  H.  Bjerre  var  en 
Mand,  der  spillede  en  Bolle  med  i  Frihedslivet,  der  rejste  sig 
i  Frederik  VI’s  senere  Aar.  Han  valgtes  1834  til  Stænderde- 
puteret  og  blev  1835  en  af  Kjøbenhavns  32  Mænd  d.  v.  s.  en 
af  Datidens  Borgerrepræsentanter,  og  det  vedblev  han  at 
være  til  sin  Død.  1835  var  han  en  af  Indbyderne  til  den  fri¬ 
sindede  Læseforening,  1840  var  han  Medstifter  af  Det  skan- 
dinaviske  Selskab  osv.  osv. 

Som  saa  mange  af  Datidens  intelligente  Borgere  droges 
han  stærkt  og  uvilkaarligt  af  de  begyndende  Frihedsrorel- 
ser,  men  han  saa  ikke  med  Glæde  alle  deres  Konsekvenser. 
Da  han  havde  lært  Martsministeriets  Grundlovsforslag  at 
lejende,  blev  han  Medlem  af  »Den  patriotiske  Forening«,  der 
bekæmpede  det,  og  da  Sporgsmaalet  om  Næringsfrihed  i 
1857  behandledes  i  Borgerrepræsentationen,  hørte  han  til 
Mindretallet,  der  vel  ønskede  tidssvarende  Forandringer  i 
Lavsvæsenet,  men  ikke  dets  Afskaffelse.  Han  var  imod  Snæ¬ 
verheden,  der  karakteriserede  Frederik  VFs  Regimente,  men 
inderst  inde  længtes  han  tilbage  til  den  trygge  Ro,  som  præ¬ 
gede  den  nævnte  Konges  Tid. 

Da  han  kun  lidt  over  66  Aar  gammel  døde  i  1864,  havde 

O  J 

han  i  elleve  Aar  ikke  drevet  sit  Bryggeri.  Det  havde  han  i 
1853  afstaaet  til  sin  ældste  Son  Soren  Bjerre  (f.  28  Juli  1828), 
der  i  1847  havde  været  i  Miinchen  for  at  lære  bayersk  01- 
brvggeri.  Han  kunde  herefter  være  bleven  en  Konkurrent 
til  J.  C.  Jacobsen,  men  han  kom  hjem  ved  Treaarskrigens 
Udbrud,  og  hans  Interesser  kom  herved  til  at  gaa  i  anden 
Retning.  Der  var  praktisk  Brug  for  den  kjøbenhavnske  Bor¬ 
gervæbning,  og  han  blev  ivrig  i  dens  Tjeneste,  hvad  der  med¬ 
førte,  at  han  avancerede  til  Borgerkaptajn,  og  betegnende  for 
hans  militære  Interesse  er  det,  at  da  Borgervæbningen  i 
1870  blev  hævet,  traadte  han  ind  i  Fodfolkets  Forstærkning, 
hvor  han  gjorde  Tjeneste  som  Kaptajn  til  1879.  Sit  Bryggeri 
havde  han  nedlagt  1873.  Han  døde  den  11  Februar  1891  og 
havde  den  11  November  1854  ægtet  Marie  Margrethe  Helene 
Olsen  (f.  16  December  1831,  f  12  Juni  1912),  Datter  af  den 
bekjendte  Korttegner  Oberst  O.  Nicolai  Olsen. 

Om  Soren  Bjerre  tor  det  siges,  at  han  ikke  for  Intet  var 
født  under  Frederik  VI,  han  saa  ligesom  sin  Fader  med  Pietet 
tilbage  til  denne  Konges  Tid,  og  hos  Sonnen,  den  sidste  Apo¬ 
teker  paa  Frederiks  Hospital,  kan  der  i  hans  Omhu  for  at 
frede  om  alle  dets  gamle  Minder  spores  noget  af  den  samme 
traditionsfaste,  kongetro  Pietet,  der  slutter  sig  om  et  trofast 
og  flittigt  Arbejde.  Han  er  ligesom  sin  Fader  født  i  den  gamle 
Bjerreske  Bryggergaard  i  Store  Kongensgade  (nu  Nr.  63), 
der  i  saa  lang  Tid  havde  set  Slægtens  Liv. 

Nicolai  Bjerre  er  født  den  7  Juli  1870  som  den  yngste  af 
fem  Søskende.  Han  tog  1886  Præliminærexainen  og  kom 
derefter  i  November  s.  A.  som  Discipel  paa  Norrebros  Apo¬ 
tek  under  Jacob  Mollers  Sønnesøn,  den  dygtige  Apoteker 
Hans  Jacob  Møller,  tog  i  1890  Medhjælperexamen,  forlod 
derpaa  Apoteket  og  blev  Cand.  pharm.  i  1892.  Var  derefter 
en  Tid  Medhjælper  dels  paa  Sorte  Hests  dels  paa  Norrebros 

Opgangen  til  det  nye  Apoteks  Kontor,  set  fra  Officinet. 


Apotek,  opholdt  sig’  Ira  Februar  til  Avgust  1893  i  London  for 
at  blive  bekjendt  med  engelsk  Farmaci,  og  blev  efter  sin 
Hjemkomst  knyttet  til  den  af  Etatsraad  Chr.  D.  A.  Hansen 

skabte  Farmacevtisk  Læreanstalt,  først  som  Privatassistent 

21 


162 


FREDERIKS  HOSPITALS  APOTEKERE 


hos  daværende  Docent 
E.  Koefoed  og  derpaa 
(fra  1894)  som  ansat  af 
Direktøren.  Dette  førte 
til,  at  han  i  1905  blev 
Censor  ved  den  farma- 
cevtiske  Medhjælper- 
examen  og  fra  1914,  da 
Assessor  pharmaciæ  P. 

Hempel  trak  sig  tilbage, 
dennes  Efterfølger  som 
Examinator  ved  denne 
Examen.  Efter  i  1905  al 
være  bleven  konstitue¬ 
ret  som  Docent  i  Far¬ 
maci  ved  Læreanstal¬ 
ten,  var  han  bleven  mi- 
nisterielt  udnævnt  den 

1  Juni  190  i.  14 a n  d\  1_  Apoteker  Nicolai  Bjerre, 

kede  sit  Fag  som  Viden- 

O 


Indgangen  til  det  nye  Apotek,  Bredgade  Nr.  73. 

skab,  men  han  undlod  ikke  derfor  tillige  at  være  praktisk 
Forretningsmand;  fra  Juli  1896  var  han  Ejer  af  Ørstedspar¬ 
kens  Kuranstalt  og  Mineralvandsfabrik. 

Da  Apoteker  Horn  døde,  er  det  herefter  forstaaeligt,  at 
Bjerres  Tanke  hurtigt  var  ved  om  muligt  at  faa  Frederiks 


Officinet  i  det  nye  Apotek,  set  fra  Indgangen. 


Hospitals  Apotek  i  Forpagtning,  og  han  naaede  Maalet.  Med 
Kultusministeriets  Samtykke  afsluttedes  der  den  15  Marts 
1904  en  Kontrakt  mellem  ham  og  Inspektør  Teisen  paa  Ho¬ 
spitalets  Vegne,  hvorefter  han  fra  1  Maj  1904  indtraadte  i 
Apoteker  Horns  Sted  som  Forpagter  af  Apoteket,  dog  at  Kon¬ 
trakten  ophørte  uden  Varsel  den  1  Maj  1908;  desuden  maatte 
han  afstaa  hele  Beboelseslejligheden  paa  et  til  Kontor  ind¬ 
rettet  Værelse  nær,  men  fdi  saa  ogsaa  et  Afslag  i  Aarsafgiften 

paa  1200  Kr.  Det  oplyses  forøvrigt  yderligere  i  Kontrakten, 
at  den  tidligere  omtalte  Bræddebygning  i  Apotekergaarden 
var  nedreven  og  bleven  erstattet  afen  grundmuret  Bygning, 


Laboratoriet  i  det  nye  Apotek. 


der  overlodes  Bjerre  paa  det  Rum  nær,  som  Hospitalet  havde 
sine  Torv  i. 

Kontrakten  blev  forøvrigt,  da  det  trak  ud  med  det  nye 
Rigshospitals  Fuldendelse,  forlænget  paa  et  Aar,  og  Bjerre 
fik  endda  yderligere  Lov  til  at  benytte  de  gamle  Lokaler  ind¬ 
til  April  Flyttedag  1912.  Men  trods  Hospitalets  Flytning  ved¬ 
blev  Bjerre  at  være  »Frederiks  Hospitals  Apoteker«.  Hospi¬ 
talet  solgte  ham  den  19  September  1911  Ejendommen  Nr.  73 
paa  den  anden  Side  af  Bredgade,  og  Salget  omfattede  tillige 
»det  Hospitalet  ifølge  Fundats  af  6  Avgust  1756  tilhørende 

Privilegium  til  at  drive  det  kongelige  Frederiks  Hospitals 
Apotek«.  Nu  laa  dette  Apotek  blot  paa  den  anden  Side  af 
Gaden  i  en  anden  Bygning  end  den  oprindelige,  og  Bjerre 


Dekoktskabet  i  det  nye  Officin. 


gik  ivrigt  i  Gang  med  at  udstyre  det  i  Overensstemmelse 
med  dets  betydningsfulde  og  ærværdige  Traditioner.  Derfor 
var  det  ham  bl.  A.  en  stor  Glæde,  at  Afholdelsen  af  den  oven¬ 
omtalte  farmacevtiske  Examen  i  1914,  da  han  blev  Exami- 
nator  ved  den,  blev  henlagt  til  dette  Apotek,  det  kongelige 
Frederiks  Hospitals,  der  nu  var  hans. 

Ved  dets  Flytning  skraas  over  Gaden  var  Bjerre  saa  lyk¬ 
kelig  i  Arkitekt  K.Varming  at  finde  en  dygtig  og  forstaaende 
Medhjælper  i  Arbejdet  for  at  skabe  det  gamle  Apotek  et  vær¬ 
digt  nyt  Hjem,  som  i  tiltalende  Skjonhed  blev  aabnet  den 
1  Juni  1912.  Alt  af  det  gamle  Inventar,  der  paa  nogen  Maade 
kunde  anvendes,  blev  flyttet  med  over  i  de  nye  Rum  og  pie- 


Det  nye  Apoteks  Krukker. 

Kgl.  Porcellænsfabrilt.  Tegnet  af  Professor  Arnold  Krog. 


tetsfuldt  anvendt.  I  det  nye  Materialkammer,  der  staar  i 
umiddelbar  Forbindelse  med  det  nye  Officin,  ja  kan  siges 
at  være  en  Del  af  det,  anbragtes  saaledes  det  gamle  Officins 
Træinventar;  dettes  Niche  og  gamle  Broncevase,  i  længst 
forsvunden  Tid  Apotekets  Vandbeholder,  er  nu  som  for  det 
centrale  Baggrundsparti.  De  dette  Parti  foroven  afsluttende, 
i  Egetræ  skaarne  Vildmænd  fortsætte  stadig  den  Vagt,  de  i 

over  halvandet  Hundrede  Aar  have  holdt  i  o«'  over  det  gamle 

o  o 

Apotek. 

Den  i  dette  gjennem  Tiderne  nedarvede  Aand  lever  videre 
i  det  nye,  der  sikkert  stadigt  som  under  dets  nuværende  In¬ 
dehaver  vil  stræbe  efter  at  bære  sit  Navn  »det  kongelige  Fre- 
deriks  Hospitals  Apotek«  med  Ære. 


Stor  Krukke  fra  det  nye  Apotek. 

Aluminia.  Tegnet  af  C.  Joachim. 


' 


BILAG 


I.  STIPENDIUM  CAPPELLIANUM 


undation  til  det  af  afgangne  Joachim  Dieterich  Cappel, 


JL  forhenværende  Apothequer  ved  det  kongelige  Friderichs 
Hospital,  ved  Testamente  af  28  Martii  1780  og  27  Aug.  1783 
oprettede  Reyse- Stipendium  for  Studiosis  Pharmaciæ  og 
Studiosis  Chirurgiæ  og  Medicinæ  under  Navn  af  Stipendium 
Cappellianum  efter  Testators  Begiering  opsat  af  underteg¬ 
nede  Executoribus  testamenti. 

§  1.  Dette  Stipendii  staaende  Fond  skal  efter  Testators  se¬ 
nere  Disposition  af  27  Aug.  1783  dens  4de  §  bestandig  være 
den  Summa  13,500  Rd.,  skriver  Tretten  Tusinde  og  Fem 
Hundrede  Rigsdaler. 

§  2.  Da  dette  Fond,  13,500  Rd.,  efter  Testators  Anordning 
i  benævnte  Disposition  dens  9de  §  af  os  undertegnede  Exe- 
cutorer  allerede  er  afleveret  til  det  kongelige  Friderichs  Ho¬ 
spital  med  Renter  a  4  Pro  cento  fra  11  Junii  1784  efter  Di- 
rectionens  Anvisning  og  mod  vedkommendes  Qvittering  og 
der  modtaget  i  Følge  allernaadigste  Resolution,  communi- 
ceret  Directionen  for  det  kongelige  Friderichs  Hospital  fra 
det  Kongelige  Danske  Cancellie  under  21  Aug.  1784  for  at 
udsettes  som  Hospitalets  egne  Midler;  er  altsaa  dette  Fonds 
oeconomiske  Bestyrelse  og  sikre  Udsettelse  paa  Renter  til 
det  af  Testator  intenderede  Reyse-Stipendii  aarlige  Fremme 
for  bestandig  efter  Testators  Ønske  og  Begiering  betrygget 
under  det  kongelige  Friderichs  Hospitals  Direction. 

§  3.  Da  det  tillige  har  behaget  Hans  Majestæt  i  allerhoyst- 
bemeldte  Resolution  allernaadigst  at  frietage  dette  Stipendii 
F'ond  for  Decourten  af  den  allernaadigst  paabudne  J/4  pro 
Cento,  anvendes  aarlig  til  dette  Reyse-Stipendium  det  fulde 
Beløb  af  Fondets  aarlige  Rente,  saa  at  Stipendiarius  for  nær¬ 
værende  Tid,  da  Rentefoden  er  4  pro  Cento,  nyder  540  Rd. 
aarlig  paa  sine  udenlandske  Reyser. 

%  4.  Stipendiarius  faner  dette  Stipendium  udbetalt  for- 
skudsviis  i  halv  Aars  Terminer  af  det  kongelige  Friderichs 
Hospitals  Kasse  efter  Stipendii  Directeurernes  Anviisning 
og  sin  derfor  givende  Qvittering,  til  hvilken  Ende  et  halvt 
Aars  Renter  af  Stipendii  Fond  altid  ved  næstforegaaende 
llte  Junii  eller  llte  Decembers  Termin  maae  være  forfal¬ 
den,  for  nogen  Anviisning  eller  Udbetaling  kan  finde  Sted. 

§  5.  Udi  6  paa  hinanden  følgende  halve  Aar,  men  ey  læn¬ 
gere,  oppebærer  Stipendiarius  bemeldte  Forskud  af  et  halvt 
Aars  Gehalt  fra  den  dato  at  regne  han  tiltræder  sin  uden¬ 


landske  Reyse,  da  han  erholder  det  første  halv  Aars  Forskud. 

§  6.  Skulde  Stipendiarius  inden  det  halve  Aars  Udgang, 
hvortil  han  har  faaet  Forskud,  paa  sin  Reyse  ved  Døden  af- 
gaae,  udbetales  herefter  ingen  af  de  tilbagestaaende  Termi- 
ner,  hverken  til  hans  Arvinger  eller  Kreditorer. 

§  7.  Skulde  Stipendiarius  ved  Efterladenhed  og  Forsøm¬ 
melse  af  de  ham  (§§  8, 9)  paalagte  Pligter  give  den  ham  (conf. 
§  8)  til  Raadgiver  anviiste  Directeur  nogen  grundet  Formod¬ 
ning  om,  at  han  ikke  fortsatte  de  Studeringer,  til  hvis  Dyr¬ 
kelse  dette  Reyse-Stipendium  er  bestemt,  anviises  og  udbe¬ 
tales  ham  ingen  af  de  tilbagestaaende  Terminer,  for  han  har 
opfyldt  de  ham  paaliggende  Pligter;  i  Mangel  deraf  exclu- 
deres  han  efter  samtlige  Stipendii  Directeurers  Decision  fra 
nogensinde  at  nyde  noget  af  de  tilbagestaaende  Terminer. 

§  8.  Naar  en  Stipendii  Kandidat  er  valgt,  gives  ham  An¬ 
viisning  til  hvem  af  Stipendii  Directeurer  han  især  haver  at 
henvende  sig  for  med  ham  at  overlegge  om  sin  Reyses  for- 
deelagtigste  Indretning  og  at  kunne  vælge  de  for  sine  Viden¬ 
skabers  Dyrkelse  beqvemmeste  og  bedste  Steder.  Til  denne 
Directeur  haver  han  hvert  halve  Aar  i  det  mindste  at  ind¬ 
berette  sit  Opholdssted,  hvilke  Kollegier  han  hører,  hvorhen 
han  meener  at  fortsette  sin  Reyse  etc.,  derover  at  indhente 
hans  Raad  og  Samtykke  samt,  om  benævnte  hans  til  Raad- 

giver  anviiste  Directeur  skulde  finde  det  fornødent  og  for¬ 
langer  det,  at  indsende  Attester  fra  de  Mænd,  hvis  Forelæs¬ 
ninger  han  freqventerer. 

§  9.  Da  Testator  udtrykkelig  har  foreskrevet,  at  de  rej¬ 
sende  Studiosi  skal  excolere  det  chymiske  Studium  paa  de¬ 
res  Reyser,  paalegger  det  altsaa  enhver,  som  nyder  dette 
Reyse-Stipendium,  enten  han  er  Studiosus  chirurgiæ  og  me- 
dicinæ  eller  Studiosus  pharmaciæ,  paa  sin  Reyse  at  lægge 
sig  efter  Chymien  og  at  gotgiore  sligt  ved  at  indsende  Testi- 
monia  fra  de  bekiendte  chvmicis,  hvis  Forelæsninger  han 
har  hørt,  hvilke  Testimonia  skal  bielægges  den  §  16  om¬ 
meldte  Protokol. 

§  10.  Competenterne  til  dette  Stipendium  skal  være 

A.  Virkelig  Indfødte  eller  som  Born  under  10  Aar  af  Ind¬ 
fødte  Venner  eller  Familie  her  i  Landet  antagne  og  her  i  Vore 

O  O 

egne  Riger  og  Lande  opdragne  og  oplærte. 

B.  Studiosi  pharmaciæ  eller  Studiosi  chirurgiæ  og  medi- 
cinæ. 

C.  Som  allerede  have  nogen  Kundskab  i  Chymien  og  der- 
over  have  hørt  i  det  mindste  eet  Collegium,  forudsat  at  der 
og  her  ved  Academierne  læses  over  Chymien. 

D.  have  sustineret  examina  academica  udi  benævnte  de¬ 
res  Videnskaber  med  næst  bedste  Caracteer  i  det  mindste  og 
med  troeværdige  kunsterfarne  Mænds  Attester  beviise,  at  de 
ikke  efter  erholdte  examina  have  negligeret  deres  Studia. 

§  11.  Da  der  paa  det  kongl.  Friderichs  Hospital  altid  vil 
findes  den  bedste  Leylighed  til  practisk  Øvelse  i  Chirurgien 
og  Medicinen,  skal  de  Studiosi  chirurgiæ  og  medicinæ,  som 
ere  oplærte  eller  have  freqventeret  Sygestuerne  paa  Fride¬ 
richs  Hospital,  først  og  fornemmelig  komme  i  Betragtning, 
naar  en  Studiosus  chirurgiæ  og  medicinæ  skal  vælges  til 
dette  Reyse-Stipendium,  ey  aleene  fordi  man  med  Grund 
kan  vente  at  finde  de  dueligste  Subjecta  blandt  disse,  men 

endog  for  at  opmuntre  Studiosi  chirurgiæ  og  medicinæ  til 
at  benytte  sig  af  benævnte  Leylighed. 

§  12.  Da  Testators  Hensigt  med  dette  Stipendii  Oprettelse 
aleene  har  været  at  contribuere  til,  at  Landet  altid  maatte 
have  det  fornødne  Antal  af  duelige  Mænd  udi  de  Videnska¬ 
ber,  til  hvis  Fremme  dette  Stipendium  af  ham  er  oprettet, 
skal  denne  Betragtning  og  fornemmelig  bestemme  Stipendii 
Directeurer  i  deres  Valg,  naar  og  enten  en  Studiosus  phar- 
maciæ  eller  en  Studiosus  chirurgiæ  og  medicinæ  skal  ud¬ 
sendes;  hvorved  dog  altid  tillige  sees  paa,  om  et  eller  andet 
særdeles  heldigt  Genie  og  dueligt  Subject  i  en  af  disse  Viden¬ 
skaber  forefindes. 

§  13.  ExecutoresTestamenti  som  dette  Stipendii  første  Di¬ 
recteurer  vælge  Candidaterne  til  samme,  saalænge  de  leve, 
men  naar  begge  enten  ved  Døden  eller  paa  anden  Maade  ere 
afgangne,  vælge  medici  og  chirurgi  udi  Directionen  for  det 
kongelige  Friderichs  Hospital  eller  den  nu  saa  kaldede  me¬ 
dicinske  Direction  saaledes  som  samme  den  Tid,  da  Testa¬ 
tor  giorde  sin  Disposition,  og  for  nærværende  Tid  bestaaer 
baade  af  chirurgis  og  medicis,  Candidaterne  til  dette  Stipen¬ 
dium. 

§  14.  Ere  Directeurerne,  som  alle  have  lige  Stemmer,  ikke 
alle  eenige  i  Candidaternes  Valg,  bestemmer  Pluraliteten 
samme,  og  skulle  Antallet  af  Stemmerne  være  lige  og  ikke 
kunne  bringes  til  Pluralitet,  afgiores  Valget  ved  Lodkastning. 

§  15.  Skulde  nogen  af  Directeurerne  finde  noget  at  erin¬ 
dre  imod  det  skeete  Valg,  som  han  holdt  for  at  stride  imod 
denne  Fundation,  der  efter  Testators  Villie  skal  være  en  Re¬ 
gel  for  de  succederende  Directeurer  af  dette  Stipendio,  skal 
det  være  ham  tilladt  sligt  at  anmærke  udi  den  i  følgende  § 
ommeldte  Protokol. 

§  16.  I  en  dertil  indrettet  Protokol,  som  føres  af  den  §  8 
ommeldte  Directeur,  hvorudi  denne  Fundation  tilligemed 

den  derpaa  forventende  allernaadigste  Confirmation  Ord  til 
andet  indføres,  skal  herefter  ved  Dag  og  datom  anføres  en¬ 
hver  Gandidats  Valg,  hans  Navn,  af  hvilke  Directeurer  han 
er  valgt,  naar  han  tiltraadte  og  fuldendte  sin  Reyse  etc.,  og 
derved  efter  Nummer  bielegges  hans  producerede  testi mo- 
nia  academica  in  copia  vidimata  samt  øvrige  originale  At¬ 
tester  om  hans  Duelighed  og  endelig  de  §  9  ommeldte  Tesli- 
monia  for  at  vise,  hvilke  Collegia  chymica,  han  paa  sin  Reyse 
har  freqventeret. 

Kiøbenhavn  den  10de  December  1785. 

A.  Kolpin.  G.  D.  Jørgensen. 

Den  kongelige  Konfirmation  er  af  23  Juni  1786. 

Exekutorerne,  der  have  underskrevet  ovenstaaende  Fun¬ 
dats  for  det  Cappelske  Rejselegat,  ere  Justitsraad,  Professor 
og  Hof-Kirurg  Alexander  Kolpin,  der  fra  1766  til  1 776  havde 
været  Overkirurg  ved  Frederiks  Hospital  og  fra  1775  var 
Medlem  af  dets  Direktion,  samt  Rogholder  ved  den  almin¬ 
delige  Enkekasse  Gert  Diderich  Jorgensen.  Om  hvorledes 
disse  To  kraftigt  hævdede  den  af  dem  forfattede  Fundats, 
kan  ses  ovfr.  S.  53.  Legatet  traadte  i  Virksomhed  1786,  og 
indtil  Justitsraad  Kolpins  Død  den  20  Januar  1801  uddeltes 
det  af  dem  i  Forening,  derefter  af  Bogholder  Jorgensen  alene, 
indtil  han  døde  den  20  Februar  1810.  Saa  forestodes  Udde¬ 
lingen  af  Hospitalets  medicinske  Direktion,  saa  længe  den 
bestod,  d.v.  s.  til  1882,  hvorefter  Legatet  uddeltes  af  Hospi¬ 
talsdirektørerne,  først  Landstingsmand  Ghr.  Fischer  (f  16 
September  1886)  og  derpaa  Oberst  F.  C.  G.  v.  Scholler,  indtil 
Direktørposten  den  31  Marts  1892  hævedes.  Saa  traadte  Mi¬ 
nisteriet  for  Kirke-  og  Undervisningsvæsenet  til  som  Hospi¬ 
talets  øverste  Bestyrelse  og  nu  senest  Undervisningsministe¬ 
riet.  Fra  1882  har  Hospitalets  Lægeraad  velvilligt  medvirket 
ved  Uddelingen. 

Efter  Fundatsens  §  5  kunde  Legatet  oppebæres  » udi  6  paa 
hinanden  følgende  halve  Aar«,  hvad  der  var  i  god  Overens¬ 
stemmelse  med  Datidens  lange  Udenlandsrejser,  men  ikke 
passede  til  en  senere  Tids  hurtige  Trafikmidler,  og  under 
7  Oktober  1901  er  der  da  erhvervet  kongelig  Konfirmation 
paa  en  Tillægsbestemmelse  til  Legatets  Fundats,  hvorefter 
»Varigheden  af  Stipendiarii  Rejse  kan  nedsættes  til  U/2 Aar, 
saaledes  at  Stipendiet  først  uddeles,  naar  U/2  Aars  Renter  ere 
opsparede,  som  da  tilligemed  Renterne  for  de  følgende  U/2 
Aar  udbetales  Stipendiarius  i  3  lige  store  Dele  halvaarsvis 
forud,  den  første  umiddelbart  for  Rejsens  Tiltrædelse«. 
Legatets  Stipendiarii  ere  følgende: 

1.  1 786:  Chr.  Fr.  Schumacher,  Reservekirurg  ved  kirurgisk 

Akademi. 

2.  1789:  Ludv.  Manthey,  Lektor  (paa  Grund  af  ind  truffen 

Forandring  i  hans  Formuesomstændigheder  nød 
han  kun  Legatet  i  et  Aar). 

3.  1789:  F.  H.  Muller,  Stud.  chem. 

4.  1792:  Vilh.  Giesemann,  Underkirurg  ved  Frederiks  Ho¬ 

spital. 

5.  1795:  M.  H.  Ingversen,  Stud.  pharm. 

6.  1798:  Johs.  Lorentzen,  Stud.  med.  &  chir. 

7.  1801:  H.  G.  Ørsted,  Dr.  phil. 

8.  1804:  Fr.  Willemoes,  Licent.  med.  &  chir. 

9.  1807:  C.  C.Withusen,  Reservekirurg  ved  Frederiks  Ho¬ 

spital. 

10.  1810:  Seidelin,  Cand.  pharm. 

11.  1815:  F.  G.  Howitz,  Dr.  med. 

12.  1818:  Hendr.  Wahl,  Reservekirurg. 

13.  1822:  J.  L.  M.  Vahl,  Cand.  pharm. 

14.  1825:  D.  F.  Eschricht,  Dr.  med. 

15.  1827:  J.  C.  J.  H.  Gundelach  Møller,  Reservekirurg  ved 

kirurg.  Akad. 

16.  1829:  V.  Bergsøe,  Cand.  pharm. 

17.  1833:  C.  E.  M.  Levy,  Dr.  med.  (kom  syg  hjem  i  1835). 

18.  1835:  John  Rorbye,  Regimentskirurg. 

19.  1838:  P.  O.  Hagen,  Cand.  pharm.  &  polyt.  (f  26  Febr. 

1839  i  Pisa). 

20.  1839:  C.  T.  Barfoed,  Cand.  pharm.  &  polyt. 

21.  1842:  H.  C.  Saxtorph,  Dr.  med. 

22.  1844:  N.  E.  Ravn,  Cand.  med.  &  chir. 

23.  1847:  F.  A.  J.  M.  Zedeler,  Cand.  pharm. 

24.  1850:  P.  L.  Panum,  Cand.  med.  &  chir. 

25.  1853:  Jul.  Paulsen,  Cand.  med.  &  chir. 

26.  1854:  T.  S.  Warncke,  Cand.  med.  &  chir. 

27.  1857:  Tycho  Schiellerup,  Cand.  pharm. 

28.  1859:  F.  T.  Schmidt,  Prosektor. 

29.  1863:  Jul.  Lehmann,  Cand.  med.  &  chir. 

30.  1865:  A.  E.  M.  Schleisner,  Cand.  pharm. 

31.  1868:  G.  G.  Stage,  Cand.  med.  &  chir. 

32.  1871:  Vald.  Krenchel,  Cand.  med.  &  chir. 

33.  1874:  Aug.  Fleury,  Cand.  pharm.  (f  i  Miinchen  i  Som¬ 

meren  1875). 

34.  1875:  F.  E.  G.  Moe,  Cand.  pharm. 

35.  1877:  Johs.  Buntzen,  Cand.  med.  &  chir. 

36.  1880:  A.  Christensen,  Cand.  pharm. 

37.  1883:  H.  Chr.  I.  Gram,  Dr.  med. 

38.  1886:  Anker  F.  Rasmussen,  Dr.  med. 

39.  1886:  Alexander  Zoffmann,  Cand.  pharm. 

40.  1887:  J.  B.  Mikkelsen,  Cand.  pharm. 

41.  1889:  Chr.  D.T.  Saugmann,  Cand.  med.  &  chir. 

42.  1892:  A.Wunsch,  Cand.  pharm. 

43.  1894:  Fr.  Tobiesen,  Dr.  med. 

44.  1896:  Fr.  Vermehren,  Dr.  med.  (1  Maj  1896  udnævnt  til 

Reservemedikus  ved  Frederiks  Hospital  gav  han 
Afkald  paa  videre  Nydelse  af  Legatet). 

45.  1896:  J.  Siim-Jensen,  Cand.  pharm. 

46.  1900:  O.  C.  M.  E.  Jantzen,  Cand.  pharm. 

47.  1904:  C.  E.  Bloch,  Dr.  med.  (blev  1  November  1904  Re¬ 

servelæge  ved  Bornehospitalet  og  afsluttede  der¬ 
for  sin  Rejse). 

48.  1905:  E.  Hauch,  Dr.  med. 

49.  1907:  Alfred  Wohlk,  Cand.  pharm.  &  mag. 

50.  1911 :  Alfred  Erlandsen,  Dr.  med. 

51.  1912:  Johanne  O.  Christiansen,  Dr.  med. 

52.  1915:  Svend  Møller,  Cand.  pharm. 

I  de  pengevanskelige  Aar  1813  og  1814  rejste  Ingen  paa 
Stipendiet,  der  heller  ikke  uddeltes  i  Tiden  fra  11  December 
1820  til  11  December  1821,  og  endelig  skal  det  ogsaa  mær¬ 
kes,  at  Krigsurolighederne  i  1849  bragte  nogen  Forstyrrelse 
i  de  paag  jældende  Stipendierejser.  —  Af  de  ovlr.  nævnte  52 
Stipendiater  have  30  været  Læger  og  kun  22  Farmacevter; 
i  »Arkiv  for  Farmaci  og  teknisk  Kemi«,  XVI,  1862,  S.  40-48 
findes  en  Artikel  af  Apoteker  S.  M.  Trier,  hvori  han  meddeler 
en  Fortegnelse  over  Legatets  Stipendiater  og  formener,  at 
der  ikke  altid  er  givet  Kemien  og  Farmacien  den  dem  til- 

o  o 

kommende  Ret;  saa  længe  Exekutorerne  forestod  Uddelin¬ 
gen,  vexlede  en  Læge  og  en  Farmacevt  med  een  Undtagelse 

O  J  o  O  o 

regelmæssigt,  men  senere  overholdtes  dette  ikke. 


II.  CAPPELS  PENSIONSLEGAT 

For  Legatet  gjælder  følgende  Bestemmelser  i  Apoteker 
Cappels  testamentariske  Disposition  af  27  Avgust  1783  (se 
ovfr.  S.  50): 

»§  7.  Hvad  nu  derefter  af  min  efterladende  Formue  ende¬ 
lig  tilsidst  maatte  blive  tilovers  ....  deraf  bestemmer  jeg  de 
aarlige  Renter  til  fattige  Apotheker-Enker  og  -Svende,  sc. 

først  2  Apotheker-Enker  og  siden  2  eller  liere  Apotheker- 
Svende,  som  nyde  deraf  aarlig  hver  fra  10  til  100  Rd.,  saa- 
vidt  tilstrække  kan. 

§  8.  Disse  Pensionister  maavære  fattige,  christelige,  ædrue¬ 
lige  og  ordentlige  Folk,  Enker  af  bosatte  Apothekere  i  vore 
egne  Riger  og  Lande  og  gamle  skrøbelige  Svende,  som  i  det 
mindste  have  serveret  nogle  Aar  paa  et  eller  andet  Apothek 
her  i  vore  egne  Riger  og  Lande.  De  vælges  i  sin  Tid  af  3  Apo¬ 
thekere  her  i  Staden,  af  hvilke  Frederiks  Hospitals  Apothe- 
ker  altid  skal  være  den  ene.  De  3  første  blive  altsaa  min  Suc¬ 
cessor  og  de  2de  Apothekere,  han  i  sin  Tid  af  Stadens  Apo¬ 
thekere  maatte  vælge.« 

Da  det  trak  længe  ud  med  det  Cappelske  Ros  Afslutning, 
det  sluttede  først  1803,  naaede  Cappels  Efterfølger  Apoteker 
J.  S.  Grønlund,  der  døde  i  September  1804,  kun  netop  at  faa 
Legatet  sat  i  Gang.  I  December  1803  meddelte  han  Hospi¬ 
talets  Direktion,  hvem  han  havde  valgt  til  Medbestyrere,  og 
hvem  Pensionslodderne  vare  tildelte.  I  de  114  x4ar,  Legatet 
nu  har  virket,  have  Følgende  været  Medlemmer  af  Legatets 
Restyrelse,  d.  e.  Legatets  Eforer:  Først  hele  Rækken  af  Fre¬ 
deriks  Hospitals  Apotekere,  J.  S.  Grønlund  (1803-04),  Jacob 
Møller  (1805-32),  G.  S.  Holm  (1832-69),  F.  H.  Holm(1869-82), 
Victor  Horn  (1883-1903)  og  Nicolai  Bjerre  (fra  1904);  ved  Si¬ 
den  af  dem  kommer  som  en  anden  Række:  N.  Tychsen, 
Hjorteapoteket  (1803-04),  J.  P.  Pflugmacher,  Kristianshavns 
Apotek  (1805-33),  J.  L.  Tychsen,  Hjorteapoteket  (1833-41), 
J.  A.  Bech,  Løveapoteket  (1841-59),  J.  G.  Hauberg,  Kristians¬ 
havns  Apotek  (1859-71),  C.  B.  Heiberg,  Norrebros  Apotek 
(1871-1904)  og  Emil  Gottlieb,  Stenos  Apotek  (fra  1904),  og 
endelig  som  tredje  Række:  L.  Manthey,  Løveapoteket  (1803- 
05),  J.  G.  Blau,  Gammeltorvs  Apotek,  til  1813  ogsaaVajsen- 
husetsApotek(l  806-24),  Marx  Boye,Løveapoteket(l  824-36), 
C.  Wolff,  Gammel  Torvs  Apotek  (1836-59),  C.  L.  Erichsen, 

Kong  Salomons  Apotek  (1859-65),  A.  Piper,  Hjorteapoteket 
(1865-90),  Chr.  Lassen,  Vaj  senhusets  Apotek  (1890-1902)  og 
Otto  Benzon,  Svaneapoteket  (fra  1902). 

Med  Hensyn  til  et  Sporgsmaal  om,  hvorvidt  flere  end  to 
Apotekerenker  kunde  nyde  Legatet  samtidigt,  og  om  Enker 
efter  Apotekersvende  kunde  komme  i  Betragtning,  blev  der 
i  1886  indhentet  en  Erklæring  fra  Hospitalets  juridiske  Kon¬ 
sulent  Højesteretssagfører  Ch.  Shaw.  Den  blev  indhentet 
gjennem  Hospitalets  Direktion,  til  hvem  den  blev  afgivet 
under  22  November  1886.  Med  Hensyn  til  det  sidste  Punkt 
var  Svaret  let.  Testamentets  Angivelse  af  hvem  der  kunde 
blive  delagtige  i  Legatet,  maatte  betragtes  som  udtømmende 
og  kunde  kun  være  Apotekerenker  eller  Apotekersvende, 
ikke  Enker  efter  disse  sidste.  Hvad  Legatportionernes  For¬ 
deling  mellem  Apotekerenker  og  Apotekersvende  angaar, 
mener  Betænkningen,  at  det  vil  være  rigtigst  at  holde  paa, 
at  begge  Klasser  blive  nogenlunde  lige  delagtige  i  Legatet. 
Slog  man  fast,  at  kun  to  Apotekerenker  samtidig  kunde  oppe¬ 
bære  Legatet,  vilde  de,  da  Legatets  Formue  saa  væsentlig  er 
voxet,  komme  til  at  spille  en  rent  underordnet  Bolle  overfor 
Apotekersvendene,  skjondt  Testamentets  Ord  tillægger  dem 
en  vis  Forrang  for  Svendene;  det  er  først  og  fremmest  Apo¬ 
tekerenker,  Legatet  skal  komme  tilgode,  og  naar  Testator 
her  nævner  »to«,  tor  det  antages,  at  det  er  sket,  fordi  han, 
ved  Bestemmelsens  Affattelse  ikke  har  vidst,  hvor  stort  Le¬ 
gatet  vilde  blive,  ja  muligvis  ikke  har  anslaaet  den  Sum,  det 
vilde  komme  til  at  raade  over,  særlig  hoj. 

I  1897  var  der  en  anden  Tvivl  oppe.  Nu  gjaldt  det,  om 
forhenværende  Apotekere  eller  Apotekersvende,  der  senere 
havde  indtaget  andre  selvstændige  Stillinger,  kunde  komme 
i  Betragtning,  og  nu  var  det  Ministeriet  for  Kirke-  og  Under¬ 
visningsvæsenet,  der  blev  spurgt.  Ministeriet  mente,  at  for¬ 
henværende  Apotekere  ikke  kunde  falde  ind  under  Legatet, 

medmindre  de  efterat  have  været  Apotekere  atter  havde  væ¬ 
ret  i  Kondition  paa  et  Apotek,  men  at  den  Omstændighed, 
at  en  Apotekersvend  har  været  i  selvstændig  Stilling,  endnu 
er  i  en  saadan  Stilling  eller  har  en  lille  Bestilling,  ikke  som 
Regel  kan  udelukke  ham  fra  at  kunne  komme  i  Betragtning. 

Legatets  Kapital,  der  til  at  begynde  med  var  15,670  Rd., 
men  stadig  er  voxet,  er  nu  44,540  Kr. 

Af  Apoteker  Grønlunds  Skrivelse  af  12  December  1803 
fremgaar  det,  at  Legatet  den  Gang  oppebares  af  Mdm.  Gyl- 
ding  (10  Rd.),  Mdm.  Kåsemacher  (10  Rd.)  og  Anton  Ziebeth 
(10  Rd.),  og  at  det  derefter  tilstodes  Enken  efter  Apoteker 
Clar  i  Rendsborg  (100  Rd.),  Apotekerenken  Mdm.  Poulsen 
i  Bredsted  (40  Rd.)  og  Studiosus  G.  F.  Klein  (100  Rd.),  hver 
Gang  synes  det  altsaa  at  være  tildelt  to  Enker  og  en  Svend. 
Mdm.  Clar  oppebar  100  Rd.  aarlig  til  sin  Død  i  April  1820. 

